
NOUVELLE  LXI 

De  la  sentence  que  donna  le  prevost  de  Bretaigne,  lequel 
fit  pendre  Jehan  Trubert  et  son  fils. 


Û  u  pays  de  Bretaigne  y  eut  un  homme, 
I  entre  aultres,  qui  ne  valloit  gueres, 
>  nommé  Jehan  Trubert,  lequel  avoit 
faict  plusieurs  larrecins,  pour  lesquelz  il  avoit 
esté  reprins  assez  de  fois,  et  en  avoit  esté  à  l'une 
fois  frotté,  et  l'aultre  estrillé,  qui  estoit  assez  pour 
s'en  souvenir.  Toutesfois,  il  y  estoit  si  affriandé 

qu'il  ne  s'en  pouvoit  chastier;  et  mêmes  il  com- 
mençoit  à  apprendre  le  train  à  un  fîlz  qu'il  avoit, 
de  l'âge  de 'quinze  à  seize  ans,  et  le  menoit  avec- 
ques  luy  en  ses  factions. 

Advint  un  jour  que  luy  et  son  fils  desroberent 
une  jument  à  un  riche  paysant,  lequel  se  doubta 
incontinent  que  ce  avoit  esté  Jehan  Trubert; 
dont  il  ne  faillit  à  faire  telle  poursuite  qu'il  se 
trouva  par  bons  tesmoings  que  Jehan  Trubert 
avoit  mené  vendre  ceste  jument  à  un  marché  qui 
avoit  esté  le  mercredy  de  devant  à  cinq  ou  a  six 
lieues  de  là.  Jehan  Trubert  et  son  filz  furent  mis 
entre  les  mains  du  prevost  des  mareschaux,  lequel 
Jehan  Trubert  ne  tarda  gueres  que  son  procès  ne 
luy  fust  faict  et  son  dicton  signifié,  qui  portoit 
entre  aultres  ces  motz  :  Jehan  Trubert,  pour  avoir 
prins^  robe  un  grand  jument  y  seroit  pendu  et  estran- 
glé,  le  petit  ovecques  luy.  Et  là  dessus  fit  livrer 
Jehan  Trubert  et  son  filz  à  l'exécuteur  de  haulte 
justice,  auquel  il  bailla  son  greffier,  qui  n'estoit 
pas  des  plus  scientifiques  du  monde. 

Quant  ce  fut  à  faire  l'exécution,  le  bourreau 
pendit  le  père  hault  et  court,  et  puis  il  demanda 
au  greffier  que  c'est  qu'il  falloit  faire  de  ce  jeune 
gars.  Le  greffier  va  lire  la  sentence,  et,  après 
avoir  bien  examiné  ces  mots  :  le  petit  ovecques^ 
jà  dict  au  bourreau  qu'il  fist  son  office,  ce  qu'il 

fit,  et  pendit  ce  povre  petit  tout  pendu  et  l'es- 
trangla,  qui  estoit  bien  pis. 

L'exécution  ainsi  faicte,  le  greffier  s'en  retour- 
na au  prevost,  lequel  luy  va  dire  :  «  Et  puis 
Jehan  Trubert?  —  Jehan  Trubert,  ce  dit  le  gref- 
fier, seroit  pendu.  —  Et  le  petit?  dit  le  prevost. 
—  Par  Dieu  !  et  le  petit,  dit  le  greffier.  —  Com- 
ment, tous  les  diables  !  dit  le  prevost,  seroit  pendu 
le  petit? —  Par  Dieu!  ouy,  le  petit,  disoit  le 
greffier.  —  Comment!  dit  le  prevost,  j'avois  pas 
dict  cela.  » 

Et  là  dessus  débattirent  long  temps  le  prevost 
et  le  greffier,  disant  le  greffier  que  la  sentence 
portoit  que  le  petit  seroit  pendu,  et  le  prevost  au 
contraire,  lequel,  après  longs  debatz,  va  dire  : 
«  Lisez  la  sentence.  Par  Dieu  !  j'aurois  pas  en- 
tendu le  petit  que  seroit  pendu.  »  Le  greffier  luy 
va  lire  ceste  sentence,  et  ces  motz  substantielz  : 
Jehan  Trubert,  pour  avoir  prins,  robe  un  grand 
jument,  seroit  pendu  et  estranglé,  le  petit  ovecques 
luy.  Par  lesquelz  motz  :  ovecques  luy,  le  prevost 
vouloit  dire  que  Jehan  Trubert  seroit  pendu  et 
que  son  filz  seroit  présent  pour  veoir  faire  l'exé- 
cution, affin  de  se  chastier  de  faire  mal  par 
l'exemple  de  son  père.  Ce  prevost  vouloit  applic- 
quer  ces  motz;  mais  il  estoit  bien  tard 'pour  le 
povre  petit,  et  le  greffier,  d'un  autre  costé,  se 

deffendoit,  disant  que  ces  motz  :  ovecques  luy,  si- 
gnifîoyent  que  le  petit  debvoit  estre  pendu  avec 
son  père. 

A  la  fin,  le  prevost  ne  sceut  que  dire,  sinon 
que  son  greffier  avoit  raison,  ou  cause  de  l'avoir, 
et  dit  seulement  :  «  Pien  le  petit,  pien,  seroit  pendu. 
Par  Dieu!  dit  il,  seroit  une  belle  deffaicte,  que 
d'un  jeune  loup!  »  Voylà  toute  la  recompense 
qu'eut  le  povre  petit,  excepté  que  le  prevost  le  fit 
despendre,  de  peur  qu'il  en  fust  nouvelles. 


NOUVELLE   LXII 

Du  jeune  garçon  qui  se  nomma  Thoinette,  pour  estre  receu 
à  une  religion  de  nonnains;  et  comment  il  fit  sauter  les 
lunettes  de  l'abbesse  qui  la  visitait  toute  nue. 


j2^i  L  y  avoit  un  jeune  garson  de  l'âge  de 
^T'^*  dixsept  à  dixhuict  ans,  lequel,  estant 
^Jd  à  un  jour  de  feste  entré  en  un  convent 
de  religieuses,  en  veid  quatre  ou  cinq  qui  luy 
semblèrent  fort  belles,  et  dont  n'y  avoit  celle  pour 
laquelle  il  n'eust  trop  volentiers  rompu  son  jeusne  ; 

et  les  mit  si  bien  en  sa  fantasie  qu'il  y  pensoit  à 
toutes  heures.  Un  jour,  comme  il  en  parloit  h 
quelque  bon  compaignon  de  sa  cognoissance,  ce 
compaignon  luy  dit  :  «  Sçais  tu  que  tu  feras?  Tu 
es  beau  garson,  habille  toi  en  fille  et  t'en  va 
rendre  à  l'abbesse;  elle  te  recepvra  aisément;  tu 
n'es  point  congneu  en  ce  pays  icy.  »  Car  il  estoit 
garson  de  mestier,  et  alloit  et  venoit  par  pays.  Il 
creut  assez  facillement  ce  conseil,  se  pensant 
'qu'en  cela  n'avoit  aulcun  danger  qu'il  n'evitast 
bien  quant  il  voudroit.  Il  s'habille  en  fille  assez 
povrement,  et  s'avisa  de  se  nommer  Thoinette. 

Dont  de  par  Dieu  s'en  va  au  convent  de  ces 
religieuses,  où  elle  trouva  façon  de  se  faire  veoir 
à  l'abbesse,  qui  estoit  fort  vieille,  et  de  bonne 
adventure  n'avoit  point  de  chambrière.  Thoinette 
parle  à  l'abbesse  et  lui  compta  assez  bien  son 
cas,  disant  qu'elle  estoit  une  povre  orfeline  d'un 
village  de  là  auprès,  qu'elle  luy  nomma.  Et  en 
effect  parla  si  humblement  que  l'abbesse  la  trouva 
à  son  gré,  et,  par  manière  d'aumosne,  la  voulut 
retirer,  luy  disant  que,  pour  quelques  jours,  elle 
estoit  contente  de  la  prendre,  et  que,  s'elle  vou- 
loit  estre  bonne  fille,  qu'elle  demeureroit  là  de- 
dans. Thoinette  fit  bien  la  sage  et  suivit  la  bonne 
femme  d'abbesse,  à  laquelle  elle  sceut  fort  bien 
complaire,  et  quant  et  quant  se  faire  aymer  à 

toutes  les  religieuses;  et  mesmes  en  moins  de 
rien  elle  apprint  à  ouvrer  de  l'aiguille,  car  peut 
estre  qu'elle  en  sçavoit  desja  quelque  chose, 
dont  l'abbesse  fut  si  contente  qu'elle  la  voulut 
incontinent  faire  nonne  de  là  dedans. 

Quand  elle  eut  l'habit,  ce  fut  bien  ce  qu'elle 
demandoit,  et  commença  à  s'approcher  fort  prés 
de  celles  qu'elle  voyoit  les  plus  belles,  et,  de  pri- 
vaulté  en  privaulté,  elle  fut  mise  à  coucher  avec 
l'une.  Elle  n'attendit  pas  la  deuxième  nuict  que 
par  honnestes  et  amyables  jeux  elle  fît  congnoistre 
à  sa  compagne  qu'elle  avoit  le  ventre  cornu,  luy 
faisant  entendre  que  c'estoit  par  miracle  et  vou- 
loir de  Dieu.  Pour  abbreger,  elle  mit  sa  chenille 
au  pertuys  de  sa  compagne,  et  s'en  trouvèrent 
bien  et  l'une  et  l'auhre;  laquelle  chose,  en  la 
bonne  heure,  il,  dy  je  elle,  continua  assez  lon- 
guement, et  non  seulement  avec  celle  là,  mais  en- 
cores  avec  trois  ou  quattre  des  aultres,  desquelles 
elle  s'accointa. 

Et  quand  une  chose  est  venue  à  la  congnois- 
sance  de  trois  ou  de  quatre  personnes,  il  est  aisé 
que  la  cinquiesme  le  sçache,  et  puis  la  sixiesme  ;  de 
mode  qu'entre  ces  nonnes,  y  en  ayant  quelques 
unes  de  belles,  et  les  aultres  laydes,  ausquelles 
Thoinette  ne  faisoit  pas  si  grande  familliarité 
qu'aux  aultres,  avec  maintes  aultres  conjectures, 

il  leur  fut  facile  de  penser  je  ne  sçay  pas  quoy,  et 
y  firent  tel  guet  qu'elles  les  congneurent  assez 
certainement,  et  commencèrent  à  en  murmurer  si 
avant  que  l'abbesse  en  fut  advertie;  non  pas  qu'on 
luy  dit  que  nommément  ce  fust  sœur  Thoinette, 
car  elle  l'avoit  mise  là  dedans,  et  puis  elle  l'ay- 
moit  fort  et  ne  l'eust  pas  bonnement  creu;  mais 
on  luy  disoit  par  parolles  couvertes  qu'elle  ne  se 
fîast  pas  en  l'habit  et  que  toutes  celles  de  leans 
n'estoyent  pas  si  bonnes  qu'elle  pensoit  bien,  et 
qu'il  y  en  avoit  quelqu'une  d'entre  elles  qui  fai- 
soit  deshonneur  à  la  religion  et  qui  gastoit  les 
religieuses.  Mais,  quand  elle  demandoit  qui  c'es- 
toit  et  que  c'estoit,  elles  respondoyent  que,  s'elle 
les  vouloit  faire  despouiller,  elle  le  congnoistroit. 
L'abbesse,  esbahie  de  ceste  nouvelle,  en  voulut 
sçavoir  la  vérité  au  premier  jour,  et,  pour  ce  faire, 
fît  venir  toutes  les  religieuses  en  chapitre.  Sœur 
Thoinette  estant  advertie  par  ses  mieulx  aimées 
de  l'intention  de  l'abbesse,  qui  estoit  de  les  visi- 
ter toutes  nues,  attacha  sa  cheville  par  le  bout 
avec  un  fillet  qu'elle  tira  par  derrière,  et  accoustre 
si  bien  son  petit  cas  qu'elle  sembloit  avoir  le 
ventre  fendu  comme  les  aultres  à  qui  n'y  eust  re- 
gardé de  bien  prés,  se  pensant  que  l'abbesse,  qui 
ne  voyoit  pas  la  longueur  de  son  nez,  ne  le  sçau- 
roit  jamais  congnoistre. 

Les  nonnes  comparurent  toutes.  L'abbesse  leur 
feit  sa  remonstrance  et  leur  dit  pourquoy  elle  les 
avoit  assemblées,  et  leur  commanda  qu'elles  eus- 
sent à  se  despouiller  toutes  nues.  Elle  prend  ses 
lunettes  pour  faire  sa  reveue,  et,  en  les  visitant 
les  unes  après  les  aultres,  il  vint  au  reng  de  sœur 
Thoinette,  laquelle,  voyant  ces  nonnes  toutes 
nues,  fraisches,  blanches,  refaictes,  rebondies, 
elle  ne  peut  estre  maistresse  de  ceste  cheville 
qu'il  ne  se  fist  mauvais  jeu.  Car,  sus  le  poinct 
que  l'abbesse  avoit  les  yeux  le  plus  prés,  la  corde 
vint  rompre,  et,  en  desbandant  tout  à  un  coup, 
la  cheville  vint  repousser  contre  les  lunettes  de 
l'abbesse  et  les  fit  saulter  à  deux  grandz  pas  loing. 
Dont  la  povre  abbesse  fut  si  surprinse  qu'elle 
s'écria  :  «  Jesu  Maria!  Ah!  sans  faulte,  dit  elle, 
et  est  ce  vous!  Mais  qui  l'eust  jamais  cuidé  estre 
ainsi  !  Que  vous  m'avez  abusée  !  » 

Toutesfois,  qu'y  eust  elle  faict,  sinon  qu'il  fal- 
lut y  remédier  par  patience,  car  elle  n'eust  pas 
voulu  scandalizer  la  religion?  Sœur  Thoinette 
eut  congé  de  s'en  aller  avec  promesse  de  sauver 
l'honneur  des  filles  religieuses. 

Du  régent  qui  combatit  une  harangere  du  Petit  Pont 
à  belles  injures. 


Mm 


^  N  martinet  s'en  alla  un  jour  de  ca- 
tfi  ic  resme  sus  le  Petit  Pont  et  s'addressa  à 
î;^S  une  harangere  pour  marchander  de  la 
moulue;  mais,  de  ce  qu'elle  luy  fît  deux  liards,  il 
n'en  offrit  qu'un,  dont  ceste  harangere  se  fascha 
et  l'appella  injure,  en  luy  disant  :  «  Va,  va, 
Joannes  !  porte  ton  liard  aux  tripes.  »  Ce  marti- 
net, se  voyant  ainsi  oultragé  en  sa  présence,  la 
menasse  de  le  dire  à  son  régent.  «  Et  va,  marmi- 
ton !  dit  elle,  va  le  luy  dire,  et  que  je  te  revoye 
icy,  toy  et  luy  !  »  Ce  martinet  ne  faillit  pas  à  s'en 
aller  tout  droit  à  son  régent,  qui  estoit  bon  frip- 
pon,  et  luy  dit  :  «  Per  diem,  Domine!  il  y  ha  la 
plus  faulse  vieille  sus  le  Petit  Pont;  je  voulois 
achepter  de  la  moulue,  elle  m'ha  appelle  Johannes. 
—  Et  qui  est  elle?  dit  le  régent;  la  me  montre- 
ras tu  bien?  —  Ita,  Domine,  dit  l'escolHer;  et  en- 
core m'ha  elle  dict  que,  si  vous  y  alliez,  qu'elle 

VOUS  renvoyeroit  bien.  —  Laisse  faire,  dit  le  ré- 
gent ;  per  Dies  !  elle  en  aura.  » 

Ce  régent  se  pensa  bien  que,  pour  ^Uer  vers 
une  telle  dame,  qu'il  ne  falloit  pas  estre  despour- 
veu,  et  que  la  meilleure  provision  qu'il  pouvoit 
faire,  c'estoit  de  belles  et  gentilles  injures,  mais 
qu'il  luy  en  diroit  tant  qu'il  la  mettroit  ad  metam 
non  loqiii;  et  en  peu  de  temps  il  donna  ordre 
d'amasser  toutes  les  injures  dont  il  se  peut  advi- 
ser,  y  employant  encores  ses  compagnons,  les- 
quelz  en  composèrent  tant  en  choppinant  qu'il 
leur  sembla  qu'il  y  en  avoit  assez.  Ce  régent  en 
fît  deux  grands  rolletzet  en  estudia  un  par  cueur; 
l'autre,  il  le  met  en  sa  manche  pour  le  secourir 
au  besoing  si  le  premier  luy  failloit.  Quand  il  eut 
bien  estudié  ses  injures,  il  appella  ce  martinet 
pour  le  venir  conduire  jusques  au  Petit  Pont  et 
lui  monstrer  ceste  harangere,  et  print  encores 
quelques  aultres  galochers  avec  luy,  lesquelz,  in 
primis  et  ante  omnia^  il  mena  boire  à  la  Mule;  et 
quand  ilz  eurent  bien  choppiné  ilz  s'en  vont. 

Hz  ne  furent  pas  si  tost  sus  le  Petit  Pont  que 
la  harangere  ne  recongneust  bien  ce  martinet, 
et  quand  elle  les  veid  ainsi  en  trouppe,  elle  con- 
gneut  bien  à  qui  ilz  en  vouloyent.  «  Ah  !  voy  les  là  ! 
dit  elle;  voy  les  là,  les  gourmands!  l'escole  est 
effondrée.   »  Le  régent  s'approche  d'elle  et  luy 

vient  heurter  le  bacquet  où  elle  tenoit  ses  harens 
en  disant  :  «  Et  que  fault  il  à  ceste  vieille  damp- 
née?  —  Oh  le  clerice!  dit  la  vieille;  es  tu  venu 
assez  tost  pour  te  prendre  à  moy?  —  Qui  m'ha 
baillé  ceste  vieille  macquerelle  ?  dit  le  régent.  Par 
la  lumière!  c'estàtoy  voyrementàquij'enveulx.  » 
Et,  en  disant  cela,  il  se  plante  devant  elle  comme 
voulant  escrimer  à  beaux  coups  de  langue.  La 
harangere,  se  voyant  deffiée  :  «  Mercy  Dieu  1 
dit  elle;  tu  en  veulx  donc  avoir,  magister  crotté? 
Allons,  allons  par  ordre,  gros  baudet,  et  tu  ver- 
ras comment  je  t'accoustrerai.  Parle,  c'est  à  toy. 
—  Allez,  vieille  sempiterneuse!  dit  le  régent.  — 
Va,  ruffien  !  —  Allez,  villaine  !  —  Va,  maraud  !  » 
Incontinent  qu'ilz  furent  en  train,  je  m'en  vins, 
car  j'avois  affaire  ailleurs.  Mais  j'ay  bien  ouy  dire 
à  ceulx  qui  en  sçavoyent  quelque  chose  que  les 
deux  personnages  combatirent  vaillamment  et 
s'entredirent  chascun  une  centaine  de  bonnes  et 
fortes  injures  d'arrachepied;  mais  il  advint  au  ré- 
gent d'en  dire  une  deux  foys,  car  on  dit  qu'il 
l'appela  villaine  pour  la  seconde  foys.  Mais  la 
harangere  luy  en  feit  bien  souvenir.  «  Mercy 
Dieu  !  dit  elle,  tu  l'as  déjà  dict,  fîlz  de  putain  que 
tu  es.  —  Et  bien!  bien!  dit  le  régent,  n'es  tu 
pas  bien  villaine  deux  foys,  voyre  trois?  —  Tu  as 
menty,  crapault  infaict  !  » 

Il  fault  croire  que  le  champion  et  la  championne 
furent  tout  un  temps  à  se.  battre  si  vertueusement 
que  ceulx  qui  les  regardoyent  ne  sçavoyent  qui 
devoit  avoir  du  meilleur.  Mais  à  la  fin  le  régent, 
estant  au  bout  de  son  premier  rollet,  va  tirer 
l'autre  de  sa  manche,  lequel  il  ne  sçavoit  pas  par 
cueur  comme  l'aultre,  et  pour  ce  il  se  troubla  un 
petit,  voyant  que  la  harangere  ne  faisoit  que  se 
mettre  en  train,  et  se  va  mettre  à  lire  ce  qui  estoit 
dedans,  qui  estoyent  injures  collégiales,  et  luy 
vouloit  despescher  tout  d'une  traicte  pour  penser 
estonner  la  vieille  en  luy  disant  :  «  Alecto,  Me- 
gera,  Thesiphone,  détestable,  exsecrable,  infande, 
abominable!  »  Mais  la  harangere  le  va  inter- 
rompre :  «  Ha!  mercy  Dieu!  dit  elle,  tu  ne  sçais 
plus  où  tu  en  es;  parle  bon  françoys,  je  te  res- 
pondray  bien,  grand  niaiz!  parle  bon  françoys. 
Ah!  tu  apportes  un  rollet!  Va  estudier,  maistre 
Jean  !  va,  tu  ne  sçais  pas  ta  leçon  !  »  Et  la  déesse, 
comme  à  un  chien,  abbaye,  et  toutes  ces  haran- 
geres  se  mettent  à  crier  sus  luy  et  le  presser  telle- 
ment qu'il  n'eut  rien  meilleur  que  se  sauver  de 
vitesse,  car  il  eust  esté  accablé,  le  povre  homme. 

Et  pour  certain  il  ha  esté  trouvé  que,  quand  il 
eust  eu  un  calepin,  un  vocabulaire,  un  diction- 
naire, un  promptuaire,  un  trésor  d'injures,  il 
n'eust  pas  eu  le  dernier  de  cette  diablesse.  Par 

ainsi,  il  s'en  alla  mettre  en  franchise  au  collège 
de  Montaigu,  courant  tout  d'une  aliénée,  sans 
regarder  derrière  soy. 


NOUVELLE  LXIV 


De  l'enfant  de  Paris  qui  fît  le  fol  pour  jouir  de  la  jeune 
vefve,  et  comment  elle,  se  voulant  railler  de  luy,  receut 
une  plus  grand  honte. 


enfant  de  Paris  d'assez  bonne  mai- 


v,raiâson,  ieune,  dispos,  et  qui  se  tenoit 


^j  propre  de  sa  personne,  estoit  amou- 
reulx  d'une  femme  vefve  bien  jolie  et  qui  estoit 
fort  contente  de  se  veoir  aymée,  donnant  tous- 
jours  quelques  nouveaux  attraitz  à  ceulx  qui  la 
regardoyent,  et  prenant  plaisir  à  faire  l'anatomie 
des  cueurs  des  jeunes  gens;  mais  elle  ne  faisoit 
compte  sinon  de  ceulx  que  bon  luy  sembloit,  et 
encores  des  moins  dignes,  et  par  sus  tous  elle 
vous  sçavoit  mener  ce  jeune  homme  dont  nous 
parlons  de  telle  ruse  qu'elle  sembloit  tout  vouloir 

faire  pour  luy.  Il  parloit  à  elle  seul  à  seule;  il 
manioit  le  tetin  et  baisoit,  voire  et  touchoit  bien 
souvent  à  la  chair,  mais  il  n'en  tastoit  point,  tel- 
lement qu'il  mouroit  tout  en  vie  auprès  d'elle.  Il 
la  prioit,  il  la  conjuroit,  il  luy  presentoit,  mais 
n'en  pouvoit  rien  avoir,  fors  qu'une  foys,  ainsi 
comme  ilz  devisoient  ensemble  en  privé  et  qu'il 
luy  comptoit  bien  expressément  son  cas,  elle  luy 
va  dire  :  «  Non,  je  n'en  feray  rien,  si  vous  ne  me 
baisez  derrière  »,  disant  le  mot  tout  oultre,  mais 
pensant  en  elle  qu'il  ne  le  feroit  jamais. 

Le  jeune  homme  fut  fort  honteux  de  ce  mot; 
toutesfoys,  luy  qui  avoit  essayé  tant  de  moyens, 
se  pensa  qu'il  feroit  encores  cela,  et  qu'aussi  bien 
personne  n'en  sçauroit  rien,  et  luy  respondit,  s'il 
ne  tenoit  qu'à  cela  pour  luy  complaire,  qu'il  n'en 
feroit  point  de  difficulté.  La  dame,  estant  prinse 
au  mot,  l'y  print  aussi  et  se  feit  baiser  le  derrière 
sans  feuille.  Mais,  quand  ce  fut  à  donner  sus  le 
devant,  point  de  nouvelles;  elle  ne  fît  que  se  rire 
de  luy  et  luy  dire  les  plus  grandes  mocqueries  du 
monde,  dont  il  cuyda  désespérer,  et  s'en  départit 
le  plus  fasché  que  fut  jamais  homme,  sans  toutes- 
fois  se  pouvoir  départir  d'alentour  d'elle,  fors 
qu'il  s'absenta  pour  quelque  temps,  de  honte 
qu'il  avoit  de  se  trouver  non  seullement  devant 
elle,   mais   devant  les  gens,   comme  si   tout  le 

monde  eust  deu  congnoistre  ce  qu'il  luy  estoit 
advenu. 

Une  fois  il  s'adressa  à  une  vieille  qui  congnois- 
soit  bien  la  jeune  dame,  et  luy  dit  sus  le  propos 
de  son  affaire  :  «  Vien  çà.  N'est  il  pas  possible 
que  j'aye  cette  femme  là?  Ne  sçaurois  tu  inven- 
ter quelque  bon  moyen  pour  me  tirer  de  la  peine 
où  je  suis?  Asseure  toy,  si  tu  la  me  veux  mettre 
en  main,  que  je  te  donneray  la  meilleure  robe 
que  tu  vestis  de  ta  vie.  »  La  vieille  l'en  reconforta 
et  luy  promit  d'y  faire  tout  ce  qu'elle  pourroit, 
luy  disant  que,  s'il  y  avoit  femme  en  Paris  qui  en 
vint  à  bout,  qu'elle  en  estoit  une. 

Et  de  faict  elle  y  fit  ses  efforts,  qui  estoyent 
bons  et  grans;  mais  la  vefve,  qui  estoit  fine,  sen- 
tant que  c'estoit  pour  ce  jeune  homme,  n'y  voulut 
entendre  en  sorte  quelconque,  peult  estre  l'espé- 
rant avoir  en  mariage,  ou  pour  quelque  aultre 
respect  qu'elle  se  reservoit  :  car  les  rusées  ont 
celle  façon  de  tenir  tousjours  quelqu'un  des  pour- 
suivantz  en  langueur  pour  faire  couverture  à  la 
jouissance  qu'elles  donnent  aux  aultres.  Tant  y 
ha  que  la  vieille  n'y  sceut  rien  faire  et  s'en  retour- 
na à  ce  jeune  homme,  luy  disant  qu'elle  y  avoit 
mis  toutes  les  herbes  de  la  Sainct  Jehan,  mais  dit 
qu'il  n'y  avoit  ordre,  sinon  qu'à  son  advis,  s'il 
vouloit  se  desguiser,  comme  s'habiller  en  povre 

et  aller  demander  l'aumosne  à  la  porte  de  sa 
dame,  qu'il  en  pourroit  jouir. 

Il  trouva  cela  faisable.  «  Mais  quel  moyen  me 
faudra  il  tenir?  disoit  il.  —  Sçavez  vous  qu'il 
vous  fault  faire?  dit  la  vieille;  il  fault  que  vous 
vous  barbouilliez  le  visage,  de  peur  qu'elle  vous 
congnoisse,  et  puis  que  vous  faciez  le  fol,  car 
elle  est  merveilleusement  fine.  —  Et  comment 
feray  je  le  fol?  dit  le  jeune  homme.  —  Que  sçay 
je,  moi?  dit  elle.  Il  fault  tousjours  rire  et  dire  le 
premier  mot  que  vous  adviserez,  et  ne  dire  que 
cela,  quelque  chose  qu'on  vous  demande.  —  Je 
feray  bien  ainsi .  »  Et  adviserent  la  vieille  et  luy  qu'il 
riroit  tousjours  et  ne  parleroit  que  de  formage. 

Il  s'habille  en  gueux  et  s'en  va  à  la  porte  de  sa 
dame  à  une  heure  du  soir  que  tout  le  monde 
commençoit  à  se  retirer;  et  faisoit  assez  froit, 
combien  que  ce  fut  après  Pasques.  Quand  il  fut 
à  la  porte,  il  commença  à  crier  assez  hault  en 
riant  :  «  Ha  !  ha  !  formage  1  »  jusques  à  deux  ou 
trois  foys,  et  puis  il  se  pausoit  un  petit,  et  recom- 
mençoit  son  :  «  Ha!  ha  !  formage  !  »  Tant  que  la 
vefve,  qui  avoit  sa  chambre  sus  la  rue,  l'entendit 
et  y  envoya  sa  chambrière  pour  sçavoir  qui  il 
estoit  et  qu'il  vouloit;  mais  il  ne  respondit  ja- 
mais, sinon  :  «  Ha,  ha,  formage!  »  La  chambrière 
s'en  retourne  à  la  dame  et  luy  dit  :  «  Mon  Dieu  ! 

ma  maistresse,  c'est  un  povre  garson  qui  est  fol  ; 
il  ne  fait  que  rire  et  ne  parle  que  de  formage.  » 

La  dame  voulut  sçavoir  que  c'estoit,  et  des- 
cend, et  parle  à  luy  :  «  Qui  estes  vous,  mon 
amy  ?  w  Et  ne  luy  dit  aultre  chose  que  :  «  Ha  ! 
ha!  formage!  —  Voulez  vous  du  fromage?  dit 
elle.  —  Ha!  ha!  formage!  —  Voulez  vous  du 
pain?  —  Ha!  ha!  formage!  —  Allez  vous  en, 
mon  amy;  retirez  vous.  —  Ha!  ha!  formage!  » 
La  dame,  le  voyant  ainsi  idiot  :  «  Perrette,  dit 
elle,  il  mourra  de  froit  ceste  nuict  ;  il  le  fault  faire 
entrer,  il  se  chauffera.  —  Manda,  dit  elle;  c'est 
bien  dict,  Madame.  Entrez,  mon  amy,  entrez; 
vous  vous  chauff»"  .ez.  —  Ha  !  ha  !  formage  !  »  di- 
soit  il. 

Et  entra  ce  pendant  en  riant  et  de  bouche  et  de 
cœur,  car  il  pensa  que  son  cas  commençoit  à  se 
porter  bien.  Il  s'approcha  du  feu,  là  où  il  mons- 
troit  ses  cuisses  à  descouvert,  charnues  et  refaictes, 
que  la  dame  et  la  chambrière  regardoyent  d'agui- 
gnettes.  Elles  Pinterrogeoyent  s'il  vouloit  boire 
ou  manger;  mais  il  ne  disoit  que  :  «  Ha!  ha! 
formage  !  »  L'heure  vint  de  se  coucher. 

La  dame,  en  se  deshabillant,  disoit  à  sa  cham- 
brière :  «  Perrette,  il  est  beau  garson  ;  c'est  dom- 
mage dequoy  il  est  ainsi  fol.  —  Ma  nanda,  disoit 
la  garse,  c'est  mon.  Madame;  il  est  nect  comme 
1.  3 

une  perle.  —  Mais  si  nous  le  mettions  coucher  en 
nostre  lict,  dit  la  dame  ;  à  ton  advis?  »  La  cham- 
brière se  print  à  rire.  «  Et  pourquoy  non  ?  Il  n'ha 
garde  de  nous  déceler  s'il  ne  sçait  dire  aultre 
chose,  » 

Somme,  elles  le  font  deshabiller,  et  n'eut  point 
besoin  de  chemise  blanche,  car  la  sienne  n'estoit 
point  salle,  sinon  par  advanture  deschirée,  et  le 
firent  coucher  gentiment  entr'elles  deux.  Et  mon 
homme  dessus  sa  dame  :  «  Et  à  ce  cul,  et  vous 
en  aurez.  »  La  chambrière  en  eut  bien  quelque 
coup;  mais  il  monstra  bien  que  c'estoit  à  la  dame 
à  qui  il  en  vouloit;  et  cependant  n'oublioit  jamais 
son  :  «  Ha  !  ha  !  formage  !  » 

Le  lendemain,  elles  le  mirent  dehors  de  bon 
matin,  et  s'en  va  vie;  et  depuis  il  continua  assez 
de  fois  à  y  retourner  pour  le  pris,  dont  il  se  trou- 
va fort  bien,  et  ne  se  fit  oncq  congnoistre,  par  le 
conseil  de  la  vieille.  De  jour,  il  reprenoit  ses  ha- 
bits ordinaires  et  se  trouvoit  auprès  de  sa  dame, 
devisant  avec  elle  à  la  mode  accoustumée,  la  pour- 
suivant comme  devant,  sans  faire  aultre  semblant 
nouveau. 

Le  mois  de  may  vint,  pour  lequel  ce  jeune 
homme  se  voulut  habiller  d'un  pourpoinct  verd, 
de  chausses  verdes,  et  bonnet  verd,  disant  à 
sa   dame  que   c'estoit   pour  l'amour  d'elle,    ce 

qu'elle  trouva  fort  bon,  et  luy  dit  que,  en  fa- 
veur de  cela,  elle  le  mettroit  en  bonne  compagnie 
de  dames  le  premier  jour  qu'il  viendroit  à  pro- 
pos. Estant  en  cest  estât,  se  trouva  en  une  compa- 
gnie de  dames,  entre  lesquelles  estoit  la  sienne, 
et  aussi  y  estoyent  d'aultres  jeunes  gens,  lesquelz 
estoyent  en  un  jardin,  assis  en  rond,  hommes  et 
femmes  entremeslez  un  pour  une;  et  ce  jeune 
homme  estoit  auprès  de  sa  dame.  Il  fut  question 
de  faire  des  jeux  de  récréation,  par  l'advis  mesmes 
de  la  jeune  vefve,  laquelle  estoit  femme  inventive 
et  de  bon  esprit;  et  avoit  d'assez  longue  main 
pensé  en  soymesr  e  par  quel  moyen  elle  se  gau- 
diroit  de  son  je-.ne  homme,  qu'elle  cuidoit  bien 
avoir  trompé  à  ceste  fois  là  :  car  elle  ordonna  un 
jeu  que  chacun  eust  à  dire  quelque  brief  mot 
d'amour,  ou  d'aultre  chose  gentille,  selon  ce  qu'il 
luy  conviendroit  le  mieulx,  et  que  luy  viendroit  en 
fantasie,  ce  qu'ils  firent  tous  et  toutes  en  leur  reng. 
Quand  il  toucha  à  la  vefve  à  parler,  elle  vint 
dire  d'une  grâce  affaittée  ce  qu'elle  avoit  prémé- 
dité dés  le  paravant  : 

Que  diriez  vous  d'un  perd  vestu 
Qui  lia  baisé  sa  dame  au  eu 
En  luy  faisant  hommage  ? 

Chacun  jetta  les  yeux  sur  ce  jeune  homme,  car  il 

fut  aysé  à  congnoistre  que  cela  s'adressoit  à  luy; 
mais  il  ne  fut  pas  pourtant  fort  esgaré.  Ainçois, 
tout  remply  d'une  fureur  poeticque,  vint  res- 
pondre  promptement  à  la  dame  : 

Que  diriez  vous  d'un  verd  vestu 
Qui  ha  damé  sur  vostre  eu. 

Disant  :  Ha  !  ha  !  formage  ? 

Si  la  dame  fut  bien  peneuse,  il  ne  le  fault  point 
demander,  car,  quelque  rusée  qu'elle  fust,  ce  luy 
fut  force  de  changer  de  couleur  et  de  contenance, 
laquelle  se  rendit  assez  coulpable  devant  toute 
l'assistance,  dont  le  jeune  homme  se  trouva  vengé 
d'elle  à  un  bon  coup  de  toutes  les  cautelles  du 
temps  passé. 

Cest  exemple  est  notable  pour  les  femmes  mo- 
queuses et  qui  font  trop  les  difficilles  et  les  as- 
seurées,  lesquelles  le  plus  souvent  se  treuvent  at- 
trappées  à  leur  grand  honte.  Car  les  dieux  en- 
voyent  leur  aide  et  faveur  aux  amoureulx  qui  ont 
bon  cœur,  comme  il  se  peult  veoir  de  ce  jeune 
homme,  auquel  Phebus  donna  l'esprit  poeticque 
pour  respondre  promptement,  en  se  defîendant, 
contre  le  blason  que  sa  dame  avoit  si  finement  et 
délibérément  songé  contre  luy. 

NOUVELLE   LXV 
De  l'escoUlcr  d'Avignon  et  de  la  vieille  qui  le  print  à  partie. 


L  y  avoit  en  Avignon  une  bande  d'es- 
colliers  qui  s'esbattoyent  à  la  longue 
boulle  ho  s  les  murailles  de  la  ville, 
l'un  desquelz,  en  fp'aant  son  coup,  faillit  à  boul- 
ier droict  et  envoya  sa  boulle  dedans  un  jardin. 
Il  trouva  façon  de  saulter  par  dessus  le  mur  pour 
l'aller  chercher.  Quand  il  fut  saulté,  il  trouva  au 
jardin  une  vieille  qui  plantoit  des  choux,  laquelle 
se  print  incontinent  à  crier  sus  luy  :  «  Et  que 
diable  venez  vous  faire  icy?  Vous  me  venez  des- 
rober  mes  mêlions.  »  Mais  l'escollier  ne  s'en  sou- 
cioit  pas,  cherchant  tousjours  sa  boulle,  en  luy 
disant  seulement  :  «  Paix,  vieille  dampnée  !  » 

La  vieille  commença  à  luy  dire  mille  maux. 
Quand  l'escollier  la  veid  ainsi  entrer  en  injures, 
pour  en  avoir  son  passe  temps,  il  luy  va  parler 
le  premier  langage  dont  il  s'advisa  en  luy  disant  : 
«  Cum  animadverterem  qiiam  plurimos  homines,  » 
en  luy  faisant  signes  de  menasses  pour  la  faire 

encores  mieulx  batailler.  Et  la  vieille  de  crier, 
mais  c'estoit  en  son  avignonnois  :  «  O  !  ce  mes- 
chant,  ce  volleur,  qui  saulte  par  dessus  les  mu- 
railles !  »  L'escollier  continuoit  à  luy  dire  ces 
beaux  préceptes  de  Caton  :  «  Parentes  ama.  — 
Allez  de  par  le  diable  !  disoit  la  vieille,  à  l'escolle  ; 
que  le  lansi  vous  esclatte  1  —  Et  l'escollier  :  Co- 
gnatos  cole.  —  Ouy,  ouy,  à  l'escolle,  de  par  le 
diable!  —  Et  l'escollier  :  Cum  bonis  ambula.  — 
Je  n'ay  que  faire  de  ta  boulle,  disoit  elle;  que 
maugré  n'aie  bieu  de  toy!  Tu  parle  italien,  je 
t'entends  bien.  —  Et  voire,  voire,  dit  l'escollier  : 
Foro  te  para.  »  Mais,  s'il  l'eust  voulu  entretenir, 
il  eust  fallut  dire  tout  son  Caton,  tout  son  quos 
decet  :  encores  n'en  eust  il  pas  eu  le  bout.  Mais 
il  s'en  vint  achever  sa  partie. 

NOUVELLE   LXVI 


D'un  juge  d'Aiguesmories,  d'un  pasquin  et  du  concile 
de  Latran. 


N  la  ville  d'Aiguesmortes  y  avoit  un 
juge  norriMé  De  Alta  domo,  lequel 
'avoit  un  cerveau  faict  comme  de  cire, 
et  donnoit  en  son  siège  des  appointemens  tous 
cornus;  hors  son  siège  faisoit  des  discours  de 
mesmes. 

Advint  un  jour  qu'il  entra  en  dispute  d'un 
passage  de  la  Bible  avec  un  bon  apostre  qui  estoit 
bien  ayse  de  faire  batteler  monsieur  le  juge.  Le 
différent  estoit  assavoir  mon  si,  de  toutes  les 
bestes  qui  sont  aujourd'huy  au  monde,  y  en  avoit 
deux  de  chascune  en  l'arche  de  Noé.  L'un  disoit 
qu'il  n'y  avoit  point  de  souris,  et  qu'elles  s'engen- 
drent de  pourriture,  ainsi  que  depuis  ha  bien  con- 
fermé  maistre  Jehan  Buter,  de  l'ordre  de  S.  An- 
thoine  en  Dauphiné,  en  son  traicté  De  Arca  Noe. 
L'aultre  disoit  qu'il  n'y  avoit  qu'un  lièvre,  et  que 
la  femelle  eschappa  à  Noé  et  se  perdit  en  l'eau; 

et  pour  cela  que  le  masle  porte  comme  la  femelle. 
L'un  disoit  de  l'un,  l'aultre  de  l'aultre.  Mais  à  la 
fin  monsieur  le  juge,  qui  vouloit  tousjours  avoir 
du  bon,  se  faschoit  que  ce  bon  marchand  tint  ainsi 
fort  contre  luy,  auquel  il  va  dire  :  «  Vous  ne 
sçavez  de  quoy  vous  parlez.  Où  l'avez  vous  veu  ? 
—  Où  je  l'ai  veu!  dit  l'aultre;  il  est  escript  en 
Genèse.  —  Genèse!  dit  le  juge;  vraiment,  vous 
me  la  baillez  belle!  C'est  un  griffon  griffault;  il 
demeure  à  Nismes  :  je  le  congnois  bien.  Il  n'y 
entend  rien,  ne  vous  avec.  » 

Et  de  fait  y  avoitun  greffier  à  Nismes  qui  s'ap- 
pelloit  Genèse;  et  le  povre  juge  pensoit  que  ce 
fust  celuy  dont  l'aultre  entendoit.  Il  fault  dire 
qu'il  sçavoit  toute  sa  Bible  par  cueur,  fors  le  com- 
mencement, le  milieu  et  la  fin.  Il  sembloit  cjuasi 
à  celuy  que  l'on  dit  que  devant  le  roy  Françoys, 
ainsi  qu'on  parloit  d'un  pasquin  qui  avoit  esté 
nouvellement  faict  à  Rome,  voulant  aussi  en  dire 
sa  râtelée,  dit  au  roy  :  «  Sire,  je  l'ay  bien  veu, 
Pasquin;  c'est  un  des  plus  galans  hommes  du 
monde.  »  Adoncq  le  roy,  qui  s'apperceut  bien  de 
l'humeur  de  l'homme,  luy  va  dire  :  «  Vous  l'avez 
veu?  Où  l'avez  vous  veu  ?  —  Sire,  dit  il,  je  le  veis 
dernièrement  à  Rome  qu'il  estoit  bien  en  ordre. 
Il  portoit  une  cappe  à  l'espagnole  bendée  de  ve- 
lours, et  une  chaîne  au  col  d'un  quatre  vingts  ou 

cent  escus,  et  avoit  deux  valetz  après  luy.  Mais 
c'estoit  l'homme  du  monde  qui  rencontroit  le 
mieulx  et  estoit  tousjours  avec  ces  cardinaulx.  — 
Allez!  allez!  dit  le  roy,  allez  quérir  les  platz; 
vous  avez  envie  de  m'entrettenir.  » 

C'estoit  encores  un  bon  homme  qui  estoit  pro- 
duit pour  tesmoing  en  ure  matière  beneficiale  où 
il  estoit  question  d'une  jertaine  décision  du  con- 
cile de  Latran.  Le  ju^e  disoit  à  ce  bon  homme  : 
«  Venez  çà,  mon  amy  ;  sçavez  vous  bien  de  quoy 
nous  parlons?  —  Ouy,  monsieur;  vous  parlez  du 
concile  de  Latran.  Je  l'ay  assez  veu  de  fois;  il 
avoit  un  grand  chapeau  rouge  et  estoit  tousjours 
ceinct,  et  portoit  voulentiers  une  grande  gibe- 
cière de  velours  cramoisy.  Et  si  ay  bien  encore 
congneu  sa  femme,  ma  dame  la  Pragmatique.  » 
Voilà  ce  qu'il  en  sembloit  au  bon  homme;  je  ne 
sçay  pas  si  vous  m'en  croyez,  mais  il  n'est  pas 
damné  qui  ne  le  croit. 

NOUVELLE    LXVII 

Des  gendarmes  qui  csioycni  chez  la  bonne  femme 
de  village. 


lÀu  temps  que  les  soudars  vivoyent  sus 
^Me  bon  homme,  ilz  vivoyent  aussi  sus 
^ula  bonne  femme,  car  il  en  passa  une 
bande  par  un  village,  là  où  ilz  ne  faisoyent  pas 
mieulx  que  ceulx  du  proverbe  qui  dit  :  «  Un 
advocat  en  une  ligne,  un  noyer  en  une  vigne,  un 
pourceau  en  un  blé,  une  taulpe  en  un  pré  et  un 
sergent  en  un  bourg,  c'est  pour  achever  de  gaster 
tout.  ))  Car  ilz  pilloyent,  ilz  ruinoyent,  ils  destrui- 
soyent  tout. 

Il  y  en  avoit  deux,  ou  trois,  ou  quatre,  je  ne 
sçay  combien,,  chez  une  bonne  femme,  lesquelz 
luy  mettoyent  tout  par  escuelles;  et  comme  ils 
mangeoyent  ses  poulies,  qu'ilz  luy  avoyent  tuées, 
elle  faisoit  une  chiere  pitrasse,  disant  la  patenostre 
du  singe.  Mais  ces  gendarmes  faisoyent  les  galans 
en  disant  à  la  vieille  :  «  Ah!  ah!  bonne  femme 
de  Meudon,  vous  vous  en  allez  mourir  ;  avez  vous 

regret  en  vos  poulies  ?  Sus,  sus,  faites  bonne  chère  ; 
dites  après  moy  :  Au  diable  soit  chicheté!  Direz 
vous?  »  La  bonne  femme,  toute  maudolente,  luy 
dit  :  «  Au  diable  soit  le  déchiqueté  !  »  Elle  avoit 
bien  raison,  car 

Depuis  que  decreti  eurent  ailes 
Et  gendarmes  portèrent  malles. 
Moines  allèrent  à  cheval. 
Toutes  choses  allèrent  mal. 


NOUVELLE    LXVIII 


De   n^aistre  Berthaud,  ù  qui  on  fit  accroire  qu'il 
estait  mort. 


Aùis  en  la  ville  de  Rouen,  je  ne  sçay 
jdoncq  où  c'estoit,  y  eut  un  homme 
'qui  servoit  de  passe  temps  à  tous  allans 
et  venans,  quand  on  le  sçavoit  gouverner,  cela 
s'entend.  Il  s'en  alloit  par  les  rues  tantost  habillé 
en  marinier,  tantost  en  magister,  tantost  en  cueil- 
leur  de  prunes,  et  tousjours  en  fol;  et  l'appeloit 

on  maistre  Berthaud.  C'estoit  possible  celuy  qui 
comptoit  vingt  et  onze,  et  estoit  fier  de  ce  nom 
de  maistre  comme  un  asne  d'un  bast  neuf;  et  qui 
eust  failly  à  l'appeller,  on  n'en  eust  point  tiré  de 
plaisir;  mais,  en  luy  disant  :  «  Maistre  Berthaud  », 
vous  l'eussiez  fait  passer  par  le  trou  au  chat.  Et  ce 
qui  le  faisoit  ainsi  niaiz  fol,  c'estoit  que  quelques 
bons  maistres  de  mestier  l'avoyent  veillé  onze 
nuictz  tout  de  suyte,  luy  fichans  de  grosses  es- 
pingles  dedans  les  fesses  pour  le  garder  de  dor- 
mir, qui  est  la  vraye  recepte  de  faire  devenir  un 
homme  parfaict  en  la  science  de  follie,  par  bé- 
carre et  par  bémol.  Vray  est  qu'il  fault  qu'il  y 
ait  de  la  nature,  comme  pensez  qu'il  y  avoit  en 
maistre  Berthaud. 

Or  est  il  qu'il  tomba  un  jour  entre  les  mains 
de  quelques  gens  de  bien  qui  le  menèrent  aux 
champs,  lesquelz,  par  les  chemins,  après  en  avoir 
prins  le  plus  de  passe  temps  qu'ilz  peurent,  luy 
commencèrent  à  faire  accroire  qu'il  estoit  malade, 
et  le  firent  confesser  par  un  qui  fit  le  prebstre, 
luy  firent  faire  son  testament,  et  en  fin  luy  don- 
nèrent à  entendre  qu'il  estoit  mort,  et  le  creut 
par  ce  principalement  qu'en  l'ensevelissant  ilz 
disoyent  :  «  Hé!  le  povre  maistre  Berthaud,  il  est 
mort.  Jamais  nous  ne  le  verrons;  helas!  non.  » 
Et  le  mirent  en  une  charrette  qui  revenoit  de  la 

ville,  chantans  tousjours  Libéra  me  Domine  sur  le 
corps  de  maistre  Berthaud,  qui  faisoit  le  mort  au 
meilleur  escient  qu'il  eust. 

Mais  il  y  en  avoit  quelques  uns  d'entr'eux  qui 
luy  faisoyent  bien  sentir  qu'il  estoit  vif,  car  ilz 
luy  picquoyent  les  fesses  avecq  des  espingles, 
comme  nous  disions  tantost;  dont  il  n'osoit  pour- 
tant faire  semblant,  de  peur  de  n'estre  pas  mort  ; 
et  mesme  luy  faschoit  bien  quelquefoys  de  retirer 
un  peu  la  cuisse,  quand  il  sentoit  les  coups  de 
poincte.  Mais,  à  la  fin,  il  y  en  eut  un  qui  le  pic- 
qua  bien  si  fort  qu'il  n'en  peult  plus  endurer,  et 
fut  contrainct  de  lever  la  teste,  en  disant  tout  en 
colère  au  premier  qu'il  regarda  :  «  Par  Dieu, 
meschant,  si  j'estois  vif  aussi  bien  comme  je  suis 
mort,  je  te  tueroys  tout  à  ceste  heure,  »  Et  tout 
soudain  se  remit  à  faire  le  mort,  et  ne  se  resveilla 
plus  pour  chose  qu'on  luy  fist,  jusques  à  tant  que 
quelqu'un  vint  dire  :  «  Ha!  le  povre  Berthaud 
qui  est  mort.  »  Alors  mon  homme  se  leva.  «  Vous 
en  avez  menty,  dist  il  ;  il  y  a  bien  du  maistre 
pour  vous.  Or  sus,  je  ne  suis  pas  mort,  par  des- 
pit.  »  Voilà  comment  maistre  Berthaud  ressus- 
cita, pour  ce  qu'on  ne  l'appelloit  pas  maistre. 

Il  se  fait  un  aultre  compte  d'un  maistre  Jour- 
dain, mais  qui  s'estimoit  un  peu  plus  habille  que 
cestuy  cy,  combien  qu'il  n'y  eust  gueres  à  dire.  Il 

y  eut  quelque  crocheteur,  en  portant  ses  faiz  par 
ville,  qui  le  heurta  assez  indiscrettement,  c'est  à 
dire  assez  lourdement,  et  puis  il  luy  dit  gare,  il 
estoit  temps  ou  jamais,  auquel  maistre  Jourdain 
va  dire  :  «  Viença,  pourquoy  fais  tu  cela,  ange  de 
grève?  Par  Dieu,  si  je  n'estois  philosophe,  je  te 
romprois  la  teste,  gros  sot  que  tu  es.  »  Tous  deux 
en  tenoyent  :  vray  est  que  l'un  estoit  fol,  et 
l'aultre  philofoie. 


NOUVELLE  LXIX 
Du  Poytevin  qui  enseigne  le  chemin  aux  passans. 


I^P  Ly  ha  beaucoup  de  manières  de  s'exer- 
'^^É  cer  à  la  patience,  comme  font  les  fem- 
î^^ïimesqui  tencent  un  valet  qui  caquette, 
ou  qui  gronde,  ou  qui  n'oyt  goutte,  et  qui  vous 
apporte  des  pantouffles  quand  vous  demandez 
vostre  espée,  ou  vostre  bonnet  en  lieu  de  vostre 
ceinture,  et  pare  un  boys  verd  dedans  un  feu 
quand  vous  mourez  de  froit,  là  où  il  fault  brusler 

toute  la  paille  du  lict  avant  qu'il  s'allume;  un 
cheval  encloué  ou  defferré  par  les  chemins,  ou 
qui  se  fait  picquer  à  tous  les  pas,  et  cent  mille 
aultres  malheurs  qui  arrivent.  Mais  ceulx  là  sont 
trop  fascheux,  ils  sont  pour  souhaitter  à  quelques 
ennemys. 

Il  y  en  ha  d'aultres  qui  ne  sont  pas  si  forts  à 
endurer,  parce  qu'ilz  ne  durent  pas  tant,  et  mes- 
mes  sont  de  telle  sorte  qu'on  est  plus  ayse  par 
après  de  les  avoir  pratiquez  et  d'en  faire  ses 
comptes.  Telles  adventures  sont  bonnes  à  ces 
jeunes  gens  pour  leur  faire  rasseoir  un  peu  leur 
colère;  entre  lesquelles  est  la  rencontre  d'un 
Poytevin  quand  on  va  par  pays  :  comme,  prenez 
le  cas  que  vous  ayez  à  faire  une  diligence  et  qu'il 
face  froit  ou  quelque  mauvais  temps,  en  somme, 
que  vous  soyez  fasché  de  quelque  autre  chose,  et 
par  fortune  vous  ne  sçachiez  vostre  chemin;  vous 
advisez  un  Poytevin  assez  loing  de  vous  qui  la- 
boure en  un  champ;  vous  vous  prenez  à  luy  de- 
mander :  «  Et  hau!  mon  amy,  où  est  le  chemin 
de  Parthenay?  »  Le  picque  bœuf,  encores  qu'il 
vous  entende,  ne  se  haste  pas  de  respondre;  mais 
il  parle  à  ses  bœufs  :  «  Garea,  Frementin,  Bri- 
chet,  Chastain,  ven  après  moay,  tu  ves  bien  crelin 
coûtant!  »  ce  dit  il  à  son  bœuf,  et  vous  laisse 
crier  deux  ou  trois  fois  bonnes  et  haultes.  Puis, 

quand  il  void  que  vous  estes  en  colère  et  que 
vous  voulez  picquer  droit  à  luy,  il  sible  ses  bœufs 
pour  les  arrester  et  vous  dit  :  «  Qu'est  ce  que 
vous  dites?  »  Mais  il  ha  bien  meilleure  grâce  au 
langage  du  païs  :  «  Quet  o  que  vo  disez?  » 

Pensez  que  ce  vous  est  un  grand  plaisir,  quand 
vous  avez  si  longuement  demeuré  à  vous  estuver 
et  crié  à  gorge  rompue,  que  ce  bouvier  vous  de- 
mande que  c'est  que  vous  dites;  et  bien  si  fault 
il  que  vous  parliez.  «  Où  est  le  chemin  de  Par- 
thenay?  —  Di!  De  Parthenay,  Monsieur?  ce  vous 
dira  il.  —  Ouy,  de  Parthenay;  que  te  viengne  le 
cancre!  —  Et  dont  venez  vous,  Monsieur?  dira 
il.  —  Il  faut  resver  ou  de  cueur  ou  de  bouche! 
Dont  je  vien!  Où  est  le  chemin  de  Parthenay? 
—  Y  voulez  vous  aller,  Monsieur?  Or  sus  prenez 
patience.  —  Ouy,  mon  amy,  je  m'y  en  vois.  Où 
est  le  chemin?  » 

Adonc  il  appellera  un  aultre  picque  bœuf  qui 
sera  là  auprès,  et  luy  dira  :  «  Micha,  icoul  homme 
demande  le  chemin  de  Parthenay;  net  o  pas  per 
qui  aval?  »  L'aultre  repondra,  s'il  plaist  à  Dieu  : 
«  O!  m'est  avis  qu'ol  est  par  deçay.  » 

Pendant  qu'ilz  sont  là  tous  deux  à  debastre  de 
vostre  chemin,  c'est  à  vous  à  adviser  si  vous  de- 
viendrez fol  ou  sage.  A  la  fin,  quand  ces  deux 
poytevins  ont  bien  disputé  ensemble,  l'un  d'eux 

VOUS  va  dire  :  «  Quand  vous  serez  à  iceste  grand 
cray,  tourne  à  la  bonne  mfiin,  et  peu  allez  tout 
dret,  vous  ne  sçauriez  faillir.  »  En  avez  vous  à 
ceste  heure?  Allez  hardiment,  meshuy  vous  ne 
ferez  mauvaise  fin  estant  si  bien  adressé. 

Puis,  quand  vous  estes  en  la  ville,  s'il  est  d'ad- 
vanture  jour  de  marché  et  que  vous  alliez  acheter 
quelque  chose,  vous  aurez  affaire  à  bons  et  fins 
marchands  :  «  Mon  amy,  combien  ce  chevreau? 
—  Iquou  chevreau,  monsieur?  —  Ouy.  —  Le 
voulez  vous  avec  la  mère?  Da,  ol  est  bon  iquou 
chevreau!  —C'est  mon!  il  est  bien  bon.  Com- 
bien le  vendez  vous?—  Sopesez,  Monsieur,  col 
est  gras.  —  Voyre,  mais  combien?  —  Monsieur, 
la  mère  n'en  ha  encores  porty  que  doux.  —  Je 
l'entens  bien;  mais  combien  me  cousterail?  — 
Ne  voulez  vous  qu'une  parolle?  I  sçay  ben  qu'il 
ne  vous  fault  pas  surfaire,  non.  —Mais  combien 
en  donneray  je  ?  —  Ma  foay  !  o  ne  vous  cousterat 
pas  may  de  cinq  sou  e  dime.  Voylà  vostre 
marché  :  Prenez  ou  laissez.  » 

NOUVELLE   LXX 

Du  Poytevin  et  du  sergent  qui  mit  sa  charette  et  ses  baufs 
en  la  main  du  roy. 


P|e  ne  m'amuseray  icy  à  vous  faire  les 
h^Â')  autres  comptes  des  Poytevins,  lesquelz 
^^^^  sans  point  de  faulte  sont  fort  plaisantz; 
mais  il  fauldroit  sçavoir  le  courtisan  du  pays  pour 
les  faire  trouver  telz,  et  puis  la  grâce  de  pronon- 
cer vault  mieulx  que  tout;  mais  je  vous  en  puis 
bien  dire  encores  un  tandis  que  j'y  suis. 

Il  y  avoit  un  Poytevin  qui  par  faulte  de  payer 
la  taille  avoit  esté  exécuté  par  un  sergent,  lequel, 
faisant  son  exoloict  par  vertu  de  son  mandement, 
mit  la  charrette  et  les  bœufz  de  ce  povre  homme 
en  la  main  du  roy,  dont  il  fut  assez  marry  ;  mais 
si  fallut  il  qu'il  passast  par  là.  Advint  au  bout  de 
quelque  temps  que  le  roy  vint  à  Chasteleraut. 
Quoy  sçachant,  ce  paysant,  qui  estoit  de  la  tri- 
cherie, y  voulut  aller  pour  voir  l'esbat,  et  fit  tant 
qu'il  veid  le  roy  comme  il  alloit  à  la  chasse.  Mon 

paisant,  incontinent  qu'il  l'eut  veu,  n'ayant  plus 
rien  à  faire  à  la  court,  s'en  retourna  au  village. 
Et,  en  souppant  avec  ses  compères  picquebœufz, 
il  leur  dit  :  «  La  merdé!  j'ay  veu  le  roay  d'aussi 
prés  qu'iquou  chein;  ol  a  le  visage  comme  in 
homme;  mais  i  parleray  bien  à  iqueo  bea  sergent 
qui  mit  avanhier  ma  charrette  et  mon  bœuf  en 
la  main  du  roay.  La  merdé  !  o  na  pas  la  moin  pu 
grand  que  moay.  » 

Il  estoit  advis  à  ce  Poytevin  que  le  roy  devoit 
estre  grand  comme  le  clocher  Sainct  Hilaire,  et 
qu'il  avoit  la  main  grande  comme  un  chesne,  et 
qu'il  y  devoit  trouver  sa  charrette  et  ses  bœufz. 

Mais  pourquoy  ne  vous  en  compteray  je  bien 
encor  un? 

NOUVELLE   LXXI 
D'un  auUre  Poitevin  et  de  son  fîlz  Micha. 


'estoit  un  homme  de   labeur,  assez 
[•^^aysé,  qui  avoit  mené  deux  siens  fîlz  à 

Poytiers  pour  estudier  en  grimaulde, 
lesquelz  se  mirent,  avec  d'aultres  patrias  came- 
ristes,  prés  du  Bœuf  couronné.  L'aisné  avoit  nom 
Michel,  et  l'aultre  Guillaulme.  Leur  père,  les 
ayant  logez,  retint  l'endroit  où  ils  demeuroyent, 
et  les  laisse  là,  où  ilz  furent  assez  long  temps 
sans  luy  rescripre,  et  mesme  il  se  contentoit  d'en 
sçavoir  des  nouvelles  par  les  paisans  qui  alloyent 
quelquesfois  à  Poytiers,  par  lesquelz  il  envoyoit 
quelquesfois  à  ses  enfants  des  formages,  des  jam- 
bons et  des  souliers  bien  bobelinez. 

Advint  que  tous  deux  tombèrent  malades,  dont 
le  petit  mourut,  et  l'aisné,  qui  n'estoit  pas  en- 
cores  guery,  n'avoit  la  commodité  d'escripre  à 
son  père  la  mort  de  son  frère.  Au  bout  de  quel- 
que temps  ce  père  fut  adverty  qu'il  estoit  mort  un 

de  ses  enfans;  mais  on  ne  luy  sceut  pas  dire  le- 
quel c'estoit.  Dequoy  estant  bien  fasché,  fit  faire 
une  lettre  au  vicaire  de  la  parroisse,  laquelle  por- 
toit  en  la  suscription  :  A  mon  fils  Micha,  demeu- 
rant au  Koay  do  beu,  ou  iqui  prés;  et  au  dedans 
de  ceste  lettre  y  avoit,  entre  aultres  bons  propos  : 
«  Micha,  mande  moay  lo  quau  ol  est  qui  est  mort, 
de  ton  frère  Glaume  ou  de  toay,  car  j'en  seu  en 
un  gran  emoay.  Au  par  su  i  te  veu  bein  adverty 
quo  disant  que  noustre  avesque  est  à  Dissay.  Va 
t'y  en  per  prendre  couronne,  et  la  pren  bonne 
et  grande,  afin  qu'o  n'y  faille  point  torné  à  deu 
foay.  » 

Maistre  Micha  fut  si  aise  d'avoir  receu  ceste 
lettre  de  son  père  qu'il  en  guérit  incontinent  tout 
sain,  et  se  levé  pour  faire  sa  response,  qui  estoit 
pleine  de  rhétorique  qu'il  avoit  apprise  à  Poyté, 
laquelle  je  ne  diray  ici,  à  cause  de  brièveté;  mais 
entre  aultres  y  avoit  :  «  Mon  père,  i  vous  averti 
quo  n'est  pas  moay  qui  suis  mort,  mais  ol  est 
mon  frère  Glaume;  ol  est  bien  vray  qu'i  estay  pu 
malade  que  li,  car  la  pea  me  tombet  comme  à  in 
gorret.  » 

N'estoit  ce  pas  vertueusement  respondu  ?  Vraye- 
ment,  qui  voudroit  dire  le  contraire,  il  auroit 
grande  envie  de  tancer. 


38  NOUVELLE    LXXII. 


NOUVELLE    LXXII 
Du  gentilhomme  de  Beausse  et  de  son  disner. 


m 


i  kj  N  des  gentilz  hommes  de  la  Beausse, 
.  ,  L/Mwvjiâ.  que  l'on  dit  qu'ilz  sont  deux  à  un  che- 
^^^^^^val  quand  ilz  vont  par  pays,  avoit 
disné  d'assez  bonne  heure,  et  fort  légèrement, 
d'une  certaine  viande  qu'ilz  font  en  ce  pays  là,  de 
farine  et  de  quelques  moyeux  d'œufz;  mais  à  la 
vérité  je  ne  sçaurois  pas  dire  de  quoy  elle  se  fait 
par  le  menu  :  tant  y  ha  que  c'est  une  façon  de 
bouillie,  et  l'ay  ouy  nommer  de  la  caudelée.  Ce 
gentilhomme  en  fît  son  disner.  Mais  il  la  mangea 
si  diligemment  qu'il  n'eut  loisir  de  se  torcher  les 
babines,  là  où  il  demeura  de  petis  gobeaux  de 
ceste  caudelée,  et  en  ce  poinct  s'en  alla  veoir  un 
sien  voisin,  selon  la  coustume  qu'ilz  avoyent  de 
voisiner  en  leurs  maisons,  comme  de  baudouiner 
par  les  chemins. 

Il  entre  privément  chez  ce  voisin,  lequel  il 
trouva  qu'il  se  vouloit  mettre  à  table,  et  com- 
mença à  parler  galamment.  «  Comment,  dit  il. 

n'avez  vous  pas  encore  disné!  —  Mais  vous,  dit 
l'aultre,  avez  vous  desjà  disné?  —  Si  j'ay  disné! 
dit  il,  ouy,  et  fort  bien,  car  j'ay  faict  une  gorge 
chaude  d'une  couple  de  perdris,  et  n'estions  que 
madamoiselle  ma  femme  et  moy;  je  suis  marry 
que  n'este  venu  en  manger  vostre  part.  »  L'aultre, 
qui  sçavoit  bien  de  quoy  il  vivoit  le  plus  du 
temps,  luy  respondit  :  «  Vous  dites  vray,  vous 
avez  mangé  de  bons  perdreaux,  voi  l'en  là  en- 
cores  de  la  plume  »,  en  luy  montrant  ce  morceau 
de  caudelée  qui  luy  estoit  demeuré  à  la  barbe. 
Le  gentilhomme  fut  bien  penault  quand  il  veid 
que  sa  caudelée  luy  avoit  descouvert  ses  per- 
dreaux. 


NOUVELLE  LXXIII 

Du  prebstre  qui  mangea  à  desjeuner  toute  la  pitance 
des  religieux  de  Beau-Lieu, 


^^  N  la  ville  du  Mans  y  avoit  un  prestre 

tJfe^  que  l'on  appelloit  messire  Jehan  Me- 

"ir^^^d  laine,  lequel  estoit  un  mangeur  exces- 


sif, car  il  devoroit  la  vie  de  neuf  ou  dix  personnes 

pour  le  moins  à  un  repas.  Et  luy  fut  sa  jeunesse 
assez  heureuse,  car,  jusqu''à  l'aage  de  trente  ou 
trente  cinq  ans,  il  trouva  tousjours  gens  qui  pre- 
noyent  plaisir  à  le  nourrir,  principalement  ces 
chanoines,  qui  se  battoyent  à  qui  auroit  messire 
Jehan  Melaine,  pour  avoir  le  passetemps  de  le 
saouler.  De  sorte  qu'il  estoit  aucunes  fois  retenu 
pour  une  sepmaine  à  disner  et  à  soupper  par 
ordre,  chez  les  uns  et  puis  chez  les  autres.  Mais, 
depuis  que  le  temps  commença  à  s'empirer,  ils 
commencèrent  aussi  à  se  retirer,  et  laissèrent  jeus- 
ner  le  povre  messire  Jehan  Melaine,  lequel  devint 
sec  comme  une  busche,  et  son  ventre  creux  comme 
une  lanterne  ;  et  vesquit  trop  longuement  le  povre 
homme,  car  ses  six  blancs  n'estoyent  pas  pour 
luy  donner  le  pain  qu'il  mangeoit. 

Or,  du  temps  qu'il  faisoit  encores  bon  pour 
luy,  il  y  avoit  un  abbé  de  Beaulieu  qui  le  traitoit 
assez  souvent,  et,  une  fois  entre  aultres,  il  entre- 
print  de  le  faire  mettre  si  bien  à  son  aise  qu'il  en 
eust  assez.  Il  se  faisoit  un  anniversaire  en  l'ab- 
baye, là  où  se  trouvèrent  force  prebstres,  desquelz 
messire  Jehan  Melaine  estoit  l'un.  L'abbé  dit  à 
son  pitancier  :  «  Sçavez  vous  que  c'est?  qu'on 
donne  à  desjeuner  à  messire  Jehan,  et  qu'on  le 
face  tant  manger  qu'il  en  demeure  devant  luy.  » 
Et  là  dessus  il  dit  luy  mesme  au  prebstre  :  «  Mes- 

sire  Jehan,  incontinent  que  vous  aurez  chanté 
messe,  allez  vous  en  à  la  despence  demander  à 
desjeuner,  et  faites  bonne  chère,  entendez  vous? 
J'ay  dit  qu'on  vous  traitast  à  vostre  plaisir.  — 
Grand  mercy,  Monsieur  »,  dit  le  prebstre. 

Il  despesche  sa  messe,  laquelle  il  dit  en  chasse, 
ayant  le  cœur  à  la  mangerie.  Il  s'en  va  à  la  des- 
pence, là  où  luy  fut  attaint  d'entrée  une  grande 
pièce  de  beuf  de  celles  des  religieux,  et  un  gros 
pain  de  lévriers,  et  une  bonne  quarte  de  vin  me- 
sure de  ce  païs  là.  Il  eut  despesche  cela  en  moins 
qu'un  horloge  auroit  sonné  dix  heures,  car  il  ne 
faisoit  que  estourdir  ces  morceaux.  On  luy  en 
apporte  encores  autant,  qu'il  despesche  aussi  tost. 
Le  pitancier,  voyant  le  bon  appétit  de  l'homme, 
et  se  souvenant  du  commandement  de  l'abbé,  luy 
fait  apporter  deux  autres  pièces  de  beuf  tout  à  la 
fois,  lesquelles  il  eut  incontinent  mises  en  un 
mesme  sac  avec  les  autres.  Somme,  il  mangea 
tout  ce  qui  avoit  esté  mis  pour  le  disner  des  reli- 
gieux :  car  il  fut  tiré,  comme  fit  le  roy  devant 
Arras,  jusqu'à  la  dernière  pièce,  tant  qu'il  fut 
force  d'en  mettre  cuire  d'autres  à  grand  haste. 

L'abbé  ce  pendant  se  pourmenoit  par  les  jar- 
dins, en  attendant  que  messire  Jehan  eust  desjeu- 
né,  lequel,  ayant  bien  repeu,  sortit  pour  s'en 
aller.  L'abbé,  qui  le  veid  en  s'en  allant,  luy  deman- 

da  :  «  Et  puis,  messire  Jehan,  avez  vous  desjeu- 
né?  —  Oui,  Monsieur,  Dieu  mercy  et  vous,  dit 
le  prebstre;  j'ay  mangé  un  morceau  et  beu  une 
fois  en  attendant  le  disner.  »  A  vostre  advis,  ne 
pouvoit  il  pas  bien  attendre  un  bon  disner,  pour- 
veu  que  il  ne  demeurast  gueres? 

Une  autre  fois  qu'il  estoit  vendredy,  on  luy 
donna  à  desjeuner  d'une  saugrenée  de  poys  pleine 
une  grande  jate  de  boys,  avec  de  la  souppe  assez 
poursixou  sept  vignerons.  Maisceluyquilaluyap- 
presta,  cognoissant  le  patient,  mit  parmy  ces  pois 
deuxgrandes  poignées  de  ces  osselets  ronds  de  mou- 
lue qu'on  appelle  patenostres,  avec  force  beurre  et 
verjus,  et  la  présente  à  messire  Jehan,  qui  la  vous 
despescha  en  forme  commune,  et  mangea  pate- 
nostres et  tout.  Et  croy  qu'il  eust  mangé  ÏAve 
Maria  et  le  Credo  s'il  y  eust  esté.  Vray  est  que 
ces  os  luy  crocquoyent  par  fois  soubz  les  dentz; 
mais  ilzpassoyent  nonobstant.  Quand  il  eut  faict, 
on  luy  demande  :  «  Eh  bien!  Messire  Jehan,  ces 
poys  estoyent  ilz  bons?  —  Ouy,  Monsieur,  Dieu 
mercy  et  vous;  mais  ilz  n'estoyent  pas  encores 
bien  cuitz.  » 

N'estoit  ce  pas  bien  vescu  pour  un  prebstre? 
Dieu  fit  beaucoup  pour  ce  bas  monde  de  le  faire 
d'église  :  car,  s'il  eust  esté  marchand,  il  eust  affa- 
mé tout  le  chemin  de  Paris,  de  Lyon,  de  Flan- 

dres,  d'Allemagne  et  d'Italie.  S'il  eust  esté  bou- 
chier,  il  eust  mangé  tous  ses  beufz  et  ses  mou- 
tons, cornes  et  tout.  S'il  eust  esté  advocat,  il  eust 
mangé  papiers  et  parchemins,  dont  ce  n'eust  pas 
esté  grand  dommage;  mais  il  eut  bien  pis  faict, 
car  il  eust  mangé  ses  cliens,  combien  que  les 
aultres  les  mangent  aussi  bien.  S'il  eust  esté  sou- 
dart,  il  eust  mangé  brigandines,  morrions,  hac- 
quebutes,  et  toutes  les  cacques  de  poudres.  Et 
s'il  eust  été  marié  avec  tout  cela,  pensez  que  sa 
povre  femme  n'eust  pas  eu  meilleur  marché  de 
luy  qu'eut  celle  de  Cambles,  roy  des  Lydes,  qui 
mangea  la  sienne  une  nuict,  toute  mangée.  Dieu 
nous  ayde,  quel  roy!  il  en  devoit  bien  manger 
d'aultres. 


44  NOUVELLE    LXXIV. 


NOUVELLE   LXXIV. 


De  Jehan  Doingé,  qui  tourna  son  nom  par  le 
commandement  de  son  père. 


Paris  la  grand'ville  y  avoit  un  per- 
I  sonnage  de  nom  et  de  qualité,  homme 
de  grand  sçavoir  et  de  jugement,  qu'on 
appelloit  monsieur  Doingé;  mais,  comme  il  ad- 
vient que  les  hommes  sçavans  ne  font  pas  voulen- 
tiers  des  enfans  des  plus  spirituelz  du  monde,  je 
croy  que  c'est  par  ce  qu'ilz  laissent  leur  esprit  en 
leur  estude  quand  ilz  vont  coucher  avec  leurs 
femmes,  celuy  dont  nous  parlons  avoit  un  filz 
desja  grand  d'âge,  nommé  Jehan  Doingé,  lequel 
en  la  chose  qu'il  ressembloit  le  moins  à  son  père 
estoit  l'esprit. 

Un  jour  que  son  père  estoit  empesché  à  escrire 
ou  à  estudier,  ce  vertueux  fîlz  estoit  planté  de- 
vant luy  comme  une  image  à  regarder  son  père 
sans  rien  faire,  sinon  une  contenance  d'un  homme 
qui  ha  sa  journée  payée.  De  quoy,  à  la  fin,  son 

père  ennuyé  luy  va  dire  :  •■  Et,  mon  amy,  de 
quoy  sers  tu  icy  le  roy?  Que  ne  vas  tu  faire  quel- 
que chose?  —  Monsieur,  dit  il  à  son  père,  que 
voudriez  vous  que  je  fisse?  Je  n'ay  pas  rien  à 
faire.  »  Le  père,  voyant  cest  homme  de  si  bon 
cueur,  luy  dit  :  «  Tu  ne  sçais  que  faire,  povre 
homme!  Et  va  tourner  ton  nom.  » 

Maistre  Jehan  print  ceste  parolle  à  son  avan- 
tage et  à  bon  escient,  laquelle  son  père  luy  avoit 
dicte  comme  on  ha  coustume  de  la  dire  à  un 
homme  qui  ayme  besongne  faicte.  Et,  de  ceste 
empeinte,  s'en  va  enfermer  en  son  estude  pour 
mettre  son  'nom  à  l'envers.  Tantost  il  trouvoit 
Doingé  Jehan,  tantost  Jehan  Gedoin,  tantost 
Gedoin  Jehan.  Et  puis  il  va  monstrer  toutes  ces 
pièces  de  nom  à  quelque  jeune  homme  de  ses  fa- 
milliers,  luy  demandant  s'il  estoit  bien  tourné 
ainsi;  mais  l'aultre  luy  dit  que,  pour  tourner  son 
nom,  ce  n'estoit  pas  assez  de  le  mettre  par  les 
syllabes  c'en  devant  derrière,  mais  qu''il  falloit 
mesler  les  lettres  les  unes  parmy  les  aultres  et  en 
faire  quelque  bonne  devise. 

Mon  homme  se  retourne  incontinent  enfermer 
et  vous  recommence  à  découper  son  nom  tout  de 
plus  belle,  là  Qu'ail  fut  deux  ou  trois  jours  qu'il  en 
perdoit  le  boire  et]  le  manger,  ne  s'osant  trouver 
devant  son  père  que  ce  nom  ne  fust  tourné.  A  la 

fin  il  le  tourna  et  vira  tant  qu'il  en  trouva  deux 
sortes  les  plus  propres  du  monde,  dont  il  fut  si 
aise  qu'il  en  rioit  tout  seul  en  allant  et  venant,  et 
luy  duroit  mille  ans  qu'il  ne  trouvoit  l'heure  de  le 
dire  à  son  père,  laquelle  ayant  bien  espiée,  luy 
vint  dire  tout  à  haste,  comme  s'il  l'eust  voulu 
prendre  sans  vert  :  «  Monsieur,  dit  il,  je  l'ay 
tourné.  » 

Son  père,  qui  pensoit  en  tout  fors  qu'en  ce 
tournement  de  nom,  fut  esbahy,  tant  pource  qu'il 
ne  l'avoit  veu  de  tous  ces  deux  jours  que  aussi 
pour  l'ouyr  ainsi  parler  sans  propos.  «  Tu  l'as 
tourné?  dit  il;  et  qu'est  ce   que  tu  as  tourné? 

—  Monsieur,  vous  me  distes  lundy  que  j'allasse 
tourner  mon  nom.  Je  n'ay  cessé  d'y  travailler  de- 
puis; mais  à  la  fin  j'en  suis  venu  à  bout.  — Vraye- 
ment!  je  t'en  sçais  bon  gré,  dit  le  père;  tu  l'as 
donc  tourné.  Et  qu'as  tu  trouvé,  povre  homme? 

—  Monsieur,  dit  il,  je  l'ay  tourné  en  beaucoup 
de  sortes,  mais  je  n'en  ay  trouvé  que  deux  qui 
soyent  bonnes.  J'ay  trouvé  Janin  Godé  et  Angin 
d'oye.  —  Vrayement!  dit  son  père,  je  t'en  croy, 
tu  n'ha  pas  perdu  ton  temps,  va.  >> 

N'estoit  ce  pas  là  un  gentil  filz?  Bohémiennes 
luy  pourroyent  bien  dire  :  (f  Vous  estes  d'un  bon 
père  et  d'une  bonne  mère,  mais  l'enfant  ne  vault 
gueres.  »  Quelqu'un  me  dira  :  «  Voyre,  mais  nous 

n'escripvons  pas  engin  par  a  »  :  non;  mais  que 
voulez  vous  qu'un  homme  perde  une  si  belle  de- 
vise comme  celle  là  pour  le  changement  d'une 
seule  lettre? 


NOUVELLE   LXXV 


De  Janin,  nouvellement  marié. 


ANIN  s'estoit  marié  la  sienne  fois,  et 
avoit  pris  une  femme  qui  jouoit  des 
manequins,  laquelle  ne  s'en  cachoit 
point  pour  luy,  ne  voulant  point  faire  de  tort  au 
beau  nom  de  son  mary.  Quelque  jour  un  des 
voisins  de  Janin  luy  faisoit  des  demandes,  et  luy 
faisoit  les  responses,  en  forme  d'une  assez  plai- 
sante farce.  «  Or  çà,  Janin,  vous  estes  marié?  » 
Et  Janin  respondit  :  «  O  voire!  —  Cela  est  bon, 
disoit  l'autre.  —  Pas  trop  bon  pourtant,  disoit 
Janin.  —  Et  pourquoy? —  Elle  ha  trop  mauvaise 
teste.  —  Cela  est  mauvais.  —  Pas  trop  mauvais 
pourtant.  — Et  pourquoy  ?  —  Et  pourquoy  ?  C'est 
une  des  belles  de  nostre  parroisse.  —  Cela  est 

bon.  —  Pas  trop  bon  aussi.  —  Et  pourquoy?  — 
Il  y  a  un  monsieur  qui  la  vient  veoir  à  toute 
heure.  —  Cela  est  mauvais.  —  Pas  trop  mauvais 
pourtant.  —  Et  pourquoy?  —  Il  me  donne  tous- 
jours  quelque  chose.  —  Cela  est  bon.  —  Pas 
trop  bon  aussi.  —  Et  pourquoy?  —  Il  m'envoya 
tousjours  deçà,  delà.  —  Cela  est  mauvais.  —  Pas 
trop  mauvais  pourtant.  —  Et  pourquoy?  —  lime 
baille  de  l'argent,  dequoy  je  fais  grand  chère  par 
les  chemins.  —  Cela  est  bon.  —  Pas  trop  bon 
aussi.  —  Et  pourquoy?  — Je  suis  à  la  pluye  et  au 
vent.  —  Cela  est  mauvais.  —  Pas  trop  mauvais 
pourtant.  —  Et  pourquoy?  —  Je  y  suis  tout  ac- 
coustumé.  » 

Achevez  le  demeurant  si  voulez,  ceste  cy  est  à 
l'usage  d'estrivieres. 

NOUVELLE  LXXVI 

Du  légiste  qui  se  voulut  exercer  à  lire,  et  de  la  harangue 
qu'il  fit  à  sa  première  lecture. 


N  légiste  estudiant  à  Poictiers  avoit 
^.  assez  bien  profité  en  sa  vaccation  de 
t^^^i)  droict;  et  en  sçavoit  non  pas  trop 
aussi ,  et  n'avoit  pas  grand  hardiesse,  ny  moyen 
d'expliquer  son  sçavoir.  Et,  parce  qu'il  estoit  filz 
d'un  advocat,  son  père,  qui  avoit  passé  par  là, 
luy  manda  qu'il  se  mist  à  lire,  afin  qu'il  se  fist  la 
mémoire  plus  prompte  en  s'exerceant.  Pour  obéir 
au  commandement  de  son  père,  il  se  délibère  de 
lire  à  la  Ministrerie.  Et,  afin  de  mieux s'asseurer, 
il  s'en  alloit  tous  les  jours  en  un  jardin  qui  estoit 
assez  secret,  pour  estre  loing  des  maisons,  au- 
quel y  avoit  des  choulz  beaux  et  grands.  Il  fut 
long  temps  qu'à  mesure  qu'il  avoit  estudié,  il  al- 
loit faire  sa  lecture  devant  ces  choulz,  les  appel- 
ant Domini,  et  leur  alléguant  ses  paragrafes,  tout 
ainsi  que  si  c'eussent  esté  escolliers  auditeurs. 


II. 

S'estant  ainsi  bien  appresté  par  l'espace  de 
quinze  jours  ou  trois  sepmaines,  il  luy  sembla 
bien  qu'il  estoit  temps  de  monter  en  chaire,  pen- 
sant qu'il  diroit  aussi  bien  devant  les  escolliers 
comme  il  faisoit  devant  ses  choulz.  Il  se  présente 
et  commence  à  faire  sa  harangue.  Mais,  avant 
qu'il  eust  dit  une  douzaine  de  motz,  il  demeura 
tout  court,  qu'il  ne  sçavoit  plus  où  il  en  estoit; 
tellement  qu'il  ne  sceut  que  dire  autre  chose, 
sinon  :  Domini,  ego  bene  video  quod  non  estis 
caules,  c'est  à  dire,  car  il  y  en  ha  qui  en  veulent 
avoir  leur  part  en  François  :  «  Messieurs,  je  voy 
bien  que  vous  n'estes  pas  des  choulz.  » 

Estant  au  jardin,  il  prenoit  bien  le  cas  que  les 
choulz  fussent  escolliers  ;  mais,  estant  en  chaire, 
il  ne  pouvoit  prendre  le  cas  que  les  escolliers 
fussent  des  choulz. 

Dm  bon  yvrongne  Janicot  et  de  Jannette  sa  femme. 


EDANS  Paris,  où  il  y  ha  tant  de  sortes 
de  gens,  y  avoit  un  cousturier  nom- 
mé Janicot,  lequel  ne  fut  jamais  ava- 
ricieux,  car  tout  l'argent  qu'il  gaignoit,  c'estoit 
pour  boire.  Lequel  mestier  il  trouva  si  bon,  et 
s'y  accoustuma  de  telle  sorte  qu'il  luy  fallut 
quitter  celuy  de  cousturier,  car,  quand  il  reve- 
noit  de  la  taverne,  et  qu'il  se  vouloit  mettre  sus 
sa  besongne,  en  enfilant  son  aiguille  il  faisoit 
comme  les  nouveaux  mariez,  il  mettoit  auprès,  et 
puis  luy  estoit  advis  d'un  filet  que  c'en  estoyent 
deux,  et  cousoit  aussi  tost  une  manche  par  der- 
rière comme  par  devant  :  tout  luy  estoit  un.  De 
sorte  qu'il  renonça  du  tout  à  ce  fascheux  coustu- 
rage,  pour  se  retirer  au  plaisant  mestier  de  boire, 
lequel  il  entretint  vaillamment;  car,  depuis  qu'il 
estoit  au  fons  d'une  taverne,  il  n'en  bougeoit 
jusques  au  soir,  fors  quand  quelquefois  sa  femme 

le  venoit  quérir,  qui  luy  disoit  mille  injures  ;  mais 
il  les  avalloit  toutes  avec  un  verre  de  vin. 

Bien  souvent  il  la  flattoit  tant  qu'il  la  faisoit 
asseoir  auprès  de  soy  en  luy  disant  :  «  Taste  un 
peu  de  ce  vin  là,  mamie,  c'est  du  meilleur  que 
tu  beuz  jamais.  —  Je  n'ay  que  faire  de  boire, 
disoit  elle;  cest  yvrongne  icy!  verras  tu?  —  Eh! 
Jannette,  tu  ne  bevras  quêtant  petit  que  tu  vour- 
ras.  »  A  la  fin  elle  se  laissoit  aller,  car  la  bonne 
dame  disoit  en  soy  mesme  :  «  Aussi  bien  c'est  moy 
qui  paye  tout,  il  fault  bien  que  j'en  boive  ma 
part.  »  Vray  est  qu'elle  avoit  un  peu  plus  de  dis- 
crétion que  Janicot,  car  elle  ne  se  chargeoit  pas 
tant  qu'elle  ne  le  remenast  à  la  maison;  mais 
croyez  que  c'estoit  une  dure  départie,  que  du  pot 
et  de  Janicot. 

Une  aultre  fois,  cjuand  elle  faisoit  la  fascheuse, 
il  luy  disoit  :  «  Jannette,  tu  sçais  bien  que  c'est 
que  je  vey  hier  :  ce  monsieur,  tu  m'entends  bien? 
Je  n'en  diray  mot,  Jannette  ;  mais  laisse  moy 
boire;  va  t'en,  mamie,  je  seray  aussi  tost  au  logis 
quetoy.  »  Et  de  reboire;  puis  en  s'en  retournant, 
qui  n'estoit  jamais  qu'il  n'eust  sa  charge  hardi- 
ment, qu'il  estoit  plus  aisé  à  sçavoir  d'où  il  ve- 
noit que  non  pas  où  il  alloit,  car  la  rue  ne  luy 
estoit  pas  assez  large,  il  alloit  chancelant,  dandi- 
nant, tresbuchant.  Il  heurtoit  tousjours  à  quelque 

ouvroir,  ou,  quand  il  estoit  nuict,  à  quelque 
charrette,  et  se  faisoit  à  tous  coups  une  bigne  au 
front;  mais  elle  estoit  guérie  avant  qu'il  s'en  ap- 
perceust.  Il  se  laissoit  maintefois  tomber  du  hault 
d'un  degré,  ou  en  la  trappe  d'une  cave;  mais  il 
ne  se  faisoit  point  de  mal  :  Dieu  luy  aidoit  tous- 
jours. 

Et  si  vous  me  demandez  où  il  prenoit  dequoy 
payer,  je  vous  respons  qu'il  n'y  avoit  plat  ny 
escuelle  qui  ne  s'y  en  allast.  Les  nappes,  les  cou- 
vertes de  lict,  il  vendoit  tout  cela;  quand  sa 
femme  estoit  quelque  part  en  commission,  son 
demy  ceint,  s'il  le  povoit  avoir,  ses  chapperons, 
sa  robbe,  à  un  besoin.  Mais  pourquoy  n'eust  il 
engagé  tout  cela,  quand  il  eust  engagé  sa  femme 
mesme  à  qui  luy  eust  voulu  donner  dequoy  boire? 
Et  puis  il  avoit  tousjours  quelque  payeur  :  car  ce 
que  le  pertuis  d'en  hault  despendoit,  celuy  d'em- 
bas  en  respondoit. 

A  propos,  Janicot  avoit  tousjours  sa  bouteille 
de  trois  choppines,  laquelle  il  tenoit  toute  la  nuict 
auprès  de  soy,  et  l'esgouttoit  toutes  les  fois  qu'il 
s'esveilloit;  et  en  dormant  mesme  il  ne  songeoit 
qu'en  sa  bouteille,  et  y  avoit  une  telle  addresse 
que  tout  endormy  il  y  portoit  la  main,  et  la  pre- 
noit pour  boire  tout  ainsi  que  s'il  eust  veillé. 
Quoy  congnoissant,  sa   femme  bien  souvent  le 

prevenoit,  et  luy  beuvoit  le  vin  de  sa  bouteille, 
laquelle  elle  remplissoit  d'eau,  que  le  povre  Jani- 
cot  beuvoit  en  dormant.  Et  bien  souvent  se  res- 
veilloit  à  ce  goust  aquatique,  qui  luy  affadissoit 
toute  la  bouche;  mais  il  se  rendormoit  sus  ceste 
querelle,  sans  faire  grand  bruict.  Et  le  plus  sou- 
vent mesmes  y  avoit  un  tiers  couché  en  mesme 
lict,  qui  dansoit  la  dance  trevisaine  avec  sa 
femme  ;  mais  tout  cela  ne  luy  faisoit  point  de  mal. 

Quelquesfois  il  s'advisoit  de  mettre  de  Teau  en 
son  vin  ;  mais  c'estoit  avec  la  pointe  d'un  Cous- 
teau, lequel  il  mouilloit  dedans  l'aiguiere,  et  en 
laissoit  tomber  une  goutte  en  son  voirre,  et  non 
plus. 

Vous  ne  l'eussiez  jamais  trouvé  sans  un  ossel- 
let  de  jambon  en  sa  gibecière.  Il  aymoit  unique- 
ment les  saucisses,  le  formage  de  Milan,  les  sar- 
dines, les  harens  sors,  et  tous  semblables  esguil- 
Ions  à  vin.  Il  hayssoit  les  pommes  et  les  salade 
comme  poison  ;  les  flannetz,  les  tartelettes,  quam 
il  les  entendoit  crier  par  les  rues,  il  bouschoit  se. 
oreilles. 

Il  avoit  les  yeux  bordez  de  fine  escarlatte,  et 
un  jour  qu'il  y  avoit  mal,  sa  femme  luy  fit  def 
fendre  par  un  médecin  d'eau  douce  qu'il  ne  beus 
point  de  vin  ;  mais  on  eust  faict  avec  luy  tous  le 
marchez   plustost   que  celuy   là,  car   il  aymoi 

mieulx  perdre  les  fenestres  que  toute  la  maison. 
Et  quand  on  luy  disoit  qu'il  se  pouvoit  bien 
laver  les  yeulx  de  vin  blanc  :  «  Eh  !  ce  disoit  il,  que 
sert  il  de  s'en  laver  par  dehors?  C'est  autant  de 
gasté.  Ne  vault  il  pas  mieux  en  boire  tant  qu'il 
en  sorte  par  les  yeux,  et  s'en  laver  dedans  et 
dehors?  » 

Quand  il  gresloit,  il  se  jettoit  à  genoux,  et  ne 
plaignoit  que  les  vignes  à  haulte  voix.  Et  quand 
on  luy  disoit  :  «  Et,  Janicot,  les  blez,  quoy?  — 
Les  blez,  disoit  il?  avec  un  morceau  de  pain  gros 
comme  une  noix,  je  bevray  une  quarte  de  vin  : 
je  ne  me  soucie  pas  des  blez;  il  y  en  aura  bien 
peu  s'il  n'y  en  ha  assez  pour  moy.  » 

Et  cecy  estoit  quand  il  estoit  en  son  meilleur 
sens,  car  les  uns  disent,  quand  il  eut  prins  son 
ply,  que  depuis  il  ne  desenyvra,  et  mesme  tien- 
nent que  tout  son  sang  se  convertit  en  vin.  Aussi 
ne  parloit  il  que  de  vin,  et,  s'il  eust  esté  prebstre, 
il  n'eust  chanté  que  de  vin,  tant  il  avoit  sa  per- 
sonne bien  avinée. 

11  est  bien  vray  qu'il  fallut  qu'il  mourust  en 
son  reng.  Pour  ce,  deux  ou  trois  jours  avant  sa 
mort,  on  luy  osta  le  vin,  ce  qu'il  fit  au  plus 
grand  regret  du  monde,  en  disant  qu'on  le  tuoit, 
et  qu'il  ne  mouroit  que  par  faulte  de  boire.  Et, 
quand  ce  fut  à  se  confesser,  il  ne  se  souvenoit 

point  d'avoir  faict  aucun  mal,  sinon  qu'il  avoit 
beu,  et  ne  sçavoit  parler  d'aultre  chose  à  son  con- 
fesseur que  de  vin.  Il  se  confessoit  combien  de 
fois  il  en  avoit  beu  qui  n'estoit  pas  bon,  dont  il 
se  repentoit  et  en  demandoit  à  Dieu  pardon. 
Puis,  quand  il  veid  qu'il  falloit  aller  boire  ail- 
leurs, il  ordonna  par  son  testament  qu'il  fust  en- 
terré en  une  cave,  soubz  un  tonneau  de  vin,  et 
qu'on  luy  mist  la  teste  soubz  le  degouttoir,  afin 
que  le  vin  luy  tombast  dedans  la  bouche,  pour  le 
désaltérer,  car  il  avoit  bien  veu  au  cimetière 
Sainct  Innocent  que  les  trespassez  ont  la  bouche 
bien  sèche. 

Advisez  s'il  n'estoit  pas  bon  philosophé,  de 
penser  que  les  hommes  avoyent  encore  après  la 
mort  le  ressentiment  de  ce  qu'ilz  ont  aymé  en 
leur  vie.  C'est  le  vin  qui  fait  ainsi  l'homme  qu'il 
ne  luy  est  rien  impossible. 

Les  autres  dient  qu'il  voulut  estre  enterré  au 
pied  d'un  sep  de  vigne,  lequel  sep  ne  cessa  onc- 
ques  puis  de  porter  de  plus  en  plus,  tellement 
qu'on  ha  veu  toute  la  vigne  greslée,  que  le  sep 
s'est  défendu  et  ha  porté  autant  ou  plus  que  ja- 
mais. Je  vous  laisse  à  penser  s'il  est  vray,  et  com- 
ment il  en  va. 

D'un  gentilhomme  qui  mit  sa  langue  en  la  bouche  d'une 
damoiselle  en  la  baisant. 


3 

N  la  ville  de  Montpelier  y  eut  un 
^«ç,  1^.^^^ gentilhomme ,  lequel,  nouvellement 
S^'ê^^^ii  venu  audit  lieu ,  se  trouva  en  une 
compagnie  où  l'on  dansoit.  Entre  les  dames  qui 
estoyent  en  celle  assemblée  estoit  une  damoyselle 
de  bien  bonne  grâce,  laquelle  estoit  vefve  et  en- 
cores  jeune.  Je  croy  qu'ilz  dansèrent  la  piemon- 
toise,  et  fut  question  de  s'entrebaiser.  Et  advint 
que  ce  gentilhomme  se  print  à  ceste  jeune  vefve. 
Quant  ce  vint  à  baiser,  il  en  voulut  user  à  la 
mode  d'Italie,  où  il  avoit  esté  :  car,  en  la  baisant, 
il  luy  mit  sa  langue  en  la  bouche.  Laquelle  façon 
estoit  pour  lors  bien  nouvelle  en  France,  et  est 
encores  de  présent,  mais  non  pas  tant  qu'alors  : 
car  les  Françoys  commencent  fort  à  ne  trouver 
rien  mauvais,  principallement  en  telles  matières. 
La  damoiselle  se  trouva  un  peu  surprise  d'une 
telle  pigeonnerie,  et,  combien  qu'elle  ne  sceust 

pas  prendre  les  choses  en  mal,  si  est  ce  qu'elle 
regarda  ce  gentilhomme  de  fort  mauvais  œil  ;  et 
si  ne  s'en  peut  pas  taire ,  car  bien  peu  après  elle 
en  fit  le  compte  en  une  compagnie  où  elle  se 
trouva,  à  laquelle  un  personnage  qui  estoit  là,  et 
qui  peut  estre  luy  appartenoit  en  quelque  chose, 
dit  ainsi  :  •<  Comment  avez  vous  souffert  cela, 
madamoiselle?  C'est  une  chose  qui  se  fait  à 
Romme  et  à  Venise  en  baisant  les  courtisanes.  » 
La  damoiselle  fut  fort  faschée,  entendant  par 
cela  que  le  gentilhomme  la  prenoit  pour  aultre 
qu'elle  n'estoit.  Tant  qu'avec  l'instance  que  luy 
en  faisoit  ledit  personnage,  elle  se  mit  en  opinion 
que,  s'elle  laissoit  cela  ainsi,  elle  feroit  grand  tort 
à  son  honneur.  Surquoy,  après  avoir  songé  des 
moyens  uns  et  aultres  d'en  rechercher  le  gentil- 
homme, il  ne  fut  point  trouvé  de  meilleur  expé- 
dient que  de  le  traicter  par  voye  de  justice,  pour 
mieux  en  avoir  la  raison  et  à  son  honneur.  Pour 
abbreger,  elle  obtint  incontinent  un  adjourne- 
ment  personnel  contre  son  homme,  pour  les 
moyens  qu'elle  avoit  en  la  ville,  lequel  ne  s'en 
doubtoit  point  aultrement  jusques  à  tant  que  le 
jour  luy  fut  donné.  Et  parce  qu'il  n'estoit  pas  de 
la  ville,  combien  qu'il  ne  fust  de  loing  de  là,  ses 
amys  luy  conseillèrent  de  s'absenter  pour  quelque 
temps,  luy  remontrans  qu'il  n'auroit  pas  du  meil- 

leur  et  qu'elle,  qui  estoit  apparentée  des  juges 
et  des  advocatz,  luy  pourroit  faire  telle  poursuyte 
qu'il  en  seroit  fasché ,  car  de  nier  le  faict  il  n'y 
avoit  point  d'ordre,  d'autant  que  luy  mesme  l'au- 
roit  confessé  en  quelques  compagnies  où  il  s'es- 
toit  depuis  trouvé.  Mais  luy,  qui  estoit  assez  as- 
seuré,  n'en  fît  pas  grand  cas,  et  respondit  qu'il  ne 
s'enfuiroit  point  pour  cela  et  qu'il  sçavoit  bien 
ce  qu'il  avoit  à  faire. 

Le  jour  de  l'assignation  venu,  il  se  présenta  en 
jugement,  où  y  avoit  assez  bonne  assemblée  pour 
ouyr  débattre  ce  différent,  qui  estoit  tout  divul- 
gué par  la  ville.  Il  luy  fut  demandé  d'unes  choses 
et  aultres  :  si  un  tel  jour  il  n'estoit  pas  en  une 
telle  danse  :  il  respondit  que  ouy;  s'il  ne  con- 
gnoissoit  pas  bien  la  dame  complaignante  :  il 
respondit  qu'il  ne  la  congnoissoit  que  de  veue  et 
qu'il  voudroit  bien  la  congnoistre  mieux;  s'il 
vouloit  dire  ou  maintenir  qu'elle  fust  aultre  que 
femme  de  bien  :  respondit  que  non;  s'il  estoit 
pas  vray  qu'un  tel  soir  il  l'eust  baisée  :  respondit 
que  ouy.  «  Voyre  mais,  vous  luy  avez  faict  un 
deshonneur  grand,  ainsi  qu'elle  se  plaint.  »  Et  luy 
de  le  nier.  «  Vous  luy  avez  mis  vostre  langue  en  sa 
bouche.  —  Eh  bien!  quand  ainsi  seroit?  dit  il. — 
Cela  ne  se  fait,  dit  le  juge,  qu'aux  femmes  mal  no- 
tées; ce  n'estoit  pas  là  où  vous  deviez  addresser.  » 

Quand  il  se  veid  ainsi  pressé,  alors  i  respon- 
dit  :  «  Elle  dit  que  je  luy  ay  mis  la  langue  en  la 
bouche;  quant  à  moy,  il  ne  m'en  souvient  point; 
mais  pourquoy  ouvroit  elle  le  bec,  la  folle  qu'elle 
est?  »  Comme  à  dire  :  s'elle  ne  l'eust  ouvert,  je 
ne  luy  eusse  rien  mis  dedans.  Mais  à  ceux  qui 
entendent  le  langage  du  pays  il  est  un  peu  de 
meilleure  grâce.  Et  perche  badave,  la  bestia? 
C'est  à  dire  :  pourquoy  baailloit  elle,  la  beste? 
Voire  mais  qu'en  fut  il  dict?  Il  en  fut  ris,  et  les 
parties  hors  de  court  et  de  procès,  à  la  charge 
pourtant  que  une  aultre  fois  elle  serreroit  le  bec 
quand  elle  se  laisseroit  baiser. 

Des  coupeui  s  de  bourse  et  du  curé  qui  avait  vendu 
son  bled. 


L  n'y  ha  pas  mestier  au  monde  qui  ayt 
besoing  de  plus  grande  habileté  que 
celuy  des  coupeurs  de  bourses,    car 
ces  gens  de  bien  ont  affaire  à  hommes,  à  femmes, 

à  gentilzhommes,  à  advocatz,  à  marchantz  et  à 
prebstres,  que  je  devois  dire  les  premiers;  brief, 
à  toutes  sortes  de  personnes,  fors  par  aventure 
aux  cordeliers,  encores  y  en  ha  il  qui  ne  laissent 
pas  de  porter  argent,  nonobstant  la  prohibition 
francisquine;  mais  ilz  la  tiennent  si  cachée  que 
les  povres  coupe-bourses  n'y  peuvent  aveindre. 
Lesquelz,  avec  ce  qu'ilz  ont  affaire  à  tous  les 
susnommez,  le  pis  est  et  le  plus  fort  qu'ilz  vous 
desrobent  en  votre  présence,  et  ce  que  vous  tenez 
le  plus  cher.  Et  puis  ilz  sçavent  bien  de  quoy  il  y 
va  pour  eulx;  et  pour  ce  vous  laisseray  à  penser 
comment  il  fault  qu'ilz  entendent  leur  estât  et  par 
quantes  manières.  Je  vous  racompteray  seulement 
deux  ou  trois  de  leurs  tours,  lesquelz  j'ay  ouy 
dire  pour  assez  subtilz,  ne  voulant  nier  toutesfois 
qu'ilz  n'en  facent  bien  d'aussi  bons,  voire  de 
meilleurs,  quand  il  y  affiert. 

Je  dis  donc  qu'en  la  ville  de  Thoulouse  fut  pris 
l'un  de  ces  bons  marchans  dont  nous  parlons.  Je 
ne  sçay  pas  s'il  estoit  des  plus  fins  d'entre  eulx, 
mais  je  penseroisbien  que  non,  puisqu'il  se  laissa 
prendre,  et  puis  pendre,  qui  fut  bien  le  pire; 
mais  la  cruche  va  si  souvent  à  la  fontaine  qu'à  la 
fin  elle  se  rompt  le  col.  Tant  y  ha  que,  estant  en 
la  prison,  il  encusa  ses  compaignons  soubz  ombre 
qu'on  luy  promit  impunité,  et  se  met  à  déclarer 

tout  plain  de  belles  praticques  du  mestier,  des- 
quelles ceste  cy  estoit  l'une  :  qu'un  jour  les  cou- 
peurs de  pendans,  lesquelz  estoient  bien  dix  ou 
douze  de  bende,  se  trouvèrent  en  la  ville  susdite, 
à  la  Peire,  à  un  jour  de  marché,  où  ilz  veirent 
comme  un  curé  avoit  receu  quarante  ou  cinquante 
francs  en  beau  payement  pour  certain  bled  qu'il 
avoit  vendu,  lesquelz  deniers  il  mit  en  une  gibe- 
cière qu'il  portoit  à  son  costé,  vous  pouvez  bien 
penser  qu'il  ne  la  portoit  pas  sur  sa  teste;  dequoy 
ces  galans  furent  fort  rejouis,  car  ilz  n'en  eus- 
sent pas  voulu  tenir  un  denier  moins.  Et,  parce 
que  le  butin  estoit  bon,  ilz  commencèrent  à  se 
tenir  prés  les  uns  des  autres,  car  c'estoit  là  qu'ilz 
se  devoyent  entendre,  ou  ailleurs  non;  et  se 
mirent  à  presser  ce  curé  de  plus  prés  qu'ilz  peu- 
rent,  lequel  estoit  jaloux  de  sa  gibecière  comme 
un  coquin  de  sa  poche,  car,  estant  en  la  presse, 
il  avoit  tousjours  la  main  dessus,  se  doublant 
bien  des  inconveniens;  et  luy  estoit  advis  que 
tous  ceulx  qu'il  voyoit  estoyent  coupeurs  de 
bourses  et  de  gibecières. 

Ces  compaignons,  cependant,  le  serroyent,  le 
tournoyent,  le  viroyent  en  la  foule,  faisans  sem- 
blant d'avoir  haste  de  passer  pour  trouver  moyen 
de  crocquer  ceste  gibecière;  mais,  pour  tourment 
qu'ilz  sceussent  faire,  ce  curé  ne  partoit  point 

la  main  de  dessus  sa  prise,  dont  ilz  se  trouvèrent 
fort  faschez,  et  esbahis  de  ce  que  un  curé  leur 
donnoit  tant  de  peine;  et  de  faict,  celuy  qui  le 
racontoit  dit  au  juge  c^ui  l'interroguoit  qu'il  s'es- 
toit  trouvé  en  une  centaine  de  factions,  mais  qu'il 
n'avoit  point  vu  d'homme  plus  obstiné  à  se  don- 
ner garde  que  ce  curé,  ni  qui  eust  moins  d'envie 
de  perdre  sa  bourse. 

Or  si  avoyent  ilz  juré  qu'ilz  l'auroyent.  Que 
firent  ilz  en  le  pourmenant  ainsi  parmy  la  foule? 
Hz  firent  tant  qu'ilz  le  firent  approcher  d'un 
grand  monceau  de  souliers  de  bûche,  alias  des 
sabots,  qu'ils  disent  en  ce  pais  là  des  esclops,  si 
bien  rn'en  souvient,  lesquelz  esclops  ilz  font 
pointus  par  le  bout,  pour  la  braveté.  Voyez,  en- 
cores  se  fait  il  de  braves  sabotz!  Quoy  voyant 
l'un  d'entre  eulx,  comme  ilz  sont  tous  accortz  de 
faire  leur  profit  de  tout,  vint  pousser  avec  le  pied 
l'un  de  ces  esclops,  et  en  donne  un  grand  coup 
contre  la  grève  de  ce  curé;  lequel,  sentant  une 
extresme  douleur,  ne  se  peust  tenir  qu'il  ne  por- 
tas! la  main  à  sa  jambe,  car  un  tel  mal  que  cestuy 
là  fait  oublier  toutes  autres  choses.  Mais  il  n'eut 
pas  plustost  lasché  la  gibecière  que  cest  habile 
hillot  ne  la  luy  eust  enlevée. 

Le  curé,  avec  tout  son  mal,  voulut  reporter  la 
main  à  ce  que  il  tenoit  si  cher,  mais  il  n'y  trouva 

plus  rien  que  le  pendant,  dont  il  se  print  à  crier 
plus  fort  que  de  sa  jambe;  mais  la  gibecière  estoit 
desja  en  main  tierce,  voire  quarte,  si  besoing 
estoit,  car  en  telles  exécutions  ilz  s'entresecourent 
merveilleusement  bien .  Ainsi  le  povre  curé  s'en  alla 
mauvais  marchand  de  son  blé,  estant  blessé  en  la 
jambe  et  ayant  perdu  sa  gibecière  et  son  argent. 
Il  y  en  ha  qui  sont  si  scrupuleux  qui  diroyent 
que  c'estoit  de  péché  de  vendre  les  biens  de 
l'Eglise;  mais  je  de  dis  rien  de  cela,  j'ayme  mieux 
vous  faire  un  autre  compte. 


NOUVELLE   LXXX 
Des  mesmes  coupeurs  de   bourses  et  du  prevost  La  Voulie. 


L  faut  entendre  que  le  meilleur  advis 
^^  qu'ayent  pris  les  coupeurs  de  bourses 
^23^  ha  esté  de  se  tenir  bien  en  ordre,  car, 
quand  ilz  estoyent  habillez  chetivement,  ilz  n'eus- 
sent pas  osé  se  trouver  parmy  les  gens  d'appa- 
rence, qui  sont  les  lieux  où  ilz  ont  le  plus  grand 
affaire;  ou,  s'ilz  s'y  trouvoyent,  on  se   donnoit 

garde  d'eulx;  car  les  hommes  mal  vestus,  quand 
ilz  seroyent  plieurs  de  corporaux,  si  sont  ilz  à 
tous  coups  prins  pour  espies. 

A  propos,  un  jour  estant  le  roy  François  à 
Bloys,  se  trouvèrent  de  ces  bons  marchans  dont 
est  question,  qui  estoyent  tous  habillez  comme 
gentilzhommes  ;  desquelz  y  en  eut  un  qui  se 
laissa  surprendre  en  la  basse  court  de  Bloys  fai- 
sant son  estât;  il  fut  incontinent  représenté  de- 
vant monsieur  de  La  Voulte,  homme  qui  ha  fait 
passer  les  fièvres  en  son  temps  à  maintes  per- 
sonnes. Je  faux  :  il  donnoit  la  fièvre,  mais  ilavoit 
le  médecin  quant  et  luy,  qui  en  guerissoit. 

Estant  ce  couppebourse  devant  le  prevost , 
s'amassèrent  force  gens  à  l'entour  de  luy,  ainsi 
qu'en  tel  cas  chacun  y  court  comme  au  feu,  et  ce 
tant  pour  congnoistre  cest  homme  de  mestierque 
pour  veoir  la  façon  du  prevost,  qui  estoit  un  mau- 
vais et  dangereux  fol,  avec  son  col  tors.  Or  les 
aultres  couppebourses  se  tindrent  aussi  là  au- 
près, faisans  mine  de  gens  de  bien,  pour  ouyr 
les  interrogatoires  que  feroit  ce  prevost  à  leur 
compagnon,  et  aussi  pour  praticquer  quelque 
bonne  fortune,  s'elle  se  presentoit,  comme  en  tel 
lieu  les  hommes  ne  se  donnent  pas  bien  garde, 
car  ilz  ne  pensent  point  qu'il  y  ait  plus  d'un  loup 
dedans  le  boys;  et  il  y  en  ha  peut  estre  plus  de 

dix.  Et  puis,  qui  penseroit  qu'il  y  en  eust  de  si 
hardis  de  desrober  au  propre  lieu  où  se  fait  le 
procès  d'un  larron?  Mais  il  y  en  eut  bien  de 
trompez. 

Or  devinez  qui  ce  fut?  vous  ne  le  devinerez  pas 
du  premier  coup.  Jan!  ce  fut  monsieur  le  pre- 
vost,  car,  cependant  qu'il  examinoit  celuy  qu'il 
avoit  entre  ses  mains,  touchant  la  bourse  qui 
avoit  esté  couppée,  il  y  en  eut  un  en  la  fouUe  qui 
luy  couppa  la  sienne  dedans  sa  manche  et  la 
bailla  habilement  à  un  sien  compagnon  et  amy. 
Le  prevost,  quelque  ententif  qu'il  fust  environ  ce 
prisonnier,  si  sentit  il  bien  qu'on  luy  fouilloit  en 
sa  manche.  Il  taste  et  trouve  sa  bourse  à  dire, 
dont  il  fut  le  plus  despité  du  monde;  et,  ne  voyant 
autour  de  soy  que  des  gens  de  bien,  au  moins 
bien  habillez,  il  ne  sçavoit  à  qui  s'en  prendre. 
Mais  à  la  chaude  vint  saisir  un  gentilhomme  le 
plus  prochain  de  luy,  en  luy  disant  :  «  Est  ce  vous 
qui  avez  prins  ma  bourse? —  Tout  beau,  mon- 
sieur de  La  Voulte,  luy  dit  le  gentilhomme;  re- 
tournez vous  cacher,  vous  n'avez  pas  bien  deviné  ; 
prenez  vous  en  à  un  aultre  qu'à  moy.  » 

Le  prevost  cuyda  désespérer.  Et  le  bon  fut  que, 
pendant  qu'il  estoit  empesché  à  questionner  de 
sa  bourse,  celuy  qu'il  tenoit  luy  eschappe  et  se 
sauve  parmy  le  monde.  Dont  La  Voulte,  par  un 

beau  despit,  en  fit  pendre  une  douzaine  d'aultres 
qu'il  tenoit  prisonniers,  et  puis  leur  fit  faire  leur 
procès. 


NOUVELLE    LXXXI 


D'eux  mesmcs  encorcs  et  du  coultelier  à  qui  fui  couppe 
la  bourse. 


Moulins,  en  Bourbonnois,  y  en  avoit 
>  un  qui  avoit  le  renom  de  faire  les  meil- 
leurs coulteaux  de  tout  le  pays,  du- 
quel bruit  esmeu  un  de  ces  vénérables  couppeurs 
de  cuir  s'en  alla  jusques  à  Moulins  trouver  ce 
coultelier  pour  luy  faire  faire  un  coulteau,  se  pen- 
sant qu'en  voyant  ce  pays  il  pourroit  gaigner  son 
voyage,  tant  par  les  chemins  que  sur  les  lieux. 

Estant  arrivé  à  Moulins,  car  je  ne  dy  rien  de 
ce  qu'il  fit  en  allant,  il  va  trouver  ce  coultelier  et 
luy  dit  :  «  Mon  amy,  me  ferez  vous  bien  un 
coulteau  de  la  façon  que  je  vous  deviseray?  »  Le 
coultelier  luy  respond  qu'il  le  feroit  si  homme  de 

Moulins  le  faisoit.  «  Mon  amy,  dit  cet  homme 
de  bien,  la  façon  n'en  est  point  aultrement  diffi- 
cile :  le  plus  fort  est  qu'il  couppe  bien,  car  je  le 
voudrois  fin  comme  un  rasoir.  —  Et  bien!  dit  le 
coultelier,  l'appelant  monsieur,  car  il  le  voyoit 
bien  en  ordre,  ne  vous  souciez  point  du  tren- 
chant  ;  dites  moy  seulement  de  quelle  sorte  vous 
le  voulez.  —  Mon  amy,  dit  il,- je  le  veulx  d'une 
telle  grandeur  et  d'une  telle  façon.  »  Et  n'oublia 
pas  à  le  lui  desseigner  tout  tel  qu'il  le  luy  falloit, 
en  luy  disant  :  «  Mon  amy,  car  il  le  falloit  amiel- 
1er,  faites  le  moy  seulement  et  ne  vous  souciez 
du  pris,  car  je  le  vous  payerai  à  vostre  mot.  » 

Il  s'en  va.  Le  coultelier  se  met  après  ce  coul- 
teau,  qui  fut  prest  à  heure  nommée.  L'aultre  le 
vint  quérir  et  le  trouva  bien  faict  à  son  gré  et  à 
son  besoin.  Il  tire  un  teston  de  sa  faque  et  le 
baille  au  coultelier;  et,  comme  telz  gens  ont 
tousjours  l'œil  au  guet  pour  espier  si  fortune  leur 
envoyera  point  quelque  butin,  il  veid  que  ce 
coultelier  tira  sa  bourse  de  sa  manche  pour  mettre 
ce  teston,  ainsi  qu'on  la  portoit  en  ce  temps  là, 
et  la  mettoit  on  par  une  fente  qui  estoit  en  la 
manche  du  sayon  ou  du  pourpoint.  Incontinent 
que  le  galant  veid  ceste  bourse  à  descouvert,  il 
commence  à  presser  ce  coultelier  de  quelques 
propos  apostez,  et  l'embesongna  tellement  qu'il 

luy  fit  oublier  de  remettre  sa  bourse  en  sa  manche 
et  la  laissa  pendre  sans  y  prendre  garde. 

Estant  cette  bourse  en  si  beau  gibier,  le  galant 
se  tenoit  îousjours  prés  de  sa  proye,  entretenant 
fort  famillierement  et  de  prés  le  coultelier,  du- 
quel il  estoit  desja  cousin.  De  propos  en  propos, 
ce  coultelier  s'adventure  de  luy  dire  :  «  Mais, 
monsieur,  vous  desplaira  il  point  si  je  vous  de- 
mande à  quoy  c'est  faire  ce  coulteau?  J'en  ay  fait 
en  ma  vie  de  beaucoup  de  façons,  mais  je  n'en  fis 
jamais  de  semblable.  —  Mon  amy,  dit  il,  si  tu 
pensois  à  quoy  il  est  bon,  tu  en  serois  esbahy.  — 
Et  à  quoy?  Dites  le  moy,  je  vous  en  prie.  —  Ne 
le  diras  tu  point?  dit  le  couppebourse.  —  Non, 
dit  le  coultelier,  je  le  vous  prometz.  »  Le  couppe- 
bourse s'approche  comme  pour  luy  parler  à  l'oreille 
et  luy  dit  tout  bas  :  «  C'est  pour  coupper  des 
bourses.  »  Et,  en  disant  cela,  fit  le  premier  chef 
d'œuvre  de  son  coulteau,  car  il  ne  faillit  à  luy 
coupper  ceste  bourse  ainsi  pendante;  puis,  après 
luy  avoir  couppé  la  bourse,  il  luy  couppe  la  queue 
et  s'en  va  chercher  praticque  deçà,  delà,  par  la 
ville,  là  où  il  fit  plusieurs  belles  exécutions  de 
son  mestier  avec  ce  coulteau.  Mais  je  croy  bien 
qu'il  s'affrianda  tant  en  ce  lieu  qu'il  fut  surpris  en 
un  sermon  couppant  la  bourse  à  un  jeune  homme 
de  la  ville,  ainsi  que  font  ceulx  du  mestier,  tous- 

jours  attrapez  tost  ou  tard,  car  les  regnards  se 
trouvent  tous  a  la  fin  chez  le  peletier. 

Quand  il  eut  esté  quelques  jours  en  prison,  on 
luy  promit,  selon  la  coustume,  qu'il  n'auroit 
point  de  mal  s'il  vouloit  parler  rondement  et  dire 
les  veritez  en  tel  cas  requises,  sus  laquelle  pro- 
messe il  commença  à  se  déclarer  et  à  dire  tout  ce 
qu'il  sçavoit.  En  ses  interrogatoires  estoit  com- 
pris le  cas  de  ce  coultelier,  d'autant  que  il,  ayant 
ouy  dire  que  ce  couppeur  de  bourses  estoit  pris, 
s'estoit  venu  rendre  partie  et  se  plaindre  à  la  jus- 
tice; sur  quoy  le  prevost,  car  telles  personnes  ne 
sont  pas  voulentiers  renvoyées  devant  l'evesque, 
luy  dit  en  riant,  mais  c'estoit  un  ris  d'hostelier  : 
«  Viençà  :  tu  estois  bien  mauvais  de  coupper  la 
bourse  à  ce  coultelier  qui  t'avoit  fait  l'instrument 
pour  gaigner  ta  vie.  —  Eh!  monsieur,  dit  il,  qui 
ne  la  luy  eust  couppée?  Elle  luy  pendoit  jusques 
aux  genoulx,  »  Mais  le  prevost,  après  tous  jeux, 
l'envoya  pendre  jusques  au  gibet. 

NOUVELLE    LXXXII 


Du  bandoidlicr  Cambaire  et  de  la  rcsponce  qu'd  fît 
à  la  Court  de  parlement. 


^^^4  EDANS  le  ressort  de  Thoulouze  y  avoit 
%^f  i^  un  fameux  bandoulier,  lequel  se  fai- 
^^^  soit  appeller  Cambaire,  et  avoit  au- 
tresfois  esté  au  service  du  roy,  avec  charge  de  gens 
de  pied,  là  où  il  avoit  acquis  le  nom  de  vaillant 
et  hardy  capitaine;  mais  il  avoit  esté  cassé  avec 
d'aultres  quand  les  guerres  furent  finies,  dont  par 
despit  et  par  nécessité  s'estoit  rendu  bandoulier 
des  montaignes  et  des  environs.  Lequel  train  il 
fit  à  l'avantage  qu'il  se  fit  si  incontinent  con- 
gnoistre  pour  le  plus  renommé  de  ses  compa- 
gnons, contre  lequel  la  Court  de  parlement  fit 
faire  telle  poursuite  qu'à  la  fin  il  fut  prins  et  ame- 
né en  la  conciergerie,  où  il  ne  demeura  gueres 
que  son  procès  ne  fut  faict  et  parfaict,  par  lequel 
il  fut  sommairement  conclud  à  la  mort,  pour  les 
cas  énormes  par  luy  commis  et  perpétrez.   Et, 


72  NOUVELLE    LXXXl  I. 

combien  que  par  les  informations  il  fust  chargé 
de  plusieurs  crimes  et  delicts,  dont  le  moindre 
estoit  assez  grand  pour  perdre  la  vie,  toutesfois 
la  Court  n'usa  pas  de  sa  sévérité  accoustumée,  car 
on  dit  :  rigueur  de  Thoulouse,  humanité  de  Bor- 
deaux, miséricorde  de  Rouen,  justice  de  Paris  ; 
beuf  sanglant,  mouton  bellant  et  porc  pourry,  et 
tout  n'en  vault  rien  s'il  n'est  bien  cuit.  Mais  elle 
eut  certain  respect  à  ce  Cambaire  qu'elle  luy 
voulut  bien  faire  entendre  avant  qu'il  mourust. 

Et,  l'ayant  faict  venir,  le  président  luy  va  dire 
ainsi  :  «  Cambaire,  vous  devez  bien  remercier  la 
Court  pour  la  grâce  qu'elle  vous  fait,  qui  avez 
mérité  une  bien  rigoureuse  punition  pour  les  cas 
dont  vous  estes  attainct  et  convaincu;  mais,  parce 
qu'autresfois  vous  vous  estes  trouvé  es  bons  lieux 
où  vous  avez  faict  service  au  roi,  la  Court  s'est 
contentée  de  vous  condamner  seulement  à  perdre 
la  teste.  »  Cambaire,  ayant  ouy  ce  dicton,  res- 
pondit  incontinent  en  son  gascon  :  «  Cap  de 
Diou  !  be  vous  donni  la  reste  per  un  viet  d'aze.  » 
Et,  à  la  vérité,  le  reste  ne  valloit  pas  gueres  après 
la  teste  ostée,  attendu  mesme  que  le  tout  n'en 
valloit  rien.  Mais  si  est  ce  que  pour  ceste  response 
il  luy  en  print  fort  mal,  car  la  Court,  irritée  de 
ceste  arrogance,  le  condamna  à  estre  mis  en  quatre 
quartiers. 

NOUVELLE   LXXXin. 


De  l'honnesielé  de  monsieur  Salzard. 


E  VOUS  veulx  faire  un  beau  conte  d'un 
honneste  monsieur  qui  s'appelloit  Sal- 
zard. Sçavez  vous  quel  homme  c'es- 
toit?  Premièrement,  il  avoit  la  teste  comme  un 
pot  à  beurre,  le  visage  froncé  comme  un  parche- 
min brullé,  les  yeux  gros  comme  les  yeux  d^un 
beuf,  le  nez  qui  luy  degoutoit,  principalement  en 
hyver,  comme  la  poche  d'un  pescheur,  et  alloit 
tousjours  levant  le  museau  comme  un  vendeur  de 
cinquailles,  la  gueule  torte  comme  je  ne  sçay 
quoy,  un  bonnet  gras  pour  luy  faire  une  potée  de 
choulx,  sa  robe  avallée  que  vous  eussiez  dict  qu'il 
estoit  espaulé,  une  jacquette  ballant  jusques  au 
gras  de  la  jambe,  des  chausses  deschicquetées  au 
talon,  tirans  par  le  bas  comme  aux  amoureux  de 
Bretaigne  (je  faulx  :  ce  n'estoit  pas  des  chausses, 
c'estoit  de  la  crotte  bordée  de  drap)  ;  sa  belle  che- 
mise de  trois  sepmaines,  encores  estoit  elle  desja 

salle;  ses  ongles  assez  grands  pour  faire  des  lan- 
ternes ou  pour  bien  s'egraffigner  contre  celuy  qui 
est  ?oubz  les  piedz  Sainct  Michel. 

A  qui  le  marierons  nous,  mes  damoiselles?  Y 
ha  il  point  quelqu'une  d'entre  vous  qui  soit  frap- 
pée des  perfeciions  de  luy?  Vous  en  riez!  Or 
n'en  riez  plus.  Luy  donne  une  femme  qui  en 
sçaura  quelqu'une  qui  luy  soit  bonne;  quand  à 
moy,  je  n'en  congnoy  point  pour  luy  si  je  n'y 
pensois.  Non,  non;  ne  différez  point  à  l'aymer, 
car  il  est  gracieux  en  recompense;  car,  quand  on 
lui  demandoit  :  «  Monsieur,  comment  vous  portez 
vous?  »  il  respondoit  en  villenois  :  «  Je  ne  me 
porte  ja.  —  Qu'avez  vous,  monsieur? — J'ay  la 
teste  plus  grosse  que  le  poing.  —  Monsieur,  le 
disner  est  prest.  —  Mangez  le.  —  Monsieur,  ils 
sont  onze  heures. —  Hz  en  seront  plus  tost  douze. 
—  Voulez  vous  le  poisson  frict,  ou  bouilly,  ou 
rosty,  ou  quoy?  —  Je  le  veux  quoy,  » 

Et  qui  estoit  cest  honneste  homme  là?  Voire, 
allez  le  luy  dire,  pour  engendrer  noise!  Ne  vous 
enquerez  point  de  luy  si  vous  ne  le  voulez  es- 
pouser. 

NOUVELLE  LXXXIV 
De  deux  escolliers  qui  emportèrent  les  cizeaux  du  tailleur. 


N  l'Université  de  Paris  y  avoit  deux 
jeunes  escolliers  qui  estoyent  bons  Tn- 
_.„  -pons  et   faisoyent  tousjours  quelque 
chatonnie,  principalement  en  cas  de  remuement 
de  besongnes.  Hz  prenoyent  livres,  ceinctures, 
gans:  tout   leur  estoit   bon;    ilz  n'attendoyent 
point  que  les  choses  fussent  perdues  pour   les 
trouver,  et  falloit  qu'ils  prinssent,  et  n'eussent  ils 
deu  emporter  que  des  souliers.  Mesmes  estans  en 
vostre  chambre,  tout  devant  vous,  s'ilz  eussent 
veu  une  paire  de  pantouffles  soubz  un  coing  de 
lict,  l'un  d'eulx  les  chaussoit  gentiment  sus  ses 
escarpins  et  s'en  alloit  à  tout.  Et  à  ce  compte, 
pour  se  donner  garde  d'eulx,  il  leur  falloit  regar- 
der aux  piedz  et  aux  mains,  combien  que  le  pro- 
verbe ne  nous  advertisse  que  des  mains.  Somirie, 
ilz  avoyent  fait  serment  qu'en  quelque  lieu  qu'ils 
entreroyent    ilz  en    sortiroyent    tousjours   plus 

chargez,  ou  ilz  ne  pourroyent,  et  s'entendoyent 
bien  ensemble  :  car,  tandis  que  l'un  faisoit  le 
guet,  l'autre  faisoit  la  prise. 

Un  jour,  ilz  se  trouvèrent  tous  deux  chez  un 
tailleur,  car  ils  n'estoyent  quasi  jamais  l'un  sans 
l'aultre,  là  où  l'un  d'eulx  se  faisoit  prendre  la 
mesure  de  quelque  pourpoint;  et,  comme  ilz 
jettoyent  les  yeux  deçà,  delà,  pour  voir  ce  qu'ilz 
emporteroyent,  ilz  ne  veirent  rien  qui  fust  bon- 
nement de  leur  gibier,  sinon  que  l'un  d'eulx  ad- 
visa  une  paire  de  cizeaux  en  assez  belle  prise, 
dont  son  compaignon  estoit  le  plus  prés,  auquel 
il  dit  en  latin,  en  le  guignant  de  la  teste  :  «  Accipe.  » 
Son  compaignon,  qui  entendoit  bien  ce  mot,  et 
le  sçavoit  bien  mettre  en  usage,  prend  tout  doul- 
cement  ces  cizeaux  et  les  met  soubz  son  manteau 
tandis  que  le  tailleur  estoit  amusé  ailleurs,  lequel 
ouyt  bien  ce  mot  accipe;  mais  il  ne  sçavoit  qu'il 
vouloit  dire,  n'ayant  jamais  esté  à  Tescole;  jusques 
à  tant  que,  les  deux  escolliers  estans  departiz,  il 
eut  affaire  de  ses  cizeaux,  lesquelz  ne  trouvant 
point  il  fut  fort  esbahy,  et  vint  à  penser  en  soy 
mesmes  qui  estoit  venu  en  sa  boutique,  dont  ne 
se  peut  doubter  que  de  ces  deux  jeunes  gens  ;  et 
mesme,  se  réduisant  en  mémoire  la  contenance 
qu'il  leur  avoit  veu  faire,  se  souvint  aussi  de  ce 
mot  acc/pe,  dont  luy commença  à croistre suspicion. 

Il  vint  tantost  un  homme  en  sa  boutique,  au- 
quel, en  parlant  de  ses  cizeaux,  car  il  souvient  / 
tousjours  à  Robin  de  ses  fleutes,  il  demanda  :  •' 
«  Monsieur,  dit  il,  que  signifie  accipeh)  L'aultre 
luy  respond  :  «  Mon  amy,  c'est  un  mot  que  les 
femmes  entendent;  accipe  signifie  :  pren.  —  O! 
de  par  Dieu,  je  croy  qu'il  dist  bien  le  diable,  si 
accipe  signifie  pren,  mes  cizeaux  sont  perdus.  » 
Aussi  estoyent  ilz,  sans  point  de  faulte;  pour  le 
moins  estoyent  ilz  bien  esgarez. 


NOUVELLE   LXXXV 


Du  cordelier  qui  tenait  l'eau  auprès  de  soy  à  table 
et  n'en  beuvoit  point. 


N  gentilhomme  appeloit  ordinaire 
ment  à  disner  et  à  soupper  un  corde- 
lier qui  preschoit  le  caresme  en  la  pa- 
roisse, lequel  cordelier  estoit  bon  frère  et  aymoit 
le  bon  vin.  Quand  il  estoit  à  table,  il  demandoit 
tousjours  l'aiguiere  auprès  de  soy,  et  toutesfois  il 

ne  s'en  servoit  point,  car  il  trouvoit  le  vin  assez 
fort  sans  eau,  beuvant  sicut  terra  sine  aqua. 

A  quoy  le  gentilhomme  ayant  pris  garde,  luy 
dist  une  fois  :  «  Beau  père,  d'où  vient  cela,  que 
vous  demandez  lousjours  de  l'eaue,  et  que  vous 
n'en  mettez  point  en  vostre  vin?  — Monsieur, 
dit  il,  pourquoy  esi  ce  que  vous  avez  tousjours 
vostre  espée  à  vostre  costé  et  si  n'en  faites  rien  ? 
—  Voyre  mais,  dist  le  gentilhomme,  c'est  pour 
me  deffendre  si  quelqu'un  m'assailloit.  —  Mon- 
sieur, dit  le  cordelier,  l'eau  me  sert  aussi  pour 
me  deffendre  du  vin  s'il  m'assailloit,  et  pour  cela 
je  la  tiens  tousjours  auprès  de  moy;  mais,  voyant 
qu'il  ne  me  fait  point  de  mal,  je  ne  luy  en  fais 
point  aussi.  » 


Un  cordelier  qui  est  ceinct  homme 
Boit  du  vin  comme  un  aultre  homme. 

NOUVELLE  LXXXVI 


D'une  dame  qui  faisoit  garder  les  coqs  sans  cognoissance 
de  poulies. 


NE  grande  dame  de  Bourbonnois  avoit 
appris,  par  l'enseignement  d'un  per- 
sonnage qui  sçavoit  que  c'estoit  de 
vivre  friandemeni,  que  les  jeunes  cochetz  sans 
estre  chastrez,  pourveu  qu'ilz  n'eussent  point  con- 
gnoissance  de  poulies,  avoyent  la  chair  aussi 
tendre  et  plus  naturelle  que  les  chappons,  et  que 
ce  qui  faisoit  les  coqs  devenir  ainsi  durs,  estoit 
l'amour  des  gelines,  comme  font  tous  les  masles 
avec  les  femelles  ;  car,  sans  point  de  faultes,  celuy 
parloit  bien  en  homme  expérimenté  qui  disoit 
que  qui  le  moins  en  faict  trompe  son  compagnon, 
que  les  apprentis  en  sont  maistres,  que  les  plus 
grands  ouvriers  en  vont  aux  potences,  que  les 
hommes  en  meurent  et  que  les  femmes  en  vivent, 
et  aultres  bons  motz  appartenans  à  la  matière. 
Toutesfois,  je  m'en  rapporte  à  ce  qui  en  est; 

ce  que  j'en  dis  n'est  pas   pour  appaiser  noise. 

A  propos  de  nos  cochetz,  ceste  dame  dont 
nous  parlons  les  faisoit  garder  à  part  des  poulies, 
pour  servir  à  table  en  lieu  de  chappons,  dont  elle 
se  trouvoit  bien.  Un  jour  la  vint  veoir,  comme 
sa  maison  estoit  grande  et  principale,  un  grand 
seigneur,  auquel  elle  fit  tel  et  si  honorable  ra- 
cueil  qu'elle  sçavoit  faire.  Luy  voulut  faire  veoir 
les  singularitez  de  sa  maison  une  pour  une,  entre 
lesquelles  elle  n'oublia  pas  ses  cochetz,  luy  en 
faisant  grand  feste  et  luy  promettant  de  luy  en 
faire  veoir  l'expérience  à  soupper.  Ce  seigneur 
print  cela  pour  une  grande  nouveauté;  mais  il 
eut  pitié  de  ces  povres  cochetz,  lesquelz  il  veid 
ainsi  punis  à  la  rigueur  d'estre  privez  du  plus 
grand  plaisir  que  nature  eust  mis  en  ce  monde, 
et  se  pensa  en  soymesme  qu'il  feroit  œuvre  de 
miséricorde  de  leur  donner  quelque  secours,  qui 
fut  que,  s'estant  mis  à  part  d'avec  madame,  il  fit 
appeller  l'un  de  ses  gens ,  auquel  il  commanda 
secrètement  que  tout  à  l'heure  il  luy  recouvrast 
trois  ou  quatre  poulies  en  vie,  et  qu'il  ne  faillist 
à  les  aller  mettre  dedans  le  poulaillier  où  estoyent 
ces  cochetz,  sans  faire  bruict,  ce  qui  fut  inconti- 
nent faict. 

Aussi  tost  que  ces  poulies  furent  là  dedans  et 
mes  cochetz  environ,  et  de  se  battre;  jamais  ne 

fut  telle  guerre;  comme  l'un  montoit,  Taultre 
descendoit.  Ces  pauvres  poulies  furent  affollées, 
car  on  dit  que  : 

Gallus  gallinaceus  ter  quinque  sufficit  unus. 
Ter  quinque  viri  non  suf[iciunt  mulieri. 

Mais  je  croy  que  ce  dernier  est  faulx,  car  j'ai 
ouy  dire  à  une  dame  qu'elle  se  contentoit  bien  de 
trois  fois  la  nuyct  :  l'une  à  l'entrée  du  lict,  l'aultre 
entre  deux  sommes,  et  la  tierce  au  pcinct  du 
jour;  mais,  s'il  y  en  avoit  quelqu'une  extraordi- 
naire, qu'elle  la  prenoit  en  patience.  De  moy,  je 
dirois  ceste  dame  assez  raisonnable,  et  qu'une 
fois  n'est  rien,  deux  font  grand  bien,  troys  c'est 
assez,  quatre  c'est  trop,  cinq  est  la  mort  d'un 
gentilhomme  sinon  qu'il  fust  affamé;  au  dessus, 
c'est  à  faire  à  charretiers.  Vray  est  qu'il  y  avoit 
un  gentilhomme  qui  se  vantoit  de  la  dix  septième 
fois  pour  une  nuict,  dont  chacun  qui  l'oyoit  s'en 
esmerveilloit;  mais  à  la  fin,  quand  il  eut  bien  faict 
valoir  son  compte,  il  se  déclara  en  disant  qu'il 
y  avoit  une  faulte  qui  valloit  quinze.  C'estoit 
bien  rabattu. 

Mais  qu'est  ce  que  je  vous  compte?  Pardon- 
nez moy,  mes  dames  :  ce  ont  esté  les  cochetz  qui 
m'ont  fait  cheoir  en  ces  termes.  Par  mon  ame! 
c'est  une  si  douce  chose  qu'on  ne  se  peult  tenir 

d'en  parler  à  tous  propos.  Aussi  n'ay  je  pas  en- 
trepris au  commencement  de  mon  livre  de  vous 
parler  de  renchérir  le  pain. 


NOUVELLE    LXXXVII 
De  la  pie  et  de  ses  piauz. 


^^EST  trop  parlé  de  ces  hommes  et  de 
'G)}^\4iiàM&  ces  femmes  :  je  vous  veux  faire  un 
5^^^^^  compte  d'oiseaux.  C'estoit  une  pie 
qui  conduisoit  ses  petits  piauz  par  les  champs 
pour  leur  apprendre  à  vivre  ;  mais  ilz  faisoyent  les 
besiatz  et  vouloyent  tousjours  retourner  au  nie, 
pensans  que  la  mère  les  deust  tousjours  nourrir  à 
la  bêchée  ;  toutesfois,  elle,  les  voyant  tous  drus 
pour  aller  par  toutes  terres,  commença  à  les  lais- 
ser manger  tous  seulz  petit  à  petit  en  les  instrui- 
sant ainsi  :  «  Mes  enfans,  dit  elle,  allez  vous  en 
par  les  champs;  vous  estes  assez  grans  pour  cher- 
cher vostre  vie  ;  ma  mère  me  laissa  que  je  n'estois 
pas  si  grande  de  beaucoup  que  vous  estes.  — 

Voire  mais,  disoyent  ilz,  que  ferons  nous?  Les 
arbalestriers  nous  tueront.  —  Non  feront,  non, 
disoit  la  mère;  il  faut  du  temps  pour  prendre  la 
visée.  Quand  vous  verrez  qu'ils  lèveront  l'arba- 
leste  et  qu'ilz  la  metteront  contre  la  joue  pour 
tirer,  fuvez  vous  en.  —  Et  bien  !  nous  ferons  bien 
cela,  disoyent  ilz;  mais,  si  quelqu'un  prend  une 
pierre  pour  nous  frapper,  il  ne  faudra  point  qu'il 
prenne  de  visée.  Que  ferons  nous,  alors?  —  Et 
vous  verrez  bien  tousjours,  disoit  la  mère,  quand 
il  se  baissera  pour  amasser  la  pierre.  —  Voire 
mais,  disoyent  les  piauz,  s'il  portoit  d'advanture 
la  pierre  toute  preste  en  la  main  pour  ruer? 
—  Ah  !  dit  la  mère,  en  sçavez  vous  bien  tant  !  Or 
pourvoyez  vous  si  vous  voulez.  »  Et,  ce  disant, 
elle  les  laisse  et  s'en  va. 

Si  vous  n'en  riez,  si  n'en  ploureray  je  pas. 

NOUVELLE   LXXXVIII 


D'un  singe  qu'avoit  un  abbé,  qu'un  Italien  entreprint 
de  faire  parler. 


I 


fâ 


y  N  monsieur  l'abbé  avoit  un  singe,  le- 
'^É  ft  quel  estoit  merveilleusement  bien  né  : 
'^^^^^^  car,  oultre  les  gambades  et  plaisantes 
mines  qu'il  faisoit,  il  congnoissoit  les  personnes 
à  la  phisionomie;  il  congnoissoit  les  sages  et 
honnestes  personnes  à  la  barbe,  à  l'habit,  à  la 
contenance,  et  les  caressoit;  mais  un  page,  quand 
bien  il  eust  esté  habillé  en  damoiselle,  si  l'eust 
il  discerné  entre  cent  aultres,  car  il  le  sen- 
toit  à  son  pageois  incontinent  qu'il  entroit 
en  la  salle,  encores  que  jamais  plus  il  ne  l'eust 
veu.  Quand  on  parloit  de  quelque  propos,  il  es- 
coutoit  d'une  telle  discrétion  que  s'il  eust  entendu 
les  parlans,  et  faisoit  signes  assez  certains  pour 
montrer  qu'il  entendoit;  et,  s'il  ne  disoit  mot, 
asseurez  vous  qu'il  n'en  pensoit  pas  moins.  Brief, 
je  croy  qu'il  estoit  encores  de  la  race  du  singe  de 

Portugal  qui  jouoit  si  bien  aux  eschetz.  Monsieur 
l'abbé  étoit  tout  fier  de  ce  singe  et  en  parloit  sou- 
vent en  disnant  et  en  souppant. 

Un  jour,  ayant  bonne  compaignie  en  sa  mai- 
son, et  estant  pour  lors  la  court  en  ce  pays  là,  il 
se  print  à  magnifier  son  singe.  «  Mais  n'est  ce 
pas  là,  dit  il,  une  merveilleuse  espèce  d'animal? 
Je  croy  que  nature  vouloit  faire  un  homme  quant 
elle  le  faisoit,  et  qu'elle  avoit  oublié  que  l'homme 
fust  faiçt,  estant  empeschée  à  tant  d'aultres  choses. 
Car,  voyez  vous,  elle  luy  fit  le  visage  semblable 
à  celuy  d'un  homme,  les  doigtz,  les  mains,  et 
mesme  les  lignes  escartées  dedans  les  paulmes, 
à  un  homme.  Que  vous  en  semble?  11  ne  luy 
fault  que  la  parolle  que  ce  ne  soit  un  homme; 
mais  ne  seroit  il  possible  de  le  faire  parler?  On 
apprend  bien  à  parler  à  un  oyseau,  qui  n'ha  pas 
tel  entendement  ni  usage  de  raison  comme  ceste 
beste  là.  Je  voudrois,  dit  il,  qu^il  m'eust  cousté 
une  année  de  mon  revenu  et  qu'il  parlast  aussi 
bien  que  mon  perroquet;  et  ne  croy  point  qu'il 
ne  soit  possible  :  car,  mesme  quand  il  se  plaint  ou 
quand  il  rit,  vous  diriez  que  c'est  une  personne  et 
qu'il  ne  demande  qu'à  dire  ses  raisons;  et  croy, 
qui  voudroit  ayder  à  ceste  dextérité  de  nature, 
qu'on  y  parviendroit.  » 

A  ces  propos,  par  cas  de  fortune,  estoit  présent 

un  Italien,  lequel,  voyant  que  l'abbé  parloit  d'une 
telle  affection  et  qu'il  estoit  si  bien  acheminé  à 
croire  que  ce  singe  deust  apprendre  à  parler,  se 
présente  d'une  asseurance,  qui  est  naturelle  à  la 
nation,  et  va  dire  à  l'abbé,  sans  oublier  les  révé- 
rences, excellences  et  magnificences  :  «  Seigneur, 
dit  il,  vous  le  prenez  là  où  il  le  fault  prendre,  et 
croyez,  puisque  nature  ha  faict  cet  animal  si  ap- 
prochant de  la  figure  humaine,  qu'elle  n'ha  voulu 
estre  impossible  que  le  demeurant  ne  s'achevast 
par  artifice,  et  qu'elle  l'ha  privé  de  langage  pour 
mettre  l'homme  en  besongne  et  pour  montrer 
qu'il  n'est  rien  qui  ne  se  puisse  faire  par  conti- 
nuation de  labeur.  Ne  lit  on  pas  des  elephans  qui 
ont  parlé,  et  d'un  asne  semblablement?  Mais  plus 
de  cent,  eusse  je  dict  voulentiers.  Et  suis  esmer- 
veillé  qui  ne  se  soit  encore  trouvé  roy,  ny  prince, 
ny  seigneur,  qui  l'ait  voulu  essayer  de  ceste  beste, 
et  dy  que  celuy  là  acquerra  une  immortelle  louange 
qui  premier  en  fera  l'expérience.  » 

L'abbé  ouvrit  l'oreille  à  ces  raisons  philoso- 
phâtes, et  principalement  d'autant  qu'elles  estoyent 
italicques,  car  les  François  ont  tousjours  eu  cela 
de  bon,  entre  aultres  mauvaises  grâces,  de  prester 
plus  voulentiers  audience  et  faveur  aux  estrangers 
qu'aux  leurs  propres.  Il  regarde  cest  Italien  de 
plus  prés  avec  ses  gros  yeux  et  luy  dist  :  «  Vraye- 

ment,  je  suis  bien  aise  d'avoir  trouvé  un  homme 
de  mon  opinion,  et  y  ha  longtemps  que  j'estois 
en  ceste  fantaisie.  » 

Pour  abbregier,  après  quelques  aultres  argu- 
mens  alléguez  et  deduictz,  l'abbé,  voyant  que 
cest  Italien  faisoit  profession  d'homme  entendu, 
avec  une  mine  qui  valloit  mieux  que  le  boisseau, 
luy  va  dire  :  «  Venez  çà;  voudriez  vous  entre- 
prendre ceste  charge  de  le  faire  parler?  —  Ouy, 
monseigneur,  dit  l'Italien,  je  le  voudrois  entre- 
prendre. J'ay  aultresfois  entrepris  d'aussi  grandes 
choses,  dont  je  suis  venu  à  bout.  —  Mais  en 
combien  de  temps?  dit  l'abbé.  —  Monsieur,  res- 
pondit  l'Italien,  vous  pouvez  entendre  que  cela 
ne  se  peut  pas  faire  en  peu  de  temps.  Je  voudrois 
avoir  bon  terme  pour  telle  entreprise  .que  celle  là 
et  si  incongnue  :  car,  pour  ce  fiiire,  il  le  faudra 
nourrir  à  certaines  heures,  et  de  viandes  choisies, 
rares  et  précieuses,  et  estre  environ  nuict  et  jour. 
—  Et  bien!  dit  l'abbé,  ne  parlez  point  de  la  dé- 
pense, car,  quelle  qu'elle  soit,  je  n'y  espargneray 
rien;  parlez  seulement  du  temps.  » 

Conclusion,  il  demanda  six  ans  de  terme;  à 
quoy  l'abbé  se  condescendit  et  luy  fait  bailler  ce 
singe  en  pension,  dont  l'Italien  se  fait  avancer 
une  bonne  somme  d'escus,  et  prend  ce  singe  en 
gouvernement. 

Et  pensez  que  tous  ces  propos  ne  furent  point 
démenez  sans  apprester  à  rire  à  ceulx  qui  estoyent 
presens ,  lesquelz ,  toutesfois  ,  se  reservoyent  à 
rire  pour  une  aultre  fois  tout  à  loisir,  n'en  vou- 
lant pas  faire  si  grand  semblant  devant  l'abbé. 
Mais  les  Italiens  qui  estoient  de  la  congnoissance 
de  cest  entrepreneur  s'en  portèrent  pour  bien  fas- 
chez,carc'esîoit  du  temps  qu'ilz  commençoyent  à 
avoir  vogue  en  France,  et,  pour  cette  singerpedie, 
ilzavoyent  peur  de  perdre  leur  réputation.  A  ceste 
cause,  quelques  uns  d'entre  eulx  blasmerent  fort 
ce  magister,  luy  remontrans  qu'il  deshonoroit 
toute  la  nation  par  ceste  folle  entreprise,  et  qu'il 
ne  devoit  point  s'adressera  monsieur  l'abbé  pour 
l'abuser,  et  que,  quand  il  seroit  venu  à  la  con- 
gnoissance du  roy,  on  luy  feroit  un  mauvais 
party. 

Quand  cest  Italien  les  eust  bien  escoutez,  il 
leur  respondit  ainsi  :  «  Voulez  vous  que  je  vous 
die?  Vous  n'y  entendez  rien,  tous  tant  que  vous 
estes.  J'ai  entrepris  de  faire  parler  un  singe  en 
six  ans;  le  terme  vaut  l'argent,  et  l'argent  le 
terme.  Hz  viennent  beaucoup  de  choses  en  six 
ans;  avant  qu'ilz  soyent  passez,  ou  l'abbé  mour- 
ra, ou  le  singe,  ou  moymesme  par  adventure; 
ainsi  j'en  demeureray  quicte.  » 

Voyez  que  c'est  que  d'estre  hardy  entrepre- 

neur!  On  dit  qu'il  advint  le  mieux  du  monde 
pour  cest  Italien.  Ce  fut  que  l'abbé,  ayant  perdu 
ce  singe  de  veue,  se  commença  à  fascher  de  mode 
qu'il  ne  prenoit  plus  plaisir  en  rien,  car  il  faut 
entendre  que  l'Italien  le  print  avec  condition  de 
luy  faire  changer  d'air,  avec  ce  qu'il  se  disoit 
vouloir  user  de  certains  secretz  que  personne 
n'en  eust  la  vue  ny  la  congnoissance.  Pour  ce, 
l'abbé,  voyant  que  c'estoit  l'Italien  qui  avoit  le 
plaisir  de  son  singe,  et  non  pas  luy,  se  repentit 
de  son  marché  et  voulut  ravoir  son  singe.  Ainsi 
l'Italien  demeura  quitte  de  sa  promesse,  et  ce- 
pendant il  fit  grand  chère  des  escus  abbatiaux. 


NOUVELLE    LXXXIX 
Du   singe  qui  beat  Ui    médecine. 


m  E  ne  sçay  si  ce  fut  point   ce  mesme 
^fj  singe  dont  nous  parlions  tout  main- 
tenant, mais  c'est  tout  un;  si  ce  ne  fut 
luy,  ce  fut  un  aultre.  Tant  y  ha  que  le  maistre  de 

ce  singe  devint  fnalade  d'une  grosse  fiebvre,  le- 
quel fit  appeller  les  médecins,  qui  luy  ordon- 
nèrent tout  premièrement  le  clistere  et  la  saignée, 
à  la  grande  mode  accoustumée,  puis  des  syrops 
par  quatre  matins,  et  tandis  une  médecine,  la- 
quelle l'apoticaire  luy  apporte  de  bon  matin,  au 
jour  nommé.  Mais,  ayant  trouvé  son  patient  en- 
dormy,  ne  le  voulut  pas  resveiller,  d'aultant 
mesme  qu'il  n'avoit  reposé  long  temps  avoit. 
Mais  il  laisse  la  médecine  dedans  le  gobelet  des- 
sus la  table,  couvert  d'un  linge,  et  s'en  alla  en 
attendant  que  le  patient  se  resveillast,  comme  il 
fit  au  bout  de  quelque  temps,  et  veid  sa  méde- 
cine sus  la  table;  mais  il  n'y  avoit  personne  pour 
la  luy  bailler,  car  tout  le  monde  estoit  sorty  pour 
le  laisser  reposer. 

Et  par  fortune  avoyent  laissé  l'huys  de  la 
chambre  ouvert,  qui  fut  cause  que  le  singe  y 
entra  pour  venir  veoir  son  maistre.  La  première 
chose  qu'il  fît  fut  de  monter  sus  la  table,  où  il 
trouve  ce  gobelet  d'argent  auquel  estoit  la  méde- 
cine. Il  le  descouvre,  et  commence  à  porter  ce 
breuvage  au  nez,  lequel  il  trouva  d'un  goust  un 
petit  fascheux  qui  luy  faisoit  faire  des  mines  toutes 
nouvelles.  A  la  fin  il  s'adventure  d'y  taster,  car 
jamais  ne  s'en  fust  passé.  Mais,  pour  ceste  amer- 
tume succrée,   il  retiroit  le  museau,  il  demenoit 

les  babines,  il  faisoit  des  grimasses  les  plus  es- 
tranges  du  monde.  Toutesfois,  parce  qu'elle  estoit 
doulceatre,  il  y  retourna  encores  une  fois,  et 
puis  une  aultre.  Somme,  il  fit  tant,  en  tastant  et 
retastant,  qu'il  vint  à  bout  de  ceste  médecine  et 
la  beut  toute;  encores  s'en  leschoit  il  ses  barbes. 

Ce  pendant  le  malade,  qui  le  regardoit,  print 
si  grand  plaisir  aux  mines  qu'il  luy  veid  faire  qu'il 
en  oublia  son  mal,  et  se  print  à  rire  si  fort  et  de 
si  bon  courage  qu'il  guérit  tout  sain.  Car,  au 
moyen  de  la  soubdaine  et  inopinée  joye,  les  es- 
pritz  se  revigorèrent,  le  sang  se  rectifia,  les  hu- 
meurs se  remirent  en  leur  place,  tant  que  la  fiebvre 
se  perdit. 

Tantost  le  médecin  arrive,  qui  demanda  au 
gisant  comment  il  se  trouvoit,  et  si  la  médecine 
avoit  faict  opération.  Mais  le  gisant  rioit  si  fort 
qu'à  grand  peine  pouvoit  il  parler,  dont  le  mede 
cin  print  fort  mauvaise  opinion,  pensant  qu'il  fus- 
en  resverie,  et  que  ce  fust  faict  de  luy.  Toutes- 
fois,  à  la  fin  il  respondit  au  médecin  :  «  Deman- 
dez, dit  il,  au  singe  quelle  opération  elle  ha 
faicte.  » 

Le  médecin  n'entendoit  point  ce  langage,  jus- 
ques  à  tant  que,  luy  ayant  demouré  quelque  es- 
pace de  temps,  voicy  ce  singe  qui  commença  à 
aller  du  derrière  tout  le  long  de  la  chambre  et  sus 


92  NOUVELLE    XC. 

les  tapisseries;  il  saultoit,  il  couroit,  il  faisoit  un 
terrible  mesnage.  A  quoy  le  médecin  congneut 
bien  qu'il  avoit  esté  le  lieutenant  du  malade,  le- 
quel à  peine  leur  compta  le  cas  comme  il  estoit 
advenu,  tant  il  rioit  fort;  dont  ilz  furent  tous 
resjouis,  mais  le  malade  encores  plus,  car  il  se 
leva  gentiment  du  lict  et  fit  bonne  chère.  Dieu 
merci  et  le  singe. 


NOUVELLE    XC 
De  l'invention  d'un  mary  pour  se  venger  de  sa  femme. 


LUSiEURS  ont  esté  d'opinion  que, 
quand  une  femme  fait  faulte  à  son 
mary,  il  s'en  doibt  plustost  prendre  à 
elle  que  non  pas  à  celuy  qui  y  ha  entrée,  disant 
que  qui  veult  avoir  la  fin  d'un  mal ,  il  en  fault 
oster  la  cause,  selon  le  proverbe  italien  :  Morta 
la  bestia,  morto  il  veneno  ;  et  que  les  hommes  ne 
font  que  cela  à  quoy  les  femmes  les  invitent,  et 
qu'ilz  ne  se  jettent  volentiers  en  un  lieu  auquel 


NOUVELLE    XC.  gS 

ilz  n'ayent  quelque  attente  causée  par  Tattraict 
des  yeux  ou  du  parler,  ou  par  quelque  aultre  se- 
monce. 

De  moy,  si  je  pensois  faire  plaisir  aux  femmes 
en  les  deft'endant  par  la  fragilité,  je  le  ferois 
volentiers,  qui  ne  cherche  qu'à  leur  faire  service; 
mais  j'aurois  peur  d'estre  desadvoué  de  la  plus- 
part  d'entre  elles,  et  des  plusaymables  de  toutes, 
desquelles  chacune  dira  :  «  Ce  n'est  point  legie- 
reté  qui  le  me  fait  faire,  ce  sont  les  grandes  per- 
fections d'un  homme,  qui  mérite  plus  que  tous 
les  plaisirs  qu'il  pourroit  recevoir  de  moy;  je  me 
tiens  grandement  honorée  et  m'estime  tresheu- 
reuse  me  voyant  aymée  d'un  si  vertueux  person- 
nage comme  celuy  là.  »  Et  certes,  ceste  raison 
là  est  grande  et  quasi  invincible;  à  laquelle 
n'y  ha  mary  qui  ne  fust  bien  empesché  de  res- 
pondre.  Vray  est  que,  si  d'advanture  il  se  pense 
honneste  et  vertueux,  il  ha  occasion  de  retenir  sa 
femme  toute  pour  soy;  mais,  si  sa  conscience  le 
juge  qu'il  n'est  pas  tel,  il  semble  qu'il  n'ayt  pas 
grand'raison  de  tancer  ni  de  défendre  à  sa  femme 
d'aymer  un  homme  plus  aymable  qu'il  n'est.  Si- 
non qu'on  me  respondra  qu'il  ne  la  doibt  voire- 
ment  ny  ne  peult  empescher  d'aymer  la  vertu  et 
les  hommes  vertueux;  mais  il  s'entend  de  la  vertu 
spirituelle,  et  non  pas  de  ceste  vertu  substanti- 

fique  et  humorale;  et  qu'il  suffit  de  joindre  les 
espritz  ensemble ,  sans  approcher  les  corps  si 
prés  l'un  de  l'autre,  car 

Le  berger  et  la  bergère 
Sont  en  l'ombre  d'un  buisson. 
Et  sont  si  prés  l'un  de  l'autre 
Qu'à  grand' peine  les  veoid  on. 

D'excuser  les  femmes  par  la  force  des  presens 
qu'on  leur  fait,  ce  seroit  soustenir  une  chose  vile, 
sordide  et  abjecte.  Plutost  les  femmes  méritent 
griefve  punition ,  qui  souffrent  que  l'avarice 
triomphe  de  leur  corps  et  de  leur  cueur,  combien 
que  ce  soit  la  plus  forte  pièce  de  toute  la  batte- 
rie, et  qui  fait  la  plus  grand'  bresche. 

Mais  sur  quoy  les  excuserons  nous  donc?  Si 
fault  il  trouver  quelques  raisons,  sinon  suffisantes, 
à  tout  le  moins  recevables,  par  faulte  de  meilleur 
payement.  Certes,  mon  advis  est  qu'il  n'y  ha 
point  de  plus  valable  deffence  que  de  dire  qu'il 
n'est  place  si  forte  que  la  continuelle  et  furieuse 
batterie  ne  mette  par  terre.  Aussi  n'est  il  cueur 
de  dame  si  ferme,  ne  si  préparé  à  résistance,  qui 
à  la  fin  ne  soit  contrainct  de  se  rendre  à  l'obsti- 
née importunité  d'un  amant.  L'homme  mesme, 
qui  s'attribue  la  constance  pour  une  chose  natu- 
relle et  propriétaire,  se  laisse  gaigner  plus  sou- 

vent  que  tous  les  jours,  et  s'oublie  es  choses  c|u'il 
doit  tenir  pour  les  plus  deiïensables,  exposant  en 
vente  ce  qui  est  soubz  la  clef  de  la  foy.  Donc  la 
femme,  qui  est  de  nature  doulce,  de  cœur  pi- 
toyable, de  parole  affable,  de  complexion  délicate, 
de  puissance  foible,  comment  pourra  elle  tenir 
contre  un  homme  importun  en  demandes,  obsti- 
né en  poursuites,  inventif  en  moyens,  subtil  en 
propos  et  excessif  en  promesses  ?  Vrayement,  c'est 
chose  presque  difficile  jusques  à  l'impossible;  mais 
je  n'en  resoudray  rien  pourtant  en  ce  lieu  cy,  qui 
n'est  pas  celuy  où  se  doibt  terminer  ce  différent. 
Je  diray  seulement  que  la  femme  est  heureuse, 
plus  ou  moins,  selon  le  mary  auquel  elle  a  affaire, 
car  il  y  en  ha  de  toutes  sortes  :  les  uns  le  sçavent 
et  n'en  font  semblant,  et  ceux  là  aym^ent  mieux 
porter  les  cornes  au  cueur  que  non  pas  au  front; 
les  autres  le  sçavent  et  s'en  vengent,  et  ceulx  là 
sont  mauvais,  folz  et  dangereux.  Les  autres  le 
sçavent  et  le  souffrent,  qui  pensent  que  patience 
passe  science,  et  ceux  là  sont  povres  gens;  les 
autres  n'en  sçavent  rien,  mais  ilz  s'en  enquierent, 
et  ceulx  là  cherchent  ce  qu'ilz  ne  voudroyent  pas 
trouver.  Les  aultres  ne  le  sçavent  ny  ne  tendent 
à  le  sçavoir,  et  ceulx  cy  de  tous  les  cocus  sont  les 
moins  malheureux,  et  mesmes  plus  heureux  que 
ceux  qui  ne  le  sont  point  et  le  pensent  estre. 

Tous  ces  cas  ainsi  premis,  nous  vous  compte- 
rons d'un  monsieur  qui  en  estoit,  mais  certaine- 
ment ce  n'estoit  pas  à  sa  requeste,  car  il  s'en  fas- 
choit  fort.  Mais  il  estoit  de  ceuix  du  premier 
rang,  dissimulant  tant  qu'il  pouvoit  son  inconvé- 
nient, en  attendant  que  l'opportunité  se  presen- 
tast  d'y  remédier,  fusten  se  vengeant  de  sa  femme 
ou  de  l'amy  d'elle,  ou  de  tous  deux  s'il  luy  venoit 
à  poinct.  Et,  par  ce  qu'il  estoit  mieux  à  main  de 
se  prendre  à  sa  femme,  le  premier  sort  tomba  sur 
elle,  au  moyen  d'une  invention  qu'il  imagina. 

Ce  fut  qu'au  temps  de  vacations  de  court,  il 
s'en  alla  esbattre  à  une  terre  qu'il  avoit  à  deux 
lieues  de  la  ville  ou  environ,  et  y  mena  sa  femme 
avec  un  semblant  de  bonne  chère,  la  traittant 
tousjours  a  la  manière  accoustumée  tout  le  temps 
qu'ilz  furent  là.  Qiiand  vint  qu'il  s'en  fallut  re- 
tourner à  la  ville,  un  jour  ou  deux  avant  qu'ilz 
deussent  partir,  il  commanda  à  un  sien  valet,  le- 
quel il  avoit  trouvé  fidelle  et  secret,  que,  quand 
ce  viendroit  à  abreuver  la  mule  sus  laquelle  mon- 
toit  sa  femme,  qu'il  ne  la  menast  pas  à  l'abreu- 
voir, mais  qu'il  la  gardast  de  boire  tous  les  deux 
jours;  avec  cela,  qu'il  mist  du  sel  parmy  son 
avoine,  ne  luy  disant  point  pourtant  à  quelle  fin 
il  faisoit  faire  cela;  mais  il  se  congneut  par  l'évé- 
nement qui  depuis  s'en  ensuivit. 

Ce  valet  fit  tout  ainsi  que  son  maistre  luy  com- 
manda, tellement  que,  quand  il  fut  question  de 
partir,  la  mule  n'avoit  beu  de  tous  les  deux  jours. 
La  damoiselle  monte  sus  ceste  mule  et  tire  droit 
le  chemin  de  Thoulouze,  lequel  s'adonnoit  ainsi 
qu'il  failloit  aller  trouver  la  Garonne  et  cheminer 
au  long  de  la  rive  quelque  temps,  qui  estoit  la 
première  eau  qu'on  trouvoit  par  le  chemin. 

Quand  ce  fut  à  l'approche  de  la  rivière,  la  mule 
commence  de  tout  loing  à  sentir  l'air  de  l'eau,  et 
y  tira  tout  droict,  pour  l'ardeur  qu'elle  avoit  de 
boire.  Or  les  endroits  estoient  creux  et  non 
guéables,  et  falloit  que  la  mule,  pour  boire,  se 
jettast  en  l'eau  tout  de  secousse,  dont  la  damoy- 
selle  ne  la  peut  jamais  garder,  car  la  mule  mou- 
roit  d'altération.  Tellement  que  ladicte  damoi- 
selle, estant  surprinse  de  peur,  empeschée  d'ac- 
coustremens,  et  le  lieu  estant  difficille,  tomba  du 
premier  coup  en  l'eau,  dont  le  mary  s'estoit  tenu 
loing  tout  expressément  avec  son  varlet,  pour 
laisser  venir  la  chose  au  poinct  qu'il  avoit  prémé- 
dité; si  bien  qu'avant  que  la  povre  damoiselle 
peust  avoir  secours,  elle  fut  noyée  suffoquée  en 
l'eau. 

Voylà  une  manière  de  se  venger  d'une  femme 
qui  est  un  peu  cruelle  et  inhumaine.  Mais  que 
voulez  vous?  Il  fasche  à  un  mary  d'estre  cocu  en 

II.  i3 

propre  personne.  Et  si  se  songe  que,  s'il  ne  se 
prenoit  qu'à  l'amy,  son  mal  ne  sortiroit  pas  hors 
de  sa  souvenance,  voyant  tousjours  auprès  de  soy 
la  beste  qui  auroit  faict  le  dommage;  et  puis  elle 
seroit  toute  preste  et  appareillée  à  refaire  un 
autre  amy.  Car  une  personne  qui  ha  mal  faict 
une  fois,  si  c'est  mal  faict  que  cela  toutesfois, 
est  tousjours  présumée  mauvaise  en  ce  genre  là 
de  mal  faire. 

Quand  est  de  moy,  je  ne  sçaurois  pas  qu'en 
dire  :  il  n'y  ha  celuy  qui  ne  se  trouve  bien  em- 
pesché  quand  il  y  est.  Par  quoy  j'en  laisse  à  pen- 
ser et  à  faire  à  ceux  à  qui  le  cas  touche. 


SONNET.  99 

Sur  le  discours  des  Nouvelles  Récréations  cl  Joyeux  Devis 
contenus  en  ce  présent  livre. 

SONNET    DE    l'aUTHEUR 

AUX    LECTEURS 


R  çà,  c'est  faict  :  en  avez  vous  assez? 
Mais,  dites  moy,  estes  vous  saoulz  de  rire 
Si  ne  tient  il  pour  le  moins  à  escrire. 
Ces  gais  devis  j'ay  pour  vous  amassez. 

J'ay  jeune  et  vieux  pesle  meslc  entassez  : 
Hay  au  meilleur,  et  me  laissez  le  pire  ; 
Mais  rejectez  chagrin  qui  vous  empire, 
Tant  plus  songeards  en  resvant  ravassez. 

Assez,  assez,  les  siècles  malheureux 
Apporteront  de  tristesse  entour  eux  ; 
Donq  au  bon  temps  prenez  esjouyssance  ; 

Puis,  quand  viendra  malheur  vous  faire  effort. 
Prenez  un  cueur,  mais  quel?  Hardy  et  fort. 
Armé  sans  plus  d'invincible  constance. 

De  l'assignaiion  donnée  par  messire  Itace,  cure  de  Bai- 
gnolet,  à  une  belle  vendeuse  de  naveaux,  et  de  ce  qui 
en  advint. 


ESSiRE  Itace,  curé  de  Baignolet,  com- 
bien qu'il  fût  grand  homme  de  bien, 
docteur  en  théologie,  ergo  il  estoit 
homme,  ergo  naturel  par  argumens  pertinens, 
ergo  aymoit  les  femmes  naturelles  comme  un 
autre,  si  bien  que,  voyant  un  jour  une  belle  ven- 

deuse  de  naveaux,  simple  et  facile  à  toutes  bonnes 
choses  faire,  il  l'arraisonna  un  peu  en  passant, 
luy  demandant  comme  se  portoit  marchandise  et 
si  ses  naveaux  estoient  bons  et  sains,  parce  qu'il 
en  aymoit  fort  le  potaige;  à  ceste  occasion  luy 
monstra  son  Joannes,  auquel  commanda  luy  en- 
seigner son  logis  pour  luy  en  apporter  d'ores  en 
avant,  dont  elle  seroit  bien  payée,  et  reliqua,  car 
il  estoit  charitable  et  davantage  respectif  d'adres- 
ser ses  charitez  et  aumosnes  en  lieu  qui  le  meri- 
toit.  Elle  luy  promet  d'y  aller,  et  Joannes  par 
provision  en  emporte  sa  fourniture,  la  payant  au 
double  par  le  commandement  de  son  maistre. 

La  marchande  de  naveaux  ne  fait  faute  au  pre- 
mier jour  de  passer  par  devant  le  logis  et  deman- 
der si  on  vouloit  des  naveaux  ;  il  luy  fut  dit  qu'elle 
vînt  le  soir  parler  secrètement  à  monsieur,  afin 
de  recevoir  une  libéralité  honneste,  laquelle  four- 
nye  de  la  main  dextre,  il  ne  vouloit  pas,  selon 
que  dict  l'Evangile,  que  la  main  senestre  en  sen- 
tist  rien;  à  l'occasion  de  quoy  il  assignoit  la  nuict 
prochaine.  La  jeune  femme  s'y  accorde. 

Le  curé  demeure  en  bonne  dévotion  sur  le  soir 
l'attendant,  et  commandant  à  Joannes  son  famu- 
lus  de  soy  coucher  de  bonne  heure  en  la  garde 
robe,  et,  s'il  oyoit  d'aventure  quelque  bruit,  de 
ne  s'en  resveiller,  ne  relever,  ne  formaliser  aucu- 

nement.  Cependant  le  bon  Itace  se  pourmene, 
descend,  remonte,  regarde  par  la  fenestre  si  ceste 
marchande  vient  point;  brief  il  est  réduit  en  sem- 
blable agonie  que  Roger  en  l'attente  d'Alcine, 
au  roman  de  Roland  furieux,  Finablement, 
estant  lassé  de  tant  descendre  et  monter  par  son 
escalier,  assis  en  une  chaire  en  sa  chambre,  ayant 
toutesfois  laissé  la  porte  de  son  logis  entr'ou- 
verte  pour  recevoir  la  marchande  sans  en  faire 
oyr  aucun  bruit  aux  voisins  de  peur  de  scandale, 
qui  seroit  plus  grand  procédant  de  sa  qualité  que 
des  autres,  à  cause  de  la  vie  qui  doit  estre  exem- 
plaire, voicy  arriver  la  chalande  qui  monte  droit 
en  haut. 

«  Bon  soir,  monsieur,  dit  elle.  —  Vous  soyez 
la  tresbien  venue,  m'amye,  respondit  il;  vraye- 
ment,  vous  estes  femme  de  promesse  et  de  tenue  »  ; 
et  s'approchant  pour  la  tenir  et  accoller  amou- 
reusement, survint  un  quidam  qui  les  surprend  et 
s'escrie  à  la  femme  :  «  O  meschante  !  je  me  dou- 
tois  bien  que  tu  allois  en  quelque  mauvais  lieu 
quand  tu  te  robbois  ainsi  sur  la  brune.  »  Et,  ce 
disant,  avec  un  gros  baston  et  à  tour  de  bras, 
commença  à  ruer  sus  sa  drapperie  ,  quand  le 
bon  Itace  s'y  oppose  et  se  met  entre  deux,  di- 
sant :  «  Holà!  tout  beau!  »  et  tout  ce  qui  luy 
pouvoit  venir    en    la   teste   et    en   la    bouche , 

comme  à  personne  bien  estonnée  du  basteau, 
«  Comment,  monsieur,  réplique  l'homme,  su- 
bornez vous  ainsi  les  femmes  mariées,  que  vous 
faictes  venir  de  nuict  en  vostre  logis?  Et  vous 
preschez  que  qui  veut  mal  faire  suit  les  ténèbres 
et  fuit  la  lumière!  »  La  femme  alors  luy  dit  : 
«Mon  mary!  mon  amy!  vous  n'entendez  pas 
nostre  cas  :  le  bon  seigneur  que  voicy,  adverty 
de  nostre  pauvreté  honteuse,  m'a  fait  dire  par  ses 
gens  qu'il  nous  vouloit  faire  une  libéralité,  mais 
qu'il  n'en  pretendoit  aucune  vaine  gloire  et  ne 
vouloit  qu'elle  fust  veue  ne  sceue.  Et,  pour  ce 
que  nous  couchons  mal,  en  faveur  de  lignée  et 
génération  il  s'est  résolu  de  nous  donner  son  lict, 
que  vous  voyez  bel  et  bon,  à  la  charge  seulement 
de  prier  Dieu  pour  luy,  chose  qu'il  ne  pouvoit 
bonnement  exécuter  qu'à  telle  heure  pour  les 
raisons  que  dessus.  Pour  ce,  mon  mary,  passez 
votre  colère,  et,  au  lieu  de  faire  ainsi  l'Olybrius, 
remerciez  messire  Itace.  » 

Adonc  se  print  le  mary  à  s'excuser  grandement 
du  péché  d'ire  envers  son  bon  curé  et  confesseur, 
luy  en  demandant  pardon  et  mercy.  Geste  bonne 
et  subtile  invention  de  femme  resjouit  aucune- 
ment messire  Itace,  lequel  estoit  en  voye  d'estre 
testonné  par  ledict  mary  irrité  et  en  danger  d'estre 
scandalisé  des  voisins,  chose  qui  eust  esté  gran- 

dément  énorme  pour  un  homme  de  son  estât.  Le 
mary,  avec  fort  gracieuses  paroles  de  remercie- 
ment, tire  le  lict  de  plume  en  la  place,  sans  ou- 
blier les  draps  mesmes,  qui  y  estoient  tout  blancs, 
attendant  l'escarmouche.  Il  monte  après,  deffait 
le  beau  pavillon  de  sarges  de  diverses  couleurs 
qui  y  estoit,  print  sa  charge  du  plus  lourd  far- 
deaux, et  sa  femme  du  reste,  avec  treshumbles 
actions  de  grâces. 

Eux  ainsi  départis,  messire  Itace,  non  trop 
content,  tant  de  la  proye  qui  luy  estoit  si  facile- 
ment eschappée  que  du  butin  qu'on  luy  avoit  en- 
levé, appelle  Joannes,  qui  avoit  assez  ouy  le  bruit 
et  entendu  la  pluspart  du  jeu,  auquel  dit  de  mine 
fort  faschée  :  «  Aga,  famule,  le  villain,  comme  il 
a  emboué  ma  paillace  de  ses  piedzl  Au  moins  s'il 
eust  osté  ses  souliers  avant  que  monter  sur  mon 
lict!  »  Le  Joannes,  voulant  d'une  part  consoler 
son  maistre,  et  d'autre  part  estant  fasché  qu'il 
n'avoit  eu  sa  part  au  butin,  luy  dit  :  «  Domine, 
vous  sçavez  le  bon  vieil  latin  : 

Rustica  progenies  nescit  habere  modum, 

c'est  à  dire  : 

Oignez  vilain,  il  vous  poindra. 

Si  vous  m'eussiez  appelle  quand  les  souillons  sont 


Io8  NOUVELLE    XCII. 

venus  céans,  je  les  eusse  chassez  à  coups  de  bas- 
ton,  et  ne  seriez  maintenant  fasché  de  veoir  vostre 
chambre  desgarnie  sans  l'aide  de  sergens.  » 

Des  moyens  qu'un  plaisantin  donna  à  son  roy  afin  de 
recouvrer  argent  proniptemeni. 


.€~>)yt3Uis  que  Triboulet  a  eu  crédit  es  meil- 
p^'A^t  Ifiures  compaignies,  et  que  ses  face- 
,^-==^^1'^^ ties  tiennent  lieu  en  ce  présent  livre, 
il  nous  a  semblé  bon  de  luy  donner  pour  com- 
pagnon un  certain  plaisant  des  mieux  nourris  en 
la  court  de  son  roy;  et,  pour  ce  qu'il  le  voyoit 
en  perplexité  de  recouvrer  argent  pour  subvenir 
à  ses  guerres,  luy  ouvrit  deux  moyens,  dont  peu 
d'autres  que  hiy  se  fussent  advisez.  «  L'un,  dit  il. 
Sire,  est  de  faire  vostre  office  alternatif,  comme 
vous  en  avez  faict  beaucoup  en  vostre  royaume. 
Ce  faisant,  je  vous  en  ferai  toucher  deux  millions 
d'or  et  plus.  » 

Je  VOUS  laisse  à  penser  si  le  roy  et  les  seigneurs 
qui  y  assistoient  rirent  de  ce  premier  moyen,  les- 
quelz,  pensant  mettre  ce  fol  en  sa  haute  game, 
luy  demandèrent  :  «  Et  bien  !  maistre  fol,  est  ce 
tout  ce  que  tu  sçais  de  moyens  propres  à  recou- 
vrer finances?  —  Non,  non,  respond  le  fol  se 
présentant  au  roy,  j'en  sçay  bien  un  autre  aussi 
bon  et  meilleur  :  c'est  de  commander  par  un  edit 
que  tous  les  lictz  des  moines  soyent  venduz  par 
tous  les  pays  de  vostre  obéissance,  et  les  deniers 
apportez  es  coffres  de  vostre  espargne.  »  Sur 
quoy  le  roy  luy  demanda  en  riant  :  «  Où  couche- 
roient  les  pauvres  moines  quand  on  leur  auroit 
osté  leurs  lictz?  —  Avec  nonnains.  — Voire  mais, 
répliqua  le  roy,  il  y  a  beaucoup  plus  de  moines 
que  de  nonnains.  »  Adonc  le  compagnon  eut  sa 
response  toute  preste,  et  fust  qu'une  nonnain  en 
logeroit  bien  une  demy  douzaine  pour  le  moins. 
«  Et  croyez,  disoit  ce  fol,  qu'à  cette  fin  les  roys 
vos  prédécesseurs,  et  autres  princes,  ont  fait  bas- 
tir  en  beaucoup  de  villes  les  couvens  des  reli- 
gieux vis  à  vis  de  ceux  des  religieuses.  » 

NOUVELLE  XCIII 


D'un  larron  qui  eust  envie  de  desrober  la  vache 
de  son  voisin. 


'n  certain  accoustumé  larron,  ayant 
.envye  de  desrober  la  vache  de  son  voi- 
isin,  se  levé  de  grand  matin,  devant  le 
jour,  et,  estant  entré  en  l'estable  de  la  vache, 
l'emmené,  faisant  semblant  de  courir  après  elle. 
A  tel  bruit  le  voisin  s'estant  esveillé,  et  ayant  mis 
la  teste  à  la  fenestre  :  «  Voisin,  dit  ce  larron,  ve- 
nez moy  aider  à  prendre  ma  vache,  qui  est  entrée 
en  vostre  cour,  pour  avoir  mal  fermé  vostre 
huis.  »  Après  que  ce  voisin  luy  eut  aydé  à  ce 
faire,  il  luy  persuada  d'aller  au  marché  avec  luy  : 
car,  demourant  en  la  maison,  il  se  fust  apperceu 
du  larrecin. 

En  chemin,  comme  le  jour  s'esclaircissoit,  ce 
pauvre  homme,  recognoissant  sa  vache,  luy  dit  : 
«  Mon  voisin,  voilà  une  vache  qui  ressemble  fort 
à  la  mienne.  —  Il  est  vray,  dit  il,  et  voilà  pour- 

quoy  je  la  meine  vendre,  pource  que  tous  les 
jours  vostre  femme  et  la  mienne  s'en  débattent, 
ne  sçachans  laquelle  choisir.  » 

Sur  ces  propos,  ils  arrivèrent  au  marché;  alors 
le  larron,  de  peur  d'estre  descouvert,  fait  sem- 
blant d'avoir  affaire  parmy  la  ville,  et  prie  son  dict 
voisin  de  vendre  ceste  vache  le  plus  qu'il  pour- 
roit,  luy  promettant  le  vin.  Le  voisin  donc  la  vend 
et  puis  luy  apporte  l'argent.  Sur  cela  s'en  vont 
droict  à  la  taverne,  selon  la  promesse  qui  avoit 
esté  faicte;  mais,  après  y  avoir  bien  repeu,  le 
larron  trouve  moyen  d'évader,  laissant  l'autre 
pour  les  gaiges. 

De  là  s'en  vint  à  Paris,  et  là  se  trouvant,  une 
fois  entr'autres,  en  une  place  du  marché  où  il  y 
avoit  force  asnes  attachez,  selon  la  coustume,  à 
quelques  fers  tenans  aux  murailles,  voyant  que 
toutes  les  places  estoient  remplies,  ayant  choisi  le 
plus  beau,  monte  dessus,  et,  se  promenant  par  le 
marché,  le  vendit  tresbien  à  un  incongneu,  le- 
quel achepteur,  ne  trouvant  place  vuyde  que  celle 
dont  il  avoit  esté  osté,  le  rattache  au  lieu  mesme. 
Qui  fut  cause  que  celuy  qui  estoit  le  vray  maistre 
de  l'asne,  et  auquel  on  l'avoit  desrobé,  le  voulant 
puis  après  détacher  pour  l'emmener,  grosse  que- 
relle survint  entre  luy  et  l'achepteur,  tellement 
qu'il  en  fallut  venir  aux  mains. 

Or,  le  larron  qui  l'avoit  vendu,  estant  parmy 
la  foule  et  voyant  ce  passe  temps,  mesmement 
que  l'achepteur  estoit  par  terre,  chargé  de  coups 
de  poing,  ne  se  peut  tenir  de  dire  :  «  Plaudez, 
plaudez  moy  hardiment  ce  larron  d'asnes!  »  Ce 
qu'oyant  ce  pauvre  homme,  qui  estoit  en  tel  estât 
et  ne  demandoit  pas  mieux  que  de  rencontrer  son 
vendeur,  l'ayant  recongneu  à  la  parolle  :  «  Voilà, 
dit  il,  celuy  qui  me  l'a  vendu,  )>  Sur  ce  propos  il 
fut  empoigné,  et,  toutes  les  susdictes  choses  avé- 
rées par  sa  confession,  fut  exécuté  par  justice, 
comme  il  meritoit. 

D'un  pauvre  homme  de  village  qui  trouva  son  asnc,  qu'il 
avoit  csgare,  par  le  moyen  d'un  cUstairc  qu'un  médecin 
luy  avoit  baillé. 


S  paysjde  Bourbonnois,   où  croissent 


m  i/iœ^'-^mes  belles  oreilles,  fut  jadis  un  méde- 
cin tresfameux,   lequel,   pour   toutes 
médecines,  avoit  accoustumé  bailler  à  ses  patiens 

des  clisteres,  dont  de  bonheur  il  faisoit  plusieurs 
belles  cures;  et  pource  en  estoit  il  plus  estimé,  en 
manière  qu'il  n'y  avoit  enfant  de  bonne  mère 
qui  ne  s'addressast  à  luy  en  sa  maladie.  Advint 
qu'au  mesme  temps  un  pauvre  homme  de  village 
avoit  esgaré  son  asne  par  les  champs,  dont  il 
estoit  fort  troublé;  et,  ainsi  qu'il  alloit  par  les 
destroictz  querant  cest  asne,  il  rencontra  en  son 
chemin  une  bonne  vieille  femme,  qui  luy  deman- 
da qu'il  avoit  à  se  tourmenter  ainsi;  à  laquelle  il 
feit  responce  qu'il  avoit  perdu  son  asne,  et  qu'il 
en  estoit  si  fort  courroucé  qu'il  en  perdoit  le 
boire  et  le  manger.  Alors  la  vieille  luy  enseigna 
la  maison  de  ce  médecin,  auquel  elle  l'envoya 
seurement,  l'advertissant  que  de  toutes  choses 
perdues  il  en  disoit  certaines  nouvelles  sans  faute, 
dont  le  bon  homme  fut  tresaise;  et,  pource,  print 
son  chemin  vers  ledit  médecin. 

Et  quand  il  fut  en  son  logis,  il  veit  tant  de 
gens  à  l'entour  de  luy,  qui  l'empeschoient  d'ap- 
procher, qu'il  fut  fort  ennuyé,  et,  pource,  il  com- 
mença à  crier  :  «  Helas!  monsieur,  pour  Dieu, 
rendez  moy  mon  asne  !  C'est  toute  ma  vie  ;  je  vous 
prie,  ne  le  cachez  point.  On  m'ha  dict  que  vous 
l'avez  ou  me  l'enseignez.  »  Et  reïtera  telles  pa- 
rolles  par  plusieurs  fois,  criant  tousjours  plus 
hault,  dont  le  médecin  fut  ennuyé.  Et,  pource, 

le  regarda  en  face,  et,  cuydant  qu'il  fust  hors  de 
son  entendement,  il  commanda  à  ses  serviteurs 
qu'ilz  luy  baillassent  un  clistaire,  ce  qui  fut  tost 
faict. 

Puis  le  pauvre  homme  sortit  de  leans,  espérant 
trouver  son  asne  en  sa  maison;  et,  quand  il  fut  à 
my  chemin,  il  fut  pressé  de  vuyder  son  clistaire, 
et,  pource,  incontinent  se  retira  dedans  une  pe- 
tite masure,  où  il  opéra  tresbien;  et,  ainsi  qu'il 
estoit  en  telz  affaires,  il  entendit  la  voix  de  son 
asne,  qui  hannissoit  parmy  les  champs,  dont  le 
pauvre  homme  fut  tresjoyeux,  et  n'eut  pas  le 
loysir  de  lever  ses  chausses  pour  courir  après  son 
asne,  lequel  recouvert,  il  feit  grande  feste,  et 
puis  monta  dessus  et  s'en  retourna  en  la  ville  bien 
vistement  pour  remercier  le  médecin. 

Et,  cependant,  par  les  chemins  publioit  le  grand 
sçavoir  et  prudence  de  sondit  médecin,  et  com- 
ment, par  son  moyen,  il  avoit  retrouvé  son  asne, 
dont  le  médecin  fut  encores  prisé  davantage  et 
plus  estimé  que  jamais  n'avoit  esté. 

D'un  superstitieux  médecin  qui  ne  voulait  rire  avec  sa 
femme  sinon  quand  il  plouvoit,  et  de  la  bonne  fortune 
de  ladicte  femme  après  son  trespas. 


)]  ^^^  N  la  ville  de  Paris  est  recentement  ad- 
i^^venu  qu'un   médecin  se  fonda  telle- 


1^3^=^^^  ment  en  raisons  superstitieuses  jouxte 
la  quinte  essence,  qui  estoit  par  astrologie  que 
rire  et  prendre  le  déduit  avecques  sa  femme  en 
temps  sec  luy  fust  trescontraire,  et  pource  il  s'en 
abstenoit  totalement;  et  encore,  quand  il  véoit 
le  temps  humide,  observoit  il  le  cours  de  la  lune, 
ce  qui  ne  plaisoit  gueres  à  sa  femme,  laquelle 
souvent  le  requeroit  du  déduit,  et,  par  nécessité 
qu'elle  avoit,  s'efforçoit  à  le  faire  joindre;  mais 
elle  ne  gaignoit  gueres,  et,  pour  toute  resolution, 
il  luy  donnoit  à  entendre  que  le  temps  n'estoit 
disposé,  et  que  telle  chose  luy  seroit  plus  nuysible 
qu'à  son  profit.  Ainsi  rapaisoit  sa  pauvre  femme 
à  rien  ne  faire. 

Advint  que  familièrement  la  médecine  compta 
son  affaire  à  une  sienne  voisine,  laquelle  luy  con- 
seilla qu'incontinent  qu'elle  seroit  couchée  elle 
fist  porter  trois  ou  quatre  seaux  d'eau  en  son  gre- 
nier, et  les  fîst  verser  en  un  bassin  de  plomb  qui 
estoit  jouxte  la  fenestre  dudict  grenier,  et  servoit 
à  recevoir  les  eaux  des  esgoutz  de  la  pluie  pour 
la  faire  distiller  par  un  tuyau  ou  canal  de  plomb 
jusques  au  bas  de  la  court,  ainsi  que  l'on  a  ac- 
coustumé  faire  aux  bonnes  maisons;  et  dit  la  voi- 
sine qu'incontinent  qu'elle  oûyroit  le  bruit  de 
ladite  eaue,  qu'elle  en  advertist  son  mary.  Ce  que 
la  bonne  dame  médecine  feit  tresvolentiers;  et, 
combien  que  la  journée  eust  esté  chauldeet  sèche, 
neantmoins  elle  exécuta  son  entreprise. 

Et  quand  tous  deux  furent  couchez  en  leur 
lict,  la  chambrière,  instruicte,  laisse  peu  à  peu  de- 
couUer  l'eaue  par  ledict  canal,  ce  qui  rendoit 
bruit,  auquel  la  dame  esveilla  son  médecin,  le 
conviant  à  faire  le  deduict;  ce  que  le  médecin 
exécuta  à  son  pouvoir,  non  toutesfois  qu'il  ne 
fust  esbahy  comment  le  temps  estoit  si  tost  chan- 
gé. La  dame  continua  par  aucuns  jours  à  telle 
subtilité,  dont  elle  se  trouva  bien  aise. 

Depuis  advint  que  le  médecin  mourut,  et 
pource  que  ladite  dame  estoit  une  tresbelle  femme, 
jeune  et  riche,  plusieurs  la  demandoient  en  ma- 

riage;  mais  oncques  ne  voulut  accorder  à  aucun, 
tant  riche  fust  il,  qu'elle  n'eust  parlé  h  luy.  De 
médecins  elle  n'eut  plus  cure,  et  demandoit  aux 
autres  s'ils  se  congnoissoyent  aux  estoilles  et  h  la 
lune;  et  plusieurs  d'iceux,  ignorans  du  faict,  luy 
respondoyent  qu'ils  en  avoient  fort  bien  apris  tout 
ce  qu'il  en  falloit  sçavoir,  lesquelz  pour  cela  elle 
esconduysoit. 

Advint  qu'un  bon  compagnon,  assez  lourdaut, 
luy  demanda  s'elle  le  vouloit  pour  mary;  et  ainsi 
qu'ils  devisoient  joyeusement,  elle  l'interrogea 
s'il  se  congnoissoit  aux  estoilles;  lequel  feit  res- 
ponce  qu'il  ne  se  congnoissoit  au  soleil,  ny  aux 
estoilles,  n'a  la  lune,  et  ne  sçavoit  quand  il  se 
failloit  aller  coucher,  sinon  quand  il  ne  véoit  plus 
goutte.  Cette  parolle  plut  à  la  dame,  et  pource 
elle  le  print  à  mary,  dont  elle  fut  tresbien  labou- 
rée et  à  profit,  et  se  vanta  depuis  qu'elle  avoit 
trop  de  ce  qu'elle  avoit  eu  trop  peu  auparavant. 

NOUVELLE    XCVI 


D'un  bon  compaignon  hollandois  qui  fit  courir  après  luy 
un  cordouannier  qui  luy  avoit  chaussé  des  botines. 


[^;E  ne  sera  chose  hors  de  propos  de  re- 
''r^  citer  icy  l'habilité  d'un  bon  compai- 
^C^^^v^gnon  se  promenant  parmy  une  assez 
bonne  ville  de  Hollande,  lequel  entré  en  la  bou- 
tique d'un  cordouannier,  le  maistre  luy  demande 
s'il  y  a  quelque  chose  qui  luy  duise.  Or,  l'ayant 
apperceu  jetter  la  veue  sur  des  botines  qui  es- 
toient  là  pendues,  luy  demande  s'il  avoit  envie 
d'en  avoir  une  paire.  Quant  il  eut  respondu  et 
dit  ouy,  il  luy  choisit  celles  qui  luy  sembloient 
le  mieux  venir  à  ses  jambes,  et  les  luy  chaussa. 
Quant  il  les  eut,  il  se  feit  aussi  essayer  des  sou- 
liers, lesquelz  luy  semblèrent  venir  bien  à  ses 
piedz  comme  les  botines  à  ses  jambes. 

Après  cecy,  au  lieu  de  faire  marché  et  de 
payer,  il  vint  à  demander  au  cordouannier  par 
manière  de  jaserie  :   «  Dittes  moy,   par  vostre 

foy,  ne  vous  advint  il  jamais  que  quelqu'un  que 
vous  auriez  si  bien  equippé  pour  courir  s'en  soyt 
fuy  sans  payer?  —  Jamais,  dit  il.  —  Et  si  d'ad- 
venture  il  advenoit,  que  feriez  vous?  —  Je  cour- 
rois  après,  dit  le  cordouannier.  —  Dittes  vous 
cecy  à  bon  escient?  —  Je  le  dy  en  vérité,  et  ne 
ferois  point  autrement,  respondit  le  gentil  cor- 
douannier. —  Il  en  faut  veoir  l'expérience,  dit 
l'autre.  Or  sus,  je  me  mettray  le  premier  à  courir; 
courez  après  moy.  »  Et  sur  cecy  commença  à  fuir 
tant  qu'il  peut. 

Alors  le  cordouannier  de  courir  après  et  de 
crier  :  «  Arrestez  le  larron  !  arrestez  le  larron  !  » 
Mais  l'autre,  voyant  qu'on  sortoit  des  maisons, 
et  de  peur  qu'il  avoit  qu'on  ne  meit  la  main  sur 
luy,  faisant  bonne  mine  comme  celuy  qui  ne  fai- 
soit  cecy  que  pour  son  passe  temps  :  «  Que  per- 
sonne, dit  il,  ne  m'arreste,  car  il  y  a  grosse  gai- 
geure.  »  Ainsi  s'en  revint  le  cordouannier,  gran- 
dement fasché  d'avoir  perdu  son  temps,  son  ar- 
gent et  sa  peine,  car  l'autre  avoit  gaigné  le  prix 
quant  à  courir. 

Or,  combien  qu'en  ce  joyeux  deviz  il  soit  usé 
de  ce  mot  hotines,  si  est  ce  qu'il  ne  faut  pas  en- 
tendre des  botines  faictes  à  la  façon  des  mo- 
dernes nostres,  puis  qu'elles  se  mettent  en  des 
souliers. 

NOUVELLE  XCVII 


De  l'cscoUer  qui  feuilleta  tous  ses  livres  pour  sçavoir  que 
signifioient  ramon,  ramonner,  hart,  sur  peine  de  la 
hart,  etc. 


In  meschant  mot,  hart,  fort  renommé 
p.  et  presché  en  France  en  temps  de 
^^paix,  avoit  autresfois  fasché  un  jeune 
escolier  de  ce  qu'il  n'en  pouvoit  rendre  l'inter- 
prétation à  ceux  qui  luy  demandoient,  encore 
qu'il  l'eust  demandé  mille  fois  aux  clercs  de  son 
village;  mais  c'estoit  un  mot  plus  que  hébreu 
pour  eux.  De  quoy  plus  qu'auparavant  irrité, 
l'escollier  n'espargna  frère  Calepiniis  aucius  et  re- 
cognitus,  Corniicopiœ,  Cathoîicon  magnum  et  par- 
vum,  où  il  ne  cherchast;  mais  pour  néant,  car  il 
n'y  estoit  pas.  Toutesfois,  après  qu'il  eut  bien 
ruminé  à  part  luy,  il  se  souvint  qu'environ  dix 
ans  auparavant,  une  chambrière  qui  se  disoit  Pi- 
carde, combien  qu'elle  fust  de  Normandie,  luy 
apprint  que  c'estoit  un  soir  qu'il  estoit  à  Paris, 

sans  y  penser,  faisant  collation  d'une  bourrée  de- 
vant qu'aller  au  lict,  et  de  laquelle  il  avoit  aprins, 
un  peu  auparavant,  que  ramon  estoit  un  balay,  et 
ramonner  balier,  en  la  chansonnette  : 

Ramonnez  moy  ma  cheminée, 

«  Hart,  doncques,  disoit  il,  en  discourant  à  part 
luy,  est  le  lien  d'un  fagot  ou  d'une  bourrée  à 
Paris,  qu'on  appelle  une  riotte  en  mon  benoist 
pais;  parquoy  j'entens  que,  quant  on  crie  :  «  De 
«  par  le  roy,  sur  peine  de  la  hartl  »  (hart  est  fœmi- 
nini  generis),  vault  autant  à  dire  que  sur  peine 
de  la  corde,  jadis  qu'on  s'aydoit  des  branches  des 
arbres  pour  espargner  le  chanvre.  » 

Ainsi  s'acquitta  de  sa  promesse  le  gentil  esco- 
lier,  ayant  leu  ce  qui  est  escript  en  une  epistre  de 
Clément  Marot  au  roy,  que  sentir  la  hart  vault 
autant  à  dire  que  chatouilleux  de  la  gorge  : 

Ainsi  s'en  va,  chatouilleux  de   a  gorge, 
Ledit  valet,  monté  comme  un  sainct  George. 

NOUVELLE   XCVIII 

De  Triboulct,  fol  du  roy  Françoys  premier,  et  de  ses 
facétieux  actes. 


^^M  E  defunct  roy  François  premier  du  nom 
'tÎ  *i§^Ê{'^^^  Dieu  absolve!)  fut  tresvertueux 
V&^'JM  prince  et  magnanime,  lequel  nourris- 
soit  un  pauvre  idiot  pour  aucunes  fois  en  avoir 
quelque  esbatement,  après  son  travail  es  affaires 
du  royaume  de  France,  et  le  faisoit  voulontiers 
marcher  devant  luy  quand  il  chevauchoit  par  les 
chemins.  Advint  quelque  jour,  ainsi  que  Tribou- 
let  marchoit  devant  le  roy,  devisant  tousjours  de 
quelque  sornette  emmanchée  au  bout  d'un  baston, 
son  cheval  feit  six  ou  huict  pets,  dont  Triboulet 
fut  fort  courroucé;  et  pour  ce  il  descendit  incon- 
tinent de  la  selle  de  son  cheval,  et  prend  la  selle 
sur  son  dos,  et  dit  au  roy  :  «  Cousin,  vous  m'a- 
vez ce  jour  d'huy  baillé  le  plus  meschant  cheval 
qui  fut  oncques.  C'est  un  yvrogne;  après  qu'il  a 
bien  beu,  il  ne  fait  que  peter.  Par  Dieu  !  il  ira  à 

pied.  Ha!  ha!  il  a  peté  devant  le  roy!  »  Et  de  sa 
massue  frappoit  son  cheval,  et  luy  estoit  tous] ours 
chargé  de  la  selle.  Ainsi  feit  environ  demye  lieue 
à  pied. 

Une  autre  fois  advint  que  le  roy  entra  en  sa 
Sainte  Chapelle,  à  Paris,  pour  ouyr  vespres,  et  Tri- 
boulet  le  suivoit  ;  et  d'entrée  il  veid  le  plus  grand 
silence  leans  qu'il  estoit  possible.  Peu  de  temps 
après,  l'evesque  commença  «Deiis  in  adjutorium» 
assez  bellement;  et  incontinent  après  tous  les 
chantres  respondirent  en  musique,  en  sorte  que 
l'on  n'eust  pas  ouy  tonner  leans.  Alors  Triboulet 
se  leva  de  son  siège  et  s'en  alla  droict  à  l'evesque, 
qui  avoit  commencé  l'office,  et  à  grands  coups 
de  poing  il  lorgnoit  dessus  luy.  Quand  le  roy 
l'eut  apperceu,  il  l'appella  et  luy  demanda  pour- 
quoy  il  frappoit  cet  homme  de  bien;  et  il  dit  : 
«  Da,  da,  mon  cousin,  quand  nous  sommes  en- 
trez céans,  il  n'y  avoit  point  de  bruit,  et  cestuy  cy 
a  commencé  la  noyse.  C'est  doncques  luy  qu'il 
faut  punir.  » 

Une  autrefois ,  Triboulet  vendit  son  cheval 
pour  avoir  du  foin;  autrefois  vendoit  son  foin 
pour  avoir  une  massue.  Et  ainsi  vescut  tousjours 
foUiant  jusques  à  la  mort,  qui  fut  bien  regrettée, 
car  on  dit  qu'il  estoit  plus  heureux  que  sage. 

NOUVELLE  XCIV 


Des  deux  playdans  qui  furent  plumez  à  propos  par 
leurs  advocatz. 


N  païsan  assez  résolu  en  ses  affaires, 
•  s'estant  advisé,  en  mengeant  ses  choux, 
idu  tort  et  dommage  que  luy  faisoit  un 
sien  voysin,  le  meit  en  procès  en  la  court,  et,  par 
l'advis  d'aucuns  siens  amys,  choisit  un  advocat, 
lequel  il  pria  vouloir  prendre  sa  cause  en  main , 
ce  qu'il  accepta.  Au  bout  de  deux  heures  après 
vient  la  partie  adverse,  qui  estoit  un  homme  riche, 
et  le  prie  semblablement  d'estre  son  advocat  en 
ceste  mesme  cause,  ce  qu^il  accepta  aussi. 

Le  jour  approchant  que  la  cause  se  devoit  plai- 
der, le  païsan  s'en  vint  à  son  advocat,  duquel  il 
se  pensoit  asseuré  qu'il  ne  fauldroit  à  ce  qu'il 
luy  avoit  promis,  et  ce  pour  l'advertir  de  se  tenir 
prest  à  plaider  le  lendemain,  dont  il  fut  aucune- 
ment honteux,  attendu  la  charge  qu'il  avoit  prise 
pour  sa  partie  adverse.  Toutesfois,  pour  conten- 

ter  le  païsan,  il  luy  remonstra  et  feit  accroire 
qu'il  ne  luy  avoit  promis  s'employer  pour  luy,  et, 
pour  mieux  se  descharger,  luy  disoit  :  «  Mon 
amy,  l'autre  fois  que  vous  vîntes,  je  ne  vous  dis 
rien,  pour  raison  des  empeschemens  que  j'avois; 
maintenant,  je  vous  advertis  que  je  ne  puis  estre 
vostre  advocat,  estant  celuy  de  vostre  partie  ad- 
verse; mais  je  vous  bailleray  lettres  addressantes 
à  un  homme  de  bien  qui  defîendra  vostre  cause. 
Alors,  mettant  la  main  à  la  plume,  escripvit  à 
l'autre  advocat  ce  qui  s'ensuit  :  «  Deux  chappons 
gras  sont  venuz  entre  mes  mains,  desquelz  ayant 
choisy  le  meilleur  et  le  plus  gras,  je  vous  envoyé 
l'autre.  »  Puis  sous  secret  estoit  escript  :  «  Plumez 
de  vostre  costé,  et  je  plumeray  du  mien.  » 

Geste  lettre,  ainsi  expédiée,  fut  baillée  par  le 
susdit  advocat  à  ce  païsan,  lequel,  ne  s'asseurant 
mieux  de  celuy  à  qui  il  devoit  porter  les  recom.- 
mandations  que  à  l'advocat  qui  les  envoyoit , 
s'enhardit  de  les  ouvrir;  et,  icelles  leues,  après 
avoir  longtemps  playdé  sans  avoir  rien  avancé,  et 
se  voyant  deceu  par  les  trop  grandes  faveurs  et 
authoritez  de  sa  partie,  délibéra  d'appoincter  avec 
luy,  ayant  esté  par  plusieurs  fois  solicité  de  ce 
faire  par  ses  amys  propres. 

NOUVELLE  C. 


Des  joyeux  propos  que  tenoit  ccluy  qu'on  menait  pendre 
au  gibbet  de  Montfaucon. 


In  bon  vault  rien,  ayant  par  ses  meri- 
,tes  esté  monté  de  reculon  jusques  au 
s^jbout  d'une  eschelle  pour  descendre 
par  une  corde,  disent  les  bons  compaignons, 
faisoit  là  merveilles  de  prescher,  durant  lequel 
sermon  le  maistre  des  hautes  œuvres,  affûtant  son 
cas,  passoit  souvent  la  main  soubs  et  autour  la 
gorge  dudit  prescheur,  tant  qu'à  la  fin  il  le  vous 
regarde.  «  Hé!  maistre,  mon  amy,  dit  il,  ne  me 
passe  plus  là  la  main  :  je  suis  plus  chatouilleux  de 
la  gorge  que  tu  ne  penses.  Tu  me  feras  rire;  et 
puis  que  ^diront  les  gens?  Que  je  suis  mauvais 
chrestien  et  que  je  me  mocque  de  justice.  » 

Puis,  sentant  l'heure  approcher  qu'il  debvoit 
faire  le  guet  à  Montfaulcon,  et  que  pource  il 
passoit  par  la  porte  de  la  ville,  il  se  print  à  hu- 
cher  à  pleine  teste  le  portier  par  plusieurs  fois, 

lequel  l'entendit  bien  dez  la  première;  mais,  à 
cause  qu'il  se  sentoit  autant  ou  plus  chatouilleux 
de  la  gorge  que  celuy  qu'on  menoit  pendre,  se 
remue  bel  et  beau  de  là,  en  lieu  de  venir  parler  à 
cet  homme,  de  peur  qu'il  ne  l'encusast  à  la  jus- 
tice, comme  telles  gens  disent  plus  aucunes  fois 
qu'on  ne  leur  demande.  Ainsi  s'adresse  à  la  parfîn 
ce  pauvre  altéré  à  son  confesseur,  et  luy  dit  : 
«  Mon  père,  je  vous  prie  dire  au  portier  qu'il  ne 
laisse  hardiment  de  fermer  la  porte  de  bonne 
heure,  car  je  n'ay  pas  délibéré  de  retourner  au- 
jourd'huy  coucher  à  Paris.  )> 

Et  comme  son  confesseur,  entre  autres  conso- 
lations, luy  disoit  :  «  Mon  amy,  en  ce  monde  n'y 
a  rien  que  peines  et  ennuys  ;  tu  es  heureux  de 
sortir  aujourd'huy  hors  tant  de  misères.  —  Ha! 
ha!  frère,  dit  il,  pleust  à  Dieu  que  fussiez  en  ma 
place  pour  jouir  tost  de  l'heur  que  me  preschez  !  » 

Le  pater  ne  faisoit  semblant  d'entendre  cela,  et, 
passant  outre,  luy  disoit  :  «  Pren  courage,  mon 
amy;  quelques  maux  que  tu  ayes  faictz,  demande 
pardon  à  Dieu  de  bon  cœur  :  tout  te  sera  par- 
donné, et  iras  aujourd'huy  soupper  là  haut  en  pa- 
radis avec  les  anges,  etc.  —  Soupper  aujourd'huy 
en  paradis,  beau  père!  ce  seroit  beaucoup  si  j'y 
pouvois  estre  demain  à  disner;  et,  pource  qu'un 
homme  se  fasche  fort  par  les  chemins  quand  il  est 

seul,  je  vous  prie,  venez  moy  tenir  compagnie 
jusques  là.  Faites  moy  cest  œuvre  de  charité,  et 
mesmement  si  sçavez  le  chemin.  » 

Plusieurs  autres  petitz  deviz  faisoit  le  gentil 
fallût ,  lesquelz  seroient  trop  longs  à  reciter. 


NOUVELLE  CI 

Du  souhait  que  fcit  un  certain  conseiller  du  roy  Françoys 
premier  du  noni. 


y  P?i%y  N  conseiller  du  roy  François  premier 
Ml>ir'4'âde  ce  nom,  homme  qui  avoit  l'esprit 
<^^!^73^^ naturellement  fertil  de  facéties,  s'es- 
tant  trouvé  un  jour  qu'on  tenoit  propos  au  roy 
des  moyens  qu'il  debvoit  choisir  pour  faire  teste 
à  l'empereur,  qu'on  disoit  venir  avec  grandes  for- 
ces, et  ayant  ouy  l'un  souhaiter  au  roy  tant  de 
nombre  de  bons  Guascons,  l'autre  tel  nombre  de 
lansquenetz,  les  autres  faisans  quelque  autre  bon 
souhait  :  «  Sire,  dit  il,  puis  que  il  est  question  de 
souhaitter,  je  feray  aussi,  s'il  vous  plaist,  mon 

souhait;  mais  je  souhaitterois une cliose  à  laquelle 
il  ne  vous  faudroit  faire  aucune  despense,  au  lieu 
que  ce  qu'ils  ont  icy  souhaitté  vous  cousteroit 
beaucoup.  »  Le  roy  luy  ayant  demandé  quelle  es- 
toit  cette  chose ,  respondant  d'une  promptitude 
d'esprit  :  «  Sire,  dit  il,  je  souhaitterois  seulement 
de  devenir  diable  pour  l'espace  d'un  quart  d'heure. 
—  Et  que  feriez  vous?  dit  le  roy.  —  Je  m'en 
irois  droit  rompre  le  col  à  l'empereur.  —  Vraye- 
ment,  dit  le  roy,  vous  estes  un  grand  fol  de  dire 
cela,  comme  s'il  n'y  avoit  pas  de  l'eau  benoiste 
au  pais  de  l'empereur  comme  au  mien  pour  faire 
fuir  les  diables.  »  Alors,  comme  bien  délibéré  de 
faire  rire  le  roy,  il  répliqua  :  «  Sire,  vous  me  par- 
donnerez, s'il  vous  plaist;  je  croy  bien  que,  si 
c'estoit  quelque  jeune  diable  qui  n'entendist  pas 
bien  son  mestier,  il  s'enfuyroit;  mais  un  diable  tel 
que  je  m'estime  ne  s'enfuyroit  pas.  » 

Il  disoit  cela  de  telle  grâce  qu'il  provoquoit  un 
chacun  de  la  compagnie  à  rire,  tant  il  estoit  co- 
pieux en  ditz  et  faitz. 

NOUVELLE   CIÎ 

De  l'escoUer  qui  devint  amoureux  de  son  hosiesse, 
et  comment  Hz  finerent  leurs  amours. 


u  temps  qu'on  portoit  souliers  à  pou- 
laine,  que  on  mettoit  potz  sur  table, 
et  que  pour  prester  argent  on  se  ca- 
choit,  la  foy  des  femmes  vers  les  hommes  estoit 
inviolable;  et  n'estoit  aussi  loisible  aux  hommes, 
fors  de  jour  ou  de  nuict,  vers  leurs  preudes  fem- 
mes l'enfreindre.  Ainsi  estoit  une  coustume  réci- 
proquement observée,  dont  n'estoient  moins  à 
louer  qu'en  merveilleuse  admiration;  au  moyen 
de  quoy  jalousie  n'estoit  en  vigueur,  fors  celle 
qui  provient  de  mal  aimer,  et  de  laquelle  les  ja- 
nins  meurent.  A  l'occasion  de  ceste  merveilleuse 
confidence,  couchoient  indifféremment  tous  les 
mariez  ou  à  marier  en  un  grand  lict  fait  tout  à 
propos,  sans  peur  ou  crainte  de  quelque  desme- 
suré pensement,  et  n'aymoient  les  hommes  et  fem- 
mes l'un  l'autre  que  pour  compter  leurs  pensées. 

Toutes  fois,  le  monde  estant  venu  mauvais  gar- 
çon, chacun  a  voulu  avoir  son  lict  à  part,  pour 
cause,  et  ce  pour  obvier  à  tous  et  un  chacun  des 
dangers  qui  en  eussent  peu  sourdre. 

Pour  exemple  de  cecy  sera  mis  en  jeu  ce  jeune 
escolier,  lequel,  n'ayant  attaint  le  dix-huictiéme 
an  de  son  aage,  commença  à  pratiquer  les  bonnes 
grâces  de  son  hostesse,  et,  passant  plus  outre,  à 
hanter  les  compagnies  joyeuses,  non  sans  prati- 
quer quelque  cas  avec  les  garses.  Dequoy  aucu- 
nement eschaudé,  se  rengea  du  tout  à  son  hos- 
tesse, et  se  fourra  si  avant  en  son  amour  qu'il 
jetta  au  loin  toutes  dialectiques,  logiques,  physi- 
ques, et  toutes  autres  telles  resveries,  à  tous  les 
diables ,  après  partie  de  son  argent,  pour  mieux  ob- 
tempérer à  ses  passions  et  entretenir  ses  fantasies. 

Si  bien  que,  de  sophiste  et  fol  logicien,  il  de- 
vint l'un  des  plus  sotz  amans  du  monde,  comme 
il  se  feit  congnoistre  à  l'endroit  de  son  hostesse  : 
car,  voulant  luy  manifester  ses  passions,  disoit  : 
«  Helas!  principale  et  seule  régente  de  mes  en- 
trailles, que  n'ay  je  le  moyen  de  vous  en  faire 
anatomie  sans  mort!  Vous  verriez  comme  mon 
cœur  s'eschaufîe!  le  foye  fume;  mon  poulmon  ro- 
tist,  et  l'espine  me  brusle  si  ardamment  que  j'en 
ay  la  vie  gastée!  Dont  je  suis  perdu,  s'il  ne  vous 
plaist  me  consoler. 

Puis,  se  souvenant  de  la  sentence  du  poëte 
souspirant,  disoit  :  «Helas!  mon  Dieu,  que  de 
peines  à  celuy  qui  commence  à  aymer!  il  n'en 
peut  menger  sa  soupe  sans  engresser  sa  jaquette. 
Ah  !  ah  !  Amour,  quand  je  pense  en  vostre  assiette, 
je  concludz  qu'il  y  fault  entrer  de  nature,  en  B 
dur,  car  le  mol  n'y  vaut  rien,  » 

Puis,  se  recordant  du  moyen  que  feu  son  oncle 
luy  avoit  délaissé  pour  tromper  ses  ennuiz,  se  met 
à  contrepointer  une  chanson,  dont  advertie,  son 
amye,  doubtant  qu'il  ne  publiast  ses  angoisses 
douloureuses  et  passions  nocturnes  où  il  estoit 
par  elle  détenu ,  luy  pria  de  chanter,  disant  : 
«  Amy,  refermez  vostre  bouche;  j'ay  advisé  le 
coing  du  mémorial  où  vous  l'avez  enfermée  en 
vostre  cerveau  pour  la  garder  seurement»,  pen- 
sant, par  ces  allusions,  le  divertir  de  son  propos. 
Toutes  fois,  par  trop  longuement  passionné,  il 
commença  : 


CHANSON 

Ce  refuz  tout  outre  me  passe, 
Et  peu  s'en  fault  que  n'en  trespasse. 
Las  !  il  fault  endurer  beaucoup 
Pour  aymer  un  seul  petit  coup. 

Ah!  vous  avez  grand  tort,  voisine. 
Je  vous  pensois  doulce  et  bénigne; 
Mais  j'ai  bien  cogneu,  en  effect, 
Que  vous  vous  mocquez  de  nion  faict. 

Je  vous  ay  déclaré  ma  peine. 
Et  que  c'est  qui  vers  vous  m'ameine; 
J'en  souffre  trop  de  la  moytié ; 
Et  n'en  avez  point  de  pitié. 

Or  fault  il  bien  faire  autre  chose, 
Car  l'amour  q'esl  dans  moy  enclose 
Ne  me  lairroit  point  en  repos 
Si  vous  n'avez  autre  propos. 

Toutes  les  fois  que  vous  voy  rire, 
Je  vous  voudrois  volontiers  dire  : 
Dictes  moy,  belle,  si  m'aymezî 
Je  vous  ayme,  ne  m'en  blasmez. 

Visage  avez  de  bonne  grâce, 
Comme  moy  estes  grosse  et  grasse  ; 
Aymez  moy  donq'.  Dame,  aymez  moy. 
Et  mon  cueur  jettez  hors  d'esmoy. 

Si  mon  mal  aise  vous  peult  plaire, 
Mon  heur  vous  pourra  il  desplaire  ? 
Qui  du  mal  d'autruy  s'esjouist 
Le  sien  faict  qu'on  s'en  resjouist. 

Tous  les  jours  en  la  patenosire 
Pardonnons  à  l'ennemy  nostre; 
Point  ne  suis  je  vostre  ennemy , 
Mais  vostre  langoureux  amy. 

S;  de  m'aymer  n'avez  envie, 
Pardonnez  au  moins  à  ma  vie, 
Et  en  ayez  quelque  remord, 
Ou  serez  cause  de  ma  mort. 


Je  ne  sçaurois  me  plaire  au  vivre, 
Languissant  toujours  à  poursuivre  ; 
Il  me  vault  trop  mieux  n'aymer  point 
Qu'attendre  sans  venir  au  poinct. 

Aymez  donc,  puis  qu'estes  ayme'e  : 
Vous  en  serez  mieux  estimée; 
Vostre  grâce,  vostre  maintien. 
Me  gluent  en  vostre  entretien. 

Mon  las  cœur  commença  dimenche  : 
N'est  il  pas  temps  que  vous  emmenchc 
J'ay  desja  trois  jours  attendu. 
C'est  trop  pour  un  homme  entendu. 

Je  ne  puis  bonnement  comprendre 
Quel  plaisir  c'est  de  tant  attendre. 
Du  temps  perdu  je  suis  marry, 
N'en  desplaize  à  vostre  mary. 

Du  curé  qui  se  cokroit  en  sa  chaire  de  ce  que  ses  sem- 
blables ne  faisoyent  le  debvoir  comme  luy  de  prescher 
leurs  paroissiens. 


\,  N  curé  de  par  le  monde,  assez  remar- 
;;A  que  par  ses  facéties  et  insuffisance  de 
^^^^^^:.,la  charge  a  luy  commise,  se  met,  un 
jour  qu'il  preschoit  à  ses  paroissiens,  à  jurer  de 
par  Dieu,  en  despit  des  luthériens  de  son  temps, 
et,  voulant  prouver  qu'ilz  estoyent  pires  que  les 
diables  :  «  Le  diable,  disoit  il,  s'enfuiroit  inconti- 
nent que  je  luy  aurois  fait  le  signe  de  la  croix; 
mais,  si  je  faisois  le  signe  de  la  croix  à  un  luthé- 
rien ,  par  Dieu  !  il  me  sauteroit  au  col  et  m'es- 
trangleroit,  Parquoy  je  vous  conseille,  mes  par- 
roissiens,  que  vous  fuyez  du  tout  en  tout  leurs 
compagnies.  » 

Puis,  se  colerant  en  luy  mesme  de  ce  que  plu- 
sieurs autres  curez  ne  faisoyent  le  debvoir  de 
prescher  comme  luy,  commença  à  s'exclamer  en 

chaire  :  «  Et  ilz  disent  qu'ilz  ne  sont  assez  sça- 
vans  !  Qu'ilz  estudient,  de  par  Dieu  ou  de  par 
tous  les  diables!  Et,  s'ilz  ne  le  sont,  ilz  le  devien- 
dront comme  moy.  »  Et,  observant  diligemment 
les  contenances  de  ses  parroissiens,  leur  disoit  : 
«  Eh!  vous  sçavez  bien,  Messieurs  et  Dames, 
qu'il  n'y  a  qu'un  an  que  je  ne  sçavois  rien,  et 
maintenant  vous  voyez  comment  je  presche!  » 

Mil  et  mil  autres  petits  comptes  faisoit  ce  co- 
pieux curé  à  ses  paroissiens,  afin  de  les  engarder 
de  dormir  à  ses  sermons. 

D'un  tour  de  villon  joué  dextrement  par  un  Italien 
à  un  François  estant  à  Venise. 


SÈ$^  ^^L  advint  à  Venise,  en  l'hostellerie  de 
f^^  ^l^l'Estourgeon,  qu'un  François  nouvel- 
^^feMsïSlement  arrivé  fut  adverty  par  un  Ita- 
lien, lequel  y  estoit  aussi  logé,  qu'en  leurs  pais  il 
n'estoit  seur  à  ceux  qui  avoient  de  l'argent  de 

monstrer  qu'ilz  en  avoient;  et  pourtant  l'advisa 
que,  quand  il  auroit  des  escuz  h  peser  ou  quelque 
somme  à  compter,  il  ne  fît  comme  il  avoit  accous- 
tumé,  mais  qu'il  fermast  la  chambre  sur  soy.  Le 
François,  prenant  cest  advertissement  comme  es- 
tant procédé  d'un  cœur  débonnaire,  l'en  remercia 
bien  fort,  et,  dés  lors,  feit  cognoissance  avec  luy. 
L'Italien,  incontinent  qu'il  eut  senty  qu'il  y  fai- 
soit  bon,  luy  vint  dire  que,  s'il  luy  plaisoit  de 
changer  des  escuz  au  soleil  contre  des  escuz  pis- 
toletz,  il  feroit  cest  eschange  avec  luy.  «  Et  au 
lieu,  disoit  il,  que  vos  escuz  au  soleil  ne  vous 
vaudroient  icy  non  plus  que  des  pistoletz,  je  les 
vous  feray  valloir  quelque  chose  davantage.  »  Le 
François  luy  ayant  fait  response  que  c'estoit  le 
moindre  plaisir  qu'il  luy  vouldroit  faire,  luy  pria 
de  se  souvenir  de  ce  qu'il  luy  avoit  dit  peu  de 
jours  auparavant.  «  Quant  à  tenir  secret  l'argent 
qu'on  a,  pourtant,  dit  il,  je  serois  d'opinion  que 
nous  nous  meissions  en  une  gondole,  portant  avec 
nous  un  tresbuchet,  et,  en  nous  promenant  par  le 
grand  canal,  nous  pezissions  nos  escuz  et  feis- 
sions  nostre  eschange.  »  Le  François  respond 
d'estre  prest  à  faire  tout  ce  que  bon  luy  semble- 
roit. 

Le  lendemain  donc,  ilz  entrent  en  une  gon- 
dole, et  là  le  François  desploie  ses  escuz,  lesquelz 

l'Italien  serra,  les  ayans toutesfoys  préalablement 
pesez  pour  faire  meilleure  mine.  Apres  les  avoir 
serrez,  cependant  qu'il  fait  semblant  de  chercher 
sa  bourse  où  estoient  ceux  qu'il  debvoit  bailler  en 
eschange,  se  fait  mettre  à  bord  par  le  barquerolle, 
auquel  il  avoit  donné  le  mot  du  guet,  et  d'autant 
qu'il  aborda  en  un  lieu  de  la  ville  où  il  y  a  plu- 
sieurs petites  ruelles  d'une  part  et  d'autre. 

Il  fut  si  bien  perdu  pour  ledit  François  qu'il  est 
encore  pour  le  jourd'huy,  comme  il  est  à  présup- 
poser, à  ouyr  des  nouvelles  de  luy  et  de  ses  cent 
escuz,  et  croy  fermement  que  le  proverbe  des 
Italiens  pratiqué  en  plusieurs  nations  luy  debvoit 
servir  d'advertissement  à  l'advenir  de  ne  s'adjoin- 
dre à  telz  changeurs,  ayant,  pour  authoriser  leur 
renommée,  signant  leur  front,  cette  sentence  en 
usaige  :  Zara  a  chi  tocca,  donnans  facilement  à 
entendre  que  malheureux  est  celuy  qui  s'y  fie. 

Des  facétieuses  rencontres  et  façons  de  faire  d'un 
Hybernois  pour  avoir  sa  vie  en  tous  pais. 


H^^Mn  Hybernois,  homme  d'assez  bon  es- 
t\  XiTc': 'fi  prit,  se  proposa  de  conenoistre  les  ma- 

^^^^^nieres  de  faire  des  nations  estrangeres 
et  leur  usage  de  parler;  tant  qu'il  voyagea  en  plu- 
sieurs contrées,  où,  encore  que  son  argent  fust 
esgaré  dedans  les  semelles  de  ses  souliers,  pour 
cela  il  ne  perdit  à  disner,  tant  il  se  sçavoit  bien 
entregenter  en  toutes  compaignies;  et,  comme 
peu  convoiteux  des  honneurs  de  ce  monde,  ne  se 
soucioit  d'injures  qu'on  luy  feit,  aymant  trop 
mieux  pratiquer  la  manière  de  faire  des  Mycio- 
niens,  gens  pauvres  et  famelics,  qui,  pour  leur 
indigence  et  pauvreté,  s'ingeroient  d'eux  mesmes 
aux  banquetz  et  conviz,  que  perdre  son  temps  en 
procès. 

Un  jour,  ce  gentil  frérot,  estant  entré  en  la  mai- 
son du  roy  à  l'heure  du  disner,  ne  voulant  point 

perdre  Toccasion  de  se  soûler,  ayant  veu,  d'autre 
part,  la  table  préparée  pour  le  disner  des  officiers 
du  roy,  attendit  qu'on  s'assist,  puis  s'assist  avec  eux, 
et  disne  tresbien  sans  sonner  aucun  mot;  de  quoy 
esmerveillez,  aucuns  de  la  compagnie,  qui  n'a- 
voyent  point  accoustumé  de  veoir  ceste  oye  es- 
trangere  disner  avec  eux,  lui  demandèrent  de  quel 
païs  il  estoit  et  à  qui  il  appartenoit,  et  leur  rendit 
responce  tout  de  mesmes,  sans  qu'il  perdît  un 
seul  coup  de  dent.  Puis  luy  demandèrent  s'il  avoit 
quelque  charge  en  la  court  :  «  Non,  dit  il,  mais 
j'y  en  voudroys  bien  avoir.  »  Lors  luy  feirent 
commandement  de  se  lever  de  leur  table  et  gaigner 
au  trot,  sur  peine  de  recepvoir  bien  tost  le  paye- 
ment de  sa  trop  grande  témérité  et  hardiesse, 
«  Ouy,  dea,  dit  il,  Messieurs,  je  le  feray;  mais 
que  j'aye  disné.  »  Et  cassoit  toujours. 

Ce  qu'ayans  longuement  observé  ceux  qui  luy 
avoient  faict  cette  peur,  et  se  sentans  offencez, 
furent  contrains  de  quicter  leur  colère  et  rire 
comme  les  autres.  Or,  pour  en  tirer  d'avantage 
de  passe  temps  et  plaisir,  ilz  luy  demandèrent 
comment  il  avoit  esté  si  hardy  (estant  estranger 
du  païs  et  sans  adveu)  d'entrer  en  la  maison  et 
sommelerie  du  roy.  «  Pource,  dit  il,  que  je  sçavois 
bien  que  le  roy  estoit  assez  riche  pour  me  donner 
a  disner.  » 

Par  ceste  gaillardise  et  promptitude  d'esprit  il 
captivoit  le  plus  souvent  la  bonne  grâce  de  ceux 
qui,  en  le  regardant  seulement,  l'eussent  du  tout 
rejette. 


NOUVELLE   CVI 

Des  moyens  dont  usa  un  médecin  afin  d'estre  payé 
d'un  abbé  mcdade  lequel  d  avoit  pansé. 


'n  médecin,  assez  recommandé  envers 
fe- plusieurs  pour  sa  bonne  réputation  et 

!  doctrine,  fut  mandé  par  un  abbé  afin 
de  le  secourir  en  sa  maladie,  ce  qu'il  accepta 
volontiers,  et  en  feit  si  bien  son  debvoir  qu'en 
peu  de  jours  il  Tavoit  remis  debout.  Or  apperceut 
il  qu'au  lieu  que  l'abbé,  estant  au  fort  de  sa  mala- 
die, luy  promettoit  chiens  et  oyseaux,  et,  quand 
il  recommençoit  à  revenir  en  convalescence,  il  ne 
le  regardoit  pas  de  bon  œil  et  ne  faisoit  aucune 
mention  de  le  contenter  de  ses  peines,  et  doubtoit 
fort  qu'enfin  il  ne  toucheroit  aucuns  deniers,  il 

s'advisa  d'user  d'un  moyen  pour  se  faire  payer  : 
c'est  ce  qu'il  feit  entendre  à  son  abbé  qu'il  crai- 
gnoit  fort  une  recheute,  pire  que  la  maladie,  et 
qu'il  en  avoit  de  grandes  conjectures;  et  pourtant 
qu'il  luy  falloit  encores  prendre  une  médecine, 
laquelle  il  luy  feit  faire  telle  que,  deux  heures  après 
l'avoir  prise,  il  trouva  qu'il  avoit  compté  sans  son 
hoste,  et  qu'il  avoit  plus  grand  besoin  de  son 
médecin  que  jamais. 

Se  trouvant  donc  en  tel  estât,  envoyé  messa- 
gers l'un  sur  l'autre  vers  son  médecin;  mais, 
comme  auparavant  il  avoit  fait  de  l'oublieux  à  le 
contenter,  aussi  faisoit  alors  le  médecin  de  l'em- 
pesché.  Enfin  l'abbé  luy  envoya  un  sien  serviteur, 
qui  luy  garnit  trésbien  la  main  et  luy  dit  que  son 
maistre  le  prioit,  pour  l'honneur  de  Dieu,  qu'il 
l'allast  visiter,  et  qu'il  ne  pensoit  pas  reschapper 
de  sa  maladie.  Ce  serviteur  donq,  ayant  usé  du 
vray  moyen  pour  faire  cesser  tous  les  empesche- 
mens  du  médecin,  feit  tant  qu'il  alla  visiter  l'abbé, 
lequel  il  rendit  gay  comme  Perot  au  bout  de  trois 
jours,  au  bout  desquelz  il  eut  derechef  la  main 
garnie. 

Par  ce  moyen,  ce  gentil  médecin  fut  payé  de 
son  abbé,  lequel  il  avoit  en  peu  de  temps  délibéré 
faire  vivre  et  mourir,  ou  mourir  et  vivre,  en  vray 
médecin. 

De  l'appreniy  larron  qui  fut  pendu  pour  avoir 
trop  parlé. 


iMkl^  apprenty  larron,  estant  entré  par  le 
^M  âtoict  en  une  maison,  pour  veoir  s'il 
^^5;v;=>t2^ne  trouveroit  point  quelque  bonne 
adventure,  fut  descouvert  par  ceux  qui  estoient 
dedans,  à  raison  du  bruit  qu'il  avoit  mené  y 
entrant;  qui  fut  occasion  que  les  voysins  d'entours 
s'assemblèrent  pour  voir  que  c'estoit;  mais  le 
larron,  voyant  que  chacun  entroit  à  foulle  pour  le 
chercher,  descendit  par  quelques  adresses  qu'il 
avoit  remarquées  et  se  vint  rendre  parmy  la  foulle 
du  peuple  qui  entroit  pour  le  chercher,  et  par  ce 
moyen  se  garda  d'estre  descouvert. 

Un  peu  après  qu'il  eust  veu  le  bruict  appaisé 
et  qu'on  ne  cherchoit  plus  le  larron,  d'autant 
qu'on  pensoit  qu'il  fust  eschappé,  se  délibéra  de 
sortir  par  la  porte,  feignant  estre  demeuré  seul 
pour  le  chercher,  ne  craignant  aucunement  d'estre 

congneu;  mais,  par  faute  d'estre  maistre  de  sa 
langue,  il  se  donna  luy  mesme  à  cognoistre,  et  se 
mist  la  corde  au  col  :  car,  ainsi  qu'il  pensoit  sortir, 
ayant  rencontré  plusieurs  à  la  porte  qui  devisoient 
du  larron  en  le  maudissant,  vint  à  le  maudire 
aussi,  disant  qu'il  luy  avoit  fait  perdre  son  bonnet. 
Or  faut  il  noter  que,  pendant  que  ce  rustre 
taschoit  à  se  sauver,  fuyant  tantost  ça  et  tantost  là, 
son  bonnet  luy  estoit  tombé,  lequel  on  avoit  gardé, 
en  espérance  qu'il  donneroit  des  enseignes  du 
larron.  Quand  donq  on  luy  eut  ouy  dire  cela,  on 
entra  incontinent  en  soupçon;  tellement  qu'il  fut 
prins  et  incontinent  pendu,  pour  avoir  trop  parlé. 


NOUVELLE  CVIII 
De  celuy  qui  se  laissa  pendre  sous  ombre  de  dévotion. 


'n  certain  prevost  de  par  le  monde, 
•  voulant  sauver  la  vie  à  un  larron  qui 
!  estoit  tombé  entre  ses  mains,  à  l'in- 
tention qu'il  participeroit  au  butin  (comme  aussi 

ilz  en  estoient  d'accord),  en  considérant  d'autre 
part  qu'il  en  seroit  reprins  et  que  le  murmure  se- 
roit  grand  s'il  n'en  faisoit  justice,  et  mesme  qu'il 
se  mettoit  en  grand  danger,  usa  de  ce  moyen  : 
c'est  qu'il  feit  prendre  un  pauvre  homme,  auquel 
il  dit  qu'il  y  avoit  longtemps  qu'il  le  cherchoit  et 
que  c'estoit  luy  qui  avoit  fait  un  tel  acte  et  un  tel. 
Cest  homme  ne  faillit  à  luy  nyer  fort  et  ferme, 
comme  celuy  qui  avoit  la  conscience  nette  de  tout 
ce  qu'on  luy  mettoit  à  sus.  Mais  ce  prevost,  estant 
résolu  de  passer  outre,  luy  fît  remonstrer  qu'il 
gaigneroit  bien  mieux  de  confesser  (puis  qu'aussi 
bien,  ainsi  qu'en  çà,  il  luy  falloit  perdre  la  vie), 
et  que,  s'il  le  confessoit,  le  prevost  s'obligeroit, 
par  son   serment,   de  luy  faire  tant  chanter  de 
messes  qu'il  pourroit  estre  asseuré  d'aller  au  para- 
dis; au  lieu    qu'en   ne   confessant   point,  il  ne 
laisseroit  d'estre  pendu  et  iroit  à  tous  les  diables. 
d'autant  qu'il  n'y  auroit  personne  qui  fît  chanter 
pour  luy  une  seule  messe. 

Ce  pauvre  homme,  oyant  parler  d'estre  pendu 
et  puis  aller  à  tous  les  diables,  se  trouva  fort 
estonné,  et  ayma  mieux  estre  pendu  et  aller  en 
paradis.  Tellement  qu'en  la  fin  il  vint  à  dire  qu'il 
ne  se  souvenoit  point  d'avoir  faict  ce  de  quoy  on 
le  chargeoit;  toutesfois  que,  si  on  s'en  souvenoit 
mieux  que  luy  et  on  en  estoit  bien  asseuré,  il 
II.  19 

prendroit  la  mort  en  gré,  mais  qu'il  prioit  qu'on 
luy  tînt  promesse  touchant  les  messes.  Et  n'eust 
plustost  dit  le  mot  qu'on  le  mena  tenir  la  place  de 
l'autre  qui  avoit  mérité  la  mort. 

Mais,  quand  il  fut  à  l'eschelle  et  que  la  fièvre 
commença  à  le  saisir,  il  entra  en  des  propos  par 
lesquelz  il  donnoit  à  entendre  qu'il  se  repentoit, 
nonobstant  ce  qu'on  luy  avoit  promis.  Pour  à 
quoy  remédier,  le  prevost,  qui  craignoit  qu'il  ne 
le  decelast  au  peuple,  feit  signe  au  bourreau  qu'il 
ne  luy  laissast  achever,  ce  qui  fut  faict.  Et  ainsi  fut 
pendu  sous  ombre  de  dévotion  ce  pauvre  homme. 

D'un  curé  qui  n'employa   que  l'authorilé  de  son  cheval 
pour  confondre  ceux  qui  nyent  le  purgatoire. 


}n  curé,  voulant  donner  à  congnoistre 
Lcombien  il  avoit  l'esprit  aigu  et  gail- 
jlard,  encore  qu'il  n'eust  longtemps 
versé  en  bonnes  lettres,  n'employa  que  Tauthorité 
de  son  cheval  pour  confondre  ceux  qui  nyent  le 

purgatoire,  au  lieu  que  les  autres,  pour  ce  faire, 
ont  employé  et  employent  ordinairement  les 
authoritez  de  tant  de  bons  et  sçavans  docteurs. 
Parlant  donc  ce  bon  personnage  des  luthériens, 
qui  ne  vouloient  croire  qu'il  y  eust  un  purgatoire  : 
«  Je  vay,  dit  il,  vous  faire  un  compte  par  lequel 
vous  cognoistrez  combien  ilz  sont  meschans  de 
nyer  le  purgatoire. 

«Je  suisfils  de  feu  monsieur  d'E...,  comme  vous 
sçavez,  et  nous  avons  un  assez  beau  lieu  en  un 
village  d'icy  entour.  Y  allant  un  jour,  ainsi  que  la 
nuict  nous  avoit  surprins,  mon  malier  (notez, 
disoit  il,  que  je  veux  que  vous  sçachez  que  j'ay  un 
fort  beau  et  bon  malier  au  commandement  et  ser- 
vice de  toute  la  compagnie)  s'arresta  contre  sa 
coustume  et  commença  à  faire  pouf,  pouf.  Je  dy 
à  mon  varlet  :  «  Picque,  picque.  —  Je  picque, 
«  dit  il,  Monsieur  ;  mais  vostre  malier  voit  quelque 
«chose,  pour  certain.  »  Alors  il  me  souvint  de  ce 
que  j'avois  ouy  dire  un  jour  à  madame  ma  mère, 
qu'il  y  avoit  eu  autrefois  quelque  apparition  en  ce 
lieu  là;  parquoy  je  me  mis  à  dire  mon  Pater  et 
Ai^eMan'a,  qu'elle  m'avoitapprins,  la  bonne  dame, 
et  commande  derechef  à  mon  varlet  de  picquer, 
ce  qu'il  fait. 

«  Mais  le  cheval,  ayant  marché  deux  ou  trois 
pas  en  avant,  s'arresta  de  plus  beau  et  feit  encore 

pouf,  pouf  (estant  par  adventure  trop  sanglé),  et, 
m'ayant  encore  asseuré  mon  varlet  que  ce  cheval 
voyoit  quelque  chose,  j'adjoustay  mon  De  profun- 
diSy  que  feu  mon  père  m'avoit  apprins,  et  incon- 
tinent ne  faillit  mon  cheval  à  passer  outre. 

«  Mais  s'estant  arresté  pour  la  troisième  fois,  je 
n'euz  pas  plustost  dit  Avete  omnes,  etc.,  et  Re- 
quiem,  etc.,  qu'il  passa  franchement,  et  depuis 
n'en  feit  difficulté  (peut  estre  qu'il  ne  l'y  remena 
point  depuis).  » 

Or  maintenant  il  disoit  à  ses  paroissiens  : 
cf  Que  ces  meschans  dient  qu'il  n'y  a  point  de 
purgatoire  et  qu'il  ne  faut  point  prier  pour  les 
trespassez!  je  les  renvoiray  à  mon  malier,  voire, 
à  mon  malier,  pour  apprendre  leur  leçon.  » 

Du  basteUeur  qui  gagea  contre  un  duc  de  Ferrare  qu'il  y 
avoit  plus  grand  nombre  de  médecins  en  sa  ville  que 
d'autres  gens,  et  comment  il  fut  payé  de  sa  gageure. 


]n  plaisant  bastelleur,  assez  bien  receu 
^,en.  plusieurs  des  bonnes  maisons  d'Ita- 
^^^^^^lie,  se  présenta  un  jour  au  marquis  de 
Ferrare,  Nicolas,  prince  vertueux  et  fort  récréatif, 
qui,  pour  expérimenter  ce  plaisant,  luy  demanda 
en  riant  quel  plus  grand  nombre  il  estimoit  qu'il 
y  eust  de  personnes  exerçans  un  mesme  estât  et 
vacation  en  la  ville  de  Ferrare.  Le  bastelleur, 
cognoissant  l'humeur  du  marquis,  se  proposa 
d'attirer  à  soy  de  son  argent  soubz  couleur  de 
gaigeure,  et,  luy  rendant  responce  à  ce  qu'il  luy 
avoit  demandé,  luy  dit  :  «  Ehl  qui  est  celuy  qui 
doute  que  le  nombre  des  médecins  ne  soit  plus 
grand  en  ceste  ville  que  de  tous  autres  estatz?  — 
O  pauvre  sot!  dit  le  marquis,  il  appert  bien  que 
tu  n'as  pas  beaucoup  fréquenté  en  ceste  ville, 

veu  qu'à  grand  peine  y  pourroit  on  trouver  deux 
médecins,  soient  naturelz  ou  estrangers.  »  Le 
bastelleur  répliqua  et  luy  dit  :  «  O  !  qu'un  prince 
est  empesciié  en  grans  et  urgens  affaires  qui  n'a 
visité  ses  villes  et  ne  sçait  quelz  subjectz  et  vassaux 
il  ha  !  »  Alors  le  marquis  dist  au  bastelleur  :  «  Que 
veux  tu  païer  si  ce  que  tu  m'as  asseuré  n'est  trouvé 
véritable?  —  Mais,  dit  le  bastelleur,  que  me  don- 
nerez vous  s'il  vous  en  apparoist,  et  qu'il  soit  vé- 
ritable? »  Déslors  accordèrent  le  marquis  et  le 
bastelleur  de  ce  que  le  perdant  donneroit  au  gai- 
gnant. 

Parquoy  le  lendemain  au  matin  le  bastelleur 
vint  à  la  porte  de  la  maistresse  église  de  la  ville, 
vestu  de  peaux,  ouvrant  la  bouche,  et,  toussant 
le  plus  fort  qu'il  pouvoit,  faisoit  à  croire  qu'il 
estoit  bien  malade.  Et  comme  chacun  qui  entroit 
en  l'église  l'avoit  apperceu,  plusieurs  luy  deman- 
doyent  quelle  maladie  le  tourmentoit,  et  leur 
disoit  que  c'estoit  le  mal  de  dents;  pour  lequel 
guarir  plusieurs  luy  donnoient  des  remèdes,  des- 
quelz  il  prenoit  leurs  noms  et  remèdes  et  les 
escrivoit  en  une  petite  tablette,  et,  afin  de  mieux 
asseurer  sa  gageure,  il  se  trainoit  par  la  ville  et 
prioit  les  personnes  qu'il  rencontroit  en  son  che- 
min de  luy  enseigner  quelque  remède  à  son  mal  ; 
et,  par  ce  moyen,  remarqua  plus  de  trois  cens 

personnes  qui  luy  avoient  enseigné  des  remèdes, 
desquelz  il  cscrivoit  les  noms  et  surnoms  en  ses 
tablettes. 

Ce  qu'ayant  fait,  entra  en  la  maison  du  marquis, 
lequel  il  veit  à  table  comme  il  disnoit,  et  se  pré- 
senta à  luy  ainsi  embeguiné  qu'il  estoit,  faisant 
semblant  d'estre  bien  tourmenté  de  maladie  ;  et, 
comme  le  marquis  l'eust  apperceu,  ne  pensant  au- 
cunement que  ce  fust  son  bastelleur,  et  qu'il  luy 
dit  qu'il  commençoit  un  peu  à  se  bien  porter  de 
ses  dents  :  «  Prens,  dit  le  marquis,  la  médecine 
que  je  t'ordonne,  et  prie  monsieur  saint  Nicolas, 
et  tu  seras  incontinent  guary.  »  Le  bastelleur, 
aient  entendu  ceste  recepte,  s'en  retourna  en  sa 
maison,  print  une  feuille  de  papier  et  escrivit  tous 
et  un  chacun  les  remèdes  et  les  noms  des  per- 
sonnes qui  les  luy  avoient  donnez,  et  meit  en  pre- 
mier lieu  le  marquis,  et  consequemment  les  uns 
et  les  autres  en  leurs  rengs. 

Trois  jours  après,  faisant  semblant  d'estre  qua- 
si guary,  s'estant  noué  la  gorge  et  embeguiné 
comme  auparavant,  s'en  vint  trouver  le  marquis, 
luy  monstrant  la  feuille  de  papier  où  il  avoit 
escript  tous  les  remèdes  qu'on  luy  avoit  donnez, 
et  requiert  qu'il  luy  face  délivrer  sa  gageure.  Le 
marquis  ayant  leu  ce  qui  estoit  escript  en  ceste 
feuille  de  papier  et  apperceu  qu'il  tenoit  le  pre- 

mier  lieu  entre  les  médecins,  il  se  print  à  rire  avec 
toute  sa  compaignie,  qui  estoit  informée  de  ce 
fait,  et,  se  confessant  vaincu  par  le  bastelleur, 
commanda  qu'on  luy  delivrast  ce  qu'il  luy  avoit 
promis. 

Des  tourdions  jouez  par  deux  compaignons  larrons 
qui  depuis  furent  penduz  et  estranglez. 


'n  bon  frippon,  natif  de  la  ville  d'Ys- 
.souldun  en  Berry,  ayant  commis  un  in- 
Ifîny  nombre  de  larrecins  et  ayant  esté 
souvent  menacé,  en  la  fin  fut  condamné  à  estre 
pendu  et  estranglé;  mais,  ainsi  qu'on  le  menoit 
pendre,  advint  qu'un  seigneur  passa  par  là,  par 
Te  moyen  duquel  il  obtint  sa  grâce  du  roy,  pour 
avoir  craché  quelques  mots  de  latin  rosty,  lesquelz, 
encor  qu'ilz  ne  fussent  entenduz,  feirent  penser 
que  c'estoit  quelque  homme  de  service  :  et,  de 
faict,  comme  tel,  après  avoir  eu  sa  grâce,   fut 

envoyé  par  le  roy  aux  terres  neufves,  avec  Rober- 
val,  lequel  voyage  servit  de  ce  qui  est  allégué 
d'Horace  : 

Cœlum,  non  animum,  mutant  qui  trans  mare  currunt. 

C'est-à-dire  : 

Ceux  qui  vont  delà  la  mer 
Changent  le  ciel,  non  leur  amer. 

Car,  estant  de  retour^  il  poursuyvit  plus  fort  que 
paravant  son  mestier  de  desrober;  tellement 
qu'estant  surpris  pour  la  seconde  fois,  il  passa  le 
pas  qu'il  avoit  autrefois  failly. 

Or,  à  dire  la  vérité,  je  croy  que  cestuy  cy  n'en 
fust  pas  eschappé  à  meilleur  marché,  d'autant  qu'il 
est  vray  semblable  qu'il  avoit  esté  maintes  autres 
fois  surpris,  n'estant  possible  qu'en  faisant  les 
larrecins  par  douzaines,  il  y  procedast  par  art  en 
un  chacun  d'iceux  :  car,  si  on  veit  jamais  homme 
auquel  on  peust  considérer  que  c'est  que  d'une 
nature  encline  à  desrober,  cestuy  cy  en  estoit  un 
tresbeau  miroûer;  lequel,  pour  recompense  de  la 
peine  qu'avoit  prins  un  sien  amy  de  luy  sauver  la 
vie  par  plusieurs  fois,  il  luy  emporta  une  robe 
longue  toute  neuve,  et  plusieurs  autres  hardes, 
avec  laquelle  il  fut  surprins  l'ayant  vestue,  et  en- 
core une  autre  par  dessus,  qu'il  avoit  pareillement 
desrobbée  ailleurs. 

Aussi  luy  furent  trouvé  trois  chemises  vestues 
l'une  sur  l'autre;  et,  bien  peu  auparavant,  il  en 
avoit  fait  autant  d'un  saye  de  velours  de  quelqu'un 
qui  luy  avoit  fait  ce  bien  de  le  loger. 

Mais  le  plus  insigne  larrecin  de  luy  en  matière 
d'habillemens,  ce  fut  quand  il  desrobba  tous  ceux 
qui  avoient  esté  faictz  pour  un  certain  espoux  et 
espouse,  lesquelz  luy  semblèrent  bien  valoir  les 
prendre,  pour  ce  que  la  pluspart  estoient  de  soye; 
et  ce  qui  faisoit  s'esbahir  davantage  de  ce  larrecin 
estoit  que,  pour  tout  emporter,  comme  il  avoit 
faict,  il  luy  avoit  convenu  faire  six  ou  sept  voya- 
ges. Or  les  avoit  il  emportez  en  un  logis  qu'on 
luy  prestoit  au  monastère  des  dames  de  Sainte 
Croix  de  Poictiers,  auquel  logis  il  estoit  pour  lors 
qu'on  vint  pour  luy  faire  rendre  compte  desditz 
habillemens,  d'autant  qu'on  n'avoit  soupçon  que 
sur  luy.  Mais,  ayant  veu  par  la  fenestre  ceux  qui 
le  venoient  trouver,  ne  les  attendit  pas,  ains  s'en- 
fuyt,  ayant  tresbien  fermé  la  porte. 

Neantmoins  on  trouva  moyen  d'entrer  en  ce 
logis,  auquel,  ontre  ces  habillemens  qu'on  cher- 
choit,  on  trouva  ce  qu'on  ne  cherchoit  pas,  à  sça- 
voir  environ  quarante  paires  de  souHers  de  toutes 
sortes  et  façons  et  plusieurs  paires  de  chausses, 
aussi  plusieurs  pièces  de  drap  taillé,  avec  plusieurs 
livres  qu'il  avoit  emportez  aux  escholiers. 

Mais  ce  gallant  accoustra  bien  mieux  sesdictes 
hostesses  qu'il  n'avoit  fait  ses  hostes  :  car,  au  lieu 
qu'il  ne  leur  avoit  emporté  que  quelques  habitz, 
il  emporta  à  ces  dames  leurs  plus  belles  reliques, 
pour  recongnoissance  du  plaisir. 

Toutesfois,  le  plus  notable  tour  que  joua  ce 
subtil  larron  fut  celuy  qu'il  commit  en  la  prison 
où  il  estoit  détenu  pour  ses  forfaitz,  en  laquelle 
estant  logé  par  fourrier,  ne  peut  toutesfois  attendre 
qu'il  en  fust  sorty  pour  retourner  à  son  mestier  ; 
mais  leans  mesmes  empoigna  tresbien  le  manteau 
du  geôlier,  et  là  mesme  le  vendit,  l'ayant  passé  à 
travers  des  treilliz  de  ladite  prison  qui  estoient 
sur  la  rue. 

Toutesfois,  quelque  subtilité  qu'il  exerçast,  il 
ne  peut  éviter  qu'il  ne  fust  mors  d'une  mule  et 
puis  pendu  et  estranglé. 

D'un  gentilhomme  qui  foueta  deux  cordeliers  pour 
3on  plaisir. 

y  IlOj^N'N  gentilhomme  de  Savoye,  exerçant 
M  I^^JM  ses  brigandages  dedans  ou  auprès  de 
c^à^5?g:c^^ sa  maison,  avoit  quelque  humeur  par- 
ticulier; et,  ores  qu'il  fût  brigand  de  meilleure 
grâce  qu'aucuns  qui  s'en  meslent,  toutesfois  il  se 
contentoit  le  plus  souvent  de  partir  avec  ceux 
qu'il  destroussoit,  quand  ilz  se  rendoient  de  bonne 
heure  et  sans  attendre  qu'il  se  fust  mis  en  colère. 
Mais  ce  dont  au  contraire  on  luy  vouloit  plus  de 
mal  pour  lors,  c'estoit  qu'il  en  vouloit  fort  aux 
moines  et  moinesses,  et  prenoit  son  passe  temps 
à  leur  jouer  plusieurs  tours  qui  estoyent,  comme 
on  dit  en  proverbe,  jeux  de  prince,  c'est  à  dire 
jeux  qui  plaisent  à  ceux  qui  les  font  :  entre  lesquelz 
sera  icy  parlé  d'un  sien  ayde,  ou  plustost  d'un 
divisé  en  deux  parties,  par  lesquelz  il  rendist  deux 
cordeliers  premièrement  (ce  luy  sembloit)  bien 
joieux,  et  puis  bien  faschez. 

C'est  que,  ayant  receu  ces  deux  cordeliers  en 
son  chasteau,  et   leur   ayant  faict  bonne  chère, 
leur  dict  que,  pour  parachever  le  bon  traictement, 
il  leur  vouloit  donner  des  garses,   à  chacun  la 
sienne;  dequoy  eux  ayant  faict  refuz,  il  leur  pria 
de  se  monstrer  privez  en  son  endroict,  d'autant 
qu'il   consideroit  bien  qu'ilz    estoient    hommes 
comme  les  autres,  et  enfin  les  enferma  de  faict  et 
de  force  en  une  chambre  avec  les  garses,  où  les 
retournant  trouver  au  bout  d'une  heure  ou  envi- 
ron, leur  demanda  comment  ilz  s'estoient  portez 
en  leurs  nouveaux  mesnages;  et,    leur  voulant 
faire  à  croire  qu'ilz  avoient  fait  l'exécution,  les 
contraignoit  de  le  confesser  malgré  eux,  et,  les 
intimidant,   leur  disoit  :  «  Comment,  meschans 
hypocrites!  est  ce  ainsi  que  vous  surmontez  la 
tentation?  » 

Et  là  dessus  furent  les  deux  pauvres  cordeliers 
despouillez  nudz  comme  quand  ilz  vindrent  du 
ventre  de  leur  mères;  et,  après  avoir  esté  tant 
fouettez  que  les  bras  de  monsieur  et  de  ses  varletz 
pouvoyent  porter,  furent  renvoyez  ainsi  nudz. 

Or,  si  cela  estoit  bien  faict  ou  non,  j'en  laisse 
la  décision  à  leurs  sçavans  juges. 

Du  curé  d'Onzain,  ptés  d'Amboyse,  qui  se  feit  chastrer 
à  la  persuasion  de  son  hostesse. 


'n  curé  d'Onzain,  prés  d'Amboise,  per- 
suadé par  une  sienne  hostesse,  laquelle  I 
I  il  entretenoit,  de  faire  semblant  d'oster,                      ' 
disoit  elle,  tout  soupçon  à  son  mary,  se  fict  chas- 
trer (qu'on  dist  plus  honnestement  tailler),  et  se                     j 
meit  en  la  miséricorde  d'un  nommé  maistre  Pierre 
des  Serpens,  natif  de  Vil-Antrois  en  Berry,   et 
envoya  ce  prince  curé  quérir  tous  ses  parens  et                     | 
amys;  et  après  qu'il  leur  eut  dit  qu'il  n'avoit  ja- 
mais osé  leur  déclarer  son  mal,  mais  qu'enfin  il  se 
trouvoit  reduict  en  telz  termes  qu'il  luy  estoit 
force  d'en  passer  par  là,  feit  son  testament.  Et, 
pour  faire  encore  meilleure  mine,  après  avoir  dit 
à  ce  maistre  Pierre  (auquel  toutesfois  il  avoit  baillé 
le  mot  du  guet  de  ne  faire  que  semblant,  et  pour 
ce  il  avoit  baillé  quatre  escuz)  qu'il  luy  pardonnoit 
sa  mort  de  bon  cœur,  si  d'aventure  il  advenoit 

qu'il  en  mourust,  se  meit  entre  ses  mains,  se  laissa 
lier,  et  du  tout  accoustrer  comme  celuy  qu'on 
vouloit  tailler  vrayement. 

Or  faut  il  noter  que,  comme  ce  curé  avoit  donné 
audit  maistre  Pierre  le  mot  du  guet  de  ne  faire 
que  semblant,  aussi  le  mary  de  l'hostesse,  de  son 
costé,  après  avoir  entendu  ceste  farce,  avoit  donné 
le  mot  du  guet  de  faire  à  bon  escient,  avec  pro- 
messe de  luy  donner  le  double  de  ce  qu'il  avoit 
receu  du  prestre  pour  faire  la  mine.  Tellement 
que  maistre  Pierre,  persuadé  par  le  mary,  et  tenant 
le  pauvre  curé  en  sa  puissance,  après  l'avoir  bien 
attaché,  lié  et  garotté,  exécuta  son  office  reale- 
ment  et  de  fait,  et  puis  le  paya  de  ceste  raison 
qu'il  n'avoit  point  accoustumé  se  mocquer  de  son 
mestier,et  que,  s'il  s'en  estoit  une  seule  fois  moc- 
qué,  son  mestier  se  mocqueroit  de  luy. 

Voilà  comment  le  pauvre  curé  se  trouva  de 
l'invention  de  ceste  femme,  et  comment,  au  lieu 
que,  suivant  ceste  finesse,  il  se  preparoit  à  trom- 
per le  mary  mieux  que  jamais,  il  fut  trompé  luy 
mesme  d'une  tromperie  beaucoup  plus  préjudi- 
ciable à  sa  personne. 

NOUVELLE   CXIV 


D'une  finesse  dont  usa  une  jeune  femme  d'Orléans  pour 
attirer  à  sa  cordelle  un  jeune  escalier  qui  luy  plaisoit. 


y  NE  jeune  femme  d'Orléans,  ne  voyant 
M  M^  É-aucun  moyen  par  lequel  elle  peust  ad  _ 
e^ï^::^^vertir  un  jeune  escolier  qui  luy  p  lai- 
soit  sur  tous,  usa,  pour  parvenir  à  son  intention, 
qui  estoit  de  l'attirer  à  sa  cordelle,  de  la  debon- 
naireté  de  son  beau  père  confesseur,  qu'elle  vint 
trouver  dedans  Teglise,  où  le  jeune  escolier  se  pro- 
menoit;  et,  faisant  la  désolée,  compta,  sous  pré- 
texte de  confession,  à  ce  beau  père,  qu'il  y  avoit 
un  jeune  escolier  qui  la  pourchassoit  incessam- 
ment de  son  deshonneur,  en  se  mettant,  luy  et  elle 
aussi,  en  tresgrand  dangier,  lequel  elle  luy  mon- 
stra  (par  cas  fortuit)  au  mesme  lieu,  ne  pensant  aucu- 
nement à  elle;  le  pria  affectueusement  de  luy  faire 
telles  remonstrances  qu'il  sçavoit  estre  requises 
en  tel  cas.  Et  sur  cela,  comme  celle  qui  faignoit 
tout  cecy  afin  de  faire  venir  à  soy  celuy  qu'elle 

acciisoit  faussement  d'y  venir,  elle  disoit  quant  et 
quant  à  ce  père  confesseur,  par  le  menu,  tous  les 
moyens  desquelz  l'escolier  usoit,  racomptant  qu'il 
avoit  accoustumé  de  passer  au  soir  par  dessus  une 
telle  muraille,  à  telle  heure,  pour  ce  qu'il  sçavoit 
que  son  mary  n'y  estoit  pas  alors:;  et  qu'il  montoit 
sur  un  arbre,  pour  puis  après  entrer  par  la  fenes- 
tre;  bref,  qu'il  faisoit  ainsi  et  ainsi,  et  usoit  de 
telz  moyens  qu'elle  avoit  grande  peine  à  se  dé- 
fendre. 

Le  beau  père  parle  à  l'escolier,  et  luy  fait  les 
remonstrances  qu'il  pensoit  estre  les  plus  propres. 
L'escolier,  qui  sçavoit  en  sa  conscience  qu'il 
n'estoit  rien  de  tout  ce  que  ceste  femme  disoit, 
et  qu'il  n'y  avoit  jamais  pensé,  feit  toutesfois 
semblant  de  recevoir  ses  remonstrances  comme 
celuy  qui  en  avoit  besoin,  et  en  remercia  le  beau 
père;  mais,  comme  le  cœur  de  l'homme  est 
prompt  au  mal,  il  eut  bien  de  l'esprit  jusques  là 
pour  cognoistre  que  ceste  femme  l'avoit  accusé 
de  ce  qu'elle  desiroit  qu'il  feist,  veu  mesmes 
qu'elle  luy  donnoit  toutes  les  adresses  et  tous  les 
moyens  dont  il  devoit  user. 

Sur  ceste  occasion,  le  jeune  homme,  allant  de 
mal  en  pis,  ne  faillit  a  tenir  le  chemin  qu'on  luy 
enseignoit  ;  de  sorte  qu'au  bout  de  quelque  temps, 
le  pauvre  beau  père,  qui  y  avoit  esté  à  la  bonne 

foy,  se  voyant  avoir  esté  trompé  par  la  ruse  de 
ceste  femme,  ne  se  peut  tenir  de  crier  en  pleine 
chaire  :  «  Je  la  voy,  celle  qui  a  faict  son  maque- 
reau de  moy  « .  Et,  ayant  esté  decelée,  n'osa  depuis 
retourner  à  confesse  à  luy. 


NOUVELLE  CXV 

La  manière  de  faire  taire  et  danccr  les  femmes  lors  que 
leur  avcrtin  les  prend. 


quidam  assez  paisible  et  rassis  d'en- 
l^tendement  espousa   une    femme    qui 


;^'i?3t>^^avoit  une  si  mauvaise  teste  qu'encore 
qu'il  prînt  toute  la  peine  de  la  maison  et  de  faire 
la  cuysine,  où  qu'il  fust  à  table  en  compaignie,  il 
ne  pouvoit  éviter  qu'il  ne  fust  d'elle  tourmenté  et 
maudit  à  tous  coups,  et  que,  pour  belles  remons- 
trances  et  gracieux  accueil  qu'il  luy  sceust  faire, 
elle  ne  s'en  voulsist  garder,  encor  que  le  plus 
souvent  Martin  Baston  l'accolast.  De  quoy  le  bon 
homme  fort  estonné  se  délibéra  d'user  d'un  autre 

moyen,  qui  fut  tel  qu'à  chacune  fois  qu'elle  pen- 
soit  le  fascher  et  maudire,  il  se  prenoit  à  jouer 
d'une  fluste  qu'il  avoit,  de  laquelle  il  ne  sçavoit 
non  plus  l'usage  que  de  bien  aymer. 

Toutesfois,  pour  cela,  sa  femme  ne  laissa  de 
continuer  ses  maudiçons,  jusques  à  ce  que,  s'estant 
apperceue  et  estant  indignée  de  ce  qu'il  ne  s'en 
soucioit  si  fort  qu'auparavant,  elle  se  print  à 
dancer  de  colère,  et,  s'estant  aucunement  lassé  au 
son  d'icelle,  luy  arracha  d'entre  les  mains.  Mais 
le  bon  homme,  ne  voulant  perdre  les  moyens  par 
lesquelz  il  trompoit  ses  ennuiz,  se  pendit  d'une 
main  à  son  col  pour  recouvrir  sa  fleute,  et  des- 
lors  recommença  plus  beau  que  devant  à  sifler  et 
en  jouer.  Tellement  que  ceste  mauvaise  femme,  se 
sentant  offensée  par  l'importunité  que  luy  faisoit 
cette  fleute,  sortit  de  la  maison,  se  promettant  de 
n'endurer  à  l'advenir  de  telles  complexions,  et, 
dés  le  lendemain  qu'elle  fut  retournée,  elle  re- 
print  ses  maudiçons  mieux  qu'auparavant. 

Toutesfois  le  mary  ne  délaissa  à  jouer  de  sa 
fleute  comme  il  souloit,  et,  ce  voyant,  sa  femme, 
vaincue  par  luy,  luy  promit  qu'à  l'advenir  elle 
luy  seroit  plus  qu'obéissante  en  toutes  choses 
honnestes,  pourveu  qu'il  mît  la  fleute  reposer  et 
n'en  jouast  plus,  «  pour  ce,  disoit  elle,  qu'elle  se 
sentoit  estourdie  du  son  ». 

Par  ce  moyen  le  bon  homme  adoucist  sa  femme, 
et  cognent  que  le  proverbe  ne  fut  jamais  mal  faict 
qui  dit  qu'il  y  a  plusieurs  moyens  pour  abbaisser 
l'orgueil  des  femmes  et  les  faire  taire  sans  coup 
frapper. 


NOUVELLE    CXVI 

De  celuy  qui  s'ingéra  de  servir  de  truchement  aux  am- 
bassadeurs du  roy  d'Angleterre,  et  comment  s'en  ac- 
quitta, avec  grande  honte  qu'il  y  receut. 


Elti^Fi  N  personnage  assez  remarqué  pour  les 
PJy>N'i!lîi- grands  honneurs  esquelz  il  estoit  en- 
fei^^s^v^iâgî/ tretenu  en  france  monstra  bien  qu  il 
avoit  du  sçavoir  en  la  teste,  mais  non  pas  plus 
qu'il  luy  en  falloit  pour  sa  provision  :  car,  quand 
il  eut  leu  la  lettre  que  le  roy  d'Angleterre 
Henry  huictiesme  escrivoit  au  roy  François  pre- 
mier de  ce  nom,  où  il  y  avoit  entre  autres  choses  : 
Mitto  tibi  duodecim  molossos,  c'est  à  dire  :  Je  vous 
envoyé  une  douzaine  de  dogues,  il  interpréta  :  Je 
vous  envoyé  une  douzaine  de  mulets.  Et,  se  fiant  à 

ceste  interprétation,  s'en  alla  avec  un  autre  sei- 
gneur trouver  le  roy  pour  le  prier  de  leur  donner 
le  présent  que  le  roy  d'Angleterre  luy  envoioit. 
Le  roy,  qui  n'avoit  encore  ouy  parler  de  cecy,  fut 
esbahy  comment  d'Angleterre  on  luy  envoyoit 
des  mulets,  disant  que  c'estoit  grande  nouveauté, 
et  pour  ce  il  les  vouloit  veoir. 

Or,  ayant  voulu  veoir  pareillement  la  lettre  et 
la  faire  veoir  aussi  à  autres,  on  trouva  duodecim 
molossos,  c'est  à  dire  douze  dogues.  De  quoy  le- 
dict  seigneur  se  voyant  estre  mocqué  (et  faut 
penser  de  quelle  sorte)  trouva  une  eschappatoire 
qui  le  feit  estre  encores  davantage,  car  il  dit  qu'il 
avoit  failly  à  lire ,  et  qu'il  avoit  pris  molossos 
pour  muletos.  Toutesfois  pour  cela  ceux  qui  es- 
toient  autour  du  roy  ne  laissèrent  à  bien  rire,  ne 
se  voulans  aucunement  formalizer  de  son  latin. 

NOUVELLE    CXVII 


Des  menuz  propos  que  tint  un  curé  au  feu  roy  de  France 
Henry j  deuxiesmc  de  ce  nom. 


?.iN  certain  cure,  iaisant  sermon  à  ses 
Iparoissiens,  ouyt  plusieurs  petits  en- 
«^^^^jfans  crier,  qui  luy  empeschoient  à  dire 
et  expliquer  ce  qu'il  avoit  en  l'entendement,  dont 
il  fut  courroucé;  et,  se  souvenant  que  quelques 
autres  enfans  alloyent  par  la  ville  chantans  vi- 
laines chansons  :  «  Un  taz  de  petits  fils  de  pu- 
tains, disoit  il,  s'en  vont  chantans  une  telle  chan- 
son :  Vous  aurez  sur  l'oreille!  etc.  Je  voudrois 
estre  leur  père:  Dieu  sçait  comment  je  les  accous- 
trerois!  » 

Aussi  bien  rencontra  il  une  autrefois  en  par- 
lant au  roy  Henry  deuxiesme  de  ce  nom ,  qui 
l'avoit  fait  app^ller  pour  en  tirer  du  plaisir  :  car, 
le  roy  luy  ayant  demandé  des  nouvelles  de  ses 
paroissiens,  il  luy  dit  qu'il  ne  tenoit  pas  à  les  bien 
prescher  qu'ilz  ne  fussent  gens  de  bien.  Et  le  roy 
l'ayant  interrogué  s'ilz  se  gouvernoient  pas  bien  : 

«  En  ma  présence,  dit  il,  ilz  font  bonne  mine  et 
mauvais  jeu,  et  sont  prestz  de  faire  tout  ce  que  je 
leur  commande  ;  mais,  si  tost  que  j'ai  le  cul  tourné, 
souflez.  Sire.  »  Ce  qui  fut  pris  en  bonne  part  de 
luy,  comme  n'y  allant  point  à  la  malice,  non  plus 
qu'es  rencontres  qui  luy  estoient  coustumieres  en 
ses  presches  :  car,  si  on  eust  apperceu  qu'il  eust 
équivoque  de  propos  délibéré  sur  ce  mot  de 
souflez  (qui,  outre  sa  première  signification,  se 
prend,  en  langage  du  commun  peuple,  pour 
cela  aussi  qui  dit  autrement  :  «  De  belles!  », 
c'est  à  dire  :  «  Il  n'en  est  rien!  »),  on  luy  eust 
aprins  à  soufler  d'une  autre  sorte.  Et  puis  sonnez, 
tabourin  ! 

NOUVELLE  CXVIII 


De  cduy  qui  presia  argent  sur  un  gaige  qui  esloit  à  luy, 
et  comment  il  en  fut  mocqué. 


'n  bon  frippon,  ayant  convié  à  disner 
deux  siens  compaignons,  lesquelz  il 

'avoit  rencontrez  par  la  ville,  et  voyant 
au  retour  qu'en  sa  maison  il  n'y  avoit  rien  plus 
froid  que  l'atre,  et  que  tous  les  prisonniers  s'en 
estoyent  fuiz  de  sa  bourse,  s'advise  incontinent 
de  cet  expédient  pour  tenir  promesse  à  ceux  qu'il 
avoit  conviez.  Il  s'en  va  en  la  maison  d'un  quidam 
avec  lequel  il  avoit  quelque  familiarité,  et,  en 
l'absence  de  la  chambrière,  prend  un  pot  de  cuy- 
vre  dedans  lequel  cuysoit  la  chair,  et,  l'ayant  mis 
sous  son  manteau,  l'emporte  chez  soy.  Estant 
arrivé,  commande  à  sa  chambrière  de  verser  le 
potage  avec  la  chair  en  un  autre  pot  de  terre,  et, 
après  que  ce  pot  de  cuyvre  fust  vuidé,  l'ayant 
tresbien  fait  escurer,  envoya  un  garson  à  celuy 
auquel  il  appartenoit  pour  le  prier  de  luy  prester 

quelque  somme  d'argent  en  retenant  ce  pot  pour 
gaige. 

Le  garson  rapporte  bonne  response  h  son 
maistre,  a  sçavoir  une  pièce  d'argent,  qui  vint  fort 
bien  à  point  pour  fournir  à  table  du  reste  qu'il  y 
falloit,  et  un  petit  mot  de  scedule  par  laquelle  ce 
créditeur  confessoit  avoir  receu  le  pot  de  cuyvre 
en  gaige  sur  laditte  somme;  lequel,  se  voulant 
mettre  à  table,  trouva  faute  d'un  de  ses  potz  qui 
avoyent  esté  mis  au  feu;  et  alors  ce  fut  à  crier. 
La  cuysiniere  asseure  que  depuis  qu'elle  l'avoit 
perdu  de  veue  n'estoit  entré  que  ce  bon  frippon; 
mais  on  faisoit  conscience  de  le  soupçonner  d'un 
tel  acte. 

Toutesfois,  en  fin,  on  va  voir  si  on  l'apperce- 
vroit  point  chez  luy,  et,  pource  qu'on  n'en  oyoit 
point  de  nouvelles,  on  le  demande  à  luy  mesme. 
Il  respond  qu'il  ne  sçait  que  c'est,  et,  quand  il 
se  sentit  pressé  (d'autant  qu'on  luy  maintenoit 
qu'autre  que  luy  n'estoit  entré  vers  le  temps  qu'il 
avoit  esté  prins)  :  «  Il  est  bien  vray,  dit  il,  que 
j'ay  emprunté  un  pot,  mais  je  l'ay  renvoyé  à  ce- 
luy  duquel  je  l'avois  emprunté.  »  Ce  qu'ayant 
esté  nié  par  le  créditeur  :  «  Voyez,  Messieurs, 
dit  ce  frippon,  comme  il  se  fait  bon  fier  aux 
gens  de  maintenant  sans  bonne  scedule!  Il  me 
voudroit  incontinent  accuser  de  larrecin,  si  je 

n'avois  scedule  escripte  et  signée  de  sa  main.  » 
Alors  il  monstra  la  scedule  que  luy  avoit  ap- 
portée le  garçon  :  tellement  que,  pour  payement, 
le  créditeur  receut  de  la  moquerie  par  toute  la 
ville,  le  bruict  estant  couru  incontinent  qu'un  tel 
(en  le  nommant)  avoit  preste  argent  sur  un  gaige 
qui  estoit  à  luy. 


NOUVELLE   CXIX 

De  la  cautelle  dont  usa   un  jeune  garson  pour  cstranger 
plusieurs  moynes  qui  logeaient  en  une  hostellerte. 


,u  diocèse  d'Anjou  fut  une  bonne 
femme  vefve  hostesse ,  laquelle,  par 
bonne  dévotion,  avoit  accoustumé  lo- 
ger les  cordeliers  et  de  les  bien  traicter  selon  son 
pouvoir,  dont  un  sien  fîlz  en  fust  marry,  voyant 
qu'ilz  despendoyent  beaucoup  du  bien  de  sa  mère 
sans  espoir  de  recompense,  et  pour  ce  délibéra  les 
estranger. 

Advint  que,  trois  ou  quatre  jours  après,  deux 
cordeliers  arrivèrent  leans  pour  y  héberger,  aus- 

quelz  le  filz  ne  voulut  faire  semblant  de  malveil- 
lance, de  peur  d'offenser  sa  mcre.  Mais,  quand  un 
chacun  se  fut  retiré  en  sa  chambre,  sur  la  my  nuict 
ledit  fîlz  apporta  un  jeune  veau  de  trois  sepmaines 
ou  un  mois  en  la  chambre  des  frères  cordeliers,et 
ce  sans  qu'il  fust  apperceu  aucunement.  Or,  sitost 
que  ce  maistre  veau  eut  senty  qu'il  n'avoit  sa 
nourrice  prés  de  luy,  il  se  traisna  par  toute  la 
chambre,  cherchant  à  repaistre,  et  de  fortune  se 
mit  soubz  le  lict  où  les  cordeliers  estoient  fort 
endormiz.  Et  ainsi  comme  ce  pauvre  veau  fure- 
toit,  il  rencontra  la  teste  du  plus  jeune  qui  pen- 
doit  du  costé  de  la  ruelle  du  lict,  et  ce  veau  com- 
mença à  leicher  le  pauvre  moyne,  qui  suoit  comme 
un  pourceau  :  de  sorte  qu'il  s'esveilla  en  sursaut 
et  appella  en  ayde  son  compaignon  cordelier,  au- 
quel il  dit  qu'il  y  avoit  des  espritz  leans  qui  l'a- 
voient  attouché  par  le  visage,  le  suppliant  de  le 
vouloir  conforter.  Et,  en  disant  telles  paroles,  il 
trembloit  si  fort  qu'il  estonna  son  compaignon, 
lequel  luy  commanda,  sur  peine  d'inobedience,  de 
se  lever  et  aller  allumer  du  feu ,  ce  que  le  pauvre 
frère  refusoit  faire,  craignant  l'esprit. 

Toutes  fois,  nonobstant  les  requestes  qu'il  feit, 
il  se  leva  du  lict  et  se  retira  vers  le  fouyer  pour 
allumer  de  la  chandelle.  Quand  le  veau  entendit 
marcher,  cuydant  que  ce  fust  sa  mère,  s'approcha 

et  mit  le  museau  entre  les  jambes  dudict  cordelier, 
et  l'empoigna  par  ses  dandrilles  (car  les  cordeliers 
sont  cours  vestuz  pardessoubz  leurs  grandes  rob- 
bes).  Adonc  le  pauvre  cordelier  commença  à  crier 
hautement  :  Miséricorde  !  et  incontinent  s'en  re- 
tourna coucher,  implorant  la  grâce  de  Dieu,  di- 
sant ses  sept  pseaumes  et  autres  oraisons. 

Ce  veau,  ennuyé  de  perdre  la  tette  de  sa  nour- 
rice, couroit  par  la  chambre,  et  enfin  cria  un  haut 
cry  de  voix  argentine  (comme  pouvez  sçavoir), 
dont  les  moynes  furent  encores  plus  estonnez. 

Le  lendemain,  devant  les  quatre  heures,  le  filz 
retourna  aussi  secrettement  qu'il  avoit  fait  aupa- 
ravant et  emmena  son  veau.  Quant  les  pauvres 
cordeHers  furent  levez,  ilz  annoncèrent  à  l'hos- 
tesse  de  leans  ce  qu'ilz  avoyent  ouy  la  nuict,  et 
luy  donnoyent  à  entendre  que  c'estoit  un  tres- 
passé  qui  faisoit  leans  sa  pénitence,  et  ainsi  des- 
crierent  tant  ceste  hostellerie,  en  le  racomptant  à 
tous  les  frères  qu'ilz  rencontroient,  qu'onc  depuis 
n'y  logea  cordelier  ny  autre  moyne. 


NOUVELLE     CXX.  lyS 


NOUVELLE   CXX 

Du  larron  qui  fui  appcrccu  fouillanl  en  la  gibbeciere  du 
feu  cardinal  de  Lorraine,  et  comment  il  cschappa. 


^:^  E^>  ^  advint ,  au  temps  du  roy  François 
fél^  ''iiÔpremier  du  nom,  qu'un  larron,  ha- 
^ilË^billéen  gentiliiomme,  fouillant  en  la 
gibbeciere  du  feu  cardinal  de  Lorraine,  fut  ap- 
perceu  par  le  roy  estant  à  la  messe  viz  à  viz  du 
cardinal.  Le  larron,  se  voyant  estre  apperceu,  com- 
mença à  faire  signe  du  doigt  au  roy  qu'il  ne  son- 
nast  mot  et  qu'il  verroit  bien  rire. 

Le  roy,  bien  ayse  de  ce  qu'on  luy  apprestoit  à 
rire,  le  laissa  faire,  et  peu  de  temps  après  vint  te- 
nir quelque  propos  audict  cardinal,  par  lequel  il  luy 
donna  occasion  de  fouiller  en  sa  gibbeciere.  Luy, 
n'y  trouvant  plus  ce  qu'il  y  avoit  mis,  commença 
à  s'estonner  et  à  donner  du  passetemps  au  roy, 
qui  avoit  veu  jouer  ceste  farce.  Toutesfois  ledict 
seigneur,  après  avoir  bien  ry,  voulut  qu'on  luy 
rendisî  ce  qu'on  luy  avoit  prins,  comme  aussi  il 
pensoit  que  l'intention  du  preneur  avoit  esté  telle; 

mais,  au  lieu  que  le  roy  pensoit  que  ce  fust  quel- 
que honneste  gentilhomme  et  d'apparence,  à  le 
voir  si  résolu  et  tenir  si  bonne  morgue,  l'expé- 
rience monstra  que  c'estoit  un  tresexpert  larron 
desguisé  en  gentilhomme,  qui  ne  s'estoit  point 
Voulu  jouer,  mais,  en  faisant  semblant  de  se  jouer, 
feit  à  bon  escient.  Et  alors  ledict  cardinal  tourna 
toute  la  risée  contre  le  roy,  lequel ,  usant  de  son 
serment  accoustumé,  jura,  foy  de  gentilhomme, 
que  c'estoit  la  première  fois  qu'un  larron  l'avoit 
voulu  faire  son  compagnon. 


NOUVELLE   CXXI 

Du  moyen  dont  usa  un  gentilhomme  italien  afin  de  n'en- 
trer au  combat  qui  luy  avoit  esté  assigné,  et  de  la  com- 
paraison que  fit  un  Picard  des  François  aux  Italiens. 


'n  gentilhomme  italien,  voyant  qu'il 
.ne  pouvoit  éviter  honnestement  un 
[combat  qu'il  avoit  entreprins  contre 
un  de  sa  qualité  sans  qu'il  alleguast  cjuelque  rai- 
son peremptoire,  l'avoit  accepté;  mais,  s'estant 

depuis  repenty,  n'allégua  autre  raison,  quand 
l'heure  du  combat  fut  venue ,  sinon  qu'il  dit  à 
son  ennemy  qu'il  estoit  prest  à  combattre  et  l'at- 
tendoit  h  grande  dévotion,  disant  :  «  Tu  es  dés- 
espéré, toy;  moy,  je  ne  le  suys  pas;  et  pourtant 
je  me  garderay  bien  de  combattre  contre  toy.  )> 

Il  est  bien  vray  que  quelqu'un  pourra  respon- 
dre  que  pour  un  il  ne  faut  pas  faire  jugement  de 
tous,  et  que,  si  cela  avoit  lieu,  on  pourroit  à  bon 
droit  tourner  à  blasme  à  tous  les  François  ce  qui 
fut  dit  par  un  Picard  rendant  tesmoignage  de  sa 
prouesse  :  car,  se  vantant  d'avoir  esté  quelques 
années  à  la  guerre  sans  desgaigner  son  espée,  et 
estant  interrogué  pourquoy  :  c  Pource,  dit  il,  que 
je  n'entrois  mie  en  colère;  mais  toutes  et  quantes 
fois,  disoit  il  en  continuant  son  propos,  on  vou- 
dra confesser  vérité,  on  dira  haut  et  clair  que  les 
Italiens  ont  plus  souvent  porté  les  marques  des 
François  colerez  que  les  François  n'ont  porté  les 
marques  des  Italiens  désespérez,  et  que,  quand 
il  n'y  auroit  un  seul  Picard  qui  sceust  entrer  en 
colère,  pour  le  moins  les  Gascons  y  entrent  assez, 
voire  sont  quelques  fois  assez  entrez  pour  faire 
trembler  les  Italiens  dix  piedz  dedans  le  ventre 
s'ilz  l'avoient  si  large.  »  Combien  que  sept  ou 
huit  ineptes  et  sots  termes  de  guerre  que  nous 
avons  emprunté  d'eux  mettent  en  danger  et  les 

Guascons  et  toutes  les  autres  contrées  de  France 
d'estre  reputez  autres  qu'ilz  n'estoient  aupara- 


vant. 


NOUVELLE  CXXII 
De  celuy  qui  paya  son  hoste  en  chansons. 


In  voyageant  par  païs,  sentant  la  faim  le 
.presser,  se  meit  en  un  cabaret,  où  il  se 
(rassasia  si  bien  pour  un  disner  que  ai- 
sément il  pouvoit  attendre  le  soupper,  pourveu 
qu'il  eust  esté  bien  tost  prés.  Or,  comme  le  ta- 
vernier,  son  hoste,  visitant  ses  tables,  l'eust  prié 
de  payer  ce  qu'il  avoit  despendu  et  faire  place  aux 
autres,  il  luy  feit  entendre  qu'il  n'avoit  point  d'ar- 
gent, mais  que,  s'il  luy  plaisoit,  il  le  payeroit  si 
bien  en  chansons  qu'il  setiendroit  content  de  luy. 
Le  tavernier,  bien  estonné  de  ceste  response,  luy 
dit  qu'il  n'avoit  besoin  d'aucune  chanson,  mais 
qu'il  vouloit  estre  payé  en  argent  contant,  et  qu'il 
advisast  à  le  contenter  et  s'en  aller.  «  Quoy  !  dit 

le  passant  au  tavernier,  si  je  vous  chante  une  chan- 
son qui  vous  plaise,  ne  serez  vous  point  content? 
—  Ouy  dea  vrayement  »,  dit  le  tavernier. 

A  l'instant  le  passant  se  print  à  chanter  toutes 
sortes  de  chansons,  exceptée  une  qu'il  gardoit 
pour  faire  la  bonne  bouche;  et,  reprenant  son 
haleine,  demanda  à  son  hoste  s'il  estoit  content. 
«  Non,  dit  il,  car  le  chant  d'aucune  de  celles  que 
vous  avez  chantées  ne  me  peut  contenter.  —  Or 
bien,  dit  le  passant,  je  vous  en  vay  dire  une  au- 
tre que  je  m'asseure  qui  vous  plaira.  » 

Pour  mieux  le  rendre  ententy  au  son  de  ceste 
nouvelle  chanson,  il  tira  de  son  aisselle  un  sac 
plain  d'argent,  et  se  print  à  chanter  ceste  chanson 
assez  bonne  et  plusque  usitée  à  l'endroit  de  ceux 
qui  vont  par  pais  :  Mitt'  la  mano  alV  bursa,  et 
paga  Vhoste;  qui  est  à  dire  :  «  Metz  la  main  à  la 
bourse  et  payes  l'hoste.  »  Quand  il  eust  mis  fin  à 
cette  chanson,  demanda  à  son  hoste  si  elle  luy 
plaisoit  et  s'il  estoit  content.  «  Ouy,  dit  il,  ceste 
me  plaist  bien. — Or  donc, dit  le  passant,  puis  que 
vous  estes  content  et  que  je  me  suis  acquitté  de  ma 
promesse,  je  m'en  vay.  »  Et  à  l'instant  se  départit 
sans  payer  et  sans  que  son  hoste  l'en  requist. 


j3 

NOUVELLE   CXXIII 

Du  procès  meu  entre  une  belle  mère  et  son  gendre  pour 
n'avoir  pas  dépucelé  sa  fille  le  premier  jour  de  ses 
nopces. 


\\j  pais  de  Limosin  fut  faicte  une  nopce 
*entre  une  jeune  fille  aagée  de  dix- 
huict  ans,  ou  environ,  et  un  bon  gar- 
çon de  village  tresbien  emmanché.  Or  il  ad- 
vint que  le  compagnon,  dez  la  première  nuict, 
se  mit  en  devoir  d'accomplir  l'œuvre  de  son  ma- 
riage, et,  pour  gratifier  à  sa  tendre  espoùsée,  il 
luy  bailla  auparavant  son  manche  à  tenir  pour  luy 
faire  envie  de  le  secourir  à  son  affaire.  Mais  quand 
la  pauvre  fille  l'eust  tenu,  et  apperceu  qu'il  estoit 
si  gros,  elle  ne  voulut  oncques  que  le  marié  luy 
mist  en  son  estuy,  de  pœur  qu'il  ne  la  blessast, 
et  tousjours  craignoit  la  lutte,  dont  le  marié  fut 
fort  ennuyé,  et,  quoyqu'il  peust  faire,  jamais  ne 
peust  persuader  à  la  mariée  de  luy  faire  beau  jeu  : 
au  moyen  de  quoy  il  fut  contraint  pour  la  nuict 
s'en  passer. 

Et  quand  le  jour  fut  venu,  la  mère  s'en  alla 
devers  sa  fille  pour  sçavoir  comment  elle  s'estoit 
portée  avec  son  mary  et  comment  il  luy  avoit  fait. 
Elle  luy  feit  responce  qu'ilz  n'avoyent  riens  fait. 
«  Comment!  dit  la  mère,  vostre  mary  est  donq 
chastré!  »  Alors,  comme  furieuse,  s'en  alla  au 
conseil  de  l'Eglise  afin  de  faire  desmarier  sa  fille, 
donnant  à  entendre  à  tous  que  son  gendre  n'es- 
toit  habille  à  engendrer.  Sur  cette  colère  elle  le 
feit  citer,  afin  qu'il  luy  fust  permis  de  marier  sa 
fille  à  un  aultre ,  dont  le  pauvre  marié  fut  tres- 
malcontent,  considérant  qu'il  n'avoit  offensé  ne 
donné  occasion  pour  estre  ainsi  deshonoré. 

Or,  quand  ilz  furent  tous  devant  monsieur  Tof- 
ficial,  et  que  la  demanderesse  eust  requis  sépara- 
tion de  sa  fille  et  de  son  gendre,  et  que,  par  ses 
raisons,  elle  eut  dit  que  la  première  nuict  de  leurs 
nopces  ledict  gendre  ne  voulut  ou  ne  peut  oncq 
faire  l'œuvre  de  mariage  à  sa  fille ,  et  qu'il  estoit 
chastré,  adonq  le  gendre,  au  contraire,  se  deffend 
tresbien ,  et  dit  qu'il  estoit  aussi  bien  fourny  de 
lance  que  sa  femme  de  cul,  et  ne  demandoit  autre 
chose  que  luitter;  mais  sa  femme  n'y  voulut  onc- 
ques  entendre  et  feit  la  cane ,  au  moyen  de  quoy 
il  n'avoit   peu  riens   faire.  Adonc  l'official   de- 
manda à  la  jeune  espousée  si  elle  l'avoit  refusé, 
et  elle  luy  dit  que  ouy,  au  moyen  qu'il  l'avoit  si 

gros  et  qu'elle  craignoit,  comme  encores  faisoit, 
qu'il  la  blessast,  car  elle  esperoit  en  après  plustost 
la  mort  que  la  vie. 

Quand  la  mère  eut  entendu  cette  confession , 
et  que,  par  telz  moyens,  elle  devoit  estre  condam- 
née, elle  supplia  le  juge  d'asseoir  les  despens  sur 
sa  fille,  attendu  qu'elle  avoit  esté  cause  de  ce  pro- 
cès. Toutesfois,  par  sentence,  monsieur  l'official 
condamna  la  pauvre  jeune  fille  à  prester  son  beau 
et  joly  instrument  à  son  mary  pour  y  besongner 
et  faire  ce  qu'il  devoit  avoir  fait  la  nuit  précé- 
dante, et  sans  despens,  attendu  les  qualitez  des 
parties. 


NOUVELLE  CXXIV 

Comment  un  Escossois  fut  guary  du  mal  de  ventre  au 
moyen  que  luy  donna  son  hosiesse. 


,L  n'y  a  pas  long  temps  qu'un  Escos- 
'sois,  ayant  desja  servy  à  la  garde  du 
!roy  de  France,  et  lequel  avoit,  dés  sa 
jeunesse,  gousté  quelque  peu  des  bonnes  lettres, 
voyant  que  le  roy  caressoit  les  personnes  doctes, 

et,  d'autre  part,  considérant  le  moyen  qu'il  avoit 
de  vaquer  à  l'estude  pendant  le  temps  qu'il  estoit 
hors  de  quartier  et  de  service,  il  choisit  le  logis 
d'une  bonne  femme  vefve,  et  là  se  logea  pour 
quelque  temps. 

Un  jour,  se  sentant  mal  de  sa  personne  et 
n'ayant  la  langue  si  à  délivre  pour  se  faire  enten- 
dre à  autruy,  comme  il  faisoit  à  son  hostesse,  à 
laquelle  il  demandoit  conseil  sur  son  mal,  il  luy 
dit  :  «  Ma  dam',  moy  ha  grand  mal  à  mon  bou- 
din. »  Son  hostesse,  qui  entendoit  assez  bien  qu'il 
disoit  le  ventre  luy  faire  mal,  et  que,  pour  recou- 
vrer prompt  allégement,  il  luy  demandoit  son 
advis ,  elle  luy  dit  qu'il  falloit  qu'il  feit  ses  priè- 
res et  oraisons  à  monsieur  S.  Eutrope,  lequel  on 
dit  guarir  de  tel  mal.  L'Escossois,  ayant  entendu 
cela,  et  sentant  son  ventre  aller  de  pis  en  pis,  ne 
voulut  mettre  en  mespris  le  conseil  de  son  hos- 
tesse, ains,  suyvant  iceluy,  s'en  alla  à  Teglise  la 
plus  prochaine  qu'il  rencontra,  et  se  meit  en  priè- 
res et  oraisons  telles  qu'il  sembloit  à  ceux  qui 
l'oyoient  que  le  saint  deust  promptement  venir  à 
luy. 

D'adventure,  pendant  qu'il  estoit  en  telle  mé- 
ditation, il  se  trouva  un  bon  frippon,  lequel  es- 
toit caché  derrière  l'image  de  sainct  Eutrope  et 
contemploit  les  allans  et  venans  avec  leurs  conte- 

nances;  et,  ayant  remarqué  les  mines  que  faisoit 
cest  Escossois,  il  commença  à  crier  :  «  Tru,  tru, 
pour  Jehan  d'Escosse  et  son  bagaige  !  »  L'Escos- 
sois,  qui  entendit  ces  paroles,  jettées  assez  rude- 
ment, pensa  que  ce  fût  quelque  malin  qui  le  voul- 
sist  empescher  en  ses  dévotions  ;  à  raison  de  quoy, 
après  qu'il  eust  remarqué  le  lieu  d'où  pouvoit 
estre  partie  ceste  voix  qu'il  avoit  entendu,  il  print 
sa  flesche  et  son  arc,  et  vous  descoche  rasibuz 
l'image  du  sainct. 

Le  frippon,  qui  estoit  derrière,  craignant  que 
l'Escossois  redoublast  son  coup,  se  print  à  des- 
cendre de  l'escalier  de  boys  où  il  estoit  monté; 
mais  il  ne  peust  s'enfuyr  si  secrettement  qu'il  ne 
feit  un  bruit,  qui  effroya  tellement  l'Escossois,  le- 
quel pensoit  que  ce  fût  le  sainct  qui  se  meit  à 
le  poursuivre  afin  de  le  punir  de  l'offence  qu'il 
avoit  faicte,  qu'il  entra  en  telle  frayeur  qu'il  en 
perdit  incontinent  son  mal,  et  depuis  vesquit  gay 
comme  Perot. 

NOUVELLE   CXXV 

Des  cpilaphes  de  l'Areiin,  surnommé  Divin,  et  de  son 
amie  Magdaleine. 


èài^l 'Aretin  ,  non  l'Unique,  mais   celuv 
Ip^'^àquia  usurpé  le  surnom  de  Divin,  s'est 


'^  aussi  donné  arrogamment  le  tiltre  de 
fléau  des  princes,  estant  du  tout  enclin  à  mesdi- 
sance.  En  quoy  il  n'espargnoit,  comme  on  dit 
en  commun  proverbe,  ny  roy  ny  roc  :  car  il  es- 
cript  en  une  préface  d'une  sienne  comédie  ita- 
lienne que  le  roy  treschretien  François  premier 
du  nom  luy  avoit  enchaîné  la  langue  d'une  chaîne 
d'or,  faite  en  façon  de  langues,  qu'il  luy  avoit 
envoyée  afin  qu'il  n'escrivist  de  luy  comme  il  avoit 
fait  de  plusieurs  autres  seigneurs. 

Mesmement,  en  un  des  dialogues  qu'il  a  faictz, 
il  introduit  deux  courtisanes,  recitant  l'une  à  l'au- 
tre les  moyens  par  lesquelz  elles  estoient  parve- 
nues aux  richesses,  et  comme  par  leur  saige  con- 
duite et  maintien  gracieux  elles  s'estoient  entre- 
tenues  en  honnestes  compagnies;  à  raison   de 

quoy,  estant  l'une  d'elles  dccedée  de  son  temps , 
il  luy  dressa  Tepitaphe  tel  que  s'ensuyt,  lequel 
depuis  a  esté  fort  divulgué  : 

EPITAPHE. 

De  Magdaleine  icy  gisent  les  os, 
Qui  fut  des  p...  si  friande  en  sa  vie 
Qu'après  sa  mort,  tous  bons  seigneurs  supplie, 
Pour  l'asperger,  luy  pisser  sur  le  dos. 

Or  il  est  mort  n'a  pas  longtemps,  ce  preud'- 
homme  Aretin,  auquel  les  Florentins,  ses  compa- 
triaux,  ont  fait  cestuy  epitaphe,  digne  de  luy  et 
de  son  athéisme  : 

EPITAPHE    DE    l'aRETIN. 

Qui  giace  l'Aretino,  amaro  tosco 
D'el  semé  humano,  di  cui  la  lingua  trafisse 
E  vivi  e  morti  ;  di  Dio  mal'  non  dice, 
E  si  scuso  con  dir'  :  No  lo  conosco. 

TRADUCTION. 

Icy  gist  l'Aretin,  qui  fut  l'amer  poison 
De  tout  le  genre  humain;  dont  la  langue  fichoit 
Et  les  vifs  et  les  morts  ;  contre  Dieu  son  blason 
N'addressa,  s'excusant  qu'il  ne  le  cognoissoil. 

NOUVELLE  CXXVI 

De  la  harenguc  qu'cnircprint  de  faire  un  jeune  homme  en 
sa  réception  de  conseiller,  et  comment  il  fut  rembarré. 


W^j/^iz  jeune  homme,  ayant  esté  envoyé  aux 
J^vEi^^^universitez  pour  y  apprendre  la  loy 
l^^^;fe^ civile  et  s'en  servir  en  temps  et  lieu, 
au  gré  et  contentement  de  son  père,  fut  là  entre- 
tenu assez  souefvement  et  délicatement.  Advint 
que,  se  baignant  en  ses  aises  et  délices,  il  rejetta 
au  loing  ses  codes  et  digestes,  pour  imprimer  en 
son  cerveau  l'idée  d'une  amye,  et,  se  paissant  en 
tel  object,  convertit  ses  leçons  en  lecture  de  Pé- 
trarque et  autres  telz  prodigues  d'honneur. 

Pendant  ce  temps  son  père  alla  de  vie  à  trespas. 
De  quoy  advertiz ,  les  parens  et  amys  du  jeune 
homme ,  pensant  qu'il  fust  un  sçavant  docteur  et 
qu'il  eust  profité  passablement  en  la  loy,  luy  man- 
dèrent la  mort  de  son  père  et  l'advertirent  qu'il 
estoit  temps  qu'il  esleut  Testât  et  vacation  qu'il 
vouloit  ensuivre,  et  que  à  ce  faire  ilz  se  monstre- 
roient  ses  amys.  Le  jeune  homme,  se  rangeant 

sur  leur  conseil  et  advis,  encore  qu'il  n'eust  estu- 
dié  en  la  loy,  print  son  chemin  vers  la  maison  de 
feu  son  père. 

Apres  qu'il  eut  visité  ses  amis  et  qu'il  fut  as- 
seuré  des  biens  que  son  père  luy  avoit  délaissez, 
il  luy  vint  en  l'entendement  d'achepter  un  estât 
de  conseiller  en  la  cour  de  parlement,  A  cela 
s'accordèrent  ses  amys;  et,  pour  amitié  qu'ilz 
avoient  eu  avec  son  père,  ilz  luy  promirent  d'en 
faire  demande  au  roy  François  premier,  duquel, 
comme  tresfîdeles  serviteurs,  estoient  réciproque- 
ment cheriz. 

Un  jour  qu'ilz  estoient  avec  le  roy,  ilz  luy 
firent  demande  de  cest  estât  de  conseiller;  ce 
qu'il  leur  octroya,  et  leur  en  furent  délivrées 
lettres.  De  cela  bien  joyeux,  en  advertirent  le 
jeune  homme,  et  luy  feirent  sçavoir  comme  il  se 
devroit  gouverner  quand  il  se  presenteroit  à  la 
court.  Le  jeune  homme,  suyvant  en  tout  et  par 
tout  leur  conseil,  feit  ses  diligences  et  apprestz. 
Bref,  il  présente  ses  lettres  d'estat;  elles  furent 
leues  en  plaine  chambre. 

Peu  de  temps  après,  la  court,  ayant  esté  cer- 
tiorée  de  l'insuffisance  du  suppliant,  le  renvoya 
aux  estudes.  De  ce  bien  estonné,  il  s'en  retourne 
vers  ses  parens  et  amys,  et  les  supplie  de  faire 
entendre  au  roy  le  reffuz  qu'on  luy  avoit  fait  en 

la  court  de  parlement.  Le  roy  en  fut  adverty.  Il 
manda  incontinent  à  messieurs  de  la  court  ce 
qu'ilz  allassent  par  devers  Sa  Majesté.  La  court 
de  parlement  délègue  deux  conseillers  d'icelle, 
lesquelz  elle  chargea  de  faire  telles  remonstrances 
que  de  raison.  Après  qu'ilz  se  furent  présentez 
devant  le  roy  afin  d'entendre  sa  volonté,  il  leur 
demanda  pourquoy  ilz  faisoient  reffuz  de  recevoir 
ce  jeune  homme  en  leur  compagnie,  veu  qu'il  luy 
avoit  fait  don  de  cest  office  de  conseiller.  Les  dé- 
léguez luy  feirent  entendre  leur  charge,  et  dirent 
que  la  court  estoit  assez  informée  de  son  insuffi- 
sance, et  pourtant  ne  le  pouvoit  honnestement 
admettre.  Le  roy,  ayant  receu  ceste  remonstrance 
pour  saincte  et  raisonnable,  en  sceut  bon  gré  à 
messieurs  de  la  court,  et  ne  s'en  soucioit  plus. 

Quelques  jours  après,  le  jeune  homme  reprend 
ses  erres  de  supplication,  et  importune  tellement 
ses  amys  qu'ilz  furent  persuadez  supplier  derechef 
le  roy  de  mander  à  la  court  de  le  recevoir,  se 
submettant  à  l'examen  requis  en  tels  cas;  luy  re- 
monstrant  au  surplus  qu'il  estoit  homme  pour  luy 
faire  service  à  l'advenir;  joinct  aussi  que  le  père 
du  jeune  homme  avoit  esté  son  officier  par  un 
long  temps  et  avoit  acquis  bon  bruit  pendant  sa 
vie.  Le  roy,  entendant  ces  remonstrances  aussi,  et 
se  souvenant  de  celles  que  luy  avoient  fait  mes- 

sieurs  de  la  court  sur  ce  fait,  il  commanda  dere- 
chef qu'il  fust  receu.  La  court  de  parlement  s'y 
opposa  et  feit  secondes  remonstrances.  Ce  no- 
nobstant, le  roy  voulut  qu'il  fust  receu.  Et, 
comme  messieurs  de  la  court  remonstroient  que 
le  jeune  homme  estoit  léger  d'entendement  et  fol, 
il  leur  dit  :  «  Et  bien!  puis  qu'ilz  sont  si  grand 
nombre  de  saiges  et  savans  personnages,  ne  sçau- 
roient  ils  souffrir  un  fol  entr'eux?  »  A  cette  pa- 
role, les  déléguez  se  départent  et  rendent  la  court 
certaine  de  la  volonté  du  roy. 

Le  jeune  homme,  se  promettant  en  luy  mesme 
d'estre  parvenu  à  son  attente,  et  que  à  ceste  heure 
il  seroit  receu,  se  présente  derechef  à  la  court  et 
demande  à  estre  examiné  selon  l'ordonnance.  La 
court  commande  à  un  des  huissiers  le  faire  entrer 
et  conduire  en  une  chaire  que  pour  ce  faict  on  luy 
avoit  préparée.  Après  qu'il  fut  monté  et  qu'il  eut 
bien  ruminé  ce  qu'il  vouloit  dire,  il  commença  sa 
harangue  par  un  verset  du  Psalme  ii8,  et  dit 
ainsi  : 

«  Lapidem  quem  reprobaverunt  œdificanies,  hic 
factiis  est  111  capul  angidi  »;  c'est  à  dire  : 

La  pierre  par  ceux  rejeltée 
Qui  du  bas  liment  ont  le  soing 
A  esté  assise  et  plantée 
Au  principal  endroit  du  coing. 

voulant  par  là  donner  à  entendre  à  la  court  qu'elle 
n'avoit  deu  le  mépriser  ainsi  qu'elle  avoit  fait.  Ce 
qu'ayant  entendu,  un  des  anciens  de  la  court,  au- 
quel ne  plaisoit  gueres  la  témérité  de  ce  jeune 
homme,  se  leva,  et,  faisant  responce  digne  à  telle 
outrecuidance,  respondit  ce  qui  s'ensuit  : 

«  A  domino  factum  est  istud,  et  est  mirabik  in 
ocuUs  nostris  »; 
c'est  à  dire  : 

Cela  est  une  œuvre  céleste 
Faicte  pour  vray  du  dieu  des  dieux, 
Et  un  miracle  manifeste 
Lequel  se  présente  à  noz  yeux. 

Par  ceste  responce  il  reprima  tellement  l'audace 
du  jeune  homme  que  depuis  il  ne  luy  advint  de 
haranguer  de  telle  sorte  en  une  si  honneste  com- 
pagnie. 

D'un  chevalier  aagé  qui  feit  sortir  les  grillons  de  la  teste 
de  sa  femme  par  une  saignée,  et  laquelle  auparavant 
il  ne  pouvait  tenir  soubz  bride  qu'elle  ne  luy  feist  sou- 
vent des  traitz  trop  gaillardz  et  brusques. 


ey^^ffijJ^'EST  un  grand'bien  en  mariage  de  co- 
é4\&''  ■:  ;'  i^noistre  les, imperfections  les  uns  des 
(^^ali:^:^^  autres  et  de  trouver  les  remèdes  pour 
éviter  tant  de  riottes  et  debatz  qui  adviennent  or- 
dinairement en  la  pluspart  des  mesnages,  comme 
en  celuy  d'un  fort  gentil  chevalier  de  la  Tuscane, 
lequel,  après  avoir  emploie  la  fleur  de  sa  jeunesse 
au  fait  des  armes,  de  la  chasse,  et  des  lettres  pa- 
reillement, s'advisa  un  peu  tard  à  soy  renger  es 
liens  de  mariage,  qui  fut  enfin  avec  une  belle  et 
jeune  damoyselle,  laquelle  il  traicta  fort  gracieu- 
sement en  toutes  choses,  fors  qu'au  deduict  d'a- 
mours, auquel  il  se  portoit  assez  laschement,  à 
cause  de  son  aage. 

Mais   la  nouvelle  mariée   n'eut  cognoissance 
par  quelque  temps  de  ce  deffaut,  sinon  par  com- 

munication  d'autres  bonnes  commères  qu'elle  fre- 
quentoit,  et  lesquelles  elle  ouyt  deviser  du  passe 
temps  dru  et  menu  qu'elles  recevoient  de  leurs 
jeunes  marys.  Cela  l'esmeut  à  en  vouloir  sentir 
pareille  fourniture  que  les  autres.  Mais,  pour  y 
parvenir  avecques  couverture  de  son  honneur,  en 
addressa  la  plaincte  à  sa  propre  mère,  laquelle, 
après  quelques  remonstrances  au  contraire  (de  la 
conscience  blasmée  du  moyen),  ne  la  pouvant  à 
plain  destourner  de  ceste  intention  ainsi  dictée, 
pour  rompre  ce  coup,  luy  dit  :  «  Ma  fille,  puis 
que  je  ne  voy  autre  unguent  qui  puisse  adoucir 
vostre  mal,  je  vous  diray  :  Il  y  a  des  hommes  de 
diverses  humeurs  et  complexions,  qui  se  taillent 
et  font  cheoir  les  cornes  par  fer  ou  par  poison; 
aucuns  les  portent  patiemment,  et,  comme  ils  ont 
meilleur  estomach,  ils  digèrent  les  pillules  de  co- 
cuage  facilement,  sans  mot  sonner.  Pource  il  faut 
que  vous  essayez  la  patience  de  vostre  mary  par 
quelques  traitz  légers  et  de  peu  d'importance.  » 
A  ces  propoz  la  fille  respond  qu'elle  ne  vouloit 
aucunement  user  des  finesses  requises  en  telz  cas, 
que  d'attraire  à  sa  cordelle  un  personnage  de  dis- 
position gaillarde  et  de  bonne  réputation,  soubz  le 
manteau  duquel  soit  couverte  la  réputation,  telle 
qu'estoit  celle  de  son  capellan.  La  mère  luy  char- 
gea de  tenter  ainsi  la  douceur  du  chevalier,  et 

selon  icelle  donner  bon  ordre  au  demourant.  La 
fille  luy  promet  de  n'y  tarder  gueres  de  ce  faire. 

Cependant  que  le  gentilhomme  son  mary  estoit 
à  la  chasse,  elle  print  en  main  une  coignée  et 
entre  en  son  jardin,  et  là  se  print  à  abattre  un 
beau  laurier,  lequel  avoit  esté  planté  là  de  la 
main  de  son  mary,  et  pour  cette  considération  il 
en  estoit  jaloux  et  passoit  volontiers  le  temps 
souz  cet  ombrage,  en  attendant  que  les  viandes 
ordonnées  pour  traicter  ses  amis  fussent  assaison- 
nées. Pour  vous  le  faire  court,  voilà  Tarbre  par 
terre;  voicy  venir  le  mary  :  elle  luy  en  fait  cou- 
cher des  branchages  au  feu,  qui  furent  inconti- 
nent apperceuz  par  luy.  Toutesfois,  avant  que 
d'en  mener  bruict,  remit  son  manteau  sur  ses 
epauUes  et  va  sur  le  lieu  pour  mieux  s'en  asseurer. 
Il  ne  faut  point  demander,  après  qu'il  eut  veu  la 
fosse  fresche,  s'il  fut  bien  troublé  :  car  il  s'en  re- 
tourna plein  de  menaces  et  demanda  à  sa  femme 
qui  estoit  celuy  qui  luy  avoit  joué  ce  bon  tour,  et 
elle  luy  feit  responce  qu'elle  l'avoit  fait  pour  le 
rechauffer  à  son  retour  de  la  chasse,  et  pour  avoir 
entendu  cet  arbre  conforter  la  vieillesse.  Pour 
cette  fois  elle  l'appaisa,  et  pensoit  luy  avoir  fait 
avaller  sa  colère  aussi  douce  que  sucrée. 

Cela  fait,  le  lendemain  matin  elle  en  advertit 
sa  bonne  mère,  laquelle  luy  dit  que  c'estoit  bon 

commencement,  mais  qu'il  falloit  encore  essayer 
davantage,  comme  à  luy  tuer  la  petite  chienne 
qu'il  aimoit  tant;  ce  qu'elle  entreprint  de  faire, 
et  le  feit  à  l'occasion  que  cette  petite  chienne,  re- 
tournant de  la  ville  d'avec  son  maistre,  toute 
boueuse  se  jetta  sur  le  lict,  où  la  dame  avoit,  par 
exprés,  mis  une  riche  couverture;  et,  comme  on 
l'eut  chassée  de  là,  elle  s'en  vint  sauteler  sur  la 
robe  de  madame,  laquelle,  feignant  avoir  gasté 
ses  beaux  habits,  empoigna  un  Cousteau,  et,  en 
la  présence  de  son  mary,  luy  en  couppa  la  gorge. 

Ce  ne  fut  pas  encore  assez  au  jugement  de  la 
mère,  si,  après  l'arbre  inanimé  et  la  chienne 
morte,  elle  n'offençoit  d'abondant  son  mary  en 
quelques  personnes  des  plus  chéries  de  luy,  et  ce 
qu'elle  feit  pareillement  :  car  elle  renversa,  en  un 
banquet  qu'il  faisoit  à  la  fleur  de  ses  amis,  la  table, 
qui  estoit  chargée  de  viandes,  et,  se  voulant  ex- 
cuser, dit  qu'elle  avoit  ce  fait  par  mesgarde  et 
voulant  prévoir  au  service. 

Sur  ces  indignations,  la  nuict  donna  conseil  au 
gentilhomme  de  Tempescher  lever  du  lict;  l'em- 
pescha  bon  gré  mal  gré,  et  luy  remonstra  qu'il 
falloit  qu'elle  s'y  tînt  encores  pour  quelques  re- 
mèdes qu'il  luy  avoit  apprestez  pour  la  guarir. 
Elle,  en  se  deffendant,  disoit  qu'elle  se  trouvoit 
en  bonne  disposition  et  gaillarde  en  son  esprit. 

Il  25 

«  Je  le  crois  ainsi,  dit  il,  et  trop  de  quelques 
grains,  à  quoy  convient  remédier  d'heure.  »  Lors, 
luy  ramentevant  les  trois  honnestes  tours  qu'elle 
luy  avoit  jouez  consécutivement,  nonobstant  les 
remonstrances  et  menaces  qu'il  luy  avoit  faites  à 
chacune  fois,  par  lesquelles  il  avoit  juste  crainte 
de  quelque  quatriesme  pire  que  tous  les  autres 
precedans,  envoie  quérir  un  barbier,  auquel  il  feit 
entendre  ce  qu'il  vouloit  qu'il  executast  :  c'est  as- 
savoir que,  pour  certaines  considérations  qu'il  luy 
taisoit,  son  plaisir  et  intention  estoit  qu'aussi  tost 
qu'il  luy  auroit  présenté  sa  femme,  il  ne  feit  faute 
d'exécuter  sa  charge,  s'il  vouloit  luy  complaire. 
Le  barbier,  après  avoir  entendu  telz  propos, 
s'enhardit  de  demander  au  gentilhomme  quelle 
estoit  sa  volonté,  de  laquelle  il  fut  incontinent 
asseuré. 

Le  gentilhomme,  après  avoir  fait  allumer  un 
grand  feu  en  une  chambre  de  son  logis  où  l'at- 
tendoit  le  barbier,  s'en  va  en  la  chambre  de  sa 
femme,  qu'il  trouva  toute  habillée,  faignant  d'al- 
ler veoir  sa  mère,  à  laquelle,  peu  de  jours  aupa- 
ravant, elle  avoit  décelé  l'impuissance  de  son  ma- 
ry,  luy  requérant  au  surplus  la  vouloir  addresser 
au  combat  amoureux  qu'elle  avoit  entreprins 
contre  un  champion  de  son  aage.  De  ce  adverty, 
le  gentilhomme,  redoublant  le  fiel  et  courroux. 

qu'il  desguisa  au  mieux  qu'il  peut,  luy  va  dire  : 
((  M'amye,  certainement  vous  avez  le  sang  trop 
chaud,  qui  vous  cause  par  son  ebuUition  tous  ces 
caprices  et  inconsiderez  tours  que  faites  tous  les 
jours.  Les  médecins,  à  qui  j'en  ay  parlé]  et  con- 
sulté, sont  d'avis  qu'il  convient  vous  saigner  un 
peu,  et  disent  cela  pour  vostre  santé.  » 

La  damoiselle,  entendant  ainsi  parler  son  mary 
et  ne  s'estant  encor  apperceue  de  son  entreprinse, 
se  laissa  conduire  où  il  voulut.  Il  la  mena  en  la 
chambre  où  le  barbier  l'attendoit,  et  luy  comman- 
da s'asseoir  le  visage  devant  le  feu,  et  feit  signe 
au  barbier  qu'il  prînt  son  bras  dextre  et  luy  ou- 
vrist  la  veine;  ce  qu'il  fit.  Tandis  que  le  sang  de- 
couloit  du  bras  de  ceste  damoyselle,  son  mary, 
qui  sentoit  oculairement  les  grillons  s'affoiblir, 
commanda  fermer  ceste  veine  et  ouvrir  celle  du 
bras  senestre,  ce  qui  fut  pareillement  fait  ;  telle- 
ment que  la  pauvre  damoyselle  resta  demy  morte. 
Le  gentilhomme,  bien  joyeux  d'estre  parvenu  à 
fin  de  son  entreprise,  la  fait  porter  sur  un  lict,  où 
elle  eut  tout  loisir  d'apprendre  à  ne  plus  fascher 
son  mary. 

Si  tost  qu'elle  fut  revenue  de  pasmoison,  elle 
envoyé  un  de  ses  gens  vers  sa  mère,  laquelle, 
ayant  apprins  du  messager  toutes  les  traverses  et 
algarades  qu'elle  avoit  joué  à  son  mary,  et  se 

doutant,  la  bonne  dame,  qu'au  moyen  de  ce  sa 
fille  la  voulust  semondre  de  la  promesse  que  outre 
son  gré  elle  luy  avoit  faite,  s'en  va  la  trouver  au 
lict,  et  commença  à  dire  :  «  Et  bien!  ma  fille, 
comment  vous  va?  Ne  vous  faschez  point,  vostre 
désir  sera  bien  tost  accomply  touchant  ce  que 
m'avez  recommandé.  — Ha!  ma  mère,  respondit 
elle,  je  suis  morte;  telles  passions  ne  trouvent 
plus  fondement  en  moy;  si  bien  y  a  opéré  mon 
mary,  auquel  je  me  sens  aujourd'huy  plus  tenue 
du  bon  chemin  où  il  m'a  remise  par  sa  prudence 
que  de  l'honneur  qu'il  m'avoit  premièrement  fait 
de  m'espouser;  et,  si  Dieu  me  rend  ma  santé, 
j'espère  que  vivrons  en  bon  et  heureux  mesnage,  » 
L'histoire  racompte  qu'ilz  furent  depuis  en 
mutuel  amour  et  loyaulté,  au  grand  contente- 
ment l'un  de  l'autre. 


NOUVELLE    CXXVIII 


197 


NOUVELLE  CXXVIII 

De  deux  jouvenceaux  Sienois  amoureux  de  deux  damoy- 
scllcs  cspagnollcs,  l'un  desquclz  se  présenta  au  danger 
pour  faire  planchette  à  la  jouissance  de  son  amy,  et  qui 
luy  tourna  à  grand  contentement  et  plaisir. 


SiENE  y  avoit  deux  jeunes  hommes  de 
fort  bonne  maison,  voysins  et  nourriz 
ensemble,  et  de  mesme  marchandise, 
ce  qui  engendra  une  tresgrande  et  intrinsèque 
amitié  entr'eux.  Hz  se  délibérèrent  un  jour  de 
faire  un  voyage  en  Espagne  pour  le  trafîq  de 
leurs  marchandises. 

Après  qu'ilz  eurent  quelque  temps  séjourné  à 
Valence  en  Espagne,  ilz  devindrent  extrêmement 
amoureux  de  deux  gentifemmes  espagnolles,  ma- 
riées à  de  nobles  chevaliers  du  païs.  Les  deux 
Sienois  se  nommoyent  l'un  Lucio  et  l'autre  Ales- 
sio.  Lucio  estoit  plus  advisé  en  l'amour  de  sa 
dame  Isabeau  que  son  compagnon  n'estoit  en  la 
poursuite  de  sa  choisie,  et  lesquelles  ne  cedoient 
en  mutuelle  amitié  à  la  fraternité  des  deux  Ita- 

liens.  Or  dura  ce  pourchas  d'amour  entr'eux  l'es- 
'pace  de  deux  ans  qu'ilz  furent  à  negotier  en  Va- 
lence, sans  qu'ilz  peussent  parvenir  plus  avant 
que  aux  simples  caresses  de  la  veue  et  œillades, 
plus  pour  le  respect  qu'ilz  avoient  aux  chevaliers 
qu'au  danger  où  ilzse  fussent  mis  en  païs  estrange 
s'ilz  eussent  attenté  de  plus  prés  par  embassades, 
missives,  resveilz  et  aubades. 

Il  advint  un  jour  que  la  damoyselle  Isabeau 
entra  en  une  église  où  le  passionné  Lucio  s'estoit 
mis  à  couvert  de  la  pluye.  De  bonheur,  en  se 
pourmenant  par  l'entour  de  l'église,  il  apperceut 
sa  dame  assise  en  un  coing  et  accompagnée  d'une 
seule  servante,  qui  fut  aussi  à  propos  comme  s'il 
y  eut  esté  mandé.  Geste  rencontre  luy  donna 
hardiesse  de  s'approcher  d'elle,  et  la  salua  gra- 
cieusement. Elle  luy  rendit  salut  avec  une  mo- 
destie assaisonnée  d'une  sourde  gayeté.  La  ser- 
vante, qui  paraventure  estoit  du  conseil  secret  et 
bien  apprise,  se  leva  d'auprès  sa  maistresse  comme 
pour  aller  regarder  quelque  image. 

Lucio,  bien  joyeux  de  ceste  commodité  de  pou- 
voir manifester  ses  passions  à  sa  dame,  commença 
sa  harangue  ainsi  que  s'ensuit  :  «  Madame,  je 
croy  que  ne  soyez  ignorante  de  l'amour  desme- 
suré qui  depuis  deux  ans  entiers  me  tient  prison- 
nier de  vostre  beauté,  à  laquelle  il  ne  s'est  peu 

descouvrir,  pour  la  révérence  de  vostre  honneur. 
Aussi  suis  je  asseuré  qu'avez  assez  ouy  dire  com- 
bien ce  feu  d'amour  si  longuement  clos  et  cou- 
vert en  ma  poitrine  l'a  embrasée,  ne  trouvant  en 
moy  issue  pour  s'évaporer.  Je  ne  fay  doubte  que 
le  dieu  Cupido  ne  soit  appaisé  et  contenté  à  la 
fin  par  le  sacrifice  continuel  de  mes  longs  soupirs, 
larmes  et  travaux,  et  que,  pour  en  recouvrer  allé- 
geance, il  ne  m'ait  préparé  ceste  oportunité,  en 
laquelle  je  vous  requiers,  Madame,  en  briefves 
paroles  que  le  lieu  et  le  temps  peuvent  souffrir, 
pitié,  mercy  et  miséricorde.  » 

La  dame  Isabeau,  non  moins  passionnée  d'ar- 
deur amoureuse  que  Lucio,  luy  respondit  :  «  Mon 
amy,  puis  que  vostre  courtoisie,  honnesteté  et 
constance  ont  mérité  ce  nom,  je  vous  prie  de  vous 
asseurer  d'amour  réciproque  en  mon  endroit,  et 
que  la  commodité  seule  en  a  jusques  aujourd'huy 
retardé  le  mutuel  contentement.  Toutesfois  je 
suis  délibérée  d'employer  tous  mes  sens  à  nous 
moyenner  bien  tost  une  heureuse  rencontre  qui 
puisse  assouvir  noz  longs  désirs,  de  laquelle  je  ne 
failliray  à  vous  donner  bon  et  seur  advertisse- 
ment.  »  Lucio,  l'en  remerciant  un  genoil  en  terre, 
n'oubUa  de  luy  ramentevoir  son  compaignon 
Alessio,  pour  lequel  elle  luy  promit  pareillement 
qu'elle  feroit  office  de  bonne  amye  envers  sa 

compagne,  pour  le  mérite  de  son  amour  con- 
stante. La  survenue  du  peuple  à  l'heure  du  ser- 
vice les  fît  départir  fort  enviz. 

Bref,  Lucio  vole  pour  porter  ces  nouvelles  à 
son  amy  Alessio;  et  ne  passèrent  deux  jours 
qu'ilz  receurent  un  message  de  eux  trouver  envi- 
ron les  deux  heures  de  nuict  au  logis  de  madame 
Isabeau,  à  quoy  ilz  ne  faillirent  d'une  seule  mi- 
nute d'horloge. 

Là  les  attendoit  madame  Isabeau,  laquelle, 
après  la  porte  ouverte  aux  poursuyvans,  s'arresta 
à  deviser  avec  Lucio,  et  luy  dit  que  son  mary, 
ayant  depuis  quelque  temps  renoncé  à  la  suyte  de 
la  court  et  au  plaisir  de  la  chasse,  l'avoit  par  si 
long  temps  frustrée  de  l'occasion  de  leur  entre- 
veue,  non  moins  désirée  de  son  costé  que  du 
sien,  mais  qu'à  la  fin,  vaincue  d'extrême  affection, 
elle  avoit  voulu  hazarder  ce  larrecin  de  Venus,  si 
luy  et  son  compaignon  avoient  en  eux  la  har- 
diesse d'en  accomplir  le  dessein  :  c'est  à  sçavoir 
que  Alessio  se  despoilleroit  à  nud  et  iroit  en  son 
lict  prés  de  son  mary  tenir  sa  place,  tandis  que 
Lucio  demeureroit  pour  deviser  avec  elle. 

Alessio,  quelque  grande  amitié  quasi  frater- 
nelle qu'il  portast  à  Lucio,  trouva  cela  de  dure  et 
difficile  entreprise,  si  la  damoyselle  Isabeau  ne 
l'eust  renforcé  par  promesse  de  guerdon  qu'elle 

luy  avoit  moyenne  envers  sa  compaigne,  outre  le 
profond  sommeil  de  son  mary,  qui  ne  se  fust  res- 
veillé  jusques  au  jour.  Or  tout  ce  qu'elle  persua- 
doit  h  Alessio  estoit  afin  que,  se  remuant  dedans 
le  lict,  son  mary  sentit  sa  jambe,  ou  quelque 
autre  partie  humaine  qu'il  penseroit  estre  elle. 
«  Quoy  !  le  vous  ferayje  long?  »  Alessio,  persuadé 
par  l'un  et  par  l'autre,  se  despouille,  non  sans 
grande  frayeur,  et  s'en  va  tenant  Isabeau  par  la 
robbe,  et  se  couche  doucement  en  sa  place,  se 
gardant  de  tousser  et  cracher  si  prés  de  son  hoste. 

Cependant  Lucio  et  Isabeau  jouent  leurs  jeux 
paisiblement  en  une  autre  chambre  du  logis. 

Le  pauvre  Alessio,  se  voyant  prés  la  personne 
du  chevalier,  sans  qu'il  osast  se  remuer,  trem- 
bloit,  tombant  en  diverses  pensées  :  maintenant 
il  disoit  que  la  damoyselle  les  trahissoit  tous  deux, 
le  livrant  le  premier  à  la  gueulle  du  loup;  main- 
tenant estimoit,  si  elle  les  traitoit  de  bonne  vo- 
lonté, qu'elle  s'oublioit  entre  les  bras  de  son  amy, 
le  laissant  en  ce  grand  et  eminent  danger  jusqu'à 
la  pointe  du  jour;  à  laquelle  heure  il  est  tout 
esbahy  qu'il  les  veid  entrer  en  la  chambre  après 
qu'ilz  eurent  fait  un  grand  tintamarre  d'huys;  et, 
approchans  de  la  courtine,  luy  demandèrent 
comme  il  avoit  reposé  celle  nuict.  A  l'instant,  la 
damoyselle  Isabeau  leva  la  couverture  du  lict,  qui 
II.  26 

fit  apparoir  à  Alessio  s'amye  couchée  auprès  de 
luy  en  lieu  de  l'ennemy,  et  n'avoit,  la  tendrette, 
non  plus  remué  ni  cligné  l'œil  que  luy. 

De  cela  furent  fort  louez  les  deux  amans  :  c'est 
à  sçavoir  Alessio  pour  le  danger  où  il  se  mit  afin 
d'avancer  l'entreprinse  de  son  amy,  et  son  amye 
à  raison  de  ce  qu'elle  s'estoit  si  honnestement 
contenue  estant  couchée  auprès  de  luy.  Qui  fut 
occasion  de  les  laisser  prendre  quelque  demy  once 
de  plaisir  au  combat  amoureux. 

On  dit  que  cette  couple  d'amans  entretint  son 
crédit  pendant  le  temps  que  les  mariz  servoient 
leur  roy  pour  un  mesme  quartier. 

D'une  jeune  fille  surnommée  Peau  d'Asne ,  et  comment 
elle  fut  mariée  par  le  moyen  que  luy  donnèrent  les 
petitz  formiz. 


N  une  ville  d'Italie,  il  y  avoit  un 
marchand,  lequel,  après  qu'il  se  veid 
passablement  riche,  délibéra  de  se  re- 
poser et  achever  joyeusement  le  demeurant  de  sa 
vie  avec  sa  femme  et  ses  enfans,  et  pour  ceste 
considération  se  retira  en  une  métairie  qu'il  avoit 
aux  champs. 

Or,  pource  qu'il  estoit  homme  d'assez  bonne 
chère  et  qu'il  aimoit  la  gentillesse  d'esprit,  plu- 
sieurs bons  personnages  le  visitoyent,  et  entr'au- 
tres  un  gentilhomme  d'ancienne  maison  et  son 
voysin,  lequel,  pour  le  désir  qu'il  avoit  de  joindre 
quelques  pièces  de  terre  du  marchand  avec  les 
siennes,  luy  feit  à  croire  qu'il  desiroit  grande- 
ment que  le  mariage  se  feit  de  son  fils  avec  la 
puisnée  de  ses  filles,  nommée  Pernette,  pourveu 

qu'il  l'advançast  en  quelque  chose.  Le  marchand, 
entendant  assez  bien  où  tendoit  le  gentilhomme, 
qui  le  mocquoit,  l'en  remercia  gracieusement, 
comme  celuy  qui  n'eust  jamais  pensé  tel  bien  luy 
devoir  advenir. 

Toutesfois,  ces  propos  parvenuz  aux  oreilles 
du  fîlz  du  gentilhomme  et  de  la  fille  du  mar- 
chand, ilz  osèrent  bien,  chascun  endroit  soy, 
sonder  les  cœurs  et  les  affections  l'un  de  l'autre; 
ce  qui  fut  conduit  si  dextrement  que,  de  propos 
familiers,  ilz  se  promirent  mariage  et  se  résolu- 
rent d'en  avertir  leurs  parens.  Quelque  temps 
après,  le  fils  du  gentilhomme  s'addressa  au  père 
de  Pernette,  lequel  il  combatit  avec  telles  raisons, 
emmiellées  de  promesses  de  l'advantager  en  son 
propre,  qu'il  le  rengea  à  sa  volonté  et  qu'elle  luy 
demoureroit  à  femme,  pourveu  que  sa  mère  y 
consentist. 

Or  il  faut  entendre  que  les  sœurs  de  Pernette 
estoient  jalouses  de  son  ayse  et  de  ce  qu'elle  mar- 
choit  la  première;  tellement  que,  pour  divertir 
leur  père  de  sa  promesse,  elles  luy  mirent  à  sus 
choses  et  autres.  D'autre  part,  la  mère,  qui  se 
repentoit  de  l'avoir  jamais  portée  en  son  ventre, 
ne  voulut  consentir  à  ce  mariage  si  avant  toutes 
choses  Pernette  ne  levoit  de  terre,  et  avec  sa 
langue,  grain  à  grain,  un  boisseau  plein  d'orge, 

que  à  ceste  fin  elle  luy  feroit  espandre.  Outre 
plus,  le  marchand,  voyant  que  ce  mariage  ne 
plaisoit  à  sa  femme,  et  prenant  pied  à  ce  que  ses 
autres  filles  luy  avoyent  dit,  voulut  que  dés  lors 
en  avant  Pernette  ne  vestist  autre  habit  qu'une 
peau  d'asne  qu'il  luy  achepta,  pensant,  par  ce 
moyen,  la  mettre  en  desespoir  et  en  desgouster 
son  amy. 

Pernette,  au  contraire,  redoubloit  son  amour 
par  la  rigueur  qu'on  luy  tenoit,  et  se  promenoit 
souvent  vestue  de  ceste  peau.  Ce  qu'entendant 
son  amy,  il  s'en  va  vers  le  marchand,  lequel,  fai- 
sant bonne  mine  et  plus  mauvais  jeu,  luy  dit  qu'il 
luy  vouloit  tenir  promesse,  mais  que  sa  femme 
vouloit  telle  chose,  qu'il  luy  compta,  estre  faicte, 
Pernette,  oyant  ces  propos,  se  présente  à  son 
père  et  luy  demande  quand  il  vouloit  qu'elle  se 
mist  en  besogne.  Son  père,  ne  pouvant  honnes- 
tement  rompre  sa  promesse,  luy  assigna  jour. 
Elle  n'y  faillit  pas. 

Comme  elle  estoit  environ  ces  grains  d'orge, 
ses  père  et  mère  faisoient  soigneuse  garde  si  elle 
en  prendroit  deux  en  une  fois,  afin  de  demourer 
quittes  de  leurs  promesses;  mais,  comme  la  con- 
stance rend  les  personnes  asseurées,  voicy  un 
nombre  de  formiz,  qui  se  trainerent  où  estoit 
cest  orge,  et  feirent  telle  diligence  avec  Pernette, 

et  sans   qu'on  les  apperceust,  que  la    place  fut 
veue  vuyde. 

Par  ce  moyen  Pernette  fut  mariée  à  son  amy, 
duquel  elle  fut  caressée  et  aymée  comme  elle 
avoit  bien  mérité.  Vray  est  que,  tant  qu'elle  ves- 
quit,  le  sobriquet  Peau  d'Asne  lui  demoura. 


FIN. 


CYMBALUM     MUNDI 

EN     FRANÇOYS 

Contenant  quatre  Dialogues  poétiques 
fort  antiques,  joyeux  et  facétieux 


EUGE     lO^'Oi: 


Probitas  laudatur  et  alget 


M.     D.     XXXVIl 


THOMAS    DU    CLEVIER 


A    SON     AMY 


PIERRE    TRYOCAN    S. 


^^L  y  a  huyct  ans  ou  environ,  cher  amy^ 
'-\que  je  te  promis  de  te  rendre  en  lan- 
Igciige  français  le  petit  traicté  que  je  te 
monstray,  intitulé  Cymbalum  mundi,  contenant 
quatre  Dialogues  poétiques,  lequel  j'avoys  trouvé 
en  une  vieille  librairie  d'ung  monastère  qui  est  au- 
près de  la  cité  de  Dabas,  de  laquelle  promesse  j'ay 
tant  faict  par  mes  journées  que  je  m'en  suis  acquité 
au  moins  mal  que  j'ay  peu.  Que  si  je  ne  te  l'ay 
rendu  de  mot  à  mot  selon  le  latin,  tu  doibs  en- 
tendre que  cela  a  esté  faict  tout  exprés,  affîn  de 
suyvre  le  plus  qu'il  me  serait  possible  les  façons  de 
parler  qui  sont  en  nostre  langue  française  :  laquelle 
chose  cognoistras  facilement  aux  formes  de  jure- 
1 1.  37 

mens  qui  y  sont,  quand  pour  Me  Hercule,  Per 
Jovem  dispeream,  vEdepol,  Per  Stygem  ,   Proh 
Jupiter,  et  aultres  semblables,  j'ay   mis  ceux  là 
dont  noz  bons  gallandz  usent ,  assavoir  :   Mor- 
bieu,  Sambieu,  Je  puisse  mourir,  comme  voulant 
plus  lost  translater  et  interpréter  l'affection  de  celuy 
qui  parle  que  ces  propres  paroles;  semblablement, 
pour  vin  de  Phalerne,  j'ay  mis  vin  de  Beaulne, 
à  icelle  fin  qu'il  te  fust  plus  familier  et  intelligible. 
J'ay  aussi  voulu  adjouster  à  Proteus  maistre  Go- 
nin,  pour  myeulx  te  declairer  que  c'est  que  Pro- 
teus. Quant  aux  chansons  que  Cupido  chante  au 
troysiesme  dialogue,  il  y  avoit  au  texte  certains  vers 
lyriques  d'amourettes,  au  lieu  desquelz  j'ay  mieulx 
aymé  mettre  des  chansons  de  nostre  temps,  voyant 
qu'elles  serviront  autant  à  propos  que  lesditz  vers 
lyriques,  lesquelz  [selon  mon  jugement),  si  je  les 
eusse  translatez,  n'eussent  point  eu  tant  de  grâce. 
Or  je  te  l'envoyé  tel  qu'il  est,  mais  c'est  soubz  con- 
dition que  tu  te  garderas  d'en  bailler  aulcune  copie, 
à  celle  fin  que  de  main  en  main  il  ne  vienne  à  tom- 
ber en  celles  de  ceulx  qui  se  m.eslent  du  fait  de  l'im- 
primerie,  lequel  art   {où  il  souloit  apporter  jadis 
plusieurs  commoditez  aux  lettres),  parce  qu'il  est 
maintenant  trop  commun,  faict  que  ce  qui  est  im- 
primé n'a  point  tant  de  grâce  et  est  moins  estimé 
que  s'il  demouroit  encore  en  sa  simple  escripture,  si 

ce  n'estoit  que  l'impression  fust  nette  et  bien  cor- 
recte. Je  t'envoiray  plusieurs  autres  bonnes  choses, 
si  je  cognoy  que  tu  n'ayes  point  trouvé  cecy  maul- 
vais.  Et  à  Dieu,  mon  cher  aniy,  auquel  je  prie  qu'il 
te  tienne  en  sa  grâce  et  te  doint  'ce  que  ton  petit 
cueur  désire. 


CYMBALUM   MUNDI 


DIALOGUE   PREMIER. 

LES    PERSONNAGES   : 

MERCURE,     BYRPHANES,     CURTALIUS, 
L'HOSTESSE. 


,ERCURE.  Il  est  bien  vray  qu'il  m'a 
1  commandé  que  je  luy  feisse  relier  ce 
!  livre  tout  à  neuf;  mais  je  ne  sçay  s'il 
le  demande  en  aix  de  boys  ou  en  aix  de  papier.  Il 
ne  m'a  point  dict  s'il  le  veult  en  veau  ou  couvert 
de  veloux.  Je  doubte  aussi  s'il  entend  que  je  le 
face  dorer,  et  changer  la  façon  des  fers  et  des 
doux  pour  le  faire  à  la  mode  qui  court.  J'ay 
grand  peur  qu'il  ne  soit  pas  bien  à  son  gré.  Il 

me  haste  si  fort  et  me  donne  tant  de  choses  à 
faire  à  ung  coup  que  j'oublie  l'une  pour  l'autre. 
Davantage,  Venus  m'a  dict  je  ne  sçay  quoy,  que 
je  disse  aux  jouvencelles  de  Cypre  touchant  leur 
beau  tainct.  Juno  m'a  donné  charge  en  passant 
que  je  luy  apporte  quelque  dorure,  quelque  jase- 
ran  ou  quelque  ceincture  à  la  nouvelle  façon,  s'il 
en  y  a  point  çà  bas.  Je  sçay  bien  que  Pallas  me 
demandera  si  ses  poètes  auront  rien  faict  de  nou- 
veau. Puis  il  me  fault  aller  mener  à  Charon 
xxvii  âmes  de  coquins  qui  sont  mors  de  langueur 
ce  jourd'huy  par  les  rues,  et  treze  qui  se  sont  en- 
tretuez aux  cabaretz,  et  dixhuict  au  bordeau; 
huict  petitz  enfans  que  les  Vestales  ont  suffoc- 
quez,  et  cinq  druydes  qui  se  sont  laissez  mourir 
de  manie  et  maie  rage.  Quant  auray  je  faict 
toutes  ces  commissions.?  Où  est  ce  que  l'on  relie 
le  myeulx?  A  Athènes,  en  Germanie,  à  Venise  ou 
à  Romme?  11  me  semble  que  c'est  à  Athènes.  Il 
vault  mieulx  que  je  y  descende;  je  passeray  là  par 
la  rue  des  Orfèvres  et  par  la  rue  des  Merciers, 
où  je  verray  s'il  y  a  rien  pour  madame  Juno.  Et 
puis  de  là  m'en  iray  aux  libraires,  pour  chercher 
quelque  chose  de  nouveau  à  Pallas.  Or  me  con- 
vient il  garder  surtout  que  l'on  ne  sache  de  quelle 
maison  je  suis  :  car,  où  les  Athéniens  ne  surfont 
la  chose  aux  aultres  que  deux  foys  autant  qu'elle 

vault,  ilz  me  la  vouldroyent  vendre  quatre  foys 
au  double. 

Byrphanes.  Que  regardes  tu  là,  mon  compa- 
gnon ? 

CuRTALius.  Que  je  regarde?  Je  voy  mainte- 
nant ce  que  j'ay  tant  de  foys  trouvé  en  escript, 
et  que  je  ne  pouvois  croire. 

Byrphanes.  Et  que  dyable  est  ce? 

CuRTALius.  C'est  Mercure,  le  messagier  des 
dieux,  que  j'ay  veu  descendre  du  ciel  en  terre. 

Byrphanes.  O!  quelle  resverie  !  Il  le  te  semble, 
povre  homme!  tu  as  cela  songé  en  veillant.  Sus, 
sus,  allons  boire,  et  ne  pense  plus  à  telle  vaine 
illusion. 

Curtalius.  Par  le  corbieu  !  il  n'y  a  rien  plus 
vray;  ce  n'est  pas  mocquerie.  Il  s'est  là  posé,  et 
croy  qu'il  passera  tantost  par  icy.  Attendons  ung 
petit.  Tien,  le  voys  tu  là? 

Byrphanes.  Il  ne  s'en  fault  gueres  que  je  ne 
croye  ce  que  tu  me  diz,  veu  aussi  que  je  voy  la 
chose  à  l'œil.  Pardieu  !  voylà  ung  homme  acous- 
tré  de  la  sorte  que  les  poètes  nous  descripvent 
Mercure.  Je  ne  sçay  que  faire  de  croyre  que  ce 
le  soit. 

Curtalius.  Tay  toy  ;  voyons  ung  petit  qui 
deviendra.  Il  vient  droit  à  nous. 

Mercure.  Dieu  gard  les  compaignons.  Vend 

on   bon   vin   céans?   Corbieu!   j'ay    grand   soif. 

CuRTALius.  Monsieur,  je  pense  qu'il  n'en  y  a 
point  de  meilleur  dedans  Athènes.  Et  puis,  Mon- 
sieur, quelles  nouvelles? 

Mercure.  Par  mon  ame  !  je  n'en  sçay  nulles. 
Je  viens  icy  pour  en  apprendre.  Hostesse,  faictes 
venir  du  vin,  s'il  vous  plait. 

CuRTALius.  Je  t'asseure  que  c'est  Mercure, 
sans  aultre  ;  je  le  cognoys  à  son  maintien,  et 
voylà  quelque  cas  qu'il  apporte  des  cieulx.  Si 
nous  vallons  rien,  nous  sçaurons  que  c'est,  et 
luy  desroberons,  si  tu  m'en  veulx  croire. 

Byrphanes.  Ce  seroit  à  nous  une  grande 
vertu  et  gloire,  de  desrober  non  seulement  ung 
larron,  mais  l'auteur  de  tous  larrecins,  tel  qu'il 
est. 

CuRTALius.  Il  laissera  son  pacquet  sur  ce  lict, 
et  s'en  ira  tantost  veoir  par  toute  la  maison  de 
céans  s'il  trouvera  rien  mal  mis  à  point,  pour  le 
happer  et  mettre  en  sa  pouche;  cependant  nous 
verrons  que  c'est  qu'il  porte  là. 

Byrphane'-.  C'est  tresbien  dict  à  toy. 

Mercure.  Le  vin  est  il  venu?  Çà,  compa- 
gnons, passons  delà  en  ceste  chambre,  et  allons 
taster  du  vin. 

CuRTALius.  Nous  ne  faisons  que  partir  de 
boire;  toutesfoys,  monsieur,  nous  sommes  con- 

tens  de  vous  tenir  compagnie  et  de  boire  encor 
avec  vous. 

Mercure.  Or,  messieurs,  tandis  que  le  vin 
viendra,  je  m'en  voys  ung  petit  à  l'esbat;  faictes 
reinsser  des  verres  cependant,  et  apporter  quel- 
que chose  à  manger. 

CuRTALius.  Le  voys  tu  là,  le  galland?  Je  co- 
gnois  ses  façons  de  faire.  Je  veulx  qu'on  me  pende 
s'il  retourne  qu'il  n'ayt  fouillé  par  tous  les  coings 
de  céans,  et  qu'il  n'ayt  faict  sa  main,  comment 
que  ce  soit,  et  t'asseure  bien  qu'il  ne  retournera 
pas  si  tost.  Pour  ce,  voyons  cependant  que  c'est 
qu'il  a  icy,  et  le  desrobons  aussi,  si  nous  pou- 
vons. 

Byrphanes.  Despeschons  nous  donc,  qu'il  ne 
nous  surprenne  sur  le  faict. 

CuRTALius.  Voycy  ung  livre. 

Byrphanes.  Quel  livre  est  ce? 

CuRTALius.  Quz  in  hoc  libro  continentur  : 

Chronica  rerum  memorabilium  quas  Jupiter  ges- 
sit  antequam  esset  ipse.  Fatorum  prescriptum,  sive 
eorum  qux  futura  sunt  cerise  dispositiones. 

Catalogus  Heroum  Immortalium  qui  cum  Jove 
vitam  victuri  sunt  sempiternam. 

Vertubieu!  voicy  ung  beau  livre,  mon  compa- 
gnon !  Je  croy  qu'il  ne  s'en  vend  point  de  tel  de- 
dans Athènes.  Sçays  tu  que  nous  ferons?  Nous 
II.  28 

en  avons  ung  delà,  qui  est  bien  de  ce  volume, 
et  aussi  grand  :  va  le  quérir,  et  le  mettons  en  son 
sac  en  lieu  de  cestuy  cy,  et  le  refermons  comme 
il  estoit  :  il  ne  s'en  doublera  ja. 

Byrphanes.  Par  le  corbieu!  nous  sommes 
riches.  Nous  trouverons  tel  libraire  qui  nous 
baillera  dix  mil  escuz  de  la  copie.  C'est  le  livre 
de  Jupiter,  lequel  Mercure  vient  faire  relier 
(comme  je  pense),  car  il  tombe  tout  en  pièces  de 
vieillesse.  Tien,  voylà  celuy  que  tu  diz,  lequel 
ne  vault  de  gueres  mieulx;  et  te  prometz  que,  à 
les  veoir,  il  n'y  a  pas  grand  différence  de  l'ung  à 
l'aultre. 

CuRTALius.  Voylà  qui  va  bien,  le  pacquet  est 
tout  ainsi  qu'il  estoit;  il  n'y  sçauroit  rien  co- 
gnoistre. 

Mercure.  Sus,  beuvons,  compagnons!  Je 
viens  de  visiter  le  logis  de  céans,  lequel  me  semble 
bien  beau. 

Byrphanes.  Le  logis  est  beau,  monsieur,  pour 
cela  qu'il  contient. 

Mercure.  Et  puis,  que  dit  on  de  nouveau? 

CuRTALius.  Nous  n'en  sçavons  rien,  mon- 
sieur, si  nous  n'en  apprenons  de  vous. 

Mercure.  Or  bien,  je  boy  à  vous,  messieurs. 

Byrphanes.  Monsieur,  vous  soyez  le  tresbien 
venu  :  nous  vous  allons  pleiger. 

Mercure.  Quel  vin  est  ce  cy? 

CuRTALius.  Vin  de  Beaulne. 

Mercure.  Vin  de  Beaulne?  Corbieu!  Jupiter 
ne  boit  point  de  nectar  meilleur. 

Byrphanes.  Le  vin  est  bon;  mais  il  ne  fault 
pas  acomparager  le  vin  de  ce  monde  au  nectar  de 
Jupiter. 

Mercure.  Je  reny  bien,  Jupiter  n'est  point 
servy  de  meilleur  nectar. 

Curtalius.  Advisez  bien  que  c'est  que  vous 
dictes  :  car  vous  blasphémez  grandement,  et  diz 
que  vous  n'estes  pas  homme  de  bien  si  vous  vou- 
lez soustenir  cela,  voire  par  le  sambieu! 

Mercure.  Mon  amy,  ne  vous  colerez  pas 
tant.  J'ay  tasté  des  deux,  et  vous  dys  que  cestuy 
cy  vault  mieulx. 

Curtalius.  Monsieur,  je  ne  me  colère  point, 
ny  je  n'ay  point  beu  de  nectar,  comme  vous 
dictes  qu'avez  faict;  mais  nous  croions  ce  qu'en 
est  escript  et  ce  que  l'on  en  dict.  Vous  ne  devez 
point  faire  comparaison  de  quelque  vin  qui  croisse 
en  ce  monde  icy  au  nectar  de  Jupiter.  Vous  ne 
seriez  pas  soustenu  en  ceste  cause. 

Mercure.  Je  ne  sçay  comment  vous  le  croyez, 
mais  il  est  ainsi  comme  je  le  vous  dys. 

Curtalius.  Je  puisse  mourir  de  maie  mort, 
monsieur  (et  me  pardonnez  s'il  vous  plaist),  si 

VOUS  voulez  maintenir  ceste  opinion ,  si  je  ne  vous 
fais  mettre  en  lieu  où  vous  ne  verres  voz  piedz  de 
troys  moys,  tant  pour  cela  que  pour  quelque 
chose  que  vous  ne  cuydez  pas  que  je  sache. 
(Escoute,  mon  compagnon,  il  a  desrobé  je  sçay 
bien  quoy  là  hault  en  la  chambre.  Par  le  corbieu  ! 
il  n'y  a  rien  si  vray.)  Je  ne  sçay  qui  vous  estes, 
mais  ce  n'est  pas  bien  faict  à  vous  de  tenir  ces 
propos  là;  vous  vous  en  pourriez  bien  repen- 
tir, et  d'autres  cas  que  vous  avez  faictz  il  n'y  a 
pas  long  temps;  et  sortez  de  céans  hardyment, 
car,  par  la  morbieu  !  si  je  sors  premier  que  vous, 
ce  sera  à  voz  dépens.  Je  vous  ameneray  des 
gens  qu'il  vauldroit  mieulx  que  vous  eussiez  à 
faire  à  tous  les  diables  d'enfer  que  au  moindre 
d'eulx. 

Byrphanes.  Monsieur,  il  dict  vray  :  vous  ne 
devez  point  ainsi  vilainement  blasphémer;  et  ne 
vous  fiez  en  mon  compagnon  que  bien  à  point. 
Par  le  corbieu!  il  ne  vous  dict  chose  qu'il  ne  face, 
si  vous  luy  eschauffez  gueres  le  poil. 

Mercure.  C'est  pitié  d'avoir  affaire  aux 
hommes!  Que  le  grand  diable  ayt  part  à  l'heure 
que  mon  père  Jupiter  me  donna  jamais  l'office 
pour  traficquer  et  converser  entre  les  humains! 
Hostesse,  tenez,  payez  vous,  prenez  là  ce  qu'il 
vous  fault.  Et  bien,  estes  vous  contente  ? 

L'HosTESSE.  Ouy,  monsieur. 

Mercure.  Madame,  que  je  vous  dye  ung  mot 
à  l'oreille,  si  vous  plait.  Sçavez  vous  point  com- 
ment s'appellent  ces  deux  compagnons  qui  ont 
beu  delà  avec  moy? 

L'HosTESSE.  L'ung  s'appelle  Byrphanes,  et 
l'aultre  Curtalius. 

Mercure.  C'est  assez;  à  Dieu,  madame.  Mais 
pour  le  plaisir  que  m'avez  faict,  tant  de  m'avoir 
donné  de  si  bon  vin  que  de  me  dire  les  noms  de 
ces  meschans,  je  vous  promectz  et  asseure  que 
votre  vie  sera  allongée  de  cinquante  ans  en  bonne 
santé  et  joyeuse  liberté,  oultre  l'institution  et  or- 
donnance de  mes  cousines  les  Destinées. 

L'HosTESSE.  Vous  me  promettez  merveilles, 
monsieur,  pour  ung  rien  ;  mais  je  ne  le  puis  croire, 
pour  ce  que  je  suis  bien  asseurée  que  cela  ne 
pourroit  jamais  advenir.  Je  croy  que  vous  le  voul- 
driez  bien  ;  aussy  feroy  je  de  ma  part  :  car  je  se- 
roye  bien  heureuse  de  vivre  si  longuement  en  tel 
estât  que  vous  me  dictes.  Mais  si  ne  s'en  fera  il 
rien  pourtant. 

Mercure.  Dictes  vous?  Ha!  vous  en  riez  et 
vous  en  mocquez?  Non,  vous  ne  vivrez  pas 
tant  voirement ,  et  si  serez  tout  le  temps  de  vostre 
vie  en  servitude,  et  malade  toutes  les  lunes  jus- 
ques  au  sang.  Or  voy  je  bien  que  la  maulvaistié 

des  femmes  surmontera  celle  des  hommes.  Har- 
diment, il  ne  s'en  fera  rien,  puisque  vous  ne 
l'avez  pas  voulu  croire.  Vous  n'aurez  jamais  hoste 
(quelque  plaisir  que  luy  ayez  faict)  qui  vous  paye 
de  si  riches  promesses.  Voylà  de  dangereux  ma- 
raudz!  Tudieu!  Je  n'euz  jamais  plus  belle  paour, 
car  je  croy  qu'ilz  m'ont  bien  veu  prendre  ce  petit 
ymage  d'argent  qui  estoit  sur  le  buffet  en  hault , 
que  j'ay  desrobé  pour  en  faire  un  présent  à  mon 
cousin  Ganymedes,  lequel  me  baille  tousjours  ce 
qui  reste  en  la  coupe  de  Jupiter  après  qu'il  a  pris 
son  nectar.  C'estoit  de  quoy  ilz  parloyent  en- 
semble. S'ilz  m'eussent  une  foys  pris,  j'estoye 
infâme,  moy  et  tout  mon  lignage  céleste.  Mais, 
si  jamais  ilz  tumbent  en  mes  mains,  je  les  recom- 
manderay  à  Charon,  qu'il  les  face  ung  petit 
chommer  sur  le  rivage,  et  qu'il  ne  les  passe  de 
trois  mil  ans.  Et  si  vous  joueray  encores  ung  bon 
tour,  messieurs  Byrphanes  et  Curtalius,  car,  de- 
vant que  je  rende  le  Livre  d'immortalité  à  Jupiter 
mon  père,  lequel  je  vois  faire  relier,  j'en  efface- 
ray  voz  beaux  noms  si  je  les  y  trouve  escriptz,  et 
celuy  de  vostre  belle  hostesse,  qui  est  si  desdai- 
gneuse  qu'elle  ne  veult  croire  ny  accepter  que  l'on 
luy  face  du  bien. 

Curtalius.  Par  mon  ame,  nous  luy  en  avons 
bien  baillé!  C'estoit  ainsi  qu'il  failloit  besongner. 

Byrphanes,  aiïin  d'en  vuyder  la  place.  C'est  Mer- 
cure luy  mesme,  sans  faillir. 

Byrphanes.  C'est  luy  sans  autre,  voyrement. 
Voylà  le  plus  heureux  larcin  qui  fust  jamais  faict, 
car  nous  avons  desrobé  le  prince  et  patron  des 
robeurs,  qui  est  ung  acte  digne  de  mémoire  im- 
mortelle; et  si  avons  recouvert  ung  livre  dont  il 
n'est  point  de  semblable  au  monde. 

CuRTALius.  La  pippée  est  bonne,  veu  que  au 
lieu  du  sien  nous  luy  en  avons  mis  ung  qui  parle 
bien  d'autres  matières.  Je  ne  crains  que  une  chose  : 
c'est  que,  si  Jupiter  le  voit  et  qu'il  trouve  son 
livre  perdu,  il  n'en  fouldroye  et  abysme  tout  ce 
povre  monde  icy,  qui  n'en  peult  mais,  pour  la 
punition  de  nostre  forfaict.  Il  n'y  auroit  gueres  à 
faire,  car  il  est  assez  tempestatif  quand  il  se  y 
met.  Mais  je  te  diray  que  nous  ferons.  Pour  ce 
que  je  pense  que  tout  ainsi  que  rien  n'est  contenu 
en  ce  livre  qui  ne  se  face,  ainsi  rien  ne  se  faict 
qui  n'y  soit  contenu.  Nous  regarderons  ce  pen- 
dant si  cestuy  nostre  larcin  y  est  point  predict  et 
pronostiqué,  et  s'il  dict  point  que  nous  le  ren- 
drons quelque  foys,  à  celle  fin  que  nous  soyons 
plus  asseurez  du  faict. 

Byrphanes.  S'il  y  est,  nous  le  trouverons  en 
cest  endroict,  car  voicy  le  tiltre  :  Fata  et  eventus 
anni. 

CuRTALius.  St,  St.  Cache  ce  livre,  car  j'oy 
Ardelio  qui  vient,  lequel  le  vouldroit  veoir.  Nous 
le  verrons  plus  amplement  une  autre  foys  tout  h 
loysir. 


DIALOGUE  II 

LES     PERSONNAGES: 

TRIGABUS,    MERCURE,    RHETULUS, 
CUBERCUS,    DRARIG. 


.RiGABUs.  Je  puisse  mourir,  Mercure, 
isi  tu.  es  qu'ung  abuseur,  et  fusses  tu 
,filz  de  Jupiter  troys  foys,  affîn  que  je 
te  le  dye.  Tu  es  ung  caut  varlet.  Te  souvient  il  du 
bon  tour  que  tu  feiz?  Oncques  puis  ne  fuz  tu  icy. 
Tu  en  baillas  bien  à  noz  resveurs  de  philosophes. 
Mercure.  Comment  donc? 
Trigabus.  Comment?  quant  tu  leur  dis  que  tu 
avois  la  pierre  philosophale  et  la  leur  monstras, 
pour  laquelle  ilz  sont  encore  en  grant  peine, 
dont  ilz  t'importunèrent  tant  par  leurs  prières 
que  toy,  doubtant  à  qui  tu  la  donneroys  entière, 
vins  à  la  briser  et  mettre  en  pouldre,  et  puis  la 
respandiz  par  l'areine  du  théâtre  où  ilz  estoyent 
disputans  (comme  ilz  ont  de  coustume),  à  celle 

fin  que  ung  chascun  en  eust  quelque  peu;  leur 
disant  qu'ilz  cherchassent  bien,  et  que,  s'ilz  pou- 
voient  recouvrer  d'icelle  pierre  philosophale,  tant 
petite  pièce  fust  elle,  ilz  feroient  merveilles, 
transmuroyent  les  metaulx,  romproyent  les  barres 
des  portes  ouvertes,  gariroyent  ceulx  qui  n'au- 
royent  point  de  mal,  interpreteroyent  le  langage 
des  oyseaulx,  impetreroient,  facilement  tout  ce 
qu'ilz  vouldroyent  des  dieux,  pourveu  que  ce 
fust  chose  licite  et  qui  deust  advenir,  comme  après 
le  beau  temps  la  pluye,  fleurs  et  serain  au  prim- 
temps,  en  esté  pouldre  et  chaleurs,  fruictz  en  au- 
tonne,  froid  et  fanges  en  hyver;  bref,  qu'ilz  fe- 
royent  toutes  choses  et  plusieurs  aultres.  Vraye- 
ment,  ilz  n'ont  cessé  depuis  ce  temps  de  fouiller 
et  remuer  le  sable  du  théâtre,  pour  en  cuyder 
trouver  des  pièces.  C'est  ung  passetemps  que  de 
les  veoir  esplucher.  Tu  dirois  proprement  que  ce 
sont  petiz  enfans  qui  s'esbattent  à  la  pouldrette, 
sinon  quand  ilz  viennent  à  se  battre. 

Mercure.  Et  bien,  n'en  y  a  il  pas  eu  ung  qui 
en  ayt  trouvé  quelque  pièce? 

Trigabus.  Pas  ung,  de  par  le  dyable!  Mais 
il  n'y  a  celuy  qui  ne  se  vante  qu'il  en  a  grande 
quantité;  tellement  que,  si  tout  ce  qu'ilz  en 
monstrent  estoit  amassé  ensemble,  il  seroit  dix 
foys  plus  gros  que  n'estoit  la  pierre  en  son  entier. 

Mercure.  Il  pourroit  bien  estre  que  pour  des 
pièces  d'icelle  pierre  philosophale  ilz  auroient 
choisi  parmy  le  sable  du  sable  mesmes,  et  si  n'y 
auroit  pas  gueres  à  faire,  car  il  est  bien  difficile 
de  les  cognoistre  d'entre  le  sable,  pource  qu'il 
n'y  a  comme  point  de  différence. 

Trigabus.  Je  ne  sçay;  mais  j'ay  veu  plusieurs 
affermer  qu'ilz  en  avoient  trouvé  de  la  vraye,  et 
puis,  bien  tost  après,  doubter  si  c'en  estoit,  et 
finablement  jetter  là  toutes  les  pièces  qu'ilz  en 
avoient,  pour  se  mettre  à  en  chercher  d'aultres. 
Puis  de  rechef,  après  en  avoir  bien  amassé,  ne  se 
pouvoient  asseurer  ny  persuader  que  c'en  fust. 
Tellement  que  jamais  ne  fut  exhibé  ung  tel  jeu, 
ung  si  plaisant  esbatement,  ny  une  si  noble  fable 
que  ceste  cy.  Corbieu!  tu  les  nous  as  bien  mis  en 
besongne,  noz  veaulx  de  philosophes! 

Mercure.  N'aypas? 

Trigabus.  Sambieu!  jevouldroie  que  tu  eusses 
veu  ung  peu  le  desduit,  comment  ilz  s'entrebat- 
tent  par  terre,  et  comment  ilz  ostent  des  mains 
l'ung  de  l'aultre  les  myes  d'areine  qu'ilz  trouvent  ; 
comment  ilz  rechignent  entre  eulx  quant  ilz 
viennent  à  confronter  ce  qu'ilz  en  ont  trouvé. 
L'ung  se  vante  qu'il  en  a  plus  que  son  compa- 
gnon; l'autre  luy  dict  que  ce  n'est  pas  de  la  vraye. 
L'ung  veult  enseigner  comme  c'est  qu'il  en  fault 

trouver,  et  si  n'en  peut  pas  recouvrer  luy  mesmes; 
l'autre  luy  respond  qu'il  le  sçait  aussi  bien  et 
mieulx  que  luy.  L'ung  dict  que  pour  en  trouver 
des  pièces  il  se  fault  vestir  de  rouge  et  vert; 
l'aultre  dict  qu'il  vauldroit  mieulx  estre  vestu  de 
jaune  et  bleu.  L'ung  est  d'opinion  qu'il  ne  fault 
manger  que  six  fois  le  jour  avec  certaine  diette; 
l'aultre  tient  que  le  dormir  avec  les  femmes  n'y 
est  pas  bon.  L'ung  dict  qu'il  fault  avoir  de  la 
chandelle,  et  fust  ce  en  plain  mydi;  l'autre  dict 
du  contraire.  Hz  crient,  ilz  se  demeinent,  ilz  se 
injurient,  et  Dieu  sçait  les  beaulx  procès  crimi- 
nelz  qui  en  sourdent.  Tellement  qu'il  n'y  a  court, 
rue,  temple,  fontaine ,  four,  molin,  place,  caba- 
ret, ny  bourdeau,  que  tout  ne  soit  plein  de  leurs 
parolles,  caquetz,  disputes,  factions  et  envies.  Et 
si  en  y  a  aulcuns  d'entre  eulx  qui  sont  si  outre- 
cuidez  et  opiniastres  que,  pour  la  grande  persua- 
sion qu'ilz  ont  que  l'areine  par  eulx  choisie  est 
de  la  vraye  pierre  philosophale ,  promettent  rendre 
raison  et  juger  de  tout,  des  cieulx,  des  champs 
Elisiens,  de  vice,  de  vertu,  de  vie,  de  mort,  de 
paix,  de  guerre,  du  passé,  de  l'advenir,  de  toutes 
choses  et  plusieurs  aultres;  tellement  qu'il  n'y  a 
rien  en  ce  monde  dequoy  il  ne  faille  qu'ilz  en 
tiennent  leurs  propos,  voire  jusques  aux  petis 
chiens  des  garses  des  druydes,   et  jusques  aux 

poupées  de  leurs  petis  enfans.  Il  est  bien  vray 
qu'il  en  y  a  quelques  ungs  (ainsi  que  j'ay  ouy 
dire)  lesquelz  on  estime  en  avoir  trouvé  des 
pièces;  mais  icelles  n'ont  eu  aucune  vertu  ne  pro- 
priété, sinon  qu'ilz  en  ont  transformé^  des  hommes 
en  cigales,  qui  ne  font  aultre  chose  que  cacquet- 
ter  jusques  à  la  mort;  d'aultres  en  perroquetz  in- 
jurieux, non  entendans  ce  qu'ilz  jargonnent;  et 
d'aultres  en  asnes  propres  à  porter  gros  faix  et 
opiniastres  à  endurer  force  coups  de  bastons. 
Bref,  c'est  le  plus  beau  passetemps  et  la  plus 
joyeuse  risée,  de  considérer  leur  façon  de  faire, 
que  l'on  vit  oncques  et  dont  l'on  ouyt  jamais 
parler. 

Mercure.  A  bon  escient? 

Trigabus.  Voire,  par  le  corbieu!  Et  si  tu  ne 
éi'en  veulx  croire,  vien  t'en,  je  te  meneray  au 
théâtre,  où  tu  verras  le  mistere,  et  en  riras  tout 
ton  beau  saoul. 

Mercure.  C'est  tresbien  dict,  allons  y;  mais 
j'ay  grand  paour  qu'ilz  me  cognoissent. 

Trigabus.  Oste  ta  verge,  tes  talaires  et  ton 
chapeau  :  ilz  ne  te  cognoistront  jamais  ainsi. 

Mercure.  Non,  non;  je  feray  bien  mieulx  : 
je  m'en  voys  changer  mon  visage  en  aultre  forme. 
Or  me  regarde  bien  au  visage,  pour  veoir  que  je 
deviendray. 

Trigabus.  Vertu  bieu!  qu'est  cecy?  quel  Pro- 
teus  ou  maistre  Gonin  tu  es!  Comment  tu  as 
tantost  eu  changé  de  visage!  Où  tu  estois  un 
beau  jeune  gars ,  tu  t'es  faict  devenir  ung  vieillart 
tout  gris.  Ha!  j'entendz  bien  maintenant  dont 
cela  procède  :  c'est  par  la  vertu  des  motz  que  je 
t'ay  veu  cependant  mormonner  entre  tes  lèvres. 
Mais,  par  le  corbieu!  si  faut  il  que  tu  m'en 
monstres  la  science,  ou  tu  ne  seras  pas  mon  amy; 
je  paieray  tout  ce  que  tu  vouldras.  S'il  advient 
que  je  sache  une  foys  cela,  et  que  je  prenne  tel 
visage  que  je  vouldray,  je  feray  tant  que  l'on  par- 
lera de  moy.  Or  je  ne  t'abandonneray  jamais  que 
tu  ne  le  me  ayes  enseigné.  Je  te  supplie,  Mer- 
cure, mon  amy,  apprens  moy  les  parolles  qu'il 
fault  dire,  afin  que  je  tienne  cela  de  toy. 

Mercure.  Vraiement,  je  le  veulx  bien,  pour- 
ce  que  tu  es  bon  compaignon  ;  je  le  t'enseigneray 
avant  que  je  parte  d'avec  toy.  Allons  première- 
ment aux  areines,  et  puis  après  je  le  te  diray. 

Trigabus.  Or  bien,  je  me  fie  en  ta  parolle. 
Voy  tu  cestuv  là  qui  se  promené  si  brusquement? 
Je  vouldrois  que  tu  l'ouysses  ung  petit  raisonner. 
Tu  ne  vis  oncques  en  ta  vie  le  plus  plaisant  ba- 
din de  philosophe.  Il  monstre  je  ne  sçay  quel 
petit  grain  d'areine  et  dict  par  ses  bons  dieux 
que  c'est  de  la  vraye  pierre  philosophale,  voire 

et  du  fin  cueur  d'icelle.  Tien,  là  :  comment  il 
torne  les  yeulx  en  la  teste.  Est  il  content  de  sa 
personne!  Voy  tu  comment  il  n'estime  rien  le 
monde  au  pris  de  soy? 

Mercure.  En  voylà  ung  aultre  qui  n'est  pas 
moins  rébarbatif  que  luy.  Approchons  nous  ung 
petit,  et  voions  les  mines  qu'ilz  feront  entre  eulx, 
et  oyons  les  propos  qu'ilz  tiendront. 

Trigabus.  C'est  bien  dict. 

Rhetulus.  Vous  avez  beau  chercher,  mes- 
sieurs, car  c'est  moy  qui  ay  trouvé  la  fève  du 
gasteau. 

CuBERCus.  Mon  amy,  ne  vous  glorifiez  ja 
tant.  La  pierre  philosophale  est  de  telle  propriété 
qu'elle  pert  sa  vertu  si  l'homme  présume  trop  de 
soy  après  qu'il  en  a  trouvé  des  pièces.  Je  pense 
bien  que  vous  en  avez;  mais  souffrez  que  les 
aultres  en  cherchent,  et  en  aient  aussi  bien  que 
vous,  si  leur  est  possible.  Mercure,  qui  la  nous 
a  baillée,  n'entend  point  que  nous  usions  de  ces 
reprouches  entre  nous,  mais  veult  que  nous  nous 
entraymions  l'un  l'aultre  comme  frères  :  car  il  ne 
nous  a  pas  mis  à  la  queste  d'une  si  noble  et  di- 
vine chose  pour  dissension,  mais  plus  tost  pour 
dilection.  Toutesfois  (à  ce  que  je  voy)  nous  fai- 
sons tout  le  contraire. 

Rhetulus.  Or,  vous  avez  beau  dire,  ce  n'est 

que  sable  tout  ce  que  vous  autres  avez  amassé. 

Drarig.  Vous  mentez  par  la  gorge.  En  voylà 
une  pièce,  qui  est  de  la  vraye  pierre  philosophale 
mieulx  que  la  vostre. 

Rhetulus.  N'as  tu  point  de  honte  de  présenter 
cela  pour  pierre  philosophale?  Est  il  pas  bon  à 
veoir  que  ce  n'est  que  sable?  Phy,  phy,  oste 
cela. 

Drarig.  Pourquoy  me  l'as  tu  faict  tumber? 
Elle  sera  perdue.  Je  puisse  mourir  de  maie  rage, 
si  j'estoie  homme  de  guerre,  ou  que  j'eusse  une 
espée,  si  je  ne  te  tuoye  tout  roide,  sans  jamais 
bouger  de  la  place!  Comment  est  il  possible  que 
je  la  puisse  trouver  maintenant?  J'avois  tant  pris 
de  peine  à  la  chercher,  et  ce  meschant,  mauldit 
et  abominable,  la  m'a  fait  perdre. 

Rhetulus.  Tu  n'as  pas  perdu  grand  chose, 
ne  te  chaille. 

Drarig.  Grant  chose!  Il  n'y  a  trésor  en  ce 
monde  pour  lequel  je  l'eusse  voulu  bailler.  Que 
maies  furies  te  puissent  tormenter!  O  traistre, 
envieux  que  tu  es,  ne  me  pouvois  tu  autrement 
nuyre,  sinon  de  me  faire  perdre  en  ung  moment 
tous  mes  labeurs  depuis  trente  ans?  Je  m'en  ven- 
geray,  quoy  qu'il  tarde. 

Cubercus.  J'en  ay  quinze  ou  seze  pièces, 
entre  lesquelles  je  suis  bien  asseuré  qu'il  en  y  a 

(juatrc  (pour  le  moins)  qui  sont  de  la  plus  vraye 
(ju'il  est  possible  de  recouvrer. 

Trigabus.  Or  çà,  messieurs,  dictes  nous  (s'il 
vous  plaist)  que  c'est  que  vous  autres  philosophes 
cherchez  tant  tous  les  jours  parmy  l'areine  de  ce 
théâtre  ? 

CuBERCUS.  A  quoy  faire  le  demandez  vous  ?Sça-" 
vez  vous  pas  bien  que  nous  cherchons  des  pièces 
de  la  pierre  philosophale,  laquelle  Mercure  mist 
jadis  en  pouldre,  et  nous  la  repandit  en  ce  lieu? 

Trigabus.  Et  pour  quoy  faire  de  ces  pièces? 

CuBERCUs.  Pour  quoy  faire  dea?  Pour  trans- 
muer les  metaulx ,  pour  faire  tout  ce  que  nous 
vouldrions ,  et  impetrer  tout  ce  que  nous  deman- 
derions des  dieux. 

Mercure.  Est  il  bien  possible? 

Cubercus.  S'il  est  possible?  En  doubtés  vous? 

Mercure.  Voire,  j'en  doubte,  car  vous  qui 
avez  dict  nagueres  que  vous  en  aviez  pour  le 
moins  quatre  pièces  de  la  vraye,  pourriez  bien 
faire,  par  le  moyen  de  l'une  (si  toutes  ne  les  y 
voulez  employer),  que  vostre  compagnon  pourroit 
facilement  recouvrer  la  sienne,  laquelle  Tautre 
luy  a  faict  perdre,  dont  il  est  demy  enragé.  Et 
moy,  qui  n'ay  point  d'argent,  vous  priroy  volun- 
tiers  que  ce  fust  vostre  bon  plaisir  de  me  conver- 
tir en  escuz  quinze  livres  de  monnoye,  sans  plus, 

que  j'ay  en  ma  bourse;  vous  n'y  sçauriez  rien 
perdre,  il  ne  vous  pourroit  couster  que  le  vou- 
loir, ou  la  parolle,  si  tant  estoit  que  ces  pièces, 
que  vous  avez,  eussent  tant  d'efficace  que  vous 
dictes. 

CuBERCUS.  Je  vous  diray,  monsieur,  il  ne  le 
fault  pas  prendre  ainsi.  Vous  devez  entendre  qu'il 
n'est  pas  possible  que  la  pierre  soit  de  telle  vertu 
qu'elle  estoit  jadis,  quand  elle  fut  brisée  nouvel- 
lement par  Mercure,  pour  ce  qu'elle  est  toute 
esventée,  depuis  le  temps  qu'il  l'a  respandue  par 
le  théâtre.  Et  si  vous  dy  bien  ung  point,  qu'il 
n'est  ja  besoing  qu'elle  monstre  sa  valeur,  quant 
ainsi  seroit  qu'elle  l'auroit  encores.  Et  davantage. 
Mercure  luy  peult  soustraire  et  restituer  sa  vertu 
ainsi  qu'il  luy  plait. 

Mercure.  Il  n'est  ja  besoing,  dictes  vous?  Et 
pour  quoy  vous  rompez  vous  donc  la  teste,  les 
yeux  et  les  reins  à  la  chercher  si  obstinément? 

Rhetulus.  Non,  non,  ne  dictes  point  cela: 
car  elle  est  autant  puissante  et  vertueuse  qu'elle 
fut  jamais,  nonobstant  qu'elle  soit  esventée, 
comme  vous  dictes.  Si  ce  que  vous  en  avez  ne 
monstre  point  par  œuvre  et  effect  quelque 
vertu,  c'est  bien  signe  que  ce  n'en  est  point  de 
la  vraye.  Quant  au  regard  de  ce  que  j'en  ay,  je 
vous  advertiz  bien  d'ung  cas,  que  j'en  fay  ce  que 

vculx  :  car  non  seulement  je  transmue  les  me- 
taulx,  comme  l'or  en  plomb  (je  vous  dy  le  plomb 
en  l'or),  mais  aussi  j'en  fay  transformation  sur  les 
hommes,  quand,  par  leurs  opinions  transmuées, 
bien  plus  dures  que  nul  métal,  je  leur  fay  prendre 
autre  façon  de  vivre  :  car  à  ceulx  qui  n'osoient 
nagueres  regarder  les  Vestales  je  fay  mainte- 
nant trouver  bon  de  coucher  avec  elles;  ceulx 
qui  se  soloient  habiller  à  la  bouhemienne,  je  les 
fay  acoustrer  à  la  turque;  ceulx  qui  par  cy  devant 
alloient  à  cheval,  je  les  fay  trotter  à  piedz;  ceulx 
qui  avoient  coustume  de  donner,  je  les  contrains 
de  demander.  Et  si  fay  bien  mieulx,  car  je  fay 
parler  de  moy  par  toute  la  Grèce;  tellement  qu'il 
en  y  a  telz  qui  soustiendront  jusques  à  la  mort, 
contre  tous,  que  j'en  ay  de  la  vraye;  et  plusieurs 
autres  belles  choses  que  je  fay  par  le  moyen  d'i- 
celles  pièces,  lesquelles  seroient  trop  longues  à 
racompter.  Or  çà,  bon  homme,  que  te  semble  il 
de  noz  philosophes? 

Mercure.  Il  me  semble  qu'ilz  ne  sont  gueres 
sages,  monsieur,  ne  vous  aussi. 

Rhetulus.  Pour  quoy? 

Mercure.  De  se  tant  travailler  et  debatre  pour 
trouver  et  choysir  par  l'areine  de  si  petites  pièces 
d'une  pierre  mise  en  pouldre,  et  de  perdre  ainsi 
leur  temps  en  ce  monde  icy,  sans  faire  autre  chose 

que  chercher  ce  que  à  l'adventure  il  n'est  pas  pos- 
sible de  trouver,  et  qui,  peult  estre,  n'y  est  pas. 
Et  puis,  ne  dictes  vous  pas  que  ce  fut  Mercure 
qui  la  vous  brisa  et  respandit  par  le  théâtre? 

Rhetulus.  Voire,  ce  fust  Mercure. 

Mercure.  O  povres  gens!  vous  fiez  vous  en 
Mercure,  le  grand  aucteur  de  tous  abuz  et  trom- 
perie? Sçavez  vous  pas  bien  qu'il  n'a  que  le  bec, 
et  que  par  ses  belles  raisons  et  persuasions  il  vous 
feroit  bien  entendre  de  vessies  que  sont  lan- 
ternes, et  de  nuées  que  sont  poilles  d'arain?  Ne 
doublez  vous  point  qu'il  ne  vous  ait  baillé  quel- 
que aultre  pierre  des  champs,  ou,  peult  estre,  de 
l'areine  mesmes,  et  puis  qu'il  vous  ayt  faict  à 
croire  que  c'est  la  pierre  philosophale,  pour  se 
mocquer  de  vous  et  prendre  son  passetemps  des 
labeurs ,  colères  et  debatz  qu'il  vous  voit  avoir  en 
cuydant  trouver  la  chose  laquelle  n'est  point? 

Rhetulus.  Ne  dictes  pas  cela,  monsieur,  car, 
sans  faillir,  c'estoit  la  pierre  philosophale.  On  en 
a  trouvé  des  pièces,  et  en  a  l'on  veu  certaines 
expériences. 

Mercure.  Vous  le  dictes,  mais  j'en  doubte  : 
car  il  me  semble  que,  si  ce  la  fust,  vous  feriez 
choses  plus  merveilleuses,  veu  la  propriété  que 
vous  dictes  qu'elle  a.  Et  mesmement,  comme 
gens  de  bon  vouloir  que  vous  estes,  pourriez  faire 

devenir  tous  les  povres  riches,  ou,  à  tout  le 
moins,  vous  leur  feriez  avoir  tout  ce  qui  leur  est 
nécessaire  sans  truander. 

Rhetulus.  Les  belistres  sont  de  besoing  au 
monde,  car,  si  tous  estoient  riches,  Ton  ne  trou- 
veroit  point  à  qui  donner  pour  exercer  la  belle 
vertu  de  libéralité. 

Mercure.  Vous  trouveriez  aysement  les  choses 
perdues  et  sçauriez  les  cas  dont  les  hommes 
doubtent,  affin  de  les  mettre  d'apointement,  se- 
lon la  vérité,  laquelle  vous  seroit  bien  cognue. 

Rhetulus.  Et  que  diroyent  les  juges,  advo- 
catz  et  enquesteurs?  Que  feroient  ilz  de  tous 
leurs  codes,  pandectes  et  digestes,  qui  est  une 
chose  tant  honneste  et  utile? 

Mercure.  Quand  il  y  auroit  quelcun  qui  se- 
roit malade,  et  on  vousmanderoit,  vous  ne  feriez 
que  mettre  une  petite  pièce  d'icelle  pierre  philoso- 
phai sur  le  patient,  qu'il  seroit  gary  incontinent. 

Rhetulus.  Et  de  quoy  serviroient  les  médecins 
et  apothicaires,  et  leurs  beaulx  livres  de  Galien, 
Avicenne,  Hippocrates,  Egineta  et  autres,  qui 
leur  coustent  tant?  Et  puis  par  ce  moyen  tout 
le  monde  vouldroit  tousjours  guérir  de  toutes  ma- 
ladies, et  jamais  nul  ne  vouldroit  mourir,  laquelle 
chose  seroit  trop  desraisonnable. 

Trigabus.  En  voyià  ung  lequel  semble  avoir 

trouvé  quelque  chose.  Tenez,  comment  les  aul- 
tres  y  accourrent  d'envie  et  se  mettent  à  chercher 
au  mesme  lieu. 

Rhetulus.  Ils  font  tresbien  de  chercher,  car 
ce  qui  n'est  trouvé  se  trouvera. 

Mercure.  Voire  mais,  depuis  le  temps  que 
vous  cherchez,  si  n'est  il  point  de  bruit  que  vous 
ayez  faict  aulcun  acte  digne  de  la  pierre  philoso- 
phale,  qui  me  faict  doubter  que  ce  ne  l'est  point; 
ou,  si  ce  l'est,  qu'elle  n'a  point  tant  de  vertu  que 
l'on  dict,  mais  que  ce  ne  sont  que  parolles,  et 
que  vostre  pierre  ne  sert  que  à  faire  des  comptes. 

Rhetulus.  Je  vous  ay  ja  dict  plusieurs  cas  que 
j'ay  faict  par  le  moyen  de  ce  que  j'en  ay. 

Mercure.  Et  puis,  qu'est  ce  que  cela?  Le 
grand  babil  et  hault  caquet  que  vous  avez  en  est 
cause,  et  non  pas  vostre  grain  de  sable.  Vous 
tenez  cela  tant  seulement  de  Mercure,  et  non 
aultre  chose,  car,  tout  ainsi  qu'il  vous  a  payez  de 
parolles,  vous  faisant  à  croire  cjue  c'estoit  la  pierre 
philosophale,  aussi  contentez  vous  le  monde  de 
belle  pure  parolle.  Voylà  de  quoy  je  pense  que 
vous  estes  tenuz  à  Mercure. 

Trigabus.  Je  puisse  mourir,  si  j'estoye  que 
du  Sénat,  si  je  ne  vous  envoyoye  bien  tous  à  la 
charrue,  aux  vignes  ou  en  galleres.  Pensez  vous 
qu'il  faict  beau  veoir  ung  tas  de  gros  veaux  perdre 

tout  le  temps  de  leur  vie  à  chercher  de  petites 
pierres,  comme  les  enfans?  Encores  si  cela  venoit 
h  quelque  profiît,  je  ne  diroys  pas;  mais  ilz  ne 
font  rien  de  tout  ce  qu'ilz  cuydent,  qu'ilz  resvent 
et  promettent.  Par  le  corbieu!  ilz  sont  plus  en- 
fans  que  les  enfans  mesmes,  car  des  enfans  encor 
en  faict  on  quelque  chose  et  s'en  sert  l'on  aulcu- 
nement.  S'ilz  s'amusent  à  quelque  jeu,  l'on  les 
faict  cesser  aiséement  pour  les  faire  besongner; 
mais  ces  badins  et  resveurs  de  philosophes,  quant 
ilz  se  sont  une  foys  mis  à  chercher  des  grains 
d'areine  parmy  ce  théâtre ,  pensans  trouver  quel- 
que pièce  de  leur  belle  pierre  philosophale,  on 
ne  les  peult  jamais  retirer  de  ce  sot  jeu  de  barbue 
et  perpétuelle  enfance;  ains  vieillissent  et  meurent 
sur  la  besongne.  Combien  en  ay  je  veu  qui  de- 
voyent  faire  merveilles?  Ouy  dea,  des  nav^aulx, 
ils  en  ont  belles  lettres! 

Rhetulus.  On  n'en  trouve  pas  des  pièces  ainsi 
que  l'on  vouldroit  bien;  et  puis  Mercure  n'est 
pas  tousjours  favorable  à  tous. 

Mercure.  Je  le  pense. 

Rhetulus.  Or,  messieurs,  il  ne  vous  desplaira 
point  si  je  prens  congé  de  vous,  car  voylà  mon- 
sieur le  sénateur  Venulus,  avec  lequel  j'ay  promis 
d'aller  souper,  qui  m'envoye  quérir  par  son  servi- 
teur. 

Mercure.  A  Dieu  donc,  monsieur. 

Trigabus.  Voylà  de  mes  gens!  il  sera  assis  au 
hault  boult  de  la  table,  on  luy  trenchera  du  meil- 
leur, il  aura  l'audivit  et  le  caquet  par  dessus  tous, 
et  Dieu  sçait  si  leur  en  comptera  de  belles  ! 

Mercure.  Et  tout  par  le  moyen  de  ma  pierre 
philosophale? 

Trigabus.  Et  quoy  donc?  Quand  ce  ne  seroit 
ja  que  les  repues  franches  qu'ilz  en  ont,  ilz  sont 
grandement  tenuz  à  toy,  Mercure. 

Mercure.  Tu  voy  de  quoy  sert  mon  art.  Or  il 
me  fault  aller  faire  encor  quelque  message  secret, 
de  par  Jupiter  mon  père,  à  une  dame,  laquelle 
demeure  au  prés  du  temple  d'Apollo;  et  puis  il 
me  fault  aussi  ung  petit  veoir  ma  mye  devant  que 
je  retorne.  A  Dieu. 

Trigabus.  Tu  ne  me  veulx  donc  pas  tenir  pro- 
messe? 

Mercure.  Dequoy? 

Trigabus.  De  m'enseigner  les  motz  qu'il  fault 
dire  pour  changer  ma  trongne  et  mon  visage  en 
telle  forme  que  je  vouldray. 

Mercure.  Ouy  dea,  c'est  bien  dict.  Escoute 
en  l'oreille. 

Trigabus.  Comment?  Je  ne  t'oy  pas.  Je  ne 
sçay  que  tu  dis;  parle  plus  hault. 

Mercure.  Voylà  toute  la  recepte,  ne  i'oblie  pas. 

Trigabus.  Qu'a  il  dict?  Par  le  sambieu!  je  ne 
l'ay  point  entendu,  et  croy  qu'il  ne  m'a  rien  dict, 
car  je  n'ay  rien  ouy.  S'il  rn'eust  voulu  enseigner 
cela,  j'eusse  faict  mille  gentillesses,  je  n'eusse  ja- 
mais eu  paour  d'avoir  faulte  de  rien,  car,  quand 
j'eusse  eu  affaire  d'argent,  je  n'eusse  faict  que 
transmuer  mon  visage  en  celluy  de  quelcun  à  qui 
ses  trésoriers  en  doyvent,  et  m'en  feusse  allé  le 
recevoir  pour  luy;  et  pour  bien  jouyr  de  mes 
amours  et  entrer  sans  danger  chez  ma  mye,  j'eusse 
pris  souvent  la  forme  et  la  face  de  l'une  de  ses 
voisines,  à  celle  fin  que  l'on  ne  m'eust  cogneu, 
et  plusieurs  aultres  bons  tours  que  j'eusse  faict. 
O  la  bonne  façon  de  masques  que  c'eust  esté,  s'il 
m'eust  voulu  dire  les  motz  et  qu'il  ne  m'eust 
point  abusé!  Or  je  reviens  à  moy  mesmes  et  co- 
gnois  que  l'homme  est  bien  fol  lequel  s'attend 
avoir  quelque  cas  de  cela  qui  n'est  point,  et  plus 
malheureux  celuy  qui  espère  chose  impossible. 

DIALOGUE    III 


LES    PERSONNAGES 


MERCURE,   CUPIDO,  CELIA,  PHLEGON 
STATIUS,  ARDELIO. 


ERCURE.  Encores  suis  je  grandement 
esmerveillé  comment  il  peult  avoir  si 
belle  patience.  Le  forfaict  de  Lycaon, 
pour  lequel  il  fit  jadis  venir  le  déluge  sur  la  terre, 
n'estoit  point  tant  abominable  que  cestuy  cy.  Je 
ne  sçay  à  quoy  il  tient  qu'il  n'en  a  desja  du  tout 
fouldroyé  et  perdu  ce  malheureux  monde,  de  dire 
que  ces  traistres  humains  non  seulement  luy  ayent 
osé  retenir  son  livre,  où  est  toute  sa  prescience, 
mais  encores,  comme  si  c'estoit  par  injure  et 
mocquerie,  ilz  luy  en  ont  envoyé  ung  au  lieu 
d'icelluy,  contenant  tous  ses  petiz  passetemps 
d'amours  et  de  jeunesse,  lesquelz  il  pensoyt  bien 
avoir  faictz  à  cachette  de  Juno,  des  dieux  et  de 

tous  les  hommes  :  comme  quand  il  se  feit  tau- 
reau pour  ravir  Europe;  quand  il  se  desguisa  en 
cygne  pour  aller  à  Lseda;  quand  il  print  la  forme 
d'Amphitrion  pour  coucher  avec  Alcmena  ;  quand 
il  se  transmua  en  pluye  d'or  pour  jouyr  de  Danae  ; 
quand  il  se  transforma  en  Diane,  en  pasteur,  en 
feu,  en  aigle,  en  serpent,  et  plusieurs  aultres 
menues  follies,  qu'il  n'appertenoit  point  aux 
hommes  de  sçavoir,  et  encore  moins  les  escrire. 
Pensez,  si  Juno  trouve  une  foys  ce  livre,  et 
qu'elle  vienne  à  lire  tous  ces  beaulx  faictz,  quelle 
feste  elle  luy  mènera.  Je  m'esbahis  comment  il 
ne  m'a  getté  du  hault  en  bas,  comme  il  fît  jadis 
Vulcanus,  lequel  en  est  encor  boiteux  du  coup 
qu'il  print  et  sera  toute  sa  vie.  Je  me  fusse  rompu 
le  col,  car  je  n'avois  pas  mes  talaires  aux  piedz 
pour  voler  et  me  garder  de  tumber.  Il  est  vray 
que  ce  a  esté  bien  ma  faulte  en  partie  :  car  je  y 
devoye  bien  prendre  garde,  de  par  dieu!  avant 
que  l'emporter  de  chez  le  relieur.  Mais  que  eusse 
je  faict?C'estoit  la  veille  des  Bacchanales,  il  estoit 
presque  nuict.  Et  puis  tant  de  commissions  que  je 
avoysencores  à  faire  me  troubloyent  si  fort  l'enten- 
dement que  je  ne  sçavoye  que  je  faisoye.  D'aultre 
part,  je  me  fioye  bien  au  relieur,  car  il  me  sem- 
bloit  bien  bon  homme;  aussi  est  il,  quand  ne 
seroit  ja  que  pour  les  bons  livres  qu'il  relie  et 

manie  tous  les  jours.  J'ay  esté  vers  luy  depuis. 
Il  m'a  juré  avec  grandz  sermens  qu'il  m'avoit 
rendu  le  mesme  livre  que  je  luy  avoye  baillé,  dont 
je  suis  bien  asseuré  qu'il  ne  m'a  pas  esté  changé 
en  ses  mains.  Où  est  ce  que  je  fuz  ce  jour  là?  11 
m'y  fault  songer.  Ces  meschans  avec  lesquelz  je 
beu  en  l'hqstellerie  du  Charbon  Blanc  le  m'au- 
royent  ilz  point  desrobé  et  mys  cestuy  cy  en  son 
lieu?  Il  pourroit  bien  estre  :  car  je  m'absentay 
d'eulx  assez  long  temps,  cependant  qu'on  estoit 
allé  tirer  le  vin.  Et  par  mon  serment,  je  ne  sçay 
comiment  ce  vieulx  rassoté  n'a  honte!  Ne  pouvoit 
il  pas  avoir  veu  aultrefoys  dedans  ce  livre,  ou- 
quel  il  cognoissoit  toutes  choses,  que  icelluy  livre 
debvoit  quelque  foys  devenir?  Je  croy  que  sa  lu- 
mière l'a  esblouy,  car  il  failloit  bien  que  cestuy 
accident  y  fust  predict,  aussi  bien  que  tous  les 
aultres,  ou  que  le  livre  fust  faulx.  Or,  s'il  s'en 
courrousse,  qu'il  s'en  deschausse.  Je  n'y  sçaurois 
que  faire.  Qu'est  ce  qu'il  m'a  baillé  icy  en  mé- 
moire? «  De  par  Jupiter  l'altitonant,  soit  faict 
ung  cry  pubhque  par  tous  les  carrefours  d'Athènes, 
et,  s'il  est  besoing,  aux  quatre  coings  du  monde, 
que,  s'il  y  a  personne  qui  ayt  trouvé  ung  livre 
intitulé  :  Quaz  in  hoc  Ubro  continentur  :  Chronica 
rerum  memorabUiiim  quas  Jupiter  gessit  aniequam 
esset  ipse.  Fatorum  prxscriptum,  sive  eoruin  qiiœ 

futiira  sunt  certx  dispositiones.  Catalogus  Heroiim 
Immortaliiiin  qui  cum  Jove  vitam  victuri  sunt  sem- 
piternam;  ou  s'il  y  a  quelcun  qui  sache  aulcune 
nouvelle  d'icelluy  livre,  lequel  appertient  à  Ju- 
piter, qu'il  le  rende  à  Mercure,  lequel  il  trouvera 
tous  les  jours  en  l'Académie,  ou  en  la  Grand 
Place,  et  icelluy  aura  pour  son  vin  la  première 
requeste  qu'il  luy  fera.  Que  s'il  ne  le  rend  dedans 
huict  jours  après  le  cry  faict,  Jupiter  a  délibéré 
de  s'en  aller  par  les  douze  maisons  du  ciel,  où  il 
pourra  aussi  bien  deviner  celuy  qui  l'aura  que  les 
astrologues;  dont  fauldra  que  icelluy  qui  l'a  le 
rende,  non  sans  grande  confusion  et  punition  de 
sa  personne.  »  Et  qu'est  ce  cy  ?  «  Mémoire  à  Mer- 
cure de  bailler  à  Cleopatra,  de  par  Juno,  la  re- 
cepte  qui  est  cy  dedans  ce  papier  ployée,  pour 
faire  des  enfans,  et  en  délivrer  avec  aussi  grand 
joye  que  quand  on  les  conceoit,  et  apporter  ce 
qui  s'ensuyt.  »  Voire  dea,  apporter!  Je  la  feray 
tantost,  attendez  vous  y.  «  Premièrement,  ung 
perroquet  qui  sache  chanter  toute  VlUade  d'Ho- 
mère, ung  corbeau  qui  puisse  causer  et  harenguer 
à  tous  propos,  une  pie  qui  sache  tous  les  pré- 
ceptes de  philosophie,  ung  singe  qui  joue  au 
quillard,  une  guenon  pour  luy  tenir  son  miroir  le 
matin  quand  elle  s'accoustre,  ung  miroir  d'acier 
de  Venise  des  plus  grandz  qu'il  pourra  trouver; 

de  la  civette,  de  la  ceruse,  une  grosse  de  lu- 
nettes, des  gandz  perfumez;  le  carequant  de 
pierrerie  qui  faict  faire  les  Cent  Nouvelles  Nou- 
velles; Ovide,  de  l'Art  d'aymer;  et  six  paires  de 
potences  d'hebene.  »  Je  ne  puisse  jamais  remon- 
ter aux  cieulx  si  je  faiz  rien  de  tout  cela.  Et  voylà 
son  mémoire  et  sa  recepte  en  pièces,  elle  yra 
chercher  ung  autre  vallet  que  moy,  par  le  cor- 
bieu!  Comment  me  seroit  il  possible  de  porter 
toutes  ses  besongnes  là  hault?  Ces  femmes  icy 
veulent  que  Ton  leur  face  mille  services,  comme 
si  l'on  estoit  bien  tenu  à  elles;  mais  au  diable 
l'une  qui  dye  :  «  Tien,  Mercure,  voylà  pour 
avoir  ung  feutre  de  chappeau.  »  Et  puis  qu'est 
cecy?  «  Mémoire  à  Mercure  de  dire  à  Cupido, 
de  par  sa  mère  Venus  (ha,  est  ce  vous,  Venus? 
vous  serez  obeye  vrayement),  que  le  plus  tost  qu'il 
pourra  il  s'en  voise  tromper  et  abuser  ces  Ves- 
tales, lesquelles  cuydent  estre  si  sages  et  pru- 
dentes, pour  leur  remonstrer  ung  petit  leur 
malheureuse  follie  et  témérité;  et  que  pour  ce 
faire  il  s'adresse  à  Somnus,  qui  luy  prestera  vo- 
luntiers  de  ses  garsons,  avec  lesquelz  il  yra  de 
nuyct  à  icelles  Vestales,  et  leur  fera  taster  et  trou- 
ver bon  en  dormant  ce  qu'en  veillant  elles  ne 
cessent  de  blasmer;  et  qu'il  escoute  bien  les  pro- 
pos de  regretz  et  repentances  que  chascune  tien- 

dra  h  par  soy,  pour  luy  en  mander  toutes  nou- 
velles bien  au  long,  et  le  plus  tost  qu'il  luy  sera 
possible.  Item,  dire  à  ces  dames  et  damoyselles 
qu'elles  n'oublient  pas  leurs  touretz  de  nez  quand 
elles  yront  par  la  ville;  car  ilz  sont  bien  bons 
pour  se  rire  et  mocquer  de  plusieurs  choses  que 
l'on  voit,  sans  que  le  monde  s'en  aperçoive.  Item, 
advertir  ces  jeunes  filles  qu'elles  ne  faillent  pas 
d'arrouser  leurs  violettes  devers  le  soir,  quand  il 
fera  seicheresse,  et  qu'elles  ne  se  voisent  pas  cou- 
cher de  si  bonne  heure  qu'elles  n'ayent  receu  et 
donné  le  bon  soir  à  leurs  amys;  et  qu'elles  se 
donnent  bien  garde  de  se  coiffer  sans  miroir,  et 
qu'elles  apprennent  et  recordent  souvent  toutes 
les  chansons  nouvelles;  qu'elles  soyent  gracieuses, 
courtoises  et  amyables  aux  amans;  qu'elles  ayent 
plusieurs  Ouyz  aux  yeulx,  et  force  Nennyz  en  la 
bouche,  et  que  sur  tout  elles  se  facent  bien  prier; 
à  tout  le  moins,  que  par  leurs  dictz  elles  ne  vien- 
nent point  si  tost  à  declairer  leur  volunté,  ains 
qu'elles  la  dissimulent  le  plus  qu'elles  pourront, 
pour  ce  que  c'est  tout  le  bon,  la  parolle  faict  le 
jeu.  »  Bien,  il  n'y  aura  point  de  faulte,  si  je 
treuve  Cupido.  Encores  des  commissions?  Ha! 
c'est  ma  dame  Minerve.  Je  cognois  bien  son  es- 
cripture.  Certes,  je  ne  luy  vouldroye  faillir,  pour 
perdre  mon  immortalité.  «  Mémoire  à  Mercure 

de  dire  aux  poètes,  de  par  Minerve,  qu'ilz  se 
déportent  de  plus  escrire  l'ung  contre  l'autre,  ou 
elle  les  desadvouera,  car  elle  n'en  ayme  ny  ap- 
preuve  aucunement  la  façon;  et  qu'ilz  ne  s'amu- 
sent point  tant  à  la  vaine  parolle  de  mensonge 
qu'ilz  ne  prennent  garde  a  l'utile  silence  de  véri- 
té; et  que  s'ilz  veullent  escrire  d'amour,  que  ce 
soit  le  plus  honestement,  chastement  et  divine- 
ment qu'il  leur  sera  possible ,  et  à  l'exemple  d'elle. 
Davantage,  sçavoir  si  le  poète  Pindarus  a  riens 
encores  mis  en  lumière,  et  recouvrer  tout  ce  qu'il 
aura  faict,  et  apporter  tout  ce  qu'il  pourra  trou- 
ver de  la  façon  des  painctres  Apelles,   Zeuxis, 
Parrasius  et  aultres  de  ce  temps,  mesmement  tou- 
chant le  faict  de  broderie,  tapisserie  et  patrons 
d'ouvrages  à  l'esguille.  Et  advertir  toute  la  com- 
pagnie des  neuf  Muses  qu'elles  se  donnent  bien 
garde  d'ung  tas  de  gens  qui  leurs  font  la  court, 
faisans  semblant  les  servir  et  aymer;  mais  ce  n'est 
que  pour  quelque  temps,  afin  qu'ilz  acquerent 
bruyt  et  nom  des  poètes,  et  que,  par  le  moyen 
d'elles  (comme  de  toutes  aultres  choses  dont  ilz 
se  sçavent  bien  ayder),  ilz  puissent  trouver  accès 
envers  Plutus,  pour  les  richesses  duquel  elles  se 
sont  veu  souvent  estre  mesprisées  et  abandon- 
nées, dont  elles  devroyent  bien  estre  sages  do- 
resenavant.  »  Vrayement,  madame  Minerve,  je  le 

feray  pour  l'amour  de  vous.  Qui  est  cestuy  là  qui 
vole  là?  Par  dieu!  je  gage  que  c'est  Cupido.  Cu- 
pido! 

Cupido.  Qui  est  ce  là?  Hé!  bon  jour,  Mer- 
cure. Est  ce  toy?  et  puis,  quelles  nouvelles?  Que 
se  dict  de  bon  là  hault  en  vostre  court  céleste? 
Jupiter  est  il  plus  amoureux? 

Mercure.  Amoureux,  de  par  le  diable!  il  n'a 
garde  pour  le  présent,  mais  la  mémoire  et  souve- 
nance de  ses  amours  luy  torne  maintenant  en 
grand  ennuy  et  fascherie. 

Cupido.  Comment  donc? 

Mercure.  Pource  que  ces  paillars  humains  en 
ont  faict  ung  livre,  lequel,  de  maie  adventure,  je 
luy  ay  apporté  au  lieu- du  sien,  où  il  regardoit 
tousjours  quant  il  vouloit  commander  quel  temps 
il  devoit  faire,  lequel  j'estoye  allé  faire  relier; 
mais  il  m'a  esté  changé.  Je  m'en  voys  pour  le 
faire  crier  à  son  de  trompe,  affîn  que,  s'il  y  a 
quelcun  qui  l'ayt,  qu'il  le  rende.  Il  m'en  a  bien 
cuidé  manger. 

Cupido.  Il  me  semble  que  j'ay  ouy  parler  d'ung 
livre  le  plus  merveilleux  que  l'on  vit  oncques, 
que  deux  compagnons  ont,  avec  lequel  (ainsi 
qu'on  dict)  ilz  disent  la  bonne  adventure  à  ung 
chascun,  et  sçavent  aussi  bien  deviner  ce  qui  est 
à  venir  que  jamais  fit  Tyresias  ou  le  chesne  de 

Dodone.  Plusieurs  astrologues  briguent  pour 
l'avoir  ou  en  recouvrer  la  copie,  car  ilz  disent 
qu'ilz  feroyent  leurs  ephemerides,  pronostications 
et  almanachs,  beaucoup  plus  seurs  et  véritables. 
Et  davantage,  ces  gallantz  promettent  aux  gens 
de  les  enrôler  au  livre  d'immortalité  pour  cer- 
taine somme  d'argent. 

Mercure.  Voire?  par  le  corbieu  !  c'est  ce  livre 
là  sans  aultre.  Il  n'y  a  que  danger  qu'ilz  n'y 
escripvent  des  usuriers,  rongeurs  de  povres  gens, 
des  bougres,  des  larrons,  et  qu'ilz  en  effacent 
des  gens  de  bien,  pource  qu'ilz  n'ont  que  leur 
donner.  Jupiter  en  auroit  bien,  de  par  le  diable! 
Et  où  les  pourroys  je  trouver? 

CuPiDO.  Je  ne  t'en  sçaurois  que  dire,  car  je  ne 
suis  point  curieux  de  ces  matières  là.  Je  ne  pense 
sinon  à  mez  petiz  jeux,  menuz  plaisirs  et  joyeux 
esbattemens,  et  entretenir  ces  jeunes  dames;  à 
jouer  au  cachemouchet  au  domicile  de  leurs  petiz 
cueurs,  où  je  picque  et  laisse  souvent  de  mes  lé- 
gères flesches  ;  à  voltiger  par  leurs  cerveaulx  et 
leur  chatoillei  leurs  tendres  mouelles  et  delicattes 
entrailles;  à  me  monstrer  et  promener  dedans 
leurs  ryans  yeulx,  ainsi  qu'en  belles  petites  gal- 
leries;  à  baiser  et  succer  leurs  lèvres  vermeilles; 
à  me  laisser  couler  entre  leurs  durs  tetins,  et  puis 
de  là  me  desrober  et  m'en  aller  en  la  vallée  de 

joyssance,  où  est  la  fontaine  de  Jouvence,  en  la- 
quelle je  me  joue,  je  me  rafreschy  et  recrée  et  y 
faiz  mon  heureux  séjour. 

Mercure.  Ta  mère  m'a  icy  baillé  ung  mé- 
moire pour  t'advertir  de  quelque  chose.  Tien,  tu 
le  verras  tout  à  loisir,  et  feras  le  contenu,  car  j'ay 
grand  haste;  adieu. 

CupiDO.  Tout  beau,  tout  beau,  seigneur  Mer- 
cure. 

Mercure.  Vertubieu!  tu  me  arracheras  mes 
talaires;  laisse  moy  aller,  Cupido,  je  te  [prie.  Je 
n'ay  pas  si  grand  envye  de  jouer  que  toy. 

Cupido.  Pourtant  que  je  suis  jeunette, 

Aniy,  n'en  prenez  esmoy  ; 
Je  feroys  myeulx  la  chosette 
Qu'une  plus  vieille  que  moy. 

Mercure.  Ha!  que  tu  as  bon  temps!  tu  ne  te 
soucyes  gueres  s'il  doit  plouvoir  ou  neiger, 
comme  faict  nostre  Jupiter,  lequel  en  a  perdu  le 
livre. 

Cupido.  Tousjours 

Les  amoureux  auront  bonjour; 
Tousjours,  et  en  tout  temps. 
Les  amoureux  auront  bon  temps. 

Mercure.  Voire,  voire,  nous  en  sommes  bien. 

Cupido.  //  y  a,  ma  damoyselle. 

Il  y  a  je  ne  sçay  quoy 

Qui  est  ceste  belle  jeune  fille  que  je  voy  là  bas 
en  ung  verger  seuUette?  Est  elle  point  encore 
amoureuse?  Il  fault  que  je  la  voye  en  face.  Nenny, 
et  toutesfoys  je  sçay  bien  que  son  amy  languit 
pour  l'amour  d'elle.  Ha!  vous  aymerez,  belle 
dame  sans  mercy,  avant  qu'ayez  marché  trois 
pas. 

Celia.  O  ingrate  et  mescognoissante  que  je 
suis!  En  quelle  peine  est  il  maintenant  pour 
l'amour  de  moy?  Or  cognois  je  à  ceste  heure, 
mais  las!  c'est  bien  trop  tard,  que  la  puissance 
d'Amour  est  merveilleusement  grande  et  que  l'on 
ne  peult  éviter  la  vengence  d'iceluy.  N'ay  je  pas 
grand  tort  d'ainsi  mespriser  et  esconduire  cestuy 
qui  m'ayme  tant,  voire  plus  que  soy  mesmes? 
Veulx  je  tousjours  estre  autant  insensible  qu'une 
statue  de  marbre?  Vivray  je  tousjours  ainsi  seul- 
lette?  Helas!  il  ne  tient  qu'à  moy;  ce  n'est  que 
ma  faulte  et  folle  opinion.  Ha,  petiz  oysillons, 
que  vous  me  chantez  et  monstrez  bien  ma  leçon  ! 
Que  nature  est  bonne  mère,  de  m'enseigner  par 
voz  motetz  et  petitz  jeux  que  les  créatures  ne  se 
peuvent  passer  de  leurs  semblables!  Or  vous  fe- 
roys  je  voluntiers  une  requeste,  c'est  que  vous  ne 
m'importunissiez  plus  par  voz  menuz  jargons, 
car  j'entendz  trop  ce  que  vous  voulez  dire,  et 
que  ne  me  feissiez  plus  veoir  les  spectacles  de  voz 

amoureux  assemblemens ,  car  cela  ne  me  peult 
resjouyr,  ains  me  faict  juger  que  je  suis  la  plus 
malheureuse  créature  qui  soit  en  ce  monde.  Helas  ! 
quand  reviendra  il,  mon  amy?  J'ay  grand  paour 
que  je  ne  luy  aye  esté  si  farrouche  qu'il  ne  re- 
tourne plus.  Si  fera,  s'il  m'a  autant  aymée  ou 
ayme  encores  comme  je  l'ayme  maintenant.  Il  me 
tarde  bien  que  je  ne  le  voy.  S'il  revient  jamais, 
je  luy  seray  plus  gracieuse  et  luy  feray  bien  ung 
plus  doulx  racueil  et  meilleur  traictement  que  je 
n'ay  pas  faict  par  cy  devant. 

CUPIDO.     Va,  va,  de  par  dieu!  va,  dicl  la  fillette. 
Puis  que  remède  n'y  puis  mettre. 

Or  elle  est  bien,  la  bonne  dame;  elle  en  a  ce 
qu'il  luy  en  fault. 

Mercure.  N'est  ce  pas  pitié.?  Soit  que  je 
vienne  en  terre,  ou  que  je  retourne  aux  cieulx, 
tousjours  le  monde  et  les  dieux  me  demandent  si 
j'ay  ou  si  je  sçay  rien  de  nouveau.  Il  fauldroit 
une  mer  de  nouvelles  pour  leur  en  pescher  tous 
les  jours  de  fresches.  Je  vous  diray,  à  celle  fin  que 
le  monde  ayt  de  quoy  en  forger  et  que  j'en  puisse 
porter  là  hault,  je  m'en  voys  faire  tout  à  ceste 
heure  que  ce  cheval  là  parlera  à  son  palefernier, 
qui  est  dessus,  pour  veoir  qu'il  dira.  Ce  sera 
quelque  chose  de  nouveau,  à  tout  le  moins.  Gar- 

gabanado,  Phorbantas,  Sarmotoragos.  O  qu'ay 
je  faict!  J'ay  presque  proféré  tout  hault  les  pa- 
rolles  qu'il  faut  dire  pour  faire  parler  les  bestes. 
Je  suis  bien  fol,  quant  je  y  pense.  Si  j'eusse  tout 
dict,  et  qu'il  y  eust  icy  quelcun  qui  m'eust  ouy, 
il  en  eust  peu  apprendre  la  science. 

Phlegon  le  cheval.  Il  a  esté  ung  temps  que 
les  bestes  parloyent;  mais,  si  le  parler  ne  nous 
eust  point  esté  osté,  non  plus  qu'à  vous,  vous  ne 
nous  trouveriez  pas  si  bestes  que  vous  faictes. 

Statius.  Qu'est  ce  à  dire  cecy?  Par  la  vertu- 
bieu,  mon  cheval  parle! 

Phlegon.  Voire  dea,  je  parle.  Et  pourquoy 
non?  Entre  vous  hommes,  pour  ce  que  à  vous 
seulz  la  parolle  est  demourée,  et  que  nous  povres 
bestes  n'avons  point  d'intelligence  entre  nous, 
par  cela  que  nous  ne  pouvons  rien  dire,  vous 
sçavez  bien  usurper  toute  puissance  sur  nous,  et 
non  seulement  dictes  de  nous  tout  ce  qu'il  vous 
plait,  mais  aussi  vous  montez  sur  nous,  vous 
nous  picquez,  vous  nous  battez;  il  fault  que  nous 
vous  pourtions,  que  nous  vous  vestions,  que  nous 
vous  nourrissions;  et  vous  nous  vendez,  vous 
nous  tuez,  vous  nous  mangez.  Dont  vient  cela? 
C'est  par  faulte  que  nous  ne  parlons  pas.  Que  si 
nous  sçavions  parler  et  dire  noz  raisons,  vous 
estes  tant  humains  (ou  devez  estre)  que,  après 

nous  avoir  ouy,  vous  nous  traicteriez  aultrement, 
comme  je  pense. 

Statius.  Par  la  morbieu!  il  ne  fut  oncques 
parlé  de  chose  si  estrange  que  ceste  cy.  Bonnes 
gens,  je  vous  prie,  venez  ouyr  ceste  merveille; 
autrement  vous  ne  le  croiryez  pas  :  par  le  sam- 
bieu !  mon  cheval  parle! 

Ardelio.  Qui  a  il  là,  que  tant  de  gens  y  ac- 
courrent  et  s'assemblent  en  ung  troupeau?  Il  me 
fault  veoir  que  c'est. 

Statius,  Ardelio,  tu  ne  sçay  pas?  par  le  cor- 
bieu!  mon  cheval  parle! 

Ardelio.  Diz  tu?  voylà  grand  merveille!  Et 
quedictil? 

Statius.  Je  ne  sçay,  car  je  suis  tant  estonné 
d'ouyr  sortir  parolles  d'une  telle  bouche  que  je 
n'entendz  point  à  ce  qu'il  dict. 

Ardelio.  Metz  pied  à  terre  et  l'escoutons  ung 
petit  raisonner.  Retirez  vous,  messieurs,  s'il  vous 
plait;  faictes  place,  vous  verrez  aussi  bien  de 
loing  que  de  prés. 

Statius.  Or  çà,  que  veulx  tu  dire,  belle  beste, 
par  tes  parolles? 

Phlegon.  Gens  de  bien,  puis  qu'il  a  pieu  au 
bon  Mercure  de  m'avoir  restitué  le  parler,  et  que 
vous  en  voz  affaires  prenez  bien  tant  de  loisir  de 
vouloir  escouter  la  cause  d'ung  povre  animau  que 

je  suis,  vous  devez  sçavoir  que  cestuy  mon  pale- 
frenier me  faict  toutes  les  rudesses  qu'il  peult,  et 
non  seulement  il  me  bat,  il  me  picque,  il  me 
laisse  mourir  de  fain,  mais 

Statius.  Je  te  laisse  mourir  de  fain  ? 

Phlegon,  Voire,  tu  me  laisses  mourir  de  fain. 

Statius.  Par  la  morbieu!  vous  mentez;  et,  si 
vous  le  voulez  soustenir,  je  vous  couperay  la 
gorge. 

Ardelio.  Non  ferez,  dea.  Seriez  vous  bien  si 
hardy  de  tuer  ung  cheval  qui  sçait  parler?  Il  est 
pour  faire  ung  présent  au  roy  Ptolomée,  le  plus 
exquis  qu'on  vist  jamais;  et  si  vous  advertiz  bien 
que  tout  le  trésor  de  Cresus  ne  le  pourroit  pas 
payer.  Pour  ce,  advisez  bien  que  vous  ferez,  et  ne 
le  touchez  point,  si  vous  estes  sage. 

Statius.  Pourquoy  dict  il  donc  ce  qui  n'est 
pas  vray? 

Phlegon.  Te  souvient  il  point,  quant  derniè- 
rement on  t'avoit  baillé  de  l'argent  pour  la  des- 
pence de  quatre  chevaulx  que  nous  sommes,  que 
tu  faisois  ton  compte  ainsi  :  «  Vous  avez  force 
fein  et  force  paille,  faictes  grand  chère;  vous 
n^aurez  que  pour  tant  d'aveine  le  jour,  la  reste 
sera  pour  aller  banqueter  avec  ma  mye  «? 

Statius.  Il  t'eust  myeux  valu  que  tu  n'eusses 
jamais  parlé;  ne  te  soucyes. 


I 
i 


CYMBALUM     MUNDI.  257 

Phlegon.  Encores  ne  m'en  chault  il  de  tout 
cela;  mais,  quant  je  rencontre  quelque  jument  au 
moys  que  nous  sommes  en  amour  (ce  qui  ne  nous 
advient  qu'une  foys  l'an),  il  ne  me  veult  pas  souf- 
frir monter  sur  elle,  et  toutesfois  je  le  laisse  bien 
tgnt  de  foys  le  jour  monter  sur  moy.  Vous, 
hommes,  voulez  ung  droict  pour  vous  et  ung 
aultre  pour  voz  voisins.  Vous  estes  bien  contens 
d'avoir  tous  voz  plaisirs  naturelz,  mais  vous  ne 
les  voulez  pas  laisser  prendre  aux  autres,  et  mes- 
mement  à  nous,  povres  bestes.  Combien  de  fois 
t'ay  je  veu  amener  des  garses  en  l'estable  pour 
coucher  avec  toy?  Combien  de  fois  m'a  il  fallu 
estre  tesmoing  de  ton  beau  gouvernement?  Je  ne 
te  vouldrois  pas  requérir  que  tu  me  laissasses 
ainsi  amener  des  jumens  en  l'estable  pour  moy 
comme  tu  amaine  des  garses  pour  toy;  mais, 
quant  nous  allons  aux  champs,  tu  le  me  pourrois 
bien  laisser  faire  en  la  saison,  à  tout  le  moins  ung 
petit  coup.  Il  y  a  six  ans  qu'il  me  chevauche,  et 
si  ne  m'a  pas  encores  laissé  faire  cela  une  povre 
foys. 

Ardelio.  Par  dieu!  tu  as  raison,  mon  amy,  tu 
es  le  plus  gentil  cheval  et  la  plus  noble  beste  que 
je  veiz  jamais.  Touche  là;  j'ay  une  jument  qui  est 
à  ton  commandement.  Je  la  te  presteray  volun- 
tiers,  pour  ce  que  tu  es  bon  compaignon  et  que 

tu  le  vaulx.  Tu  en  feras  ton  plaisir.  Et,  de  ma 
part,  je  serois  tresaise  et  joyeulx  si  je  pouvois 
avoir  de  ta  semence,  quant  ce  ne  seroit  ja  que 
pour  dire  :  Voylà  de  la  race  du  cheval  qui  parloit. 

Statius.  Par  le  corbieu!  je  vous  en  garderay 
bien,  puisque  vous  vous  estes  meslé  de  parler  si 
avant.  Sus!  sus!  allons,  et  vous  délibérez  de  trot- 
ter hardiment,  et  ne  faictes  point  la  beste,  si 
vous  estes  sage,  que  je  ne  vous  avance  bien  de  ce 
baston. 

Ardelio.  Adieu,  adieu,  compagnon;  te  voylà 
bien  peneux  de  ce  que  ton  cheval  a  si  bien  parlé 
à  toy. 

Statius.  Par  la  vertubieu  !  je  l'accoustreray 
bien,  si  je  puis  estre  à  l'estable,  quelque  parleur 
qu'il  soit. 

Ardelio.  Or  jamais  je  n'eusse  creu  qu'ung 
cheval  eust  parlé,  si  je  ne  l'eusse  veu  et  ouy. 
Voylà  ung  cheval  qui  vault  cent  milions  d'escuz. 
Cent  milions  d'escuz!  on  ne  le  sçauroit  trop  esti- 
mer. Je  m'en  voys  conter  le  cas  à  maistre  Cerdo- 
nius,  lequel  ne  l'oblira  pas  en  ses  annalles. 

Mercure.  Voylà  desja  quelque  chose  de  nou- 
veau, pour  le  moins.  Je  suis  bien  ayse  qu'il  y 
avoit  belle  compaignie  de  gens,  Dieu  mercy! 
qui  ont  ouy  et  veu  le  cas.  Le  bruit  en  sera  tantost 
par  la  ville,  (juelcun   le   mettra  par  escript,  et 

par  adventure  qu'il  y  adjoustera  du  sien  pour  en- 
richir le  compte.  Je  suis  asseuré  que  j'en  trouve- 
ray  tantost  la  copie  à  vendre  vers  ces  libraires. 
Ce  pendant  qu'il  viendra  quelques  autres  nouvelles, 
je  m'en  voys  faire  mes  commissions,  et  spéciale- 
ment chercher  la  trompette  de  la  ville  pour  faire 
crier  s'il  y  a  personne  qui  ayt  point  trouvé  ce 
diable  de  livre. 


DIALOGUE  IV 

DE  DEUX  CHIENS 

HYLACTOR  ET   PAMPHAGUS. 


T'^^0 


%  l^j^l  l^f  YLACTOR.  S'il  plaisoit  h  Anubis  que  je 
M  IpIiII^  \P\  peusse  trouver  ung  chien  lequel  sceut 
^^^Mf-^^Bl  parler,  entendre  et  tenir  propos  comme 
je  fay,  que  je  seroye  ayse!  car  je  ne  me  veulx  pas 
avancer  de  parler  que  ce  ne  soit  à  mon  semblable. 
Et,  toutesfoys,  je  suis  bien  asseuré  que,  si  je  vou- 
loye  dire  la  moindre  parolle  devant  les  hommes, 
que  je  seroye  le  plus  heureux  chien  qui  fut  ja- 
mais. Je  ne  sçay  prince  ne  roy  en  ce  monde  qui 
fut  digne  de  m'avoir,  veu  l'estime  que  l'on  pour- 
roit  faire  de  moy.  Se  j'en  avoye  tant  seulement 
dict  autant  que  j'en  vien  de  dire  en  quelque  com- 
pagnie de  gens,  le  bruyt  en  seroit  desja  jusques 
aux  Indes,  et  diroit  l'on  par  tout  :  «  Il  y  a  en 
ung  tel  lieu  ung  chien  qui  parle.  »  On  viendroit 

de  tous  les  quartiers  du  monde  là  où  je  seroye,  et 
bailleroit  l'on  de  l'argent  pour  me  veoir  et  ouyr 
parler.  Et  encores  ceulx  qui  m'auroyent  veu  et 
ouy  gaigneroyent  souvent  leur  escot  à  racompter 
aux  estrangers  et  aux  pays  loingtains  de  ma  façon 
et  de  mes  propos.  Je  ne  pense  pas  que  l'on  ayt 
veu  chose  plus  merveilleuse,  plus  exquise,  ne 
plus  délectable.  Si  me  garderay  je  bien,  toutes- 
foys,  de  rien  dire  devant  les  hommes  que  je  n'aye 
trouvé  premièrement  quelque  chien  qui  parle 
comme  moy,  car  il  n'est  pas  possible  qu'il  n'en  y 
ayt  encores  quelcun  au  monde.  Je  sçay  bien  qu'il 
ne  me  sçauroit  eschapper  si  petit  mot  que  incon- 
tinent ilz  ne  courrussent  tous  à  moy  pour  en  ouyr 
davantage.  Et  peult  estre  que,  à  ceste  cause,  ilz 
me  vouldroyent  adorer  en  Grèce,  ainsi  que  l'on  a 
faict  Anubis  en  Egypte,  tant  sont  les  humains 
curieux  de  nouveauté.  Or  encores  n'ay  je  rien 
dict  et  ne  diray  entre  les  hommes  que  je  n'aye 
trouvé  quelque  chien  qui  ayt  parlé  à  moy.  Tou- 
tesfois,  que  c'est  une  grand  peine  de  se  taire, 
mesmement  à  ceulx  qui  ont  beaucoup  de  choses 
à  dire,  comme  moy!  Mais  voicy  que  je  fay  : 
quant  je  me  trouve  seulet  et  que  je  voy  que  per-^ 
sonne  ne  me  peut  ouyr,  je  me  prens  à  dire  a  par 
moy  tout  ce  que  j'ay  sur  le  cueur,  et  vuyde  ainsi 
mon  flux  de  ventre,  je  vous  dy  de  langue,  sans 

que  le  monde  en  soit  abreuvé.  Et,  bien  souvent, 
en  allant  par  les  rues  a  l'heure  que  tout  le  monde 
est  couché,  j'appelle  pour  mon  passetemps  quel- 
cun  de  noz  voisins  par  son  nom,  et  luy  fay  mettre 
la  teste  à  la  fenestre  et  cryer  une  heure  :  «  Qui 
est  là?  »  Après  qu'il  a  prou  cryé,  et  que  per- 
sonne ne  luy  respond,  il  se  colère,  et  moy  de 
rire!  Et  quant  les  bons  compagnons  de  chiens 
s'assemblent  pour  aller   battre  le  pavé,  je   m'y 
trouve  voulentiers,  affin  que  je  parle  librement 
entre  eulx,  pour  veoir  si  j'en  trouveray  point  qui 
entende  et  parle  comme  moy,  car  ce  me  seroit 
une  grande  consolation,  et  la  chose  que  plus  je 
désire  en  ce  monde.  Or,  quand  nous  jouons  en- 
semble et  nous  mordons  l'ung  l'autre,  je  leur  dy 
tousjours  quelque  chose  en  l'oreille ,  les  appel- 
ant par  leurs  noms  et  surnoms,  en  leur  deman- 
dant s'ilz  parlent   point,   de  laquelle  chose  ilz 
sont  aussi  estonnez  que  si  cornes  leur  venoyent  : 
car,  voyans  cela,  ils  ne  sçavent  que  penser,  si  je 
suis  homme  desguisé  en  chien  ou  chien  qui  parle. 
Et,  afin  que  je  die  tousjours  quelque  chose  et  que 
je  ne  demeure  sans  parler,  je  me  prens  à  crier  : 
«  Au  meurtre  !  bonnes  gens ,  au  meurtre  !  »  Adonc 
tous  les  voisins  s'esveillent  et  se  mettent  aux  fe- 
nestres.  Mais,  quand  ilz  voyent  que  ce  n'est  que 
mocquerie,    ilz   s'en    retournent   coucher.    Cela 

faict,  je  passe  en  une  aultre  rue,  et  crye  tant  que 
je  puis  :  «  Aux  larrons!  aux  larrons!  Les  bou- 
tiques sont  ouvertes  !  »  Cependant  qu'ilz  se  lievent 
je  m'en  voys  plus  avant,  et,  quant  j'ay  passé  ung 
coing  de  rue ,  je  commence  à  crier  :  «  Au  feu  ! 
au  feu  !  le  feu  est  en  vostre  maison  !  »  Inconti- 
nent vous  les  verriez  tous  saillir  en  place,  les 
ungs  en  chemises,  les  aultres  tous  nudz,  les 
femmes  toutes  deschevelées,  cryans  :  «  Où  est  ce? 
où  est  ce?  »  Et  quant  ilz  ont  pr^u  esté  en  ceste 
sueur  et  qu'ilz  ont  bien  cherché  et  regardé  par 
tout,  ilz  trouvent  à  la  fin  que  ce  n'est  rien,  dont 
s'en  retournent  achever  leurs  besongnes  et  dor- 
mir seurement.  Puis,  quant  j'ay  bien  faict  toutes 
les  follies  de  mes  Nuictz  attiques  jusques  au  cha- 
pitre Qui  sunt  levés  et  importuni  loquutores,  pour 
mieulx  passer  le  demourant  de  mes  phantasies, 
nng  peu  devant  que  le  jour  vienne,  je  me  trans- 
porte au  parc  de  noz  ouailles  faire  le  loup  en 
la  paille;  ou  je  m'en  voys  desraciner  quelque 
arbre  mal  planté,  ou  brouiller  et  mesler  les  fîletz 
de  ces  pescheurs,  ou  mettre  des  os  et  des  pierres 
au  lieu  du  trésor  que  Pycargus  l'usurier  a  caché 
en  son  champ;  ou  je  voys  pisser  aux  potz  du  po- 
tier et  chier  en  ses  beaulx  vases;  et  si  d'adventure 
je  rencontre  le  guet,  j'en  mors  trois  ou  quatre 
pour  mon  plaisir,  et  puis  je  m'en  fuy  tant  que  je 


264 


DIALOGUE     IV. 


puis,  cryant  :  «  Qui  me  pourra  prendre,  si  me 
prenne!  »  Mais,  quoy  qu'il  en  soit,  si  suis  je 
bien  marry  que  je  ne  trouve  quelque  compaignon 
lequel  sache  aussi  parler.  Toutesfoys  si  ay  je 
bonne  espérance  d'en  trouver,  ou  il  n'en  y  aura 
point  au  monde.  Voylà  Gargilius  avec  tous  ses 
chiens  qui  s'en  va  à  la  chasse.  Je  m'en  voy  esbattre 
avec  eulx,  affin  de  sçavoir  s'il  en  y  a  point  en  la 
compaignie  quelcun  qui  parle  :  «  Dieu  gard  les 
compaignons!  Dieu  gard  Espagnol  mon  amy! 
Dieu  gard  mon  compagnon  lévrier.  »  Ouy  dea! 
ilz  sont  tous  muetz  ;  au  diable  le  mot  que  l'on 
sçauroit  avoir  d'eulx!  N'est  ce  pas  pitié?  Puisque 
ainsi  est  que  je  n'en  trouve  pas  ung  qui  me  puisse 
respondre,  je  vouldrois  sçavoir  quelque  poison 
ou  herbe  qui  me  feist  perdre  la  parolle  et  me  ren- 
dist  aussi  bien  muet  qu'ilz  sont.  Je  seroye  bien 
plus  heureux  que  de  languir  ainsi  du  misérable 
désir  que  j'ay  de  parler,  et  ne  trouver  oreilles 
commodes  pour  ce  faire,  telles  quej  e  les  désire.  Et 
toy,  compaignon,  ne  sçaurois  tu  rien  dire!  Parlez 
à  des  bestes.  Dy,  hé,  matin,  parles  tu  point? 

Pamphagus.  Qui  appelles  tu  matin?  Matin  toy 
mesmes  ! 

Hylactor.  Hé!  mon  compagnon,  mon  amy, 
pardonne  moy,  s'il  te  plait,  et  m'accolle,  je  te 
prie.  Tu  es  celuy  que  j'ay  le  plus  désiré  et  cher- 

ché  en  ce  monde,  et  voylà  ung  sault,  pour  l'amour 
de  Diane,  qui  m'a  rendu  tant  heureux  en  ceste 
chasse  que  je  y  ay  trouvé  ce  que  je  cherchoye.  En 
voylà  encor  ung  autre  pour  toy,  gentil  Anubis; 
et  cestuy  là  pour  Cerberus ,  qui  garde  les  enfers. 
Dy  moy  ton  nom  ,  s'il  te  plait? 
Pamphagus.  Pamphagus. 
Hylactor.  Est  ce  toy,  Pamphagus,  mon  cou- 
sin, mon  amy?  Tu  cognois  donc  bien  Hylactor? 
Pamphagus.  Voire  dea,  je  cognois  bien  Hy- 
lactor :  où  est  il? 

Hylactor.  C'est  moy. 

Pamphagus.  Par  ta  foy?  Pardonne  moy,  Hy- 
lactor, mon  amy;  je  ne  te  pouvoye  recognoistre, 
car  tu  as  une  oreille  couppée,  et  je  ne  sçay  quelle 
cicatrice  au  front  que  tu  ne  soulois  pas  avoir. 
Dont  t'est  venu  cela? 

Hylactor.  Ne  t'en  enquiers  plus  avant,  je  te 
prie  :  la  chose  ne  vauldroit  pas  le  racompter; 
parlons  d'autre  matière.  Où  as  tu  esté,  et  qu'as 
tu  faict  depuis  que  nous  perdismes  nostre  bon 
maistre  Acteon  ? 

Pamphagus.  Ha!  le  grand  malheur!  tumerenou- 

velles  mes  douleurs.  O!  que  je  perdiz  beaucoup 

en  sa  mort,  Hylactor,  mon  amy!  car  je  faisoye 

grand  chère,  lors,  où  maintenant  je  meurs  de  fain. 

Hylactor.  Par  mon  serment!  nous  avions  bon 

temps ,  quand  je  y  pense.  C'estoit  ung  homnne  de 
bien  que  Acteon  ,  et  vray  gentilhomme,  car  il 
aymoit  bien  les  chiens.  On  n'eust  osé  frapper  le 
moindre  de  nous,  quoy  qu'il  eust  faict;  et  avec 
cela  que  nous  estions  bien  traictez  :  tout  ce  que 
nous  pouvions  prendre,  feust  en  la  cuisine,  au 
garde  manger  ou  ailleurs,  estoit  nostre,  sans  que 
personne  eust  esté  si  hardy  de  nous  battre  ou 
toucher,  car  il  l'avoit  ainsi  ordonné  pour  nous 
nourrir  plus  libéralement. 

Pamphagus.  Helas!  il  est  vray.  Le  maistreque 
je  sers  maintenant  n'est  pas  tel ,  il  s'en  fault  beau- 
coup :  car  il  ne  tient  compte  de  nous,  ny  ses  gens 
ne  nous  baillent  rien  à  manger  la  plus  part  du 
temps;  et,  toutes  les  foys  que  l'on  nous  trouve  en 
la  cuysine,  on  nous  hue,  on  nous  hare,  on  nous 
menace,  on  nous  chasse,  on  nous  bat,  tellement 
que  nous  sommes  plus  murdris  et  deschirez  de 
coups  que  vieulx  coquins. 

Hylactor.  Voylà  que  c'est,  Pamphagus,  mon 
amy,  il  fault  prendre  en  pacience.  Le  meilleur 
remède  que  je  sache  pour  les  doleurs  présentes, 
c'est  d'oublier  les  joyes  passées,  en  espérance  de 
mieulx  avoir*  ainsi  que,  au  contraire,  le  souvenir 
des  maulx  passez,  sans  crainte  d'iceulx,  ny  de 
pis,  faict  trouver  les  biens  presens  bien  meilleurs 
et  beaucoup  plus  doulx.  Or  sçais  tu  que  nous 

ferons,  Pamphagus,  mon  cousin?  Laissons  leur 
courre  le  lièvre,  et  nous  escartons  toy  et  moy 
pour  deviser  ung  petit  plus  à  loisir. 

Pamphagus.  J'en  suis  content;  mais  il  ne  nous 
fault  gueres  demeurer. 

Hylactor.  Tant  peu  que  tu  vouldras;  peult 
estre  que  nous  ne  nous  reverrons  de  long  temps. 
Je  seray  bien  ayse  de  te  dire  plusieurs  choses  et 
d'en  entendre  aussi  de  toy.  Nous  voicy  bien;  ilz 
ne  nous  sçauroient  veoir  en  ce  petit  boscage, 
et  puis  leur  gibbier  ne  s'adresse  pas  pardeçà. 
Ce  pendant  je  te  demanderoye  voluntiers  si  tu 
sçays  point  la  cause  pourquoy  toy  et  moy  par- 
lons, et  tous  les  autres  chiens  sont  muetz,  car  je 
n'en  trouvay  jamais  qui  me  sceust  rien  dire  fors 
que  toy,  et  si  en  ay  beaucoup  veu  en  mon  temps. 

Pamphagus.  N'en  sçais  tu  rien?  Je  te  la  voys 
dire.  Te  souvient  il  bien  quand  noz  compagnons 
Melancheres,ThendamasetOresitrophus  saillirent 
sus  Acteon,  leur  bon  maistre  et  le  nostre,  lequel 
Diane  avoit  nouvellement  transformé  en  serf,  et 
que  nous  autres  accourrusmes  et  luy  baillasmes 
uant  de  coups  de  dentz  qu'il  mourut  en  la  place? 
Tu  dois  sçavoir,  comme  j'ay  depuis  veu  en  je  ne 
sçay  quel  livre  qui  est  en  nostre  maison... 

Hylactor.  Comment!  tu, sçais  donc  bien  lire? 
Où  as  tu  apprins  cela? 

Pamphagus.  Je  le  te  diray  après,  mais  escoute 
cecy  premièrement.  Tu  doys  entendre  que,  quand 
ung  chascun  de  nous  faisoit  ses  effortz  de  le 
mordre,  d'adventure  je  le  mordiz  en  la  langue, 
laquelle  il  tiroit  hors  la  bouche,  si  bien  que  j'en 
emportay  une  bonne  pièce  que  j'avallay.  Or  dict 
le  compte  que  cela  fut  cause  de  me  faire  parler  : 
il  n'y  a  rien  si  vray,  car  aussi  Diane  le  vouloit. 
Mais,  pour  ce  que  je  n'ay  point  encores  parlé 
devant  les  hommes,  on  cuyde  que  ce  ne  soit 
qu'une  fable;  toutesfoys,  si  est  on  tousjours  après 
pour  trouver  les  chiens  qui  mangèrent  de  la 
langue  d'Acteon  serf  :  car  le  livre  dict  qu'il  y  en 
eust  deux,  dont  j'en  suis  l'ung. 

Hylactor.  Corbieu!  je  suis  donc  l'autre,  car 
j'ay  souvenance  que  je  mangeay  ung  bon  loppin 
de  sa  langue;  mais  je  n'eusse  jamais  pensé  que 
la  paroUe  me  fust  venue  à  cause  de  cela. 

Pamphagus.  Je  t'asseure,  Hylactor,  mon  amy, 
qu'il  est  ainsi  que  je  le  te  dy,  car  je  l'ay  veu  en 
escript. 

Hylactor  Tu  es  bien  heureux  de  te  cognoistre 
ainsi  aux  livres,  où  l'on  voit  tant  de  bonnes  choses. 
Que  c'est  un  beau  passetemps!  Je  vouidroye  que 
Diane  m'eust  faict  la  grâce  d'en  sçavoir  autant 
que  toy. 

Pamphagus.  Et  je  vouidroye  bien  que  je  n'en 


CYMBALUM     MUNDI.  269 

sceusse  ja  tant,  car  deqiioy  sert  cela  à  ung  chien, 
ny  le  parler  avec?  Ung  chien  ne  doibt  autre 
chose  sçavoir  sinon  abayer  aux  estrangers,  ser- 
vir de  garde  à  la  maison  ,  flatter  les  domestiques, 
aller  à  la  chasse,  courir  le  lièvre  et  le  prendre, 
ronger  les  os,  lescher  la  vaisselle  et  suivre  son 
maistre. 

Hylactor.  Il  est  vray;  mais  toutesfoys  si  faict 
il  bon  sçavoir  quelque  chose  davantage  :  car  on 
ne  sçait  où  l'on  se  trouve.  Comment?  tu  n'as  donc 
point  encore  donné  à  entendre  aux  gens  que  tu 
sçais  parler? 

Pamphagus.  Non. 

Hylactor.  Et  pourquoy? 

Pamphagus.  Pour  ce  qu'il  ne  m'en  chault, 
car  j'ayme  mieulx  me  taire. 

Hylactor.  Toutesfoys,  si  tu  voulois  dire  quel- 
que chose  devant  les  hommes ,  tu  sçais  bien  que 
les  gens  de  la  ville  non  seulement  te  iroyent  es- 
couter,  s'esmerveillans  et  prenans  plaisir  h  te  ouyr  ; 
mais  aussi  ceulx  de  tout  le  pays  à  l'environ,  voire 
de  tous  costez  du  monde ,  viendroyent  à  toy,  pour 
te  veoir  et  ouyr  parler.  N'estimes  tu  rien  veoir  à 
l'entour  de  toy  dix  milions  d'oreilles  qui  t'escou- 
tent,  et  autant  d'yeulx  qui  te  regardent  en  face? 

Pamphagus.  Je  sçay  bien  tout  cela.  Mais  quel 
prouflfit  m'en  viendroit  dadvantage?  Je  n'ayme 

point  la  gloire  de  causer,  affin  que  je  le  te  dye  : 
car,  avec  ce  que  ce  me  seroit  une  peine,  il  n'y 
auroit  si  petit  coquin  à  qui  il  ne  me  faillist  tenir 
propos  et  rendre  raison.  On  me  tiendroit  en 
chambre,  je  le  sçay  bien;  on  me  froteroit,  on  me 
pigneroit,  on  m'accoustreroit,  on  m'adoreroit, 
on  me  doreroit,  on  me  dorelotteroit;  bref,  je 
suis  bien  asseuré  que  l'on  me  vouldroit  faire  vivre 
autrement  que  le  naturel  d'ung  chien  ne  requiert. 
Mais 

Hylactor.  Et  bien?  serois  tu  pas  content  de 
vivre  ung  petit  à  la  façon  des  hommes? 

Pamphagus.  a  la  façon  des  hommes!  Je  te 
jure  par  les  trois  testes  de  Cerberus  que  j'ayme 
mieulx  estre  tousjours  ce  que  je  suys  que  plus 
avant  ressembler  les  hommes  en  leur  misérable 
façon  de  vivre,  quand  ne  seroit  ja  que  pour  le 
trop  parler  dont  il  me  fauldroit  user  avec  eulx. 

Hylactor.  Je  ne  suis  pas  de  ton  opinion. 
Vray  est  que  je  n'ay  point  encores  parlé  devant 
eulx.  Mais,  sans  cela  que  j'avoye  en  phantasie  de 
trouver  premièrement  quelque  compagnon  qui 
sceut  parler  comme  nous,  je  n'eusse  pas  tant  mis 
à  leur  dire  quelque  chose  :  car  j'en  vivroye  mieux, 
plushonnorablement  et  magnifiquement.  Ma  pa- 
rolle  seroit  préférée  à  celle  de  tous  les  hommes, 
quoy  que  je  disse  :  car,  incontinent  que  j'ouvri- 

roye  la  bouche  pour  parler.  Ton  fcroit  faire 
silence  pour  m'escouter.  Ne  sçay  je  pas  bien  que 
c'est  que  des  hommes?  Hz  se  faschent  voulentiers 
des  choses  présentes,  accoustumées,  familières  et 
certaines,  et  ayment  tousjours  mieulx  les  ab- 
sentes, nouvelles,  estrangeres  et  impossibles.  Et 
sont  si  sottement  curieux  qu'il  ne  fauldroit  qu'une 
petite  plume  qui  s'eslevast  de  terre  le  moins  du 
monde  pour  les  amuser  tous  quantz  qu'ilz  sont. 
Pamphagus.  Il  n'y  a  rien  si  vray,  que  les 
hommes  se  faschent  d'ouyr  parler  l'ung  l'autre  et 
vouldroyent  bien  ouyr  quelque  chose  d'ailleurs 
que  d'eulx  mesmes.  Mais  considérez  aussi  qu'à  la 
longue  il  leur  ennuiroit  de  te  ouyr  causer.  Ung 
présent  n'est  jamais  si  beau  ne  si  plaisant  qu'à 
l'heure  qu'on  le  présente  et  que  avec  belles  pa- 
rolles  on  le  faict  trouver  bon;  on  n'a  jamais  tant 
de  plaisir  avec  Lycisca  que  la  première  foys  que 
l'on  la  couvre;  ung  collier  n'est  jamais  si  neuf 
que  le  premier  jour  qu'on  le  mect  :  car  le  temps 
envieillit  toutes  choses,  et  leur  faict  perdre  la 
grâce  de  nouveauté.  Auroit  l'on  prou  ouy  parler 
les  chiens,  on  vouldroit  ouyr  parler  les  chatz,  les 
beufs,  les  chèvres,  les  ouailles,  les  asnes,  lespor- 
ceaulx,  les  pulces,,les  oyseaulx,  les  poissons,  et 
tous  aultres  animaulx.  Et  puis  qu'auroit  l'on  da- 
vantage quand  tout  seroit  dict?  Si  tu  considères 

bien  ,  il  vault  mieuix  que  tu  soys  encores  à  parler 
que  si  tu  eusse  desja  tout  dict. 

Hylactor.  Or  je  ne  m'en  pourrois  pas  tenir 
longuement. 

Pamphagus.  Je  m'en  raporte  à  toy.  On  te  aura 
en  fort  grand  admiration  pour  ung  temps;  on  te 
prisera  beaucoup;  tu  mengeras  de  bons  mor- 
ceaulx,  tu  seras  bien  servy  de  tout,  excepté  que 
l'on  ne  te  dira  pas  :  «  Duquel  voulez  vous?  »  car 
tu  ne  boys  point  de  vin,  comme  je  croy.  Au 
reste,  tu  auras  tout  ce  que  tu  demanderas,  mais 
tu  ne  seras  pas  en  telle  liberté  que  tu  desireroys: 
car  bien  souvent  il  te  fauldra  parler  à  l'heure  que 
tu  vouldrois  dormir  et  prendre  ton  repos;  et  puis, 
je  ne  sçay  si  à  la  fin  on  se  faschera  point  de  toy. 
Or  il  est  temps  de  nous  retirer  pardevers  noz 
gens  :  allons  nous  en  à  eulx;  mais  il  fault  faire 
semblant  d'avoir  bien  couru  et  travaillé  et  d'estre 
hors  d'aleine. 

Hylactor.  Qu'est  ce  que  je  voy  là  au  chemin? 

Pamphagus.  C'est  ung  paquet  de  lettres  qui 
est  tumbé  à  quelcun. 

Hylactor.  Je  te  prie,  desplie  le  et  regarde 
veoir  que  c'est,  puisque  tu  sçais  bien  lire. 

Pamphagus.  «  Aux  Antipodes  supérieurs.  » 

Hylactor.  Aux  Antipodes  supérieurs!  Je  croy 
qu'il  y  aura  quelque  chose  de  nouveau. 

Pamphagus.  «  Les  Antipodes  inférieurs  aux 
Antipodes  supérieurs.  » 

Hylactor.  Mon  Dieu,  qu'elles  viennent  de 
bien  loing  ! 

Pamphagus,  «  Messieurs  les  Antipodes,  par  le 
désir  que  nous  avons  de  humainement  converser 
avec  vous,  à  celle  fin  d'apprendre  de  voz  bonnes 
façons  de  vivre  et  vous  communiquer  des  nostres, 
suyvans  le  conseil  des  astres,  avions  faict  passer 
par  le  centre  de  la  terre  aulcuns  de  noz  gens  pour 
aller  par  devers  vous;  mais  vous,  ayans  aperceu 
cela ,  leur  avez  estouppé  le  trou  de  vostre  costé , 
de  sorte  qu'il  fault  qu'ilz  demeurent  aux  entrailles 
de  la  terre.  Or  nous  vous  prions  que  vostre  bon 
plaisir  soit  leur  donner  passage;  autrement  nous 
vous  en  ferons  sortir  pardelà  de  tant  de  costez, 
et  en  si  grande  abundance,  que  vous  ne  sçaurez 
au  quel  courir.  Tellement  que  ce  que  l'on  vous 
prie  faire  de  grâce  et  amour,  serez  contrains  souf- 
frir par  force,  à  vostre  grande  honte  et  confusion. 
Et  à  Dieu  soyez.  Voz  bons  amys,  les  Antipodes 
inférieurs.  »  Voylà  bien  des  nouvelles. 

Hylactor.  C'est  mon,  et  merveilleuses. 

Pamphagus.  Escoute  :  on  me  husche;  il  m'en 
fault  aller.  Nous  lirons  le  demeurant  des  lettres 
une  aultre  foys. 

Hylactor.  Mais  où  est  ce  que  tu  les  mettras. '' 

Cache  les  là  en  quelque  trou  de  cette  pyramide, 
et  les  couvre  d'une  pierre  :  on  ne  les  trouvera  ja- 
mais; et  puis  aujourd'huy  à  quelque  heure,  si 
nous  sommes  de  loysir,  ou  demain,  qui  est  le 
jour  des  Saturnalles,  nous  les  viendrons  achever 
de  lire,  car  j'espère  qu'il  y  aura  quelques  bonnes 
nouvelles.  Aussi  bien  te  veulx  je  apprendre  plu- 
sieurs belles  fables  que  j'ay  ouy  racompter  autre- 
fois, comme  la  fable  de  Prometheus,  la  fable  du 
grand  Hercules  de  Libye,  la  fable  du  Jugement 
de  Paris,  la  fable  de  Saphon,  la  fable  de  Erus 
qui  revesquit,  et  la  chanson  de  Ricochet,  si  d'ad- 
venture  tu  ne  la  sçaiz. 

Pamphagus.  Tu  m'en  bailles  bien  !  Je  suis  tout 
bersé  de  telles  matières.  Hastons  nous,  je  te  prie, 
et  nous  taisons,  que  noz  gens,  qui  sont  icy  prés, 
ne  nous  oyent  parler. 

Hylactor.  Je  ne  parleray  donc  meshuy?  Si 
feray,  par  Diane,  si  je  puis  estre  en  nostre  mai- 
son, car  je  ne  m'en  pourroie  plus  tenir.  A  Dieu 
donc. 

Pamphagus.  Et  n'oublie  pas  de  bien  ouvrir  la 
bouche  et  tirer  la  langue,  affin  de  faire  les  mines 
d'avoir  bien  couru. 

Pamphagus.  Ce  follastre  Hylactor  ne  se  pourra 
tenir  de  parler,  affin  que  le  monde  parle  aussi  de 
luy.  Il  ne  sçauroit  dire  si  peu  de  parolles  qu'il 

n'assemblist  tantost  beaucoup  de  gens,  et  que  le 
bruit  n'en  coure  incontinent  par  toute  la  ville  : 
tant  sont  les  hommes  curieux  et  devisans  volun- 
tiers  des  choses  nouvelles  et  estrangeres! 

Fin  du  présent  livre  intitulé  Cymbalum  Mundi, 

en  françoys,  imprime  nouvellement  à  Paris 

pour  Jehan  Morin,  libraire,  demourant 

audict  lieu,  en  la  rue  Sainci  Jacques, 

à  l'enseigne  du  Croyssant, 

M.    D.    XXXVII. 


i 

NOTES 


^^K\'^AGE  I,  Nouvelle  LXi.  —Sujet  qu'on  trouve 
c-fS!  ^l4^  traité   dans  V Apologie  pour  Hérodote,  cha- 
j  pitre  XVII. 

P- 9'  '•  4-  —  On  appelait  autrefois,  dans 
l'Université  de  Paris,  martinets,  les  écoliers  qui  chan- 
gaient  souvent  de  collège,  par  rapport  vraisemblable- 
ment à  ces  oiseaux  nommés  martinets,  qui  changent  tous 
les  ans  de  demeure.  (La  Monnoje.  ) 

Même  p.,  I.  7.  _  De  la  moulue.  De  la  morue. 

Même  p.,  1.  9.  —L'appela  injure.  Emploi  de  l'ad- 
jectif pour  l'adverbe.  Elle  l'appela  injurieusement.  On 
voit  un  peu  plus  loin  que  notre  harengère  aime  qu'on 
lui  parle  «  bon  françoys  ». 

Même  p.,  1.  10.  — Joannes.  On  donnait  ce  surnom 
aux  valets  de  collège. 

Même  p.,  I.  iS.  —  Per  diem.  Il  latinise  l'exclama- 
tion pardi. 

P.  10,  I.  2.  —  Prr  dies.  Le  maître  se  sert  du  pluriel 

pour  accentuer  davantage  le  jurement.  Nous  avons  vu 
dans  la  Nouvelle  xiv  quelle  est  la  force  du  «  plurier 
nombre  ». 

P.  10,  1.  19.  —  Galochcrs.  Les  élèves  externes 
avaient  reçu  ce  sobriquet  à  cause  des  galoches,  sorte  de 
sabots,  qu'ils  portaient  pour  se  garantir  de  la  boue  dont 
étaient  couvertes  les  rues  de  Paris. 

Même  p.,  1.  20.  —  La  Mule.  Cabaret  dans  le  voisi- 
nage du  Petit-Pont. 

P.  11,1.  dern.  — CrapauU  infaict.  La  poissarde  reste 
sur  le  même  ton  que  le  magister  et  se  sert  d'injures 
choisies  et  en  quelque  sorte  littéraires.  Nous  retrouvons 
cette  dernière  dans  une  chanson  sur  le  massacre  de  Vassy, 
publiée  par  M.  Le  Roux  de  Lincy  [Chants  hist.,  t.  II, 
p.  267). 

Les  Huguenaux 
Infaits  crapaux. 

P.  12,1.  i3  et  14.  — Détestable,  exsecrable,  abomi- 
nable. Ces  mots,  que  les  poètes  de  la  nouvelle  école  ont 
récemment  mis  en  circulation,  pouvaient  bien  n'être  pas 
considérés  par  la  championne  comme  des  expressions 
bien  françaises. 

Même  p.,  1.  19  et  20.  —  Et  la  déesse,  comme  à  un 
chien,  abbaye.  Jeu  de  mots  par  inversion.  Il  faut  lire 
ainsi  :  Et  comme  un  chien  à  la  déesse  (Diane,  la  lune), 
abbaye. 

P.  1 3,  I.  I  et  2.  —  Collège  de  Montaigu.  Le  plus 
pauvre  des  collèges  de  Paris.  Il  était  situé  sur  le  mont 
Saint-Hilaire,  à  peu  près  à  l'emplacement  actuel  de  la 
bibliothèque  Sainte-Geneviève. 

P.  21,1.  16.  — Luy  dire  mille  maux.  C'est-à-dire  lui 
souhaiter  mille  maux. 

Même  p.,  1.  20.  —  Ce  sont  les  premiers  mots  des 

Distiques  de  Caton,  ouvrage  dont  il  est  question  dans 
une  note  de  la  Nouvelle  xl. 

P.  22,  1.  2.  — £/i  son  avignonnois.  En  patois  pro- 
vençal, dans  ce  dialecte  auquel  de  nos  jours,  Aubanel, 
Mistral  et  Roumanille,  ont  rendu  quelques  lueurs  de  son 
ancienne  célébrité. 

Même  p.,  1.  14  et  i5.  —  Son  quos  decet.  Premiers 
mots  d'une  sorte  de  civilité  puérile  et  honnête  écrite  en 
vers  latins  par  Sulpice  de  Veroli  au  XVP  siècle.  Son 
vrai  titre  était  :  De  Moribus  in  mensa  servandis.  Il  en 
existe  des  traductions  du  XVI'=  siècle  inappréciables  pour 
leur  naïveté. 

P.  23,  I.  5.  —  De  Alla  domo.  De  Hautmanoir. 

Même  p.,  I.  18.  — Jehan  Buter.  Jean  Borrel,  reli- 
gieux de  Saint-Antoine  de  Vienne,  a  écrit  sur  l'arche  de 
Noé  une  singulière  dissertation  intitulée  :  De  Arca  Noe, 
cujus  fornix  capacitatisquc  fuerit  libellas.  Cet  ouvrage, 
demeuré  longtemps  manuscrit,  n'a  été  imprimé  qu'en 
i554  :  nous  avonc  donc  affaire,  en  cet  endroit,  à  l'une 
des  interpolations  que  l'on  constate  çà  et  là  dans  le  texte 
de  Des  Periers. 

P.  24,  1.  8.  —  Genèse.  Sans  doute  Genest,  nom  ré- 
pandu dans  le  Midi. 

Même  p.,  1.  9  —  Griffon  griffault,  plaisanterie  sur 
le  mot  greffier. 

P.  2  5,  1.  16.  —  Ma  dame  la  Pragmatique.  Cette 
anecdote  sur  le  Concile,  tenu  de  i5i2  à  iSiy,  où  fut 
approuvée  la  révocation  de  la  Pragmatique  sanction, 
était  un  joyeux  dit  qui  avait  cours  du  temps  de  Des  Pe- 
riers, et  que  Rabelais  a  recueilli  de  son  côté.  (Vo_y.  le 
chap.  XXXIX  du  III''  livre  de  Pantagruel.) 

P.  26,  1.  18  et  19.  — La  patenostre  du  singe.  Jouer 
des  babines  comme  fait  le  singe  en  colère. 

P.  27,  1.  4.  —  Le  déchiqueté.  Allusion  au  costume 
tailladé  des  soldats  du  XVI''  siècle. 

Même  p.,  1.  6.  —  Décrets  eurent  ailes.  Équivoque  sur 
les  décrétales. 

Même  p.,  1.  9.  —  Ces  quatre  vers  étaient  un  dicton 
populaire  que  Pierre  Grosnet  avait  recueilli  dès  i536. 
Rabelais  le  cite  également  (liv.  IV,  chap.  lu)  :  «  Ce 
sont,  dit-il,  petis  quolibets  des  hérétiques  nouveaux.  » 

Même  p.,  1.  18  et  19.  —  Cueilleur  de  prunes.  Tout 
en  sueur  et  débraillé. 

P.  28,  1.  9  et  10.  —  De  grosses  espingks  dedans  les 
fesses.  C'est  un  supplice  usité  en  Chine  et  autres  pays  de 
l'Orient  pour  faire  mourir  certains  criminels  par  priva- 
tion de  sommeil. 

Même  p.,  1.  12a  14.  —  Par  bécarre  et  par  bémol... 
il  fault  qu'il  y  ait  de  la  nature.  «  Quand  on  dit  qu'un 
homme  est  fou  par  bémol  et  par  bécarre,  on  entend  qu'il 
l'est  par  nature,  parce  que,  dans  les  termes  de  l'ancienne 
gamme,  chanter  par  nature,  c'est  passer  de  bémol  en 
bécarre,  par  nature.  »  (La  Monnoje.) 

P.  3o,  1.  5  et6.  — Ange  de  grève.  Bourreau  ;  la  place  de 
Grève  était  le  lieu  où  l'on  exécutait  les  grands  criminels. 

Même  p.,  1.  6.  —  Si  je  n'estois  philosophe.  C'est  ici 
que  Molière,  qui  savait  par  cœur  les  Nouvelles  Récréa- 
tions, a  pris  le  nom  et  le  caractère  de  son  Bourgeois  gen- 
tilhomme. Toute  la  philosophie  de  celui-ci  est  contenue 
dans  cette  phrase  du  Jourdain  de  Des  Periers. 

P.  3  1,1.  24  et  25. — Garea,  Frementin,  Brichet,  Chas- 
tain.  Noms  des  bœufs  par  rapport  à  la  couleur  de  leur 
poil.  La  Monnoye  dit  sur  ce  passage  :  «  Garea,  de  va- 
rius;  Ménage  remarque,  au  mot  bigarrer,  qu'au  Maine, 
en  Anjou  et  en  quelques  lieux  des  environs  de  Paris, 
on  appelle  garre  une  vache  pie,  et  garreau  un  taureau 

pie.  Freinentin,  pour  fromentin,  de  couleur  de  froment. 
Brichct,  pour  bourrichet,  d'un  gris  tirant  sur  le  roux.  » 

P.  3i  1.  25  et  26.  —  Ven  aprcs  moay,  tu  ves  bien 
crelin  coûtant.  C'est-à-dire  viens  après  moi;  tu  vas  bien 
clopin-clopant. 

P.  33,  1.  2.  —  Tourne  à  la  bonne  main.  A  main 
droite  :  la  maie  main,  c'est  la  gauche.  (Voy.  Rabelais, 
liv.  IV,  chap.  XXIII.) 

P.  34,  1.  7.  —  Le  courtisan  du  pays.  Le  patois  dans 
toutes  ses  finesses.  L'auteur  le  compare  au  langage 
alambiqué  des  gens  de  cour  de  cette  époque. 

Même  p.,  1.  18.  —  La  tricherie.  Il  y  a  un  village,  à 
trois  lieues  de  Chàtellerault,  nommé  La  Tricherie. 

P.  35,  1.  6.  — Iqueo  bea  sergent.  Ce  beau  sergent. 

Même  p. ,  1  11.  —  Le  clocher  Sainct  Hilaire.  Le  clo- 
cher de  l'église  Saint-Hilaire  à  Poitiers. 

P.  36,  1.  6  et  7.  -  Patrias  cameristes.  Compagnons 
de  chambre. 

P.  37,1.  1 1.  —  Prendre  couronne.  Demander  la  tonsure. 

P.  38,  l.  3.  —  Gentilz  hommes  de  la  Beausse.  La  mi- 
sère des  hobereaux  de  la  Beauce  est  un  des  sujets  de 
raillerie  les  plus  en  vogue  au  XVP  siècle.  «  En  mémoire 
de  quoy,  a  dit  Rabelais,  les  gentilz  hommes  de  Beauce 
desjeunent  de  baisler  et  s'en  trouvent  fort  bien  et  n'en 
crachent  que  mieux.  »  D'Esternod,  dans  son  Tableau 
des  ambitieux  de  la  cour,  a  mis  en  ses  vers  : 

...   Ces  obereaux  de  Beausse. 
Qui  de  l'homme  n'ont  rien  que  le  simple  haut  de  chausses. 

Coquillart,  dans  le  Monologue  du  gendarme  casse 
(édit.  Tarbé,  I,  i56),  dit  aussi  : 

Ils  chaussent  vielz  brodequins  ; 
Trie,  trac,  on  traîne  les  patins, 
Il  36 

C'est  à  tel  brouet,  telle  saulce, 
Et  desjuner  tous  les  matins 
Comme  les  escuyers  de  Beaulce. 

Près  d'un  siècle  après,  Guy  Patin,  dans  ses  Lettres, 
mettait  en  jeu  les  gentilshommes  d'une  province  voisine. 
«  Ils  n'ont  rien  que  de  belles  prétentions,  comme  les 
gentils  hommes  du  Maine  quand  ils  marient  leurs  filles.  » 

P.  38,  1.  4.  —  Deux  à  un  cheval.  Du  Fail  dit  de  son 
côté  :  «  Un  monsieur  de  trois  au  boisseau  ou  trois  à 
une  espée,  comme  en  la  Beauce.  »  [Contes  d'Euirapel. 
Voy.  l'édition  Hippeau,  dans  les  Conteurs  français  :  Li- 
brairie des  bibliophiles.) 

P.  39,  1.  4.  —  Une  couple  de  perdris.  Ce  conte  a  été 
fait  aussi  des  Gascons  .  ■f  Permis  aux  Gascons  de  froster 
la  crouste  de  pan  ambe  lou  cap  d'aillet  et  puis  faire 
acroire  qu'ils  se  sont  donnez  d'une  perdrix  par  les  mâ- 
choires. »  {Kecueil  de  plusieurs  pièces  burlesques  et  diver- 
tissantes, La  Haye,  Strik,  in-12,  p.  32.) 

Même  p.,  1.  7.  —  Le  plus  du  temps.  Ce  passage  avait 
frappé  Paul-Louis  Courier,  dans  sa  passion  pour  la 
langue  du  XVI^  siècle  :  «  Cherche  dans  Bonaventure 
Des  Periers,  Nouvelle  lxxiii,  vers  la  fin,  tu  trouveras 
ces  mots  :  le  plus  du  temps,  c'est-à-dire  :  la  plupart  du 
temps.  Copie  cette  phrase  et  me  l'envoie  dans  ta  pre- 
mière lettre.  »  [Œuvres,  lettres  à  sa  femme,  vendredi, 
juin  182  I .) 

P.  40,  1.  iD.  —  Ses  six  blancs.  C'était  le  prix  qu'on 
payait  pour  une  messe. 

P.  41,  1.  10.  —  Pain  de  lévriers.  «  Un  pain,  dit  La 
Monnoye,  non  pas  de  la  qualité;  mais  de  la  grosseur  de 
ceux  qu'on  distribue  aux  lévriers  par  morceaux.  »  Nous 
pensons  au  contraire  que  c'était  un  vrai  pain  de  lévriers 
qu'on  avait  placé  devant  Jehan  Melaine,  glouton  très- 

peu  difficile  sur  la  qualité  et  si  distrait  qu'il  prenait  des 
«  osselets  «  de  morue  pour  des  pois. 

P.  41 ,  I.  2  I  et  22.  —  Le  roy  devant  Arras.  Louis  XI 
au  siège  d'Arras,  avril  1477. 

P.  42,  1.  i5.  —  En  forme  commune.  «  C'est-à-dire 
qu'il  ne  lui  fit  point  de  grâce,  parce  que,  en  termes  de 
chancellerie  romaine,  quand  on  dit  qu'une  provision  est 
expédiée  en  forme  commune,  on  entend  qu'elle  est  expé- 
diée sans  grâce,  sans  privilège.  »  (La  Monnoye.  ) 

P.  43,  1.  12.  —  Cambles,  roi  des  Lydes.  «  Camblite 
ou  Camblete,  roi  de  Lydie,  qui  régnoit  1400  ans  av.  J.-C, 
ayant  offensé  les  dieux,  fut  affligé  d'une  faim  tellement 
insatiable,  qu'il  se  jeta  une  nuit  sur  sa  femme  et  la  dé- 
vora tout  entière.  Voy.  Élien,  Historiœ  varix.  »  (Paul 
Lacroix.) 

P.  44,  1.  7.  —  Monsieur  Doingé.  «  Le  vrai  nom  de 
cette  famille  étoit  Gedoin.  (Voy.  Tabourot,  au  chap. 
Des  Anagrammes.)  Jetin  Gedoin  étoit  fils  de  Robert  Ge- 
doin, seigneur  du  fief  nommé  Le  Tour.  Clément  Marot, 
dans  son  livre  intitulé  Cimetière,  a  fait  l'épitaphe  de 
M.  du  Tour,  maistre  Robert  Gedoin,  qui  avoit  été  se- 
crétaire de  quatre  rois  :  Louis  XI,  Charles  VIII, 
Louis  XII  et  François  P"".  Augustin  Justinien,  évêque 
de  Nebbio,  lui  dédia  en  i520  le  petit  ouvrage  de  Ma- 
thieu de  Luna  :  De  Kerum  Inventoribus.  »  (La  Mon- 
noye. ) 

P.  46,  1.  3.  —  En  allant  et  venant.  Guillaume  Colle- 
tet  a  fort  bien  traité,  lui  aussi,  les  faiseurs  d'anagrammes  : 

Cet  exercice  monacal 

Ne  trouve  son  point  vertical 

Que  dans  une  tête  blessée, 

El  sur  Parnasse  nous  tenons 

Que  tous  ces  renverseurs  de  noms 

Ont  la  cervelle  renversée. 

P.  46,  1.  4.  —  Lu  durait  mille  ans.  Lisez  :  «  Luy 
duroit  mille  ans.  » 

P.  48,  1.  16.  —  A  l'usage  d'estrivieres.  Qu'on  peut 
diminuer  ou  étendre  à  volonté. 

P.  49,  1.  2.  — Exercera  lire.  C'est-à-dire  à  professer. 

Même  p.,  I.  i3.  —  La  Ministrerie.  u  La  salle  de 
l'Ecole  de  droit  de  Poitiers,  où  se  lisent  les  Institutes, 
s'appelle  la  Ministrerie.  A  propos  de  quoi,  Florimond 
de  Rasmond  (liv.  VII,  chap.  xi,  de  son  Histoire  de  l'he- 
resie  de  ce  siècle),  en  parlant  d'Albert  Babinot,  un  des 
premiers  disciples  de  Calvin,  après  avoir  dit  qu'il  se  fai- 
soit  appeler  le  Bonhomme,  ajoute  que,  parce  qu'il  avoit 
été  lecteur  des  Institutes  en  cette  Ministrerie  de  Poi- 
tiers, Calvin  et  d'autres  le  nommèrent  M.  le  ministre; 
d'où  ensuite  le  même  Calvin  prit  occasion  de  donner  le 
nom  de  ministres  aux  pasteurs  de  son  église,  »  (La  Mon- 
noye.) 

P.  5o,  1.  17.  —  Fussent  des  choulz.  Pogge  {Hist.  de 
Florence)  rapporte  une  anecdote  de  ce  genre.  Un  cer- 
tain Romain  de  sa  connaissance,  étant  monté  sur  une 
muraille,  prêchait  à  des  roseaux,  comme  à  des  hommes. 
Là  il  discourait  de  l'état  de  la  ville  et  des  citoyens.  Il  se 
leva  un  petit  vent  qui  agitait  les  roseaux.  Le  fou  de 
prédicateur,  s'imaginant  que  c'étaient  des  auditeurs  qui 
faisaient  la  révérence  pour  le  remercier  de  son  sermon, 
leur  va  dire  :  «  Messieurs  les  Romains,  pas  tant  de  ré- 
vérences. Je  suis  le  moindre  d'entre  vous.  » 

P.  56,  1.  10.  —  Que  le  vin  luy  tombast  dedans  la 
bouche.  Ce  propos  avait  été  déjà  recueilli  dans  le  cou- 
plet de  la  vieille  chanson  tant  de  fois  rajeunie  : 


Si  je  meurs  que  l'on  m'enterre 
Dans  la  cave  où  est  le  vin, 

Les  deux  pieds  à  la  muraille 
Et  le  nez  sous  le  robin  ; 
Car  si  le  tonneau  dégoutte. 
Mon  teint  se  rafraîchira. 
Et  pour  recevoir  sa  goutte, 
Ma  bouche  encor  s'ouvrira. 


P.  57,  I.  4.  —  En  la  ville  de  Montpelier.  Cette  ville, 
que  Des  Perieis,  et  Pelletier,  son  ami,  connaissaient  bien 
pour  l'avoir  habitée,  était  un  lieu  de  plaisirs,  rendu  tel 
par  les  nombreux  étudiants  qui  fréquentaient  la  fameuse 
université  et  les  grandes  dépenses  que  faisaient  les  habi- 
tants généralement  riches. 

Même  p.,  1.  21.  —  Telle  pigeonnerie.  L'indiscret 
iEneas  S_ylvius  raconte  qu'un  jour  on  invitait  la  femme 
de  Sigismond,  empereur  d'Autriche,  à  imiter  la  chaste 
tourterelle  :  «  Si  vous  voulez,  dit-elle,  me  donner  des 
bêtes  pour  modèles,  proposez-moi  les  pigeons  et  les 
moineaux.  » 

P.  62,  1.  5.  —  A  la  Pelre.  Dans  beaucoup  de  loca- 
lités du  Midi,  la  «  place  »  ou  marché  s'appelle  la  pierre 
ou  en  patois  La  Peyre.  La  célèbre  promenade  de  Mont- 
pellier, le  Peyrou,  a  été  élevée  sur  l'emplacement  d'un 
marché  de  ce  nom. 

P.  65,  1.  8.  —  La  basse  court  de  Bloys.  L'avant-cour, 
qui  se  nomme  aujourd'hui  la  place  du  Château.  Dans  les 
maisons  qui  l'entouraient,  sous  les  anciens  rois,  habi- 
taient quelques-uns  des  grands  officiers  de  la  cou- 
ronne. 

Même  p.,  1,  10.  —  Monsieur  de  La  Voulte.  François 
Dupatault,  sieur  de  La  Voulte,  prévôt  de  l'hôtel  du  roi 
en  1545.  (Voy.  Jean  Bouchet,  Annales  d'Aquitaine,  et 
le  chap.  XVII  de  V Apologie  pour  Hérodote.) 

P.  66,  1.  6.  — Jan!  Abréviation  de  l'exclamation: 

Par  Saint  Jean!  si  fréquemment  employée  à  cette 
époque. 

P.  66,  1.  lo.  —  Dedans  sa  manche.  On  mettait 
l'argent  sous  l'aisselle  gauche  «  dessous  l'aile  »,  dit  co- 
miquement  notre  auteur,  dans  une  sorte  de  poche  atta- 
chée à  un  lacet;  celui  du  prévôt  était  trop  long  et  sa 
bourse  pendait.  Quelquefois  aussi,  comme  on  le  verra 
dans  la  Nouvelle  suivante,  une  fente  était  pratiquée 
dans  la  manche  pour  rendre  l'usage  de  la  bourse  plus  fa- 
cile. Celle-ci,  nommée  communément  gousset,  contrac- 
tait à  sa  place  ordinaire  une  fort  mauvaise  odeur,  d'où 
est  venue  l'expression  :  sentir  le  gousset. 

Même  p.,  1.  22.  —  Retournez  vous  cacher.  «  Allu- 
sion au  jeu  qu'on  appelle  du  métier  deviné,  où,  quand 
on  n'a  pas  deviné  juste,  on  s'en  retourne  se  cacher  en 
attendant  la  représentation  d'un  autre  métier.  »  (La 
Monnoye.  ) 

P.  67,  1.  10  et  1 1. —  Couppeurs  de  cuir.  La  bourse  des 
gens  du  commun  était  attachée  à  une  courroie  et  le  plus 
souvent  était  faite  de  cuir. 

P.  68,  1.  17.  —  Un  teston.  Petite  pièce  de  monnaie 
que  l'on  commença  de  fabriquer  sous  Louis  XII,  et  ap- 
pelée ainsi  à  cause  de  la  tête  du  roi  qui  y  était  repré- 
sentée. Un  demi-siècle  après,  le  teston  était  tombé  en 
discrédit.  «  Il  est  plus  d'escus  qu'il  n'y  avoit  en  vostre 
beau  siècle  de  testons  ».  [Contes  d'Eutrapel,  éd.  Hip- 
peau,  t.  II,  p.  44,  1.  2,  dans  les  Conteurs  français.)  Ce- 
pendant jusqu'au  XVIII^  siècle  le  mot  resta  en  usage  : 
témoin  ce  couplet  gascon,  tiré  d'un  manuscrit  de  1720  : 

C'est  dans  notre  païs,  cadédis, 
Qii'on  boit  vriller  l'allure  ; 
Sans  un  teston, 
Partout  un  Gascon 

Bit  à  son  aise  et  fait  le  fanfaron  : 

Boilà  du  païs  l'allure,  mes  cousis, 

Boilà  du  païs  l'allure. 

P.  69,  I.  21.  — //  luy  couppa  la  queue.  Cela  se  disait 
du  joueur  qui  ne  voulait  pas  donner  de  revanche.  Ce 
terme,  abrégé  toutefois,  est  resté  dans  la  langue  popu- 
laire :  «  Je  te  la  coupe.  » 

P.  70,  1.  i3.  —  Devant  l'evesque.  Au  tribunal  de  l'of- 
ficialité  où  l'on  ne  jugeait  que  les  causes  ecclésiastiques. 

Même  p.,  1.  14.  —  Un  ris  d'hosielier.  L'hôte  pré- 
sente la  carte  à  payer  d'un  air  aimable,  d'où  le  pro- 
verbe. 

P.  71,  1.  4.  —  Le  ressort  de  Thoulouze.  Le  ressort  du 
parlement  de  Toulouse,  qui  comprenait  le  haut  et  le  bas 
Languedoc  et  partie  des  provinces  voisines. 

P.  74,  1.  17.  —  Ils  sont  onze  heures.  Ménage  [Ob- 
servations sur  la  langue  française)  nous  apprend  que  de 
son  temps  on  parlait  encore  ainsi  à  Paris  à  la  chambre 
des  comptes. 

P.  78,  1.  16.  —  Ceinct  homme.  Equivoque  sur  le  mot 
saint  que  La  Monnoye  avait  rétabli  dans  son  édition. 

P.  81,  1.  4  et  5.  —  li  faut  lire  avec  La  Monnoye, 
auteur  de  cette  correction  :  Gallus  gallinis  ter  et  At  ter 
quinque  viri.  ' 

P.  84,  1.  dern.j  et  85,  1.  i.  —  Du  singe  de  Portugal. 
Allusion  à  une  anecdote  racontée  par  Balthasar  Casti- 
glione  dans  son  Cortegiano,  liv.  II.  Le  gentilhomme  à 
qui  ce  singe  appartenait,  jouant  avec  lui  aux  échecs  de- 
vant le  roi  de  Portugal,  perdit  la  partie;  pour  se  venger, 
il  le  frappa  rudement  à  la  tête.  Une  autre  fois,  craignant 
le  même  châtiment,  notre  intelligent  animal  se  couvrit 
la  tête  d'un  coussin  en  donnant  échec  et  mat,  puis  alla, 
en  signe  de  victoire,  faire  des  cabrioles  devant  le  roi. 

P.  86,  1.  14.  —  Des  ekphans  qui  ont  parlé.  Oppien, 
liv.  II,  De  la  Chasse,  cite  des  éléphants  qui  ont  parlé,  et 
plusieurs  anciens  récits  de  voyageurs  contiennent  des 
exemples  du  même  fait. 

Même  p.,  1.  i5.  —  Un  asnc  semblablement.  «  On 
voit  dans  Hygin,  liv.  II  de  son  Astronomique  poétique, 
cliap.  XXIII,  que  l'âne  sur  lequel  Bacchus  passa  certain 
marais  de  Thesprotie  eut  pour  récompense  de  ce  service 
le  don  de  la  parole.  »  (La  Monnoye.  ) 

P.  87,  1.  7.  —  Une  mine.  La  mine  était  une  mesure 
de  grains  contenant  six  boisseaux  de  Paris. 

P.  88,  1.  8  et  9.  —  Ilz  commençoyent  à  avoir  vogue 
en  France.  Catherine  de  Médicis  amena  une  foule  de 
courtisans  et  de  serviteurs  italiens  et  les  imposa  aux 
autres  commensaux  de  la  cour  de  France.  Il  y  avait  dans 
le  nombre  pas  mal  de  charlatans  et  d'aventuriers  qui 
firent  promptement  fortune  et  mirent  à  la  mode  les  us  et 
coutumes  d'Italie,  avec  lesquels  on  avait  déjà  fait  con- 
naissance pendant  les  précédentes  guerres.  Ces  innova- 
tions constituèrent  en  beaucoup  de  cas  un  véritable  pro- 
grès. 

P.  92,  1.  3.  —  Le  lieutenant  du  malade.  Il  connut 
que  le  singe  avait  pris  la  médecine  à  la  place  du  malade. 
L'amoureux,  dans  les  contes  galants,  est  le  lieutenant  du 
mari. 

P.  io3,  Nouv.  xci.  —  Les  Nouvelles  qui  suivent 
sont  attribuées  à  Des  Periers  dans  les  éditions  publiées 
à  partir  de  i565.  On  n'y  reconnaît  ni  le  style,  ni  l'esprit 
du  conteur,  tandis  qu'on  y  voit  briller,  au  contraire,  les 
qualités  et  les  défauts  des  écrivains  contem.porains  aux- 
quels sont  empruntés  ces  récits.  Les  Œuvres  de  Des  Pe- 
riers gagnent  au  voisinage  de  ceux-ci  par  la  comparaison 
qu'on  peut  faire  des  unes  aux  autres.  C'est  pour  faciliter 

cette  étude  que  nous  avons  suivi  encore  une  fois  l'exemple 
de  nos  devanciers;  mais  il  serait  grand  temps  de  laisser 
ces  fables  à  leurs  auteurs  et  de  s'en  tenir  purement  et 
simplement,  en  éditant  les  Joyeux  Devis,  à  la  prose  im- 
mortelle de  Des  Periers. 

P.  107,  1.  24.  — Poignez  vilain.  Première  partie  d'un 
proverbe  populaire  qui  remonte  au  XIIP  siècle  :  Oignez 
vilain,  il  vous  poindra;  poignez  vilain,  il  vous  oindra. 
[Livre  des  proverbes  français,  par  Le  Roux  de  Lincy, 
t.  II,  p.  82.) 

P.  108,  1.  4.  —  Nouvelle  empruntée  au  chap.  XXI 
de  l'Apologie  pour  Hérodote. 

Même  p.,  1.  16. —  Vostre  office  alternatif.  Pour  aug- 
menter le  produit  de  la  finance  provenant  des  ventes 
d'offices  de  magistrature,  etc.  On  avait  créé  dans  les 
cours  du  royaume  des  greffes  et  autres  charges  dont  les 
titulaires  n'exerçaient  qu'une  année  sur  deux  ou  sur  trois 

P.  iio.  —  Nouvelle  empruntée  au  chap.  XV  de 
l'Apologie  pour  Hérodote. 

P.  112,  Nouv.  xciv.  —  Empruntée  au  Kecueil  des 
plaisantes  nouvelles,  i555,  in-8''. 

P.  I  i5,  Nouv.  xcv.  —  Extraite  du  Kecueil  des  plai- 
santes nouvelles,  déjà  cité. 

P.  118,  Nouv.  xcvi.  —  Extraite  du  chap.  XV  de 
l'Apologie  pour  Hérodote. 

P.  119,  1.  dern.  —  Se  mettent  en  des  souliers.  La  bot- 
tine était  alors  une  sorte  de  pantoufle  que  l'on  chaussait 
sur  les  bas  et  qui  ne  tenait  pas  quitte  des  souliers.  On 
cite  plusieurs  hommes  de  guerre  qui,  durant  des  assauts, 
se  battirent  en  bottines,  c'est-à-dire  à  peine  chaussés. 

P.    120,  Nouv.  xcvii.  —  Emprunt  fait   au  chap.   X 
des  Discours  non  plus  mélancoliques  que  divers  (Poitiers, 
Enguilbert  de  Marnef,  i557,in-4"),  ouvrage  que  No- 
M.  37 

dier  et  M.  Paul  Lacroix  attribuent  à  Bonaventure  Des 
Periers. 

P.  120,  1.  i3.  —  Calepinus  auctus  et  recognitus. 
Titre  d'une  des  nombreuses  éditions  du  dictionnaire 
latin  d'Ambrosius  Calepinus,  imprimé  pour  la  première 
fois  au  commencement  du  XVI''  siècle. 

Même  p.,  1.  14. —  Cornucopise,  Catholicon  magnum 
et  parvum.  Ouvrages  classiques  pour  l'étude  de  la  langue 
latine.  Le  Catholicon  magnum,  imprimé  plusieurs  fois 
aux  XV  et  XVP  siècles,  a  pour  auteur  Joannes  de 
Janua.  Les  écoliers  ne  se  servaient  guère  que  de  l'abrégé 
du  Catholicon  parvum,  dont  il  existe  plusieurs  exem- 
plaires dans  les  bibliothèques  publiques  de  Paris. 

P.  121,  les  deux  derniers  vers.  —  Citation  de  YEpistre 
au  roy  pour  avoir  esté  desrobé,  par  Marot. 

P.  122,  Nouv.  xcviii.  —  Autre  emprunt  au  Recueil 
des  plaisantes  nouvelles  (la  Lxviii*). 

P.  124,  Nouv.  xcix  (etnonxciv). — Tirée  de  l'ylpo- 
logie  pour  Hérodote,  chap.  VL 

P.  126,  Nouv.  c.  —  Extraite  presque  textuellement 
du  chap.  X  des  Discours  non  plus  mélancoliques  que  di- 
vers, déjà  cités. 

P.  128,  Nouv.  CI.  —  Emprunt  au  chap.  XXXIX  de 
V Apologie  pour  Hérodote. 

Même  p.,  1.  9.  —  Un  conseiller.  Henri  Estienne 
nomme  ce  conseiller  Godon. 

P.  i3o,  Nouv.  cil.  — Ce  conte  est  emprunté  aux 
Propos  rustiques  de  Noël  du  Fail.  On  a  rectifié  le  texte 
d'après  l'édition  de  Paris,  Groulleau,  1548,  in-i6.  (Voy. 
les  chap.  VI  et  XIV  de  cet  ouvrage.) 

P.  i3i,  1.  4.  —  Qui  en  eussent  peu  sourdre.  Ici  finit 
lemprunt  fait  au  Vl^chap.  de  du  Fail.  La  suite  du  conte, 
y  compris  la    chanson,  appartient  au  chap.  XIV.  (Voy. 

l'excellente  édition  que  vient  de  donner  M.  Assézat  des 
Œuvres  de  du  Fail  dans  la  Bibliothèque  elzcvirienne  (  Paul 
Daffis,  éditeur,  1874,  in-i6),  t.  I,  p.  46  et  1 17.) 

P.  i35,  Nouv.  cm.  — Empruntée  au  chap.  XXXVI 
de  V Apologie  pour  Hérodote. 

P.  i36,  Nouv.  civ.  —  Autre  extrait  de  V Apologie 
pour  Hérodote,  chap.  XV. 

P.  189,  1.  14.  —  Les  Mycioniens.  Pour  Myconiens, 
habitants  de  Mycone,  parfaits  parasites. 

P.  141,  Nouv.  cvi. — Voy.  V Apologie  pour  Hérodote, 
chap.  XVI. 

P.  143,  Nouv.  cvii.  —  Se  trouve  dans  l'Apologie 
pour  Hérodote,  chap.  XV. 

P.  144,  Nouv.  cviii.  — Voy.  ['Apologie  pour  Héro- 
'  dote,  chap.  XVII. 

P.  146,  Njduv.  cix.  —  Autre  emprunt  à  V Apologie 
pour  Hérodote,  chap.  XXXVI. 

P.  147,  1.  II.  —  Un  village  d'icy  entour.  «  Au  pont 
d'Antoni  »  (près  Paris),  dit  Henri  Estienne. 

P.  149,  1.  5.  —  Un  plaisant  bastelkur.  Gonelle , 
d'après  Chapuis  [Facétieuses  Journées)  et  Favoral  [Plai- 
santes Journées). 

Même  p.,  1.  8. — Nicolas.  Nicolas  III,  marquis 
d'Esté  et  de  Ferrare,  mort  en  1441.  Chapuis  nomme 
son  successeur  Borso,  duc  de  Ferrare,  mort  trente  ans 
après.  L'anecdote  se  retrouve,  avec  d'autres  variantes, 
dans  quelques  conteurs  italiens. 

P.  i52,  Nouv.  CXI.  — Voy.  l'Apologie  pour  Héro- 
dote, chap.  XV. 

Même  p.,  1.  14.  —  Un  seigneur.  Henri  Estienne  le 
nomme  M.  de  Nevers  et  désigne  ainsi  François  de 
Clèves,  duc  de  Nevers,  qui  mourut  en  i566. 

P.  i53,  1.  i. — Rofcerva/.  Jean-François  de  la  Roque, 

sieur  de  Roberval,  compagnon  d'aventures  de  Jacques 
Cartier,  et  l'un  des  premiers  explorateurs  du  Canada  en 
1541.  Marguerite  de  Navarre  mentionne  le  nom  de  ce 
gentilhomme  dans  la  lxvii*^  nouvelle  de  VHcptaméron. 

P.  i55,  1.  9.  —  Estant  logé  par  fourrier.  C'est-à-dire 
qu'il  y  était  pour  peu  de  temps,  ayant  été  ramassé  par 
la  patrouille  pour  une  contravention  de  police. 

Même  p.,  1.  16.  —  Qu'il  ne  fust  mors  d'une  mule. 
Il  ne  put  éviter  d'être  mis  à  la  question.  Allusion  aux 
brodequins  d'acier  qui  faisaient  partie  de  l'arsenal  judi- 
ciaire. 

P.  i56,  1.  4.  —  Un  gentilhomme  de  Savoye.  M.  d'A- 
venchi  (ou  de  Vinci),  d'après  le  chap.  XVIII  de  VApo- 
logie  pour  Hérodote,  où  cette  Nouvelle  se  retrouve. 

P.  i58,  Nouv.  cxiii.  —  Emprunt  fait  à  V Apologie 
pour  Hérodote  (chap.  XV).  Henri  Estienne  tenait  lui- 
même  ce  conte  gaillard  des  Italiens;  c'était  ancienne- 
ment le  sujet  d'un  des  fabliaux  les  plus  populaires. 
(Voy.  Le  Grand  d'Aussy,  t.  IV,  p.  100  :  Le  Prêtre  cru- 
cifié. ) 

P.  160,  Nouv.  cxiv.  —  Henri  Estienne  [Apologie 
pour  Hérodote,  chap.  XV),  qui  a  fourni  aux  continua- 
teurs de  Des  Periers  ce  récit  ingénieux,  l'avait  extrait  de 
Boccace  [Décam.,  journ.  III,  nouv.  v).  On  sait  qu'il  a 
été  imité  depuis  par  tous  les  conteurs. 

P.  162,  Nouv.  cxv.  —  Traduction  d'un  conte  de 
Domenichi  [Facétie  e  motti  arguti),  copié  dans  les  Face- 
tise  de  Bebelius. 

P.  164,  1.  10.  —  Un  personnage.  Le  chancelier  et 
cardinal  du  Prat,  d'après  Estienne  [Apologie  pour  Héro- 
dote, chap.  XVII).  «  On  a  de  la  peine  à  croire,  re- 
marque fort  justement  M.  Paul  Lacroix,  que,  dans  un 
temps  où  tout  le  monde  parlait  latin,  même  les  femmes. 

un  personnage  aussi  considérable  qu'Antoine  du  Prat  ait 
pu  commettre  une  pareille  ânerie.  Il  est  donc  permis  de 
la  regarder  comme  une  invention  des  réformés,  qui 
avaient  répandu  le  bruit  que  le  cardinal  mangeait  de  la 
chair  d'ànon;  plaisanterie  que  de  graves  historiens  ont 
prise  au  sérieux.  » 

P.  166,  Nouv.  cxvii.  —  Noël  du  Fail  [Propos  rus- 
tiques, chap.  III)  et  Estienne  (Apologie  pour  Hérodote, 
chap.  XXXVII),  ont  recueilli  ce  conte.  Celui-ci  lui 
donne  pour  héros  le  fameux  curé  de  Brou,  illustré  par 
Des  Periers;  mais  du  Fail,  que  nous  croyons  plus  vo- 
lontiers, ne  nomme  pas  ce  personnage. 

P.  168,  1.  4.  —  Un  bon  frippon.  Même  récit  se  re- 
trouve dans  ['Apologie  pour  Hérodote  (chap.  XV),  où 
a  le  bon  frippon  »   est  désigné  sous  le  nom  d'Antoine. 

P.  170,  Nouv.  cxix. — Emprunt  aux  P/a/sanfes  A'ou- 
velles,  recueil  de  contes  publié  trois  ans  avant  la  pre- 
mière édition  des  Nouvelles  Récréations. 

P.  173,  1.  7.  — Du  feu  cardinal  de  Lorraine.  Sans 
doute  Jean  de  Lorraine,  archevêque  de  Reims  et  cardi- 
nal, mort  le  18  mai  i55o.  Cette  Nouvelle,  comme  les 
précédentes,  se  trouve  dans  l'Apologie  pour  Hérodote 
(chap.  XV). 

P.  174,  Nouv.  cxxi.  — ^  Voy.  VApologie  pour  Héro- 
dote, chap.  XVIII. 

P.  178,  Nouv.  cxxiii.  —  Emprunt  aux  Plaisantes 
Nouvelles,  édit.  de  i555,  p.  198.  Sujet  déjà  traité  dans 
la  Lxxxvi^  des  Cent  Nouvelles  nouvelles. 

P.  181,  1.  I  et  2.  —  Le  moyen  qu'il  avoit  de  vaquer 
à  l'estude.  Pendant  le  XVP  siècle  et  partie  du  suivant, 
beaucoup  d'Ecossais  fréquentèrent  les  universités  de 
France  et  surtout  les  écoles  de  médecine  de  Paris  et  de 
Montpellier. 

P.  i8i,  1.  i5  et  i6.  —  Lequel  on  dit  guarir  de  tel 
mal.  Saint  Eutrope  était  invoqué  contre  l'hydropisie. 

P.  182,  1.  2. —  Tru,  tru.  Exclamation  populaire  pour 
amasser  la  foule. 

P.  i83, 1,  4. — L'Aretin.  Pietro  Aretino,  né  à  Arezzo 
en  1492,  mort  en  1 556. 

Mêmes  p.  et  1.  —  L'Unique.  Bernardo  Accolti,  sur- 
nommé l'Unique  à  la  cour  de  Léon  X,  à  cause  de  son 
talent  d'improvisateur.  Il  était  né  à  Arezzo,  comme 
l'Arétin,  dont  il  avait  pris  le  nom  pour  honorer  son 
illustre  compatriote. 

Même  p.,  1.  12.  —  Une  chaîne  d'or.  François  l" 
offrit  plusieurs  chaînes  d'or,  et  d'autres  présents  sans 
doute,  à  l'Arétin  pour  acheter  son  silence. 

Même  p.,  1.  16.  —  Un  des  dialogues.  Kagionamento 
délia  Nanna  e  délia  Antonia,  fatto  in  Koma  sotto  una 
fcaia,  édition  originale  de  la  première  partie  des  Ka- 
gionamenti,  publiée  à  Paris  en  i534,  in-S",  qui  sont 
l'ouvrage  le  plus  réaliste  et  le  plus  étrange  de  l'Arétin. 

P.  184,  1.  9  et  10.  — Ce  preud'homme  Aretin.  On  lit 
Avertin  dans  d'autres  éditions.  Cette  expression,  qui  si- 
gnifie extravagant,  n'est  pas  déplacée  en  cet  endroit. 
C'est  un  de  ces  jeux  de  mots  familiers  aux  conteurs  du 
XVP  siècle. 

P.  188,  i.  24.  — La  pierre,  etc.  Ces  quatre  vers  sont 
tirés  de  la  traduction  des  Psaumes  par  Théodore  de 
Bèze. 

P.  189,  1.  16.  —  Une  si  honneste  compagnie.  Le  par- 
lement de  Toulouse,  notamment,  dont  Des  Periers  a  si- 
gnalé la  rigueur,  d'après  un  dicton  populaire,  renvoyait 
impitoyablement  à  leurs  études  les  conseillers  qui  ne  lui 
paraissaient  avoir  qu'une  instruction  insuffisante.  Il  fallait 
tout  le  poids  des  lettres  de  cour  pour  faire  pencher  la 

balance  des  inflexibles  magistrats  en  faveur  du  nouveau 
venu.  Nous  lisons  ce  qui  suit  dans  les  registres  de  Ma- 
lenfant, greffier  du  parlement  de  Toulouse  au  commen- 
cement du  XVIP  siècle  :  «  Le  samedi,  5  mai  1612,  aux 
chambres  assemblées,  M.  Olivier  Tolosani,  qui  avoit  été 
conseiller  au  prcsidial  de  Toulouse,  deux  ou  trois  ans, 
et  lieutenant  particulier  au  siège  du  sénéchal,  quatorze 
ou  vingt  ans,  s'étant  présenté  pour  être  conseiller  en  la 
cour,  fut  refusé,  après  que  la  cour  eut  ouï  ses  réponses 
sur  les  cinq  livres  qui  lui  furent  fortuitement  ouverts. 
Vingt-sept  opinèrent  à  sa  réception  et  dix-huit  au  con- 
traire; mais,  aux  examens  de  messieurs,  il  faut  que  les 
voix  pour  la  réception  surpassent  du  double,  suivant 
l'ordonnance.  »  (Journal  de  Malenfant,  publié  par  les 
Chroniques  de  Languedoc,  Montpellier,  Ricard,  1874, 
in-4°,  p.  207.) 

P.  190,  Nouv.  cxxvii.  —  Imitation  du  roman  d'E- 
rasto,  Historia  septem  sapientum  Komsc,  édit.  goth.,  s. 
d.,  in-4°  (f°  i3  v°]. 

P.  197,  Nouv.  cxxviii.  —  Sujet  traité  par  un  grand 
nombre  de  conteurs.  Voir  principalement  Parabosco, 
Novelle,  giorn.  I,  nov.  11. 

P.  2o3,  Nouv.  cxxix.  —  Variante  intéressante  de  la 
légende  de  «  Peau  d'Ane  »,  dont  l'histoire  bibliogra- 
phique est  encore  à  écrire,  comme  celle  de- la  plupart  des 
contes  populaires. 

P.  207,  1.  I.  —  Cymbalum  mundi.  Notre  réimpres- 
sion est  la  copie  fidèle  de  l'édition  de  i  587,  dont  le  seul 
exemplaire  connu, existant  à  la  bibliothèque  de  la  ville  de 
Versailles,  fut  découvert  et  signalé  par  nous  en  1857.  Le 
titre  original  contient  quelques  détails  intéressants,  no- 
tamment la  grande  marque  professionnelle  du  malheu- 
reux libraire  Jehan  Morin.  Celle-ci  représente,  dans  un 

cadre  ovale,  une  femme  couronnée  de  lauriers  et  à 
demi  couverte  de  vêtements  en  lambeaux,  allégorie  de 
la  sagesse  indigente.  Au-dessus  de  cette  figure  se  trou- 
vent, à  droite  et  à  gauche,  deux  têtes  d'ange  et  les  deux 
mots  suivants  :  EUGE  SO-tOS  *  (courage,  homme  sage). 
Le  cadre  ovale  est  renfermé  dans  un  carré,  aux  quatre 
angles  duquel  se  trouvent,  en  haut,  deux  têtes  de  Maure 
et  en  bas  les  lettres  I.  M,  (Jehan  Morin),  formant  une 
équivoque  encore  admise  de  nos  jours  dans  la  langue 
des  devises  et  du  blason.  Au-dessous  de  cette  estampe 
se  trouvent  imprimés,  en  caractères  mobiles,  ces  mots 
tirés  de  la  première  satire  de  Juvénal  :  Probiias  lauda- 
tur  et  alget,  dernière  allusion  au  sujet  principal  de  la 
marque  de  Morin. 

P.  209,  1.  I  à  3.  —  Thomas  du  Clevier  à  son  amy 
Pierre  Tryocan  S.  En  lisant  du  Clenier  au  lieu  de  du 
Clevier,  on  trouve  cet  anagramme  :  Thomas  Incrédule  à 
son  ami  Pierre  Croyant.  La  lettre  S  finale  signifie  Salut! 
Elle  a  été  parfois  et  mal  à  propos  reliée  au  mot  Tryocan. 
La  découverte  de  cet  anagramme  est  due  à  Eloi  Johan- 
neau. 

Même  p.,  1.  8  à  10.  —  Trouvé  en  une  vieille  librairie 
d'ung  monastère  qui  est  auprès  de  la  cité  de  Dabas.  Eloi 
Johanneau  a  cru  reconnaître  la  ville  de  Lyon  et  le  mo- 
nastère de  l'Ile  Barbe.  Nous  sommes  d'avis,  aujour- 
d'hui, que  Des  Periers  fait  allusion  à  la  bibliothèque  du 
fameux  monastère  de  l'île  de  Maguelone,  située  à  trois 


I.  Dans  l'édition  de  la  Bibliothèque  Elzevirienne,  par  suite 
d'une  faute  d'impression,  ces  deux  mots  ont  été  orthographiés 
d'une  manière  inintelligible.  Nous  signalâmes  alors  cette  erreur, 
qui  malheureusement  fut  reproduite  dans  l'édition  de  la  Biblio- 
thèque Gauloise,  publiée  en  i858. 

lieues  au  sud  de  Montpellier.  Cette  a  librairie  »,  assez 
négligée  par  les  moines,  contenait  des  trésors  littéraires 
appréciés  de  Rabelais,  de  Pelletier  et  des  étudiants  qui 
fréquentaient  l'école  de  médecine  de  Montpellier.  Ce  fut 
dans  un  recoin  du  monastère  de  Maguelone  qu'Alban 
Thorer  découvrit,  en  1529,  le  manuscrit  du  traité  De  Kr 
culinaria,  qui  passe  pour  l'œuvre  d'Apicius,  et  qu'il  a 
publié.  «  Qiium  bis  senis  abhinc  annis  multa  Monspessuli, 
prœsertim  qux  ad  rem  medicam  attinent,  curiose  agerem, 
et  accuratissime  observarcm,  in  insula  urbi  propinqua, 
nomine  Megalona,  quant  cuin  reverendissimo  in  Christo 
pâtre  ac  domino  Gulielmo  Pelisserio,  Megalonensi  episco- 
po,  omnium  doctissimo,  appuleram,  reperi  abjectissimo  in 
loco  codicem  semilacerum,  cujus  titulus  squalore  obsitus 
vix  charactcrum  vestigiis  reprxsentabat  :  Ccclii  Apilii  de  re 
culinaria  libri  X.  Deus  bone,  quantum  subsultabat  ani- 
mus  prz  gaudio,  quantum  triumphabam,  etc.  (Ccelii  Api- 
tii  De  Ke  culinaria,  libri  X.  Epist.  dedical.  Bâle,  1541.) 
La  date  de  cette  trouvaille,  qui  fit  grand  bruit  dans  le 
monde  savant,  est  justement  la  même  que  celle  donnée 
par  Des  Periers  à  la  prétendue  découverte  du  Cymba- 
lum  mundi.  Il  dit,  en  commençant  cette  lettre  dédica- 
toire  :  «  Il  y  a  huict  ans  ou  environ.  »  La  première  édi- 
tion du  C)imba/uni  porte  le  millésime  de  i537;cela  nous 
reporte  à  1529.  On  sait  que  Des  Periers,  qui  habitait 
Montpellier  vers  cette  époque,  aimait  cette  ville,  et  qu'il 
y  a  placé  la  scène  de  plusieurs  de  ses  meilleurs  contes. 
P.  210,  1.  I  2  et  I  3. — Quant  aux  chansons  que  Cupido 
chante  au  troysiesme  dialogue.  Dans  l'édition  de  i537, 
ces  chansons  sont  imprimées  en  lignes  longues  comme 
de  la  prose.  On  voit  par  ce  passage  que  Des  Periers 
avait  bien  l'intention  de  faire  remarquer  ces  vers,  et  que, 
si  l'imprimeur  ne  les  a  pas  distingués,  c'est  pour  ména- 
II.  38 

ger  la  place  et  faire  rentrer  l'ouvrage  dans  le  plus  petit 
volume  possible. 

P.  21  3,  Dialogue  I. — Voici  en  quelques  naots  le  ré- 
sumé ou  mieux  la  clef  des  quatre  dialogues  du  Cymba- 
lum.  Dans  le  premier,  les  chefs  de  la  Réforme  s'emparent 
des  Livres  saints,  jusque-là  propriété  de  l'Eglise  romaine. 
Dans  le  second,  les  auteurs  des  doctrines  nouvelles  se 
querellent  entre  eux;  les  sectes  se  multiplient  et  de- 
viennent innombrables.  Dans  le  troisième  et  le  quatrième 
dialogue,  Des  Periers  donne  la  parole  aux  classes  éman- 
cipées par  Luther  et  par  Calvin,  et  trace  une  vive 
peinture  de  la  société  féodale  allemande.  Le  dernier 
dialogue  contient  une  allusion  ingénieuse  aux  efforts  de 
Calvin  et  aux  luttes  religieuses  qui  se  préparent  en 
France.  Muni  de  ce  guide,  le  lecteur  entrera  prompte- 
ment  dans  le  sens  des  détails.  Le  Cymbalum  mundi  n'est 
nullement  obscur,  comme  on  s'est  plu  à  le  répéter  en 
l'étouffant  sous  une  avalanche  de  gloses  et  d'interpréta- 
tions contradictoires.  Il  est  temps  de  le  dégager  de  ces 
étreintes  et  de  le  laisser  lire,  relire  et  saisir  en  toute 
liberté.  Cent  terrible,  les  Mathanasius  ont  plus  nui  à 
l'œuvre  de  Des  Periers  que  les  foudres  du  parlement  et 
que  la  main  même  du  bourreau. 

Même  p.,  1.  i.  —  Cymbalum  mundi.  La  cloche  du 
monde.  Cymbalum,  dans  le  latin  du  moyen  âge,  signifiait 
la  cloche  du  cloître.  C'est  cet  instrument  que  Des  Pe- 
riers déplace  pour  le  suspendre  à  la  porte  de  l'église  et 
par  quatre  tintements  retentissants  appeler  l'attention 
des  philosophes.  Le  poëte  paraît  s'être  souvenu  en 
même  temps  de  l'emploi  que  Tibère  avait  fait  de  ces 
mots  pour  désigner  Apion  :  Grammaticus  hic  quem  Ti- 
berius  Cxsar  Cymbalum  mundi  vocabat  (Pline). 

Même  p.,  1.   4.  —  Byrphanes,   Curtalius.    Sous   ces 

nonib  Des  Peiiers  a  mis  en  scène  les  premiers  réforma- 
teurs protestants.  Ces  deux  personnages  sont  les  pen- 
seurs, hier  catholiques,  qui  vont  se  faire  les  propagateurs 
des  nouvelles  opinions,  après  avoir  dérobé  le  livre  du 
destin,  c'est-à-dire  s'être  affranchis  des  doctrines  tradi- 
tionnelles de  l'Eglise. 

P.  214,  1.  8.  —  Pallas.  Probablement  Marguerite 
d'AngouIême,  la  protectrice  de  Des  Periers  et  l'amie 
des  bonnes  lettres. 

Même  p.,  1.  19.  —  A?/îcnes.  Lyon,  désignée  tout  à  fait 
deux  lignes  plus  bas  par  les  rues  des  Orfèvres  et  des  Mer- 
ciers,et  un  peuplus  loin  par  la  rapacité  desescommerçants. 

P.  224,  1.  2. —  Ardelio.  La  Réforme,  à  peine  instal- 
lée, prend  ses  adeptes  en  défiance.  Ardelio,  c'est  le 
nouveau  venu  dont  on  redoute  les  intrigues  et  les  visées 
personnelles.  Le  Dialogue  III  nous  oblige  à  reconnaître 
dans  Ardelio  Calvin,  ou  la  Réforme  française  en  opposi- 
tion à  celle  des  Allemands. 

P.  225,  Dial.  II.  —  Dans  ce  dialogue,  le  pamphlé- 
taire met  aux  prises  la  philosophie  représentée  par  Tri- 
gabus  et  Drarig,  et  la  religion  nouvelle  personnifiée  par 
Rhetulus  et  Cubercus.  Drarig  est  l'anagramme  de  Gi- 
rard, nom  sous  lequel  Érasme  fut  connu  longtemps.  Il 
est  aisé  d'ailleurs  de  le  reconnaître  aux  traits  qu'il  dirige 
contre  ses  interlocuteurs.  Trigabus  est  le  pseudonym.e 
sous  lequel  se  cache  le  penseur  français;  quant  à  Cu- 
bercus, c'est  le  savant  Martin  Bucer,  si  connu  par  ses 
relations  avec  nos  universités,  l'une  des  fortes  tètes  de 
la  Réforme  allemande  et  le  plus  célèbre  controversiste  du 
XVP  siècle.  Luther,  sous  le  nom  transparent  de  Rhetu- 
lus, joue  le  principal  rôle  dans  cette  longue  scène  où 
Des  Periers  s'est  permis  une  audacieuse  satire  des  vaines 
poursuites  de  l'àme  humaine. 

P.  226,  1.  19.  —  Qui  s'esbattent  à  la  pouldreite.  Qui 
jouent  dans  le  sable. 

P.  242,  Dial.  III.  —  Les  quelques  pages  qui  consti- 
tuent ce  Dialogue  suffiraient  à  immortaliser  Des  Periers. 
Rien  ne  peut  être  cité  de  plus  charmant  que  la  courte 
scène  de  Cupido  et  de  Celia.  Cet  épisode,  tout  en  se 
rattachant  à  l'ensemble  du  pamphlet,  est  un  chef- 
d'œuvre  de  grâce  et  de  naïveté  qu'on  ne  peut  se  lasser 
d'admirer.  Faust  entier  n'est-il  pas  renfermé  dans  cette 
seule  ligne?  «  Ha!  vous  aymerez ,  belle  dame  sans 
mercy,  avant  qu'ayez  marché  trois  pas!  »  Et,  en  effet, 
Celia  s'arrête  et  la  passion  naît  et  se  développe  dans 
son  cœur  par  des  nuances  d'une  délicatesse  infinie.  No- 
dier se  disait  ravi  des  beautés  de  ce  discours  :  «  Il  faut 
relire  dans  l'ouvrage  même,  ajoutait-il,  pour  comprendre 
mon  enthousiasme  et  pour  le  partager.  » 

C'est  peu  après  les  derniers  mots  de  Celia  que  Mer- 
cure rentre  en  scène  pour  donner  la  parole  au  cheval 
Phlegon,  c'est-à-dire  au  peuple  allemand  émancipé  par 
les  prédications  des  réformateurs.  Ardelio  ou  Calvin 
reparaît  comme  à  la  fin  du  premier  dialogue.  Il  vient 
s'instruire  à  l'étrange  spectacle  de  cette  révolution  et  ne 
s'éloigne  pas  sans  avoir  promis  secours  à  l'opprimé,  si 
Statius  (l'empereur  Charles  V)  veut  sévir  avec  trop  de 
rigueur.  Ce  sont  les  protestants  français  dont  Calvin 
croit  pouvoir  promettre  l'appui  en  ces  termes  :  «  J'ay 
une  jument  qui  est  à  ton  commandement.  Je  la  te  pres- 
teray  voluntiers,  pour  ce  que  tu  es  bon  compaignon.  » 

P.  260,  Dial.  IV.  —  Dans  cette  dernière  scène, 
Hylactor  et  Pamphagus  (deux  chiens  quelque  peu  clercs; 
jasent  entre  eux  et  se  narrent  leurs  aventures  depuis 
qu'ils  ont  perdu  leur  premier  maître.  Ce  maître  Actéon, 
c'est  l'Eglise  abandonnée  par  les  sectateurs  des  nouvelles 

opinions.  Ils  ont  la  parole  et  peuvent  commenter  à  leur 
gré  l'Écriture.  Ce  qui  en  résulte  de  disgrâces  pour  eux, 
Des  Periers  nous  l'expose  en  termes  clairs.  Dans  ce  dis- 
cours, comme  dans  les  précédents,  la  Sorbonne  n'eut 
peine  à  découvrir  les  «  grands  abus  et  hérésies  »  qui 
perdirent  Jean  Morin  et  furent  cause  de  la  suppression 
du  Cymbalum.  Le  trait  le  plus  hardi  de  tout  l'ouvrage 
se  trouve  à  la  fin  de  ce  dialogue,  dans  la  découverte 
des  prétendues  lettres  écrites  par  le  monde  nouveau  à 
l'ancien  monde  révolté  contre  les  progrès  de  l'esprit  hu- 
main :  «  Ce  que  l'on  vous  prie  faire  de  grâce  et  amour, 
serez  contrains  soulTrir  par  force,  à  vostre  grande  honte 
et  confusion.  » 


GLOSSAIRE 


Abbay,  aboiement. 

AccERTENÉ,  assuré. 

AccoMPARAGER,  Comparer. 

AccouDiERES,  parapets,  garde-fous. 

AcHOisoN,  occasion. 

Addresses.  us  et  coutumes,  êtres. 

Adiré,  égaré,  perdu. 

Adoperer,  employer. 

Adresser,  conduire,  diiiger. 

Adviser,  voir. 

.^FFAiCTÉ,  avisé,  malicieux.  Affaité  signifie  plutôt  habile,  expéri- 
menté. 

Affection,  intention,  pensée. 

Afferes,  apportes. 

Affieux  de  chiendent,  rusé  coquin  dont  on  ne  peut  venir  à  bout 
qu'avec  peine.  Le  peuple  dit  encore  d'une  entreprise  difficile  : 
C'est  le  chiendent!  La  mauvaise  herbe  de  ce  nom  fait  le  désespoir 
des  cultivateurs. 

Affollée,  pour  affoulée,  estropiée.  Erenée,  dit  La  Monnoye. 

Affûter,  préparer. 

Aga,  regarde,  vois.  Théodore  de  Bèze,  De  fr.  linguœ  recta  pro- 
nunc,  84,  dit  :  «  Il  est  d'usage  d'employer  l'apocope  dans  cer- 
taines locutions,  a'vous  pour  avez-vous;  sa'vous  pour  savez- 
vous.  Mais  aga  pour  regarde,  agardez  pour  regardez,  sont  des 
formes  abandonnées  à  la  populace  de  Paris.  »  Molière  met 
souvent  cette  expression  dans  la  bouche  de  ses  paysans. 

Agarder,    regarder.    Agardez  mon,    voyez   ça,    voyez   comment. 

Mon  est  une  conjonction  explétive  qui  donne  plus  de  force  à 
l'exclamation.  On  dit  aussi  :  Assavoir  mon.  Voyez  Ça  mon. 

Agueter,  guetter,  épier. 

Ahanné,  poussé  des  alian  : 

Et  dedans  un  coffret  qui  s'ouvre  avec  ahan. 
Régnier,  sai.  II. 

La  Monnoye,  après  avoir  cité  ce  vers,  ajoute  :  «  J'ai  lu  quelque 
part  qu'on  gardoità  Cliiverni  du  han  sorti  de  la  bouche  de  saint 
Joseph  en  fendant  du  bois...  Il  ne  faut  pas  oublier  la  fine 
pensée  de  Jean  Raulin,  moine  de  Cluni,  en  son  5^  sermon  de 
l'Ascension,  où  il  dit  qu'en  français  le  mot  latin  :  <<  annus,  brevi 
verbo  an,  pronuntiatur  ut  pura  mônosyllaba,  quod  videtur  esse 
gemitus  infirmorum,  quia  anni  nostri  brèves  sunt  et  gemitus 
pleni.   » 

AiGuiGNETTES  (Regarder  d'j,  lorgner  du  coin  de  l'œil.  Dans  l.i 
Nouvelle  Lxxxiv  on  trouve  guigner  de  la  teste. 

AiNS,  mais. 

Amenés,  étrangères. 

Allés,  ailes. 

Alloy,  sorte  d'alliage. 

Alquemie,  mélange  de  métaux  précieux. 

Alumelle,  lame  de  poignard. 

Amender,  profiter. 

Amender  son  marché,  augmenter  sa  mauvaise  chance. 

Amer,  cœur. 

Amict,  vêtement  ecclésiastique  dont  le  prêtre  se  couvre  la  poitrine 
durant  la  messe.  11  fallait  que  la  carpe  frétillât  passablement 
pour  faire  lever  l'amict,  ce  qui  explique  l'étonnement  des  bonnes 
dames.   'Nouvelle  xxxv.^ 

Amieller,  amadouer. 

Antan,  l'an  passé. 

Antonomasie,  pour  antonomase,  figure  de  rhétorique  qui  consiste 
à  désigner  quelqu'un  soit  par  une  épilhète,  soit  par  un  surnom, 
enfin  autrement  que  par  son  nom. 

Apostez,  conçus  d'avance,  préparés. 

Appétit,  désir. 

Appoint,  moment  favorable.  j 

Appointemens,  arrêts. 

Appointer,  se  réconcilier. 

Apport,  commerce. 

Ard,  brûle. 

Arraisonner,  interroger. 

Arrière,    en    plus. 

Assagir,  rendre  sage. 

Attiltrer,  envoyer,  adresser. 

Attraits,  amorces, 

Attrempé,  tranquille;  posé;  l'auteur  fait  allusion  en  même  temps 
au  mot  trempé,  qui  signifie  mouillé.  (Nouvelle  xxiii.) 

AuBiNS,  blancs. 

AvALLÉE,  tombant,  pendant. 

AvERLAN,  rusé  compère. 

AvERTiN,  maladie  d'esprit,  vertige,  manie,  caprice.  Comme  on 
croyait  que  les  gens  maniaques  avaient  un  ver  dans  la  tète,  on  a 
aussi  donné  le  nom  de  ver-coquin  au  vertigo.  On  invoquait 
saint  Avertin  contre  l'avertin,  de  même  sainte  Claire  contre  les 
maux  d'yeux  et  saint  Genou  contre  la  goutte. 

Badin,  fou. 

Baguenauldes,  jouets  d'enfant,  niaiseries. 

Baller,  danser. 

Bandoulier,  voleur  de  grand  chemin.  Ce  mot,  à  l'origine,  dési- 
gnait spécialement  les  voleurs  des  monts  Pyrénées. 

Bannière,  morceaux  de  drap,  de  franges  ou  de  rubans,  qui  restent 
après  que  les  vêtements  qu'un  tailleur  a  été  chargé  de  faire  sont 
terminés.  Les  tailleurs  étaient  jadis  accusés  de  faire  la  bannière 
sans  vergogne.  «  Deffendu  et  deffendons  aux  crosques-prunes, 
ici  est  tailleurs  ou  couturiers,  à  s'épargner  à  faire  de  bonnes  et 
plantureuses  bannières,  principalement  quand  l'étoffe  le  mérite.  » 
[Rec.  de  plus,  pièces  burl.  et  divert.,  p.  3o.)  Dérober  la  ban- 
nière n'est  pas  voler,  selon  les  casuistes  :  «  11  faudra  demander 
à  ce  tailleur  s'il  a  retenu,  pour  se  les  approprier,  des  restes 
d'un  prix  notable,  auquel  cas  il  est  coupable  d'un  vol  grave  en 
soi.  Nous  disons  en  soi;  car  si  le  tailleur  répondoit  :  Je  ne  re- 
çois pas  un  salaire  convenable,  et  cependant  je  ne  puis,  sans 
grave  inconvénient,  refuser  le  travail...  selon  de  graves  théolo- 
giens, ce  tailleur  est  excusé  du  péché  et  de  la  restitution.  »  (P.  52  i , 
traduction  extraite  de  l'ouvrage  :  Découvertes  d'un  bibliophile,  ou 
Lettres  sur  dijjérents  points  de  morale;  Strasbourg,  Silbermann, 
184Î,  in-8,  p.   26.) 

Barbue  (jeu  de).  Il  n'y  a  point  de  jeu  de  ce  nom.  «  Barbue,  de 
même  que  perpétuelle,  est  l'épithète  d'enfance,  pour  donner  à 
entendre  que  ces  vieillards  qui  s'amusent  à  chercher  la  pierre 
philosophale  sont  des  enfants  barbus,  des  vieillards  en  enfance, 
bis  pueri  senes.  »  (Falconnet.) 

Barquerolle,  gondolier. 

Barretades,  coups  de  barrette.  La  barrette  est  une  sorte  de  cha- 
peau. 

Bassecontre,  seconde  basse. 

Batteler,  dire  des  sottises,  radoter. 

Battre,  forger. 

Baudouiner,  péter. 

Beguois,  langage  de  bègue. 

BÉNÉFICIÉ,  pourvu  de  bénéfices. 

Besiatz,  douillets,  difficiles,  paresseux. 

Besongnes,  affaires,  meubles. 

Bestial,  bétail. 

BiGEARRE,  bizarrerie. 

Bigne,  bosse,  blessure. 

Blanc,  but. 

Blanque,  loterie. 

Blason,  portrait,  figure.  Trait  de  satire,  épigramme. 

Bobelinez,  rapetassés. 

Borde,  petite  métairie. 

Bottines,  sorte  de  guêtres  de  cuir.  Par  extension,  ce  nom  fut  en- 
suite appliqué  à  une  espèce  de  chaussure. 

Bourre  (testonner  la),  pousser  la  balle  du  jeu  de  paume,  faite  de 
débris  de  laine.  Plus  anciennement,  testonner,  dans  la  bouche 
des  barbiers,  c'était  accommoder  promptement  et  proprement 
la  tète  d'un  client.  «  Le  chat  ne  se  jettera  pas  seulement  sur  un 
petit  chien  pour  le  pigner  et  testonner  de  ses  douces  pattes,  mais 
s'osera  bien  jetter  dessus  un  gros  masiin,  »  (Viret,  Le  Monde  à 
l'empire,  édit.  de  iSyç,  288.) 

Brave,  orgueilleux,  outrecuidant,  piaffeur. 

Braveté,  élégance. 

Brichet,  pour  bourrichet,  couleur  grise  tirant  sur  le  roux,  en  pa- 
tois poitevin.  C'est  l'habitude  générale  dans  le  Poitou  que  les 
laboureurs  chantent  pendant  le  travail  des  refrains  à  l'adresse  de 
leurs  animaux,  pour  les  exciter.  Voici  l'un  de  ces  refrains  : 

Levreâ,  Noblet,  Rouet, 
Hérondet,  Tournay,  Cadet, 
Pigeâ,  Marlecheâ, 
Tarlaret,  Doret, 
Eh  !  eh  !  eh  !  man  megnon  ! 
Oh  !  oh  !  oh  !  man  valet  ! 

Brigandine,  sorte  de  cuirasse,  arme  défensive  des  voleurs  de  grand 

chemin. 
BucciNE,  trompette. 
Buffeter,  altérer  par  un  mélange  d'eau.  Voy.  Cotgrave. 

Cachemouchet,  jeu  de  cache-cache. 

Cacque,  sorte  de  mesure,  quart  de  muid. 

Cagnesque,  langage  de  chien. 

Caillettois,  langage  de  Caillette  ou  de  fou,  Gabriel  Naudé,  p.  52 
de  la  seconde  édition  de  Mascurat,  parlant  de  Cayet,  renégat 
huguenot,  l'appelle  Caillette,  et  plus  loin  joint  à  ce  nom  les 
épithètes  de  crédule  et  de  fou  ;  il  pensait  au  fou  de  François  !*■■. 

Calemart  pour  Galimard,  étui  d'écritoire. 

Cameristes,  compagnons  de  chambre. 

Ça  mon.  —  Var.  :  Ce  fais  mon  !  —  C'est  mon  !  —  Assavoir  mon  ! 

On  a  dit  aussi  saimon,  samon,  cesmon.  C'est  mon  équivaut 

à  «  en  vérité,  or  donc  ».  Voy.  Tallemant,  édit.  Paris,  IV,  84. 

Camus,  confus. 

Cancre,  chancre. 

Capellans,  chapelains. 

Caporal,  de  l'italien  caporale,  chef  d'une  escouade.  Ce  mot  ne 
commença  d'être  employé  qu'au  commencement  du  XVF  siècle. 

Caresme-prenant,  mardi  gras. 

Carraque,  sorte  de  navire,  petit  vaisseau. 

Casser,  manger  avec  gloutonnerie. 

Cauchois,  patois  du  pays  de  Caux. 

Caudelée,  sorte  de  brouet,  de  chaudeau,  qu'en  certains  pays  on 
offrait  aux  nouveaux  mariés  le  lendemain  de  leurs  noces. 

Causer,  motiver. 

Caut,  fin,  adroit. 

Cautelles,  ruses. 

Caver,  creuser. 

Celiques,  célestes. 

Chaille,  importe.  Voy.  Chaut,  autre  temp   du  même  verbe. 

Chamailler,  travailler. 

Chambre  jacopine,  chambre  nattée  comme  celles  des  jacobins,  ordre 
de  moines  dont  les  mœurs  relâchées  et  le  bien-vivre  étaient  cités 
proverbialement. 

Charbonnées,  carbonnades. 

Chattonnie,    tromperie,    diablerie. 

Chaucher,  chevaucher. 

Chaude  (a  la),  à  l'improviste. 

Chaut,  importe. 

Chère,  mine,  figure. 

Chevance,  gain,  fortune. 

Chicheté,  avarice,  mot  encore  usité  dans  quelques  patois. 

CiNQUAiLLES.  Voy.  Quincailles. 

Clabaux,  chiens  de  chasse,  aboyeurs. 

Cochet,  petit  coq. 

CoLE,  colère. 

Collation,  faire  collation  d'une  bourrée,  apporter  un  fagot. 

CoLONNEL.  Ce  mot,  avec  lequel  on  était  encore  si  peu  familiarisé 
au  XVIF  siècle,  que  l'Académie  l'oublia  dans  la  première  ré- 
daction de  son  dictionnaire  i^Furetière,  Nouv.  rec.  des  Factums, 
Amst.,  Des  Bordes,  1694,  I,  16),  vient,  selon  l'étymologie  la 
plus  raisonnable  (il  en  est  de  ridicules,  voy.  celle  de  Brantôme, 
au  discours  des  colonnels  français),  de  l'italien  corno,  corne, 
pointe,  et  métaphoriquement  aile  d'armée  ;  les  Français  en  firent 
cornel  et  cornette.  Le  mot  coronel,  colonel,  après  avoir  désigné 
et  le  corps  et  le  chef  du  corps,  a  fini  par  ne  conserver  plus  que 
ce  dernier  sens. 

CoMPAGNABLE,  sociable. 

CoMPOS,  almanach  contenant  des  observations  astronomiques. 

CoNDEMNADE,  sorte  de  jeu  de  cartes  à  trois  personnes,  qui  avait 
quelque  rapport  avec  notre  lansquenet.  Parmi  les  épitres  de  Cl. 
Marot,  il  en  est  une  «  qu'il  perdit  à  la  condemnade,  contre  les 
couleurs  d'une  damoyselle.  »  (Ed.  in-4*',  t.  I,  p.  425.) 

CoNNiLZ,  lapins.  Des  Periers  joue  sur  ce  mot  et  lui  donne  un  sens 
grossier.  Voy.  une  nouvelle  fort  amusante  faite  tout  entière  sur 
connil,  dans  les  deux  acceptions  qu'emploie  ici  notre  conteur  : 
les  Discours  facétieux  et  très-récréatifs,  Roan,  i6io,  p.  34. 

CoNSONNER,  ressembler. 

Content,  contentament. 

CoNTREPOiNCT,  sorte  de  composition  musicale,  est  pris  aussi  dans  le 
sens  de  concert. 

CoNTREPORTER,  colporter. 

Converser,  demeurer,  vivre. 

CoNvis,  repas. 

Copieux,  badaud;  seulement,  le  copieux  imitait  le  plus  souvent 
dans  l'intention  de  se  moquer.  G.  Chapuis  emploie  copieux 
dans  le  sens  propre  de  badaud,  benêt.  Voy.  Nouv.  viii  de  sa 
IV*  Journée  {Les  Facétieuses  Journées,  Paris,  Houze,  i  584);  voy. 
aussi  Crapelet,  Prov.  et  Dict.  popul. 

CoQUELiNEuXj  irritable,  bourru. 

Coquin,  gueux,  mendiant;  la  poche  du  coquin,  c'est  sa  besace. 

Corporaux,  vêtements  et  ornements  sacerdotaux. 

CouRÉE,  ou  corée^  ou  encore  fressure.  On  appelle  ainsi  le  cœur, 
le  foie,  le  poumon  du  mouton  ou  du  veau. 

CouRRATiERE,  courtière. 

CouRTiLZ,  petits  jardins. 

Courtisan,  patois,  langue  courtisanesque. 

CousTEAUx  (jouer  des),  s'amuser  aux  basses  danses.  La  danse  trévi- 
saine,  comme  dit  le  Joyeux  Devis,  lxxvii  ;  la  danse  du  loup, 
celle  de   l'ours,   comme  dit  le  peuple,  sont  de  basses  danses 

Boccace  parle  de  la    dansa  trivi^iana,  journ.    VII,    nouv.    viii. 
Créditeur,  créancier. 
Crespé,  frisé. 

Cuisine,  graisse,  embonpoint. 
CuLY.    Dans  cette  phrase  :  «  Ah!  vous  culy  »,   l'Ecossais  voulait 

dire  l  Vous  culetez  !  «  Le  crissare  des  Latins,  dit  La  Monnoye, 

étoit  pour    les  femmes  ;    cevere,   pour  les  hommes  ;   le  français 

cukier  se  dit  des  hommes  et  des  femmes.  « 

Dam,  dommage. 

Dandrilles,  voy.  Tesmoings. 

Dea,  forme  abrégée  de  déable.  On  a  dit  plus  tard  da.  L'étymologie 

de  ce  mot  a  été  fort  contestée.  (Voy.  Génin,  Farce  de  Pathelin, 

1854,  in-8,  p.  295.) 
Deffaire,  débarrasser. 
Dehait,  adj.,  léger,  joyeux.  —  De  hait  (adv.j,  volontiers,  de  bon 

cœur,  promptement. 
Délivre,  libre. 

Quelquefois,  de  tout  soin  délivre, 
D'un  plus  chault  habit  revistu. 
Il  list  dedans  quelque  bon  livre. 
[^Les  Plaisirs  du  gentilhomme  champestre,  i583,  p.    10  v".) 

Dementer  (se),  se  déjeter.  , 

Demeurer,  tarder. 

Demy-ceint,  ceinture  pour  la  taille,  ordinairement  ornée  de  plaques 

d'argent. 
Départir,  partager. 
Desjeunée,  nourrie. 

Despence,  cuisine,  ou  mieux,  sorte  d'office. 
Despescher,  délivrer,  débarrasser. 
Despiese,  déplaise. 

Dessaisonner,  faire  quelque  chose  hors  de  saison. 
Destourbée,  troublée,  dérangée. 
Destroicts,  vallons. 
Devant,  en  avant  ! 
Dicton,  arrêt. 
DiESBES,  diables. 
Diffamée,  souillée. 
Divertir,  écarter,  détourner. 
Double,  pièce  de  cuivre  valant  deux  deniers. 
Doubtant,  redoutant,  craignant. 
DouET,  petit  cours  d'eau, 
DouziL,  fausset. 

Drapeaux,  linges. 

Dronos,    coups  de  poing;   mot  gascon  qui,  dit-on,  vient  du  cel- 
tique. 
Dya,  cri  des  charretiers  pour  faire  tourner  leurs  chevaux. 

Egosiller,  couper  la  gorge. 

Empeincte,  peut-être  faut-il  lire  empreincte.  De  ceste  empreincte  si- 
gnifieroit  «  sous  cette  impression  ».  (^Nouvelle  Lxxiv.j 

Empesché,  occupé. 

Emploitte,  emplette,  achat. 

Enseignes,  preuves,  signes. 

Entente,  attention. 

Ententif,  attentif. 

Entrée  des  jeux,  prologue  des  mystères,  sotties,  etc. 

Entregenter  (s'J,  avoir  de  l'entregent. 

Environ,  autour. 

Enviz,  à  contre-cœur. 

Errené,  éreinté. 

EsBAT,  sorte  de  chasse  à  courre. 

EsCARABiLHAT,  hardi  avec  une  sorte  de  jactance  :  «  Il  alla  trouver 
un  frère  escarhillat  qu'avoit  la  fille.  »  Chapuis,  Les  Facétieuses 
Journées,  186  v°.  —  On  retrouve  plusieurs  fois  ce  mot  dans  les 
propos  rustiques  de  Du  Fail  ;  il  a  fini  par  ne  signifier  plus  qu'un 
imprudent,  un  étourdi. 

EscHALiER,  clôture  d'un  champ  faite  d'échalas.  Ce  mot  est  encore 
aujourd'hui  usité  en  Bretagne  pour  désigner  la  barrière  de  bois 
qui  borde  un  champ  du  côté  du  chemin  ou  qui  le  sépare  d'une 
propriété  voisine.  On  parait  avoir  aussi  nommé  eschalier  le 
talus  où  cette  clôture  est  plantée. 

Eschansonner,  faire  l'essai,  comme  l'échanson  qui  déguste  le  vin 
avant  de  le  servir. 

Escus  PISTOLETS.  Voy.  Pistolets. 

EsGRAFFiGNER,  égratigner. 

Espargne  (a  l'),  avec  parcimonie. 

EsPAULÉ,  bossu. 

Essoreiller,  couper  ou  arracher  les  oreilles,  sorte  de  supplice  en- 
core usité  chez  les  sauvages.  Après  la  victoire,  les  Tartares,  il  j 
a  un  siècle,  remplissaient  quelquefois  de  grands  sacs  d'oreilles 
d'hommes.  A  Paris,  l'essoreillement  s'exécutait  au  carrefour  dit 
Guigne-Oreille^  puis  Guillorij  près  la  Grève. 

EsTEUF,  balle  de  jeu  de  paume. 

Estriver,  contester,  débattre. 

EsTuvER,  échauffer. 

Facque,  poche. 

Factions,  tournois,  faits  d'armes,  expéditions,  entreprises. 

Fafelu,  dodu. 

Fallace,  tromperie,  fourberie. 

Famulé,  livré  aux  valets. 

Famulus,  valet. 

Fantasier,  songer,  penser. 

Fantastique,  fantasque. 

Farcime  de  FERiNE,  pâté  de  gibier. 

Figue  (ma),  ma  foi  ! 

FlLLET,  fîl. 

Flannetz,  petits  fîans. 

FoNGNER,  gronder,  rudoyer.  Voy.  la  ballade  Bon  temps  dans  les 

Œuvres  de  Roger  de  CoUerye. 
FoRCLuz,  privé,  exclu. 
Fouir,  fuir. 

Fouler,  mettre  à  contribution. 
FouRNAYER,  user  de  fourneaux. 
Frementin,  couleur  paille,  en  patois  poitevin. 
Frisque,  vif. 

Galochers,  écoliers  portant  galoches,  sorte  de  brodequins  qui  se 
mettaient  sur  la  première  chaussure  pour  la  préserver  de  la 
boue  et  de  l'humidité. 

Garea,  bigarré. 

Garrot,  trait,  flèche,  dard. 

Gastadours,  pionniers. 

Gauffriers  [donner  es,,  faire  le  déduit. 

Glout,  ellipse,  pour  glouton. 

Gobe,  orgueilleuse. 

GoBEAUx,  morceaux. 

Godé,  pour  guedé  ou  godet,  veut  dire  rouge  de  vin,  en  Bour- 
gogne. 

Gourriere,  brave,  à  la  mode. 

Gratifier,  être  agréable. 

Grevances,  misères. 

Grillons,  au  figuré,  fantaisies  d'amour,  convoitises. 

Grimaulde,  science  des  grimauds;  études  élémentaires. 

Guarisseurs,  médecins. 

GuERDON,  récompense. 

Guespine,  médisante,  hargneuse.  On  n'a  pas  encore  donné  une 
explication  satisfaisante  de  ce  mot,  qui  ne  s'applique  qu'aux 
Orléanais  et  en  mauvaise  part.  Le  plus  grand  nombre  le  fait 
venir  de  vespa,   guêpe,   basse  latinité.  On  regarde  le  guespin 

comme  mutin  et  ami  des  rixes.  Voy.  Valois,  Notice  des  Gaules, 
le  Mercure,  mai  et  septembre  1732;  Crapelet,  Prov.  et  dicl. 
au  XIII^  siècle,  i83i,  in-S»,  107. 

Hacquebute,  arquebuse. 

Hardy  ou  ardy,  liard,  en  patois  toulousain. 

Harer,  crier  haro. 

Harier,  tourmenter,  harceler. 

Hau,  cri  des  charretiers  pour  faire  arrêter  leurs  chevaux. 

Hay,  cri  des  charretiers  :  allons  !  vite  !  —  Haye  avant  ! 

Je  ne  sçay  ;  toujours  hay,  avant  ! 

(Vers  117  de  la.  Farce  de  Pathelin.) 
Hay  avant  !  c'est  assez  presclu-  ! 

[Farce  du  Marchand  de  pommes.) 

HiLLOT,    mot  gascon,  pour  fillot,   petit  garçon,   d'où  l'on    a  fait 

filou. 
HoNGNER,  murmurer. 
Houois,  cri  des  charretiers. 
HousER,   chausser  le   houseau,  botte  qu'on   mettait  par-dessus  le 

bas  et  le  brodequin  léger,  pour  voyager. 
HuBiz,  bien  nourris,  gaillards. 
Huis,  porte. 
Humeur,  humidité. 
HuY,  aujourd'hui. 

Illec,  là. 

Imperite,  ignorante. 

Impetrer,  obtenir. 

Inçois,  AiNçois,  mais. 

Infâme,  ignorant. 

Infande,  dont  on  ne  peut  parler  sans  horreur. 

Instrumens,  acte,  mémoire,  terme  de  pratique  [instrumenta], 

Insulse,  impertinente. 

Intermis,  interrompu. 

Iracond,  impétueux,  colérique. 

Ja,  déjà. 

Jacques  de-mailles,  jaquette  ou  cotte  de  mailles. 

Janin,  oie  mâle. 

Jaseran,  collier  d'or  en   fines  mailles  serrées. 

Jennette,  genète,  plante  à  fleurs  bleues. 

Jettons,  rejetons. 

Jouxte,  près  de. 

Juc  ou  joue,  juchoir,  perchoir. 

Lancespessades,  plus  fréquemment  anspessades.  Ce  mot  vient  de 
l'italien  et  veut  dire  lance  rompue.  Il  ne  se  naturalisa  en  France 
qu'à  l'époque  des  guerres  d'Italie,  sous  Charles  VIII.  La  lance- 
rompue  était  un  cavalier  démonté,  qui,  propre  encore  au  ser- 
vice, allait  en  demander  dans  l'infanterie.  On  lui  donnait  un 
grade  inférieur  à  celui  de  caporal.  Il  y  avait  encore  des  anspes- 
sades dans  l'armée  au  XVIIl^  siècle. 

Langarde,  bavarde,  méchante  langue. 

Lansi,  esquinancie. 

Lay,  laïque. 

LÈCHES,  miettes,  petits  morceaux. 

Libéralement,  librement. 

LiETTE,  layette,  sorte  de  petite  boîte. 

LiGNEUL,  gros  fil  à  l'usage  des  cordonniers. 

Limande,  ais,  pièce  de  bois  longue  et  plate. 

Lopin,  pièce,  morceau.  Le  sens  de  ce  mot,  à  l'occasion,  prenait 
de  l'extension. 

Los,  gloire,  renommée. 

LuiCTE,  lutte. 

LuiTEURS,  lutteurs. 

Lutté,  formé  avec  l'enduit  chimique  appelé  lut,  qu'on  employait 
pour  les  cornues  et  alambics. 

Magnifier,  exalter. 

Maistrie,  pouvoir,  autorité. 

Malaisé,  disgracieux,  infirme,  contrefait. 

Malier,  cheval  de  somme,  ainsi  nommé  parce  qu'il  portait  habi- 
tuellement malles  et  paquets. 

Mananda,  exclamation  qui  paraît  être  une  ellipse  de  ces  trois 
mots  :  Mon  âme  dà  ! 

Manipule,  pincée,  nom  d'une  petite  dose  en  pharmacie. 

Marmiteux,  piteux.  Faire  le  marmiteux,  feindre  la  misère. 

Massue,  marotte  de  fou. 

Maudolent,  fâché,  furieux. 

Mercière,  marchande. 

Meschantement,  méchamment. 

Meshuy,  aujourd'hui. 

Mespartir,  intervertir. 

Mestier,  besoin. 

Meurdrj,  meurtri. 

MiGNOTER,  faire  le  mignon,  étr*  mignon. 

Minimes,  notes  de  musique  ;  la  minime  se  nomme  aujourd'hui 
blanche. 

MissÈRES,  messires,  pron,  à  l'italienne. 

MisTEs,  faits  avec  art,  soignés. 

MoNTOiR,  marche  ou  borne  près  de  laquelle  venaient  se  placer  les 
chevaux  et  mules,  pour  la  plus  grande  commodité  de  ceux  qui 
les  voulaient  monter.  Tallemant  nous  conte  l'anecdote  d'un 
cavalier  qui  fit  la  route  à  pied  faute  d'un  montoir  (Hist.  de 
Racan).  On  comptait  au  milieu  du  XVI^  siècle  un  fort  grand 
nombre  de  montoirs  dans  les  rues  de  Paris;  Charles  IX,  par  un 
édit  du  29  décembre  1564,  en  ordonna  la  démolition,  ainsi 
que  de  toutes  les  autres  saillies  des  maisons.  Voy.  aussi  le  Baron 
de  Faneste,  édit.  Mérimée. 

Montres,  promenades  que  les  acteurs  des  mystères  et  farces  fai- 
saient en  costume  pour  annoncer  leurs  représentations,  revues, 
parades. 

Morgue,  maintien,  contenance. 

Mormonner,  marmotter. 

Morrion,  sorte  de  casque  noir. 

Moyens,  intermédiaires. 

NoiSEUX,  querelleurs. 
Notable,  axiome,  maxime. 

NUGIGERULLE,  SOtte. 

Ordre,  élégance  du  vêtement. 

Orendroit,  à  cette  heure,  maintenant. 

Orrons,  entendrons. 

OuLLE,  pot  ou  marmite,  expression  gasconne. 

Ouvrer,  travailler. 

Ouvroir,  boutique. 

Pageois,  langage  ou  contenance  de  page. 

Palombes,  pigeons  ramiers. 

Papegay,  perroquet. 

Pare,  prépare. 

Parier,  égaler. 

Partir,  partager. 

Partir,  finir. 

Pasquin  ou   plus    fréq.  pasquil,  satire  qu'on  attachait  à  la  vieille 

statue  de  Pasquin,  à  Rome. 
Passe-pieds,  sorte  de  danse  bretonne, 
Pedissèque,  servante. 
Pblixes,  perdrix. 

Pendants,  bourses  de  luxe  qu'on  suspendait  à  la  ceinture. 

Peneux,  confus,  lionteux. 

Peringues,  pigeons  sauvages. 

Perot  (gay  comme)  ,  guaiUard  comme  un  père,  dit  Rabelais, 
liv.  IV.  chap.  XXIV  ;  c'est-à-dire  comme  un  moine.  Cette  ex- 
pression s'employait  communément  :  «  Je  l'allay  visiter,  et  au 
bout  de  trois  jours  le  rendist  guay  comme  Perot.  »  (Apologie 
pour  Hérodote,  chap.  xvi.)  L'interprétation  de  La  Monnoye 
n'est  que  spirituelle  :  «  Ce  mot  fait  allusion  à  pet  et  à  rot,  les 
deux  choses  du  monde  les  plus  gaies  :  un  pet  et  un  rot  chan- 
tant l'un  et  l'autre  du  moment  de  leur  naissance  jusqu'à  leur 
mort.  » 

Petitesse,  enfance. 

PiCQUARDANS,  raisins  qui  fournissent  un  vin  blanc  estimé.  Voy. 
Cotgrave, 

Pique-bœuf,  laboureur  qui  se  servait  d'une  longue  pique  pour  ai- 
guillonner ses  bœufs. 

Pieça,  déjà,  il  y  a  longtemps. 

PiGEONNERiE,  carcsse,  baiser,  par  allusion  aux  gentillesses  des  co- 
lombes. 

PiGNE,  peigne. 

Pipée,  tromperie. 

Pistolets,  demi-pistoles.  «  Adieu  mes  gentils  pistolets.  »  [Adieu 
du  plaideur  à  son  argent  :  Var.  hist.  et  litt.,  II,  p.  198,  dans 
la  Bibliothèque  Elzevirienne.) 

PiTANCiER  ou  cellerier,  sorte  d'économe. 

PiTRASSE,  piètre,  affligé  ;  chère  pitrasse,  piteuse  mine. 

Planchette  (faire),  seconder,  favoriser. 

Plataine,  patène. 

Plaudez,  pour  pelaudez,  battuz,  ecorchez. 

Pleiger,  tenir  tète,  rendre  la  pareille. 

Poche,  besace,  sac  de  mendiant. 

Potence,  béquille. 

Poupins,  coquets. 

Fourchas,  poursuite,  sollicitation,  demande. 

Prefix,  prescrit,  assigné. 

Premier,  d'abord. 

Premis,  mis  en  avant. 

Préoccuper,  se  ménager,  se  rendre  favorable. 

Présence,  compagnie,  assistance. 

Présenter,  faire  des  présents. 

Prime-face,  à  première  vue. 

Prinsault  (de),  de  prime  saut. 

Privé,  particulier. 

Prolation,  prononciation. 

Propriétaire,  qui  est  propre,  personnelle. 

Prou,  avantage,  bien,  profit;  adp.,  il  signifie  assez,  beaucoup. 

Purger,  disculper. 

Quant  et  quant,  avec,  en  outre. 

Quant  que  (quan/um,  cumque'l.  «  Ils  ne  savent  pas  quant  que  l'on 
fait.  —  Je  donne  au  diable  tout  quant  qu'W  y  en  a  sous  mes 
deux  mains.  ■»  (Quinze  Joies  de  mariage,  éd.  P.  Jannet.) 

Quarte,  mesure  de  liquides  tenant  quatre  chopines. 

Quer,  car, 

Querimoine,  plainte  en  justice,  instance,  terme  de  cour  ecclésias- 
tique. 

Queritur,  on  demande  ;  formule  des  élèves  de  philosophie. 

QyiGNET,  coin,  retraite. 

Quillard,  jeu  de  quilles. 

Quinquaille,  vieille  monnaie,  quincaillerie. 

Quintessence,  la  cabalistique,  sciences  occultes. 

Racque,  en  général  mare  pleine  d'eau  bourbeuse,  ici  cuve  conte- 
nant la  vendange. 

Raison,  permission. 

Ramentant,  pour  ramentevant,  rappelant. 

Rassotte,  radote.  Voy.  aussi  Rassotié,  radoteur  [Cymbalum). 

Râteau,  sorte  de  poire  d'hiver. 

Râtelée  (dire  sa),  conter  ce  qu'on  a  sur  le  cœur,  défiler  son  cha- 
pelet, vider  son  sac. 

Reboucher,  retrousser. 

Rebourse,  revéche,  colère. 

Rechercher,  demander  raison  à. 

Recipe,  ordonnance  de  médecin,  parce  qu'elle  commençait  par  ce 
mot,  qui  veut  dire  prenez.  Des  Periers  a  dit  aussi  receuz  : 

Aimez,  prisez,  receuz  de  guarisseurs. 

Records  (être),  garder  souvenance. 

Recourser,  recorser,  retrousser. 

Recrue,  fatigue,  lassitude. 

Refait,  en  bon  point,  en  bonne  santé. 

Regnardois,  langage  de  renard.  Des  Periers  affectionne  cette  forme 

de  dire    :   vieillots,   caillttois,   villenois,   se  trouvent  également 

dans  ses  ouvrages. 
Religion,  couvent,  monastère. 
Remot,  éloigné. 
Remuement,  déménagement,  enlèvement. 

Rencontres,  bons  mots. 

Repoussoirs,    pièges    à    renard   qui    repoussent  avec    violence  au 

moindre  choc. 
Restiveté,  entêtement. 
Réveil,  sorte  d'aubade. 

RiFFLER,  lever,  voler.  Voy.  Fr.  Michel,  Dict.  d'argot,  p.   359. 
RiOTTES,  discussions,  luttes. 
RoBER,  voler  : 

les  gros  larrons  sont  ententifs 
De  poindre  et  robber  les  petits. 

[Fabrique  des  excellents  traits  de  vérité.) 

RoLET,  petit  rôle,  cahier. 
Rompre  (se),  se  faire  une  hernie. 
Ronfle,  sorte  de  jeu  de  cartes. 

RouvERGANS,  raisins  qui  fournissent  un  vin  blanc  estimé. 
RuFFiEN,   entremetteur,  homme  débauché,  vil  proxénète,  de  l'ita- 
lien ruffiano. 
RuSTRERiE  (faire),  vivre  joyeusement. 

Sadinette,  gracieuse,  avenante,  le  contraire  de  maussade,  son 
composé. 

Sau,  sol,  rez-de-chaussée. 

Saugrenée,  plat  de  légumes  cuits  dans  l'eau,  puis  assaisonnés  de 
sel  et  d'huile. 

Savouret,  bon  mot. 

Saye,  sorte  de  justaucorps. 

Sayon,  pourpoint  à  basques,  attaché  aux  chausses  avec  des  aiguil- 
lettes ;  cette  mode  a  duré  jusqu'au  milieu  du  XV1I«  siècle. 

Sec,  exclamation  équivalant  à  :  «  Voilà  qui  est  dit  sèchement, 
sans  assaisonnement.  » 

Seille,  seau. 

SÉJOUR,  paix,  repos. 

Selle,  chaise. 

Semonce,  invitation. 

Serve,  garde. 

Si,  pourtant. 

Sibler,  siffler,  en  patois  poitevin. 

Solliciteur,  agent  d'affaires,  mandataire. 

Sorte  (gens  de),  personnes  de  qualité. 

Souefvement,  doucement. 

SouEVE,  caressante,  douce. 

SouLAS,  joie,  plaisir,  divertissement. 

Sperollans,  raisins  qui  fournissent  un  vin  blanc  estimé. 

Style  (le),  en  patois  juridique  c'est  la  procédure. 

Styptiques,  astringentes. 

Suffisance,  capacité,  valeur. 

Surceint,  vêtement  de  dessus,  sorte  de  surcot,  en  étoffe  de  prix. 

Sus,  avant;  à  sus,  en  avant. 

Tables,  sorte  de  jeu  nommé  dans  l'antiquité  diagrammisme  ou  jeu 
des  soixante  tables.  Notre  jeu  de  dames  ressemble  aux  tables. 

Tabuter,  frapper,  heurter. 

Talaires,  talonnières. 

Tandis,  pendant  ce  temps,  expression  usitée  jusqu'au  XVIP  siècle. 

Tansons,  querelles,  disputes. 

Tartre  bourbonnoise,  bourbier.  Les  routes  du  Bourbonnais,  famées 
pour  leur  mauvais  entretien,  se  trouvaient  coupées  par  de  vrais 
cloaques.  Voy.  Pantagruel,  liv.  II,  chap.  xvi. 

Ternes,  six;  terme  du  jeu  de  trictrac  lorsque  les  dés  amènent  deux 
trois. 

Tesmoings,  testicules. 

Testonner.  Voy.  Bourre. 

Tetricité,  tristesse. 

Tetrique  (front),  mélancolique. 

TiNE,  vaisseau  pour  porter  la  vendange. 

Tire,  trait. 

Tirer,  travailler. 

Tout  (du),  tout  à  fait. 

Touiller  (se),  se  salir. 

TouRDiONs  ou  Tordions,  tours,  friponneries,  plus  généralement 
danses,  rondes,  et  quelquefois  les  basses  danses. 

Tout  quant,  tout  ce  que. 

Traire  (se),  se  retirer. 

Travailler  (se),  se  tourmenter. 

Trévisaine  i' danse).  Voy.  Cousteaux  (jouer  des). 

Trompe,  toupie,  sabot.  Dans  Rabelais,  à  propos  d'un  pauvre 
diable  d'amoureux  associé  d'une  grosse  maîtresse,  on  demande 
si  le  fouet  d'un  tel  amoureux  est  suffisant  pour  mener  une  pa- 
reille toupie.  —  11  faut  lire  trompe  [t.  il,  54,  des  Mém.  de  L  Es- 
toile,  édit.  Dufresnoy)  dans  celte  phrase  :  «  Continuation  du 
grand  lugubre  des  pages  de  madame  de  Mercure  sur  l'inégalité 
du  fouet  de  monsieur  à  la  troupe  de  madame.  » 

TuppiNS,  manants. 

Verge,  caducée  de  Mercure. 

Vicié,  atteint  d'un  vice. 

Vie,  via,  chemin  :  «  Ça,  allons,  rie;  mais  qu'on  se  hâte.   »  (Contes 

d'Eutrapel.)  Il  faut  rapprocher  ce  mot  de  Avoy  !  interjection 
fréquente  dans  certains  écrivains  du  XV*  siècle.  «  Avoy!  mon- 
sieur, fait  la  nourrice.  »  «  Apoy  !  m'amie,  fait-il.  »  [Quinze  Joyes 
de  mariaige.)  A  voie!  allons!  en  route  ! 

ViLLONiQUES  (tours),  friponneries. 

Violeur,  joueur  de  viole. 

Vermenier,  souillé  de  vermine,  et,  par  suite,  engeance  maudite. 

ViEiLLOis,  langage  des  vieillards. 

ViLLENois,  langage  de  villain. 

VoiRRE,  verre. 

VoisE,  aille. 

Voisiné,  voisinage. 

VioGES,  intrépides  marcheurs. 

